
Au apărut, în ultimul timp, mai multe cărţi în care se face evaluarea 
moştenirii jumătăţii de veac de comunism, în planul atitudinilor, 
mentalităților, practicilor culturale şi gesticulaţiei cotidiene. Unele sunt 
istorii personale, altele de analiză a instituțiilor şi a reprezentărilor 
sociale create de acestea, încercând fiecare să demonteze strategiile de 
manipulare a imaginarului colectiv, modul în care s-a implementat 
gândirea unică şi unificatoare şi s-a creat o nouă identitate. Sunt cărţi 
despre „o lume dispărută” dar care a lăsat urme adânci, marcând 
definitiv pe unii, schimbând traseul altora, colorând uneori în roz 
nemoria socială dominantă. Autorii acestor volume, cele mai multe 
colective, provin din câmpul literar; unii sunt universitari, alții sunt 
cunoscuţi ca poeţi, prozatori, critici literari, jurnalişti. Ei descriu şi 
analizează fenomene sociale şi psihosociale, demontează sistemul de 
formare, dogmatic şi aservit ideologic, suplinind pe cei care ar fi trebuit 
să o facă — sociologi, psihologi, antropologi, specialişti în ştiinţele 
educației. Mi-ar ajunge degetele de la o mână pentru a înregistra cele 
câteva cărți de evaluare critică a moştenirii celei de a doua jumătăţi a 
veacului trecut, provenind din câmpul ştiinţelor enumerate mai sus. 
Chiar şi acestea, câte au fost, au trecut neobservate, nu s-au bucurat de 
interesul confraţilor, iar autorii lor au fost ignoraţi, unii chiar izolaţi. 
Numele „grele” din ştiinţele enumerate au ales o atitudine de rezervă 
pudibondă sau doar au ignorat această problematică, au minimalizat-o, 
au considerat-o periferică şi „neştiinţifică”, continuând să scrie cum au 
fost învăţaţi s-o facă, adică să producă sinteze şi compilaţii. Şi ce teren 
spectaculos de cercetare ar avea la dispoziție dacă ar dori ! 

În pedagogie (sintagma preferată acum este „ştiinţele educaţiei”), 
situația este şi mai gravă: Deşi cea mai înregimentată ştiinţă socială, sau 
poate tocmai de aceea, puţine voci au îndrăznit să analizeze critic 
moştenirea. Să fi avut un atât de mare impact formarea pedagogilor 
după seria de manuale dogmatice care s-au succedat, învăluind în plasa 


— 

lor mintea unor generații întregi de tineri şi mai puţin tineri? Să se simtă 
cumva culpabili pedagogii mai vechi, deşi unii nu au făcut rabat? De ce: 
nu avem încă o carte de evaluare a efectelor paradigmei dogmatice 
asupra teoriei şi ştiinţei educaţiei? 

Mă grăbesc să anunţ acum această analiză a impactului gândirii şi 
practicii totalitare asupra sistemului educaţiei. Autoarea acestei lucrări, 
Mariana Momanu, nu este o simplă debutantă în cercetarea pedagogică 
românească; domnia sa a publicat mai multe studii, în reviste şi volume, 
iar de curând a publicat la Editura Polirom o Introducere în teoria 
educaţiei, lucrare care respiră maturitate şi spirit fin. Se dovedea perfect 
echipată pentru o cercetare de anvergură și acum, prin această lucrare, 
care i-a luat mai mulți ani de munca intensă, ne oferă proba 
competenţei sale. Cartea de faţă ne dezvăluie nu numai curajul de a 
îndrăzni în sfârşit, ci şi calități de cercetător robust şi de analist subtil, 
capabil să îmbine rigoarea cu arta scriiturii, dovedind capacitate de 
sinteză, dar şi spirit fin de observaţie în examinarea amănuntului 
semnificativ. O spunem de la început, cu toata convingerea: pe un teren 
grav afectat de discursul dogmatic “şi stilul găunos al ideologiei 
comuniste (mă “fefer la cercetarea pedagogică), doamna Momanu, 
alături de câțiva tineri afirmați în ultimii ani, aduce suflul de înnoire de 
care era ătâta nevoie. Avantajul acestei generaţii este enorm: nu a fost 
inoculată cu poncifele vehiculate de gândirea socială dominantă în cei 
cincizeci de ani de comunism, a putut veni la întâlnirea cu schimbarea 
fără stereotipurile din care nu mai pot ieşi cei ce au fost supuşi întreaga 


„ Viaţă unui discurs “marcat ideologic de puterea totalitară. Doamna 


Momanu şi-a ales ca tema de cercetare un subiect deosebit de dificil: 
contextualizarea pedagogică a relaţiei ştiinţă - ideologie şi analiza 
paradigmei educaţionale a totalitarismului comunist. Ea ne propune o | 
analiză nuanţată a raportului dintre pedagogie/educaţie şi ideologia 
totalitară, cu specificarea acestui raport prin analiză paradigmei 
educaţionale a totalitarismului comunist. 

Demersul său este cu atât mai important cu cât, repet, subiectul a fost 
practic evitat, deşi de 15 ani se poate aborda liber, fără inhibiţii. M-am 

gândit adesea: de ce în domeniul nostru — al pedagogiei, dar şi al 
psihologiei — nu avem analize critice ale discursului dogmatic care a dat 
tonul timp de o jumătate de veac? Desigur, nu puteau încerca aceasta 
cei care au făcut parte din orchestră, este justificată această atitudine şi 
pentru cei care au adoptat un comportament disimulant/obedient, 
singurul posibil adesea, n-o poate face generaţia de mijloc pentru că a 
apucat să îmbrace haina compromisului (deşi n-a avut timp sa se 
desăvârşească), dar de ce nu este capabilă adesea s-o facă nici noua 
generaţie? De ce adesea reprezentanții acestei generaţii se întrec în a 
aborda teme nonsituate şi a reface experimente clasice, ignorând faptul 
că majoritatea conceptelor şi teoriilor vehiculate astăzi în ştiinţele 
sociale s-au născut în alte situaţii şi nu pot fi transferate fără un examen 
critic în contextul nostru? Iată, avem acum â face cu O încercare de a 
depăşi mimetismul obositor şi statutul de reproducători pe care şi-l 
asumă unii fără complexe. Chiar şi acest lucru nu înseamnă puțin. 
Înainte de a analiza contribuţia doamnei Momanu, vreau să invoc un 
moment hotărâtor în cercetarea dezvoltării cognitive a individului. 
Teoria dezvoltării sociale a inteligenţei, datorată Şcolii de psihologie 
socială genetică de la Geneva (reprezentată de W. Doise si G. Mugny), 
dovedeşte că evoluția cognitivă a oricărui individ nu poate fi disociată 
de mediul social (şcoală, context social) în care acesta evoluează. 
Structurile cognitive, schemele de bază nu se dezvoltă numai prin 
_ maturizare şi exercițiu, cum credea Piaget, ci şi — sau mai ales — prin 
interacţiune socială şi transmisia stilurilor cognitive agreate (preferate, 
autorizate, promovate) într-un anumit context social. Responsabilii 
formării transmit, cu alte cuvinte, nu numai informaţia, ci şi cheia de 
decodare şi interpretare a acesteia, care este marcată - la rândul său - de 
contextul ideologic în care a fost elaborată. Cunoaşterea nu € pură, 
neutră, septică, ci ambalată într-o haină ideologică. În manualul 
genevez de psihologie socială se găseşte următoarea frază: „Răspunsul 
nostru [în dezbaterea dintre cei ce susțin natura socială a inteligenţei şi 
cei care o reduc la caracteristici individuale — nota noastră]... pleacă de 
la postulatul că interacțiunea socială este un loc privilegiat al 

dezvoltării cognitive”. Interacțiunea pe care subiectul o întreține cu 
mediul dominant joacă un rol cauzal (Mugny o numeşte cauzalitate în 
spirală): fiecare nouă interacțiune permite elaborarea unor noi 
instrumente cognitive, perfecționate, şi acest lucru determină alte 
interacțiuni, mai elaborate, favorizând o nouă restructurare cognitivă, în 
conformitate cu modelul permis şi încurajat. Toate aceste interacțiuni 
cu efecte formative sunt marcate social de context şi de practici sociale 
autorizate. Situaţiile, contextul se încorporează astfel în structurile 
mintale ale fiecărui participant la proces, de unde concluzia: cogniţiile 
umane se nasc şi se dezvoltă în contextul social şi cultural care asigură 
inserția socială a individului, orice modificare încorporează şi situația 
câmpului social, precum şi configurația evenimentelor care le-a 
generat. Universul cognitiv al fiecărui individ traduce rezultatele 
tratamentului la care a fost supus subiectul social, integrarea lui în 
evenimente prezintă proprietăți care se menţin în memoria individuală 
cu semnificaţia pe care au avut-o atunci când au fost încorporate. 
Dezvoltarea structurilor cognitive este dependentă de practicile sociale 
frecvent utilizate, de tipurile de interacțiuni sociale, de apartenența 
categorială, de normele şi valorile puse în evidență de context. 
Procesele de învăţare sunt marcate de caracteristicile câmpului social. 
Procedura este aceea a elaborării unei situații de conflict socio-cognitiv 
(operaţionalizându-se ideile şi referințele ce trebuie dislocate, ca şi 
practicile corespunzătoare), promovând schimbarea prin destructurare 
şi inducerea tensiunii între participanţi, în vederea dobândirii unui nou 
echilibru şi a unei noi cunoaşteri. Câmpul acțiunii, contextul, situația 
concretă se insinuează atunci în structurile cognitive ale subiectului, 
marcându-l în mod consistent. De altfel, inspiratorul acestei teorii, 
psihologul rus Vîgotski, a spus-o explicit: procesele cognitive nu 
funcționează într-un vid social, iar forma în care se exprimă este 
dependentă de influențele socio-culturale ale mediului. 


Mariana Momanu şi-a propus să demonteze mecanismele teoretice 
şi practice prin care s-a inventat şi construit, într-un moment social şi 
ideologic particular, un nou sistem educaţional, care să servească 

scopurilor acestui sistem. Încă din capitolul introductiv, autoarea ne 
face sa plonjăm abrupt în universul conflictual pe care-l abordează. 
Cum se explică, se întreabă, pervertirea ideologică a pedagogiei într-o 
societate totalitară? De ce a devenit pedagogia un instrument al 
propagandei ideologice? De ce a fost percepută pedagogia ca 0 
disciplină ideologică? Cum de a fost posibil virajul spre O gândire 
socială aberantă în care şi-au făcut loc, de pilda, ideea „patemnităţii” 
în.... matematici sau în chirurgie? De ce a fost încălcat domeniul 
ştiinţei pedagogiei de către ideologia dominantă şi ce consecinţe a avut 
acest impact? Obiectivul explicit al proiectului pedagogic comunist — 
constată Mariana Momanu — â fost transformarea naturii umane, 
schimbarea schemei cognitive de bază a Actorului Social mediu, 
formarea „omului nou” (a muncitorului nou, a profesorului nou, a 
elevului/studentului nou), construit după un model livrat ideologic, și 
nu rezultând din analiza nevoilor reale. 


Proiectul doamnei Momanu este sugerat de un motto semnificativ, 
livrat de Reboul, plasat chiar la începutul textului său: „Discursul 
pedagogic este cel mai ideologic dintre toate discursurile”. A avut acest 
statut, se pare, de la începuturile civilizației, o ştiinţă normativă 
neputându-se degaja de invocarea autorității în numele căreia şi-a 
organizat demersul practic. Dar în societăţile totalitare această 
disponibilitate pentru articulare la ideile dominante a căpătat accente 
patologice. Am citit cu interes paginile despre impactul ideologiei 
asupra organizării cunoaşterii, m-a convins opțiunea după care 
ideologia este responsabilă pentru reprezentările actorului social 
contextualizat, ca şi recunoaşterea adevărului: structurarea cunoașterii 
nu este neutră din punct de vedere ideologic. În producţiile lor 
cognitive, oamenii pornesc nu de la spiritul absolut (Şi independent), ci 
de la realitate, de la contextul existenţei care generează ideile, prin 
interacțiune socială. De la constatarea lui Marx, care consideră că 
ideologia sanctifică poziţia clasei dominante şi îi exprimă interesele (el 
se referea la burghezie!), până la interpretarea ideologiei ca o formă a 
conştiinţei sociale, care poate fi generalizată la scara întregii societăți în 

acord cu interesele clasei dominante, nu a mai fost decât un pas; 
ideologia devine conştiinţa de sine actualizată a clasei muncitoare, 
aplicată la totalitatea vieţii sociale. De aici urmează consecinţe de ordin 
practic: cunoaşterea este adesea distorsionată ideologic; negarea unei 
ideologii (sau lupta împotriva acesteia) exprimă asumarea unei 
ideologii totalitare; ideologiile agresive, de tip totalitar, au tendinţa de a 
se insinua în corpul cunoaşterii, de a denatura informaţia, de a impune 
practici de îndoctrinare ca modele pedagogice. Păcat că în acest 
moment al demersului nu se apelează şi la literatura psihosociologică 
despre construirea reprezentărilor sociale; ar fi fost de descoperit mai 
multe sugestii despre rolul contextului ideologic şi al gândirii sociale 
dominante în construirea reprezentărilor sociale şi al elaborării 
practicilor sociale. 


Paginile despre conceptul de îndoctrinare, ca şi analiza practicilor 
didactice ca acte de îndoctrinare sunt la fel de interesante. Îndoctrinarea 
prin conținuturi (ca tehnică de implementare a unei cunoaşteri 
selecţionate) sau îndoctrinarea ca metodă de persuasiune, ca intenţie 
numai sau ca finalitate, toate aceste deformări ale demersului educativ — 
are desigur dreptate — presupun anularea spiritului critic, transformarea 
elevului în „obiect” al educaţiei, manipularea acestuia, robotizarea sa. 


După ce a pregătit terenul, familiarizându-ne cu conceptele şi 
paradigmele cu care va opera, doamna Momanu îşi dovedeşte 
competenţa printr-o analiză aplicată a sistemului de învățământ,de tip 
totalitar. Este de notat că apelează, în discutarea conceptului de 
totalitarism, la literatura venind din orizonturile filosofiei, sociologiei, 
istoriei, politologiei şi la nume de referință (Arendt, Aron, Besanson, 
Furet şi alții) care examinează ambele tipuri de totalitarism, atât cel 
nazist, cât şi cel comunist. Pentru cel de al doilea tip are însă la 
dispoziție surse care-i furnizează argumente irefutabile. Textele lui 
Lenin, Lunacearski sau Krupskaia, alături de cele ale „clasicilor” 
marxismului, ne oferă un tablou coerent al societății-şcoală, uriaşa 
maşină de propagandă şi de transformare a omului, motor al unui 
proiect utopic, construit în numele ideologiei dominante. Unii dintre noi 

,] 
am beneficiat de acest tip de literatură (volume de autor, vena s e, / 
reviste) şi am dezbătut teme ca nevoia politizării învățământului, teoria * hr 
educaţiei politehnice şi proiectul şcolii industriale, educaţia în şi prin Ai 
colectiv etc. Erau singurele surse de informare pe care generaţia noastră p. / 
le avea la dispoziţie şi nimănui nu-i trecea prin cap, atunci, că cele două 
cărți ale lui Makarenko pot fi citite şi în altă cheie decât ca opere 
pedagogice fundamentale. Doamna Momanu întreprinde, iată, după mai 
bine de patruzeci de ani, o lectură alternativă a acestor opere. Acum, 
când Poemul pedagogic şi Steaguri pe turnuri pot fi abordate ca opere 
de ficţiune sau de îndoctrinare şi aliniere. Subscriu la concluziile sale: 
lectorul echipat cu surse de informare şi lecturi alternative din ziua de 
astăzi constată stupefiat că „opera pedagogică” a lui Makarenko reflectă 
mentalitatea stalinistă şi se situează în opoziţie cu sistemele de esență 
democratică, produse de pedagogiile occidentale. Sistemul sovietic îşi 
propunea . distrugerea valorilor culturii naţionale şi reconstruirea 
ideologică a unui model de om nou, instrument aservit efortului de 
consolidare a regimului. Analizând manualele de pedagogie ale 
timpului, traduse din limba rusă, doamna Momanu ajunge să constate 
modul în care experiența sovietică în materie de educație şi pedagogie a 
devenit paradigmatică, servind sistemelor din celelalte țări ca model. 

”* Acelaşi rol îl jucau publicaţiile” pedagogice, totul era subordonat 

” »lorientării” ideologice şi politice, propagandei pure. După acest model” 
s-a organizat câmpul educativ şi în România de după 1948, iar 
cercetarea de față ne oferă reperele şi paşii acestui proces: legea 
învățământului din 1948, ca şi cele din 1968 şi 1978, fiecare cu , 
accentele sale, dar având aceeaşi finalitate: utilizarea pedagogiei ca 
instrument de formare în spiritul doctrinei dominante. Semnalăm, în 
acest moment, o observaţie deosebit de subtilă: dacă primele legi 
utilizau încă un limbaj tehnic, normativ, cea din 1978 exhibă un discurs 
“strict ideologic, tipic limbii de lemn care a făcut carieră în perioada / 
ceauşistă. 


Se distribuise ştiinţei noastre un rol deosebit de ingrat: să „reeduce” 
pe toți în numele moralei absolute, singura admisă, după modelul 

„omului nou”; a fi moral înseamnă a te subordona intereselor ŞI 
scopurilor colectivului, a renunța la izolare şi criminalul individualism, 
a te raporta la tine prin ceilalți. În numele acestei concepții, se propun 
norme şi strategii ale reeducării educatorilor, a copiilor delincvenți, a 
întregii societăţi. Iar pentru cei care nu înțeleg aceste „comandamente”, 
se inventează laboratoare specializate, în care procesul se desfăşoară 
după un algoritm perfect elaborat, utilizându-se instrumente de corecție 
adecvate. Mai semnalăm şi predilecția pentru un limbaj care exprimă 
violența simbolică instituțională, prin verbe active: luptă, înarmare, 
înfrângere, nimicire, zdrobire. O lume perfect articulată şi controlată, 
suficientă sieşi, fără disponibilitate pentru dialog cu sisteme alternative. 


În sfârşit, doamna Momanu întreprinde şi o aplicaţie practică, 
cercetând modul în care a fost pus. în act noul proiect educativ la 
Universitatea din Iaşi între anii 1945 şi 1955. Nu e o premieră, istorici, 
sociologi, dar și psihologi au mai încercat aşa ceva. Noutatea este 
perspectiva pedagogului care interpretează documentele, constatând 
subiectivitatea în acţiunile de purificare, excesele, abuzurile care au 
însemnat „începutul sfârşitului autonomiei universitare”. E un prilej şi 
de a consemna gesturile de solidaritate ale multor profesori cu colegii 
propuşi pentru licenţiere. Politica „comprimărilor” se voia o politică de 
raționalizare a învățământului superior, în realitate totul era subordonat 
comandamentului ideologic, luptei cu „ştiinţa burgheză”, nealiniată şi 
deci retrogradă, căreia i se substituie o ştiinţă nouă, angajată etc. 
Decupez un exemplu de asemenea „ştiință”, conferința ţinută la 16 
decembrie 1949 la Facultatea de Fizică si Matematică: „Matematica 
sovietică şi rolul tovarăşului Salin în lupta pentru pace şi cultură”. 
Sensul reformei la universitatea noastră era acela al punerii între 
paranteze a criteriului profesional şi înlocuirea acestuia cu cel 
ideologic, ca indicator al competenţei. Doamna Momanu a cercetat 
dosare, a citit procese verbale, a consultat tot felul de rapoarte şi a 
identificat strategiile utilizate în vederea controlului ideologic total al 
cunoaşterii. Se recurge la cele mai absurde metode de corijare 
(intimidarea, etichetarea,  exmatricularea studenților, licențierea 

profesorilor). Autoritatea ştiinţifică a unor profesori este folosită adesea 
pentru afirmarea ideologiei comuniste, ştiinţa este subordonată total 
ideologiei, disciplinele socio-umane devin instrumente ale „reeducării”. 
Este şi momentul în care i se acordă pedagogiei un spaţiu şi un rol 
special (pe care unii slujitori ai ei, ca profesorul Găină, îl găsesc 
„excesiv”), este momentul transformării acestei discipline într-o rotiță a 
maşinăriei ideologice. Criteriul ideologic va juca, de acum înainte, un 
rol decisiv în evaluarea prestațiilor profesionale şi în selecția corpului 
profesoral. Cercetarea realizată pe studenţii de astăzi ilustrează efectele 
târzii ale acestei acțiuni sistematice şi îndelungate. O singură observaţie 
aici: studenţii de la secțiile de ştiinţe reale percep ca având o relevanță 
slabă ingerinţa politică în activitatea didactică. Spre deosebire de cei 
din domeniul socio-uman. Poate de la această constatare ar putea începe 
o nouă cercetare. 


Lucrarea doamnei Momanu ne dovedeşte, încă o dată, că în ştiinţele 
educaţiei a pătruns un suflu înnoitor, cu un discurs modern, şi că la Iaşi 
se afirmă o generaţie capabilă să rescrie destinul acestei discipline. 
Doamna Momanu ne probează, prin lucrarea de faţă, faptul că se 
situează în centrul acestei mişcări de schimbare. Nu putem încheia fără 
să subliniem încă două calități ale acestei lucrări: textul este redactat 
într-un limbaj deosebit de îngrijit şi exact, reabilitând imaginea despre 
stilul aproximativ în care sunt redactate adesea lucrările de pedagogie, 
_ iar bibliografia este deosebit de bogată şi adecvată temei. 


Prof. dr. Adrian Neculau, 
Facultatea de Psihologie şi Ştiinţele Educaţiei 
Universitatea „Al.I.Cuza”, laşi 

În loc de introducere... 


DESPRE VULNERABILITATEA IDEOLOGICĂ 
A PEDAGOGIEI 


Eforturile pedagogiei de a se impune ca disciplină ştiinţifică au fost 
însoțite în mod constant de interogaţii ale teoreticienilor asupra 
- statutului său epistemologic. 


Ştiinţă sau ideologie? 

Dacă pedagogia este o disciplină ştiinţifică, atunci cum se 
explică vulnerabilitatea ei în raport cu ideologiile de orice 
natură? Care este rolul ideologiei în constituirea discursului 
pedagogiei şi al educaţiei? Care este rolul pedagogiei şi al 
educaţiei în afirmarea ideologiei în general, a ideologiei 
politice, în particular? Cum se explică pervertirea ideologică a 
pedagogiei în contextul politic al societății totalitare? Dacă 
pedagogia este o ştiinţă, de ce a devenit ea „mai sovietică” sau 
„mai nazistă” decât matematica? 


Este adevărat că, într-un sistem totalitar, întreaga ştiinţă este |, 


subordonată scopurilor regimului politic. Nu mai există ştiinţă 
„dezinteresată”; ştiinţa este tolerată numai în măsura în care serveşte 
ideologiei sistemului totalitar. Ea nu mai slujeşte adevărul, ci interesele 
sistemului; funcția sa principală nu mai este aceea de a explica 
realitatea, ci de a justifica sistemul totalitar. Gazera pentru ştiinţele 
naturale marxist-leniniste avea drept deviză: „Suntem pentru partinitate 
în matematici. Suntem pentru puritatea teoriei marxist-leniniste pe 
tărâmul chirurgiei”; Gazeta Asociaţiei național-socialiste a matema- 

ticienilor din Germania era, de asemenea, pătrunsă de „linia partidului 
în matematică” (Hayek, 1993, p. 183). La Universitatea din Iaşi, în 16 
decembrie 1949, se ţinea conferința „Matematica sovietică şi/ rolul 
tovarăşului Stalin în lupta pentru pace şi cultură” (Dosar 8R/1949). 
Unul dintre cei mai importanți fizicieni germani, Ph. Lenard, laureat al 
premiului Nobel, îşi sintetiza opera vieţii în 1935 sub titlul Fizica 
germană, în patru volume, în care scria că „ştiinţa, ca orice alt produs al 
umanității, este rasială şi condiționată prin sânge. Fizica evreiască este, 
în consecință, o fantomă şi un fenomen de degenerescenţă pentru fizica 
germană fundamentală” (apud Reboul, 1992, p. 143). Lumea valorilor 
ştiinţei se scindează după principiul: cine nu gândeşte ca noi este 
duşmanul nostru, adevărul „de partid” se substituie adevărului ştiinţific, 
iar cercetătorul „trebuie” să facă dovada adeziunii totale la ideologia 
regimului totalitar. Subordonarea ideologică a ştiinţei duce la 
denaturarea fundamentelor și la pervertirea scopurilor şi a funcțiilor 
ştiinţei. Funcţia explicativă este subordonată celei de justificare a 
intereselor regimului totalitar. Proiectul creării unei „ştiinţe noi” nu a 
reuşit decât parțial, în cazul ştiinţelor socio-umane. Între acestea, 
pedagogia, ca „teorie a formării omului nou”, avea să aibă un destin 
aparte. Regimul totalitar a impus percepția pedagogiei ca disciplină 
ideologică, a cărei utilitate se afirmă numai în limitele regimului politic 
pe care îl slujeşte. Preocupaţi de explicarea fenomenului totalitar, V. 
+ Gozman şi A. Etkind dau expresie unei asemenea percepții, situând 
) „i pedagogia într-o relație conflictuală cu psihologia (expresie a ,| 
"conflictului dintre ştiinţă şi ideologie!);/ „Psihologia devine în. 1936_/ 
"prima jerifă a despotismului îndreptat împotriva întregii ştiinţe, iar în 
N locul ei se instituționalizează, plină de energie şi de succese, 
„x pedagogia, care numai în U.R.S.S. e considerată ştiinţă de sine 
stătătoare, în timp ce în ţările occidentale e absentă din motive de 
inutilitate, treaba ştiinţei fiind să studieze realitatea, nu să-i înveţe pe 
practicieni ce să facă [s.n.]” (1990, p. 12). 
Pervertirea ideologică a pedagogiei şi a educaţiei a generat 
numeroase prejudecăţi, confuzii sau ambiguităţi. Acestea alcătuiesc 
adesea un obstacol epistemologic în înțelegerea specificului ştiinţelor 

educaţiei şi în orientarea elevilor către studiul acestora. Într-o încercare 
de analiză a cauzelor prejudecăţilor sau înțelesurilor limitative din sfera 
pedagogiei, putem identifica mai multe categorii: 
"* cauze de ordin istoric: pedagogia e însoțită de un „halo” 
peiorativ (Mialaret, 1976) ce-şi are originea în statutul inferior al 
sclavului care, în antichitate, se ocupa de copii. 

* cauze de ordin etimologic: sensul termenului pedagogie este 

” limitat, prin etimologie, la îngrijirea şi conducerea copilului; nu 
poate fi vorba deci de o ştiinţă, ci de o activitate cu caracter practic, 
care vizează doar o etapă din evoluţia ființei umane, copilăria. 

* cauze de ordin epistemologie: pedagogia este lipsită de 
demnitatea epistemologică a ştiinţelor „adevărate”, „propriu-zise”, 
„exacte”. C. Bîrzea vorbeşte de un „complex de superioritate” al 
ştiinţelor „nobile” față de „bastarzii”. epistemologiei: psihologie, 
pedagogie şi sociologie (1995). 

* cauze de ordin ideologic: nefiind o ştiinţă în sensul strict al 
cuvântului, pedagogia a putut fi transformată, îndeosebi în sistemele 
politice de tip totalitar, într-o disciplină aservită ideologiilor politice. 
În contrast cu sensul ei fundamental — autonomizarea ființei =, 

educaţia constituie, uneori, o pradă uşoară pentru „interese diferite, 
parțial mascate, parțial deschise, ale unor grupuri şi sisteme politice 
(...). Astfel, de la bun început — spune E. Geissler — instituțiile 
educaţionale sunt considerate a fi organe de execuţie [s.n.] ale unor 
sarcini prestabilite” (1977, p. 17). În contextul explicaţiei oferite, 
autorul citat relansează îndemnul lui Herbart, care cerea ca pedagogia 
să se concentreze asupra propriilor noțiuni şi să cultive o gândire 
independentă. Situarea educației într-o relație de dependenţă în raport 
cu ideologia, politică sau de altă natură, va îngrădi o dată în plus 
pretenția pedagogiei de a accede la demnitatea epistemică a ştiinţei. E 
semnificativ faptul că, potrivit unui studiu realizat în 1996 cu privire la 
problema îndoctrinării în învățământul superior, 40% dintre studenții 
chestionați, de la secțiile de pedagogie şi psihologie, atenționează 
asupra vulnerabilității pedagogiei (Cozma, Momanu, 1997, p. 116). 
Între argumentele oferite de studenți, ponderea cea mai mare o dețin: 

statutul științific încă discutabil al disciplinei; impunerea de tipare şi 
respectarea lor strictă (programa școlară, proiectul de lecţie etc.); 
vehicularea unor idei şi mai ales a unor sintagme ce amintesc de 
vechiul regim politic; conturarea unui ideal sau tip de om dezirabil, 
dintr-o perspectivă adesea exclusiv socială etc. 

Într-un alt context, vizând un nivel mai profund al ideologiei, O. 
Reboul consideră discursul pedagogic drept cel mai ideologic dintre 
toate, mai ideologic chiar decât cel politic (1984, p. 9). Dacă ideologie 
înseamnă idee în serviciul unei puteri, ce putere poate fi mai mare decât 
aceea de influențare a copilului şi de formare a viitorului cetățean? 
Interogaţia lui Reboul depăşeşte, evident, cadrele retoricii. Educaţia. 
este un fenomen politic; raportându-se nu doar la ceea ce este (funcția 
descriptiv-explicativă, specifică oricărei teorii ştiinţifice), ci şi la ceea 
ce trebuie să fie, teoria pedagogică nu poate fi neutră; cu atât mai puţin, 
fenomenul educaţional pe care îl vizează: Teoria pedagogică, susține 
Niskier, nu are doar o funcţie ştiinţifică, ci şi una ideologică, întrucât 
educaţia determină modul nostru de a gândi, de a simți şi de a acționa; 
în procesul educaţiei transmitem copilului modelele comportamentale 
pe care le considerăm adecvate pentru o anume societate şi pe care un 
grup sau o societate le consideră dezirabile, sancționând devianţa de la 
normele stabilite. Mediul educaţional contribuie, de asemenea, explicit 
sau implicit, la răspândirea ideilor politice (Niskier, 2000, pp. 28-29). 

Ideologia nu este însă numai politică, iar recunoaşterea 
imposibilității unei totale neutralități a discursului pedagogic în raport 
cu ideologiile politice nu înseamnă nicidecum justificarea transformării 
pedagogiei într-un instrument pus în slujba unei ideologii politice. Este 


„ceea ce a încercat şi a reuşit, în mare măsură, ideologia comunistă. De 


aici, perceperea pedagogiei ca disciplină în slujba politicii, care 
dictează modelul de om într-un anume tip de societate. Aşa s-a născut 
ideea unei analize a vulnerabilităţii ideologice a pedagogiei şi a 
educației şi încercarea de concretizare a acesteia prin conturarea 
paradigmei educaționale a  totalitarismului comunist. În această 
încercare, am acordat o atenție specială relației  ştiință- 
ideologie/ideologie politică în context pedagogic; am analizat, în 

principal, două aspecte: afirmarea educaţiei ca discurs ideologic, între 

„normalitate” şi „devianţă”, şi problematica îndoctrinării în învățământ 

(situaţii, tipuri, criterii ale îndoctrinării). Nici o activitate cu caracter 

intențional nu este neutră din punct de vedere ideologic; educaţia nu 

/face excepție. Pe măsură ce şcoala şi-a asumat funcţia de formare a 

" personalităţii copilului (proclamată drept funcţie dominantă în 

' pedagogia secolului XX), riscurile îndoctrinării în învăţământ au sporit. 

Pe de altă parte, limitarea funcției şcolii la transmiterea cunoştinţelor nu 

conduce la eliminarea totală a riscurilor dogmatizării şi ideologizării. În 

„actul didactic, o neutralitate absolută este la fel de imposibilă ca şi o 

nondirectivitate totală. În transmiterea cunoştinţelor şcolare există 

totdeauna un „implicit”, care reflectă, în ultimă instanţă, alegerile etice 

ale unei societăţi; atunci când eticii i se substituie însă o ideologie 

politică, de natură să decidă ce trebuie şi ce nu trebuie să cunoască 

elevii, pedagogizarea cunoaşterii echivalează cu pervertirea ei 

ideologică. Aşa am ajuns la precizarea celui de-al doilea obiectiv 

fundamental al lucrării: nuanțarea raportului dintre pedagogie/educaţie 

şi ideologia totalitară, cu specificarea acestuia într-o încercare de 
analiză a totalitarismului comunist ca „proiect pedagogic”. 

14% Ideea dominantă a modelului pedagogic comunist a fost 

"transformarea naturii umane; aceasta explică importanța atribuită 

pedagogiei şi educaţiei în realizarea proiectului comunist de formare a 

„omului nou”. „Omul nou” poate fi întâlnit în diverse ipostaze: un 

„nou” muncitor (muncitorul stahanovist), un elev/student „nou”, un 

profesor „nou”, un om de ştiinţă „nou” care creează o ştiinţă „nouă” 

etc. Lucrarea pleacă deci de la problematizarea fundamentului ştiinţific 

al pedagogiei şi educaţiei pentru a ilustra pervertirea ideologică a 

acestui fundament în societatea totalitară comunistă. În capitolul 

consacrat pedagogiei şi educaţiei în sistemul totalitar comunist, am 

” urmărit, cu deosebire, două aspecte: conturarea modelului pedagogic 

— JI sovietic (surse — „pedagogia” marxistă şi „pedagogia” leninistă — şi 

1.“ variantele” principale: proiectul şcolii industriale, teoria educaţiei 

A politehnice, educaţia în şi prin colectiv) şi imitarea modelului sovietic 

J în spațiul cultural-pedagogic românesc (contextul politic, cultural şi 


” 
ab 

legislativ al reformei comuniste a învățământului, publicaţiile 
pedagogice şi manualele de pedagogie din anii sovietizării 
învățământului românesc). Tot în acest capitol, am pus în discuţie 
câteva aspecte legate de importanța atribuită moralei şi educației morale 
în şcoala comunistă, atitudinea regimului comunist faţă de religie şi am 
încercat o succintă analiză a dimensiunii pedagogice a fenomenului 
politic al reeducării. Cum învățarea unui „nou mod de gândire” nu 
putea fi concepută fără însuşirea unui „nou limbaj”, am încheiat acest 
capitol cu o prezentare sumară a. trăsăturilor limbajului totalitar şi a 
impactului acestuia asupra educaţiei. 

Dintr-o nevoie personală de clarificare conceptuală, am insistat în 
primele capitole asupra definirii termenilor de bază: ideologie, 
îndoctrinare, totalitarism. Din acest motiv, prezentarea problemelor 
legate de ideologizarea ştiinţelor şi fenomenul îndoctrinării în 
învățământ şi a celor ce ţin de conturarea modelului pedagogic sovietic 
sau de tip sovietic debutează într-o manieră oarecum didactică, printr-o 
abordare a conceptului de bază al demersului investigativ din diverse 
perspective. 

Pentru a da mai multă concreteţe analizei, am realizat un studiu de 
caz vizând Universitatea „Alexandru loan Cuza” în intervalul 1945- 
1955. Precizăm că studiul are la bază documente. din Arhiva 
Universităţii „Alexandru loan Cuza”, Fondurile Rectorat şi Birou 
Personal, păstrate la filiala ieşeană a Arhivelor Statului Şi o serie de 
lucrări consacrate acestei probleme. Rolul său nu este nicidecum acela 
de a judeca persoane, ci de a semnala, pe baza documentelor studiate, 
abuzurile pe care le generează imixtiunea ideologiei politice în viața 
ştiinţifică şi în activitatea didactică a Universităţii. 

Am arătat, pe parcursul întregii lucrări, un interes special pentru 
etapa de început a regimului comunist, datorită relevanței deosebite a 
acestei perioade pentru înțelegerea contextului schimbărilor pe care le-a 
produs ideologia comunistă în sistemul de învățământ românesc, 
îndeosebi după reforma legislativă începută în 1948. 

În încheierea lucrării, pentru a evita riscul fSrmulării unor. concluzii 
premature şi pentru a ilustra, într-un fel, actualitatea cercetării acestei 

probleme, ne-am propus să aflăm opiniile studenților cu privire la 
prezența şi formele de manifestare a fenomenului îndoctrinării în 
învăţământ. 

"În analiza proiectului pedagogic al pi tai i comunist, ani 
utilizat termenul pedagogie într-un sens foarte larg; utilizarea 
ghilimelelor are rolul de a sublinia, în diverse contexte, pretenţia de 
ştiințificitate a unui demers strict ideologic. Vorbim, astfel, de o 
„pedagogie” marxistă, de o „pedagogie” leninistă, de „pedagogia” 
muncii productive, de „pedagogia reeducării” etc. Sociologul francez 
G. Burdeau (1989b) remarca, în cazut utilizării ideologice a unor 
termeni, un proces de extensie, de supraîncărcare semantică, al cărei 
efect este, în mod paradoxal, sărăcirea sensurilor. Este şi cazul 
pedagogiei, al cărei rol în realizarea proiectului comunist a fost 
supraestimat. Contaminarea dintre pedagogie şi ideologie a fost 
reciprocă: pe măsură ce ideologia comunistă şi-a impus dimensiunea sa 
 „pedagogică” şi a dat curs intenţiei de a transforma natura umană după 
modelul „omului nou”, pedagogia s-a transformat ea însăşi într-o 
disciplină ideologică. Ideologia totalitară produce o pervertire a 
conceptelor pedagogice; „stupiditatea criminală a ideologiei totalitare”, 
spune Reboul (1992, p. 151), s-a putut impune şi datorită utilizării 
ideilor adevărate şi a valorilor exaltante. De exemplu, regimul nazist s-a 
servit de conceptele de: educaţie spontană, comunitate, tinereţe; 
"regimul comunist s-a folosit de conceptele de: patriotism, morală, 
Legalitate, ! dreptate etc.  Primatul ideologiei ca minciună 

” instituționalizată şi oficializată constituie elementul esenţial al oricărui / 


regim totalitar; rolul minciunii este acela de a distruge în mod 
sistematic trecutul, memoria istorică şi, prin aceasta, criteriile 
adevărului. Regimul comunist şi-a propus să „naționalizeze” memoria, 
care devine, astfel, o proprietate a statului şi poate fi controlată în 
întregime. Lupta împotriva regimului comunist a fost şi o luptă a 
memoriei împotriva uitării. 

Lucrarea pe care am e -o se doreşte o pledoarie pentru o 
„pedagogie critică a memoriei”; rolul criticismului este de a înlătura 
prejudecățile, în primul rând pe aceea a necesităţii uitării. Dincolo de 

firescul uitării şi de resorturile ei psihologice, există o uitare nefirească, 
una care ne scoate din starea de normalitate şi ne introduce într-o lume 
confuză, lipsită de repere axiologice. Memoria este expresia spiritului 
critic, a lucidităţii, a alegerii conştiente; ea nu este doar sursă a 
reproducerii, ci şi a înțelegerii şi interpretării şi un suport al deciziilor 
noastre. Nu e posibilă cunoaşterea unui domeniu numai prin 
„decuparea” acestuia pe criterii strict preferenţiale; ne place sau nu, 
perioada comunistă a existat şi a produs efecte: a determinat schimbări 
în afirmarea pedagogiei ca disciplină teoretică, pornită de câteva 
decenii pe calea asumării modelului ştiinţific, şi în evoluția sistemului 
de învățământ. Dacă o analiză a istoriei pedagogiei şi educaţiei care 
exclude tot ceea ce nu înseamnă influență sovietică sau rusească ţine de 
o atitudine totalitară faţă de pedagogie, ignorarea acestei perioade din 
pedagogia secolului XX sau diminuarea importanţei ei, mai ales în 
contextul cultural-pedagogic al ţărilor din zona de influență sovietică, 
este un lucru la fel de grav, cel puţin din punct de vedere epistemologic. 

conducătorul tezei de doctorat pe această temă, Adrian Neculau, Teodor 
Cozma, Constantin Cucoş, Alois Gherguţ şi doamnei Luminiţa Iacob, 
ale căror sugestii şi încurajări mi-au fost deosebit de utile. Mulţumesc, 
dej asemenea, domnilor Aurel Stan şi Adrian Labăr, ale căror idei m-au 
orientat în prezentarea rezultatelor anchetei, colegilor şi studenților cu . 
care am comunicat pe această temă, fără intenția de a-i îndoctrina... 

Capitolul II 


IDEOLOGIZARE ŞI ÎNDOCTRINARE 
ÎN ÎNVĂȚĂMÂNT 


„Discursul pedagogic este cel mai ideologic 
dintre toate discursurile. El este chiar mai 
ideologic decât discursul politic, cel puţin în 
epoca noastră” [REBOUL,1984, p. 9] 


1. „„Normalitate” şi „devianță” în afirmarea educaţiei ca discurs 
ideologic 


LI. Conceptul de ideologie 


Termenul ideologie întreţine o ambiguitate funciară: este utilizat 
când într-un sens neutru, când într-unul polemic şi peiorativ. R. Aron 
semnala o „oscilare, în utilizarea curentă, între accepţia peiorativă, 
critică sau polemică: ideologia este o idee falsă, justificare a 
intereselor, a pasiunilor şi accepţia neutră: punerea într-o formă mai 
mult sau mai puţin riguroasă a unei atitudini cu privire la realitatea 
socială sau politică, interpretarea mai mult sau mai puţin sistematică a 
ceea ce este şi a ceea ce este de dorit. La limită, orice discurs filosofic e 
botezat ca ideologie. În acest moment, ideologia devine un termen 
laudativ şi nu peiorativ [s.n.]” (apud Gabel, 1989, p. 902). 

. Ideologia rămâne unul dintre cele mai confuze şi mai derutante 
concepte din domeniul ştiinţelor sociale (McLellan, 1998); cum 
înțelegerea semanticii contradictorii a unui termen nu e posibilă fără o 
incursiune în istoria acestuia, precizăm, foarte succint, câteva repere de 
ordin istoric în afirmarea ideologiei, de la accepţia de „ştiinţă a 

ştiinţelor” la cea de „falsă cunoaştere” şi apoi la revalorizarea 
semanticii termenului în epistemologia actuală. 


pe Termenul ideologie este de origine franceză şi a apărut în contextul 


” u politic şi cultural creat după Revoluţia franceză; creatorul termenului 


d este considerat Antoine Destutt de Tracy, care şi-a propus să creeze o 


(stiință a ideilor, ca fundament pentru toate celelalte ştiinţe, pe care a 
“denumit-o ideologie. Napoleon a fost cel: care a introdus nuanța 
peiorativă, considerând ideologia o „metafizică nebuloasă”. Marx a 
accentuat această accepție negativă, considerând ideologia o eroare, o 
percepție falsă care întreține confuzia între realitate şi reflectarea 
realității. Sensul peiorativ al ideologei la Marx este legat de două 
aspecte: corelarea ideologiei cu idealismul (în timp ce, pentru Marx, o 
viziune „corectă” a lumii este în mod necesar materialistă) şi asocierea 
ideologiei cu repartizarea inegală a resurselor şi a puterii în societate 
(MeLellan, 1998, p. 33). Engels, care a sistematizat concepția lui Marx 
şi a făcut-o cunoscută, a asociat ideologia cu ignoranța şi cu gândirea 
ruptă de realitate; lui îi aparține comparaţia cu aerul rarefiat al 
văzduhului. Cel care a afirmat pentru prima oară că însuşi marxismul 
este o ideologie a fost Eduard Bernstein; în încercarea de a 
reconsidera filosofic ideile lui Marx, plecând de la convingerea că 
fundamentul marxismului este de ordin moral, Bernstein a susținut că 
marxismul trebuie să fie o ideologie întrucât constă din idei, iar ideile 
sunt în mod necesar „ideologice”. În aceste condiţii, nici un program 
politic nu poate rezista fără un substrat ideologic. Deşi cu o altă 
motivație, conturată în contextul „ascuțirii luptei de clasă”,oLenin a 
considerat că fiecare clasă socială, inclusiv proletariatul, are o poziţie 
ideologică. Nu mai poate fi vorba acum de o conotaţie negativă a 
ideologiei în sine; numai „interesul de clasă” determină valoarea 
„pozitivă” sau „negativă” a ideilor. În Ce-i de făcut, Lenin scrie că nu e 
posibilă decât „o singură alegere”, întrucât nu există o a treia ideologie: 
ori o ideologie burgheză, ori o ideologie socialistă. Pentru Lenin, 
marxismul devine o „ideologie ştiinţifică” întrucât corespunde unei 
realități obiective. La Althusser, ideologia devine o trăsătură constantă 
a societăţii şi se înscrie în contextul instituțional al vieţii cotidiene. 

Numai o lume ideologică, spune Althusser, îşi poate imagina o 
societate fără ideologie, prin acceptarea ideii utopice a unei lumi în care 
întreaga ideologie ar dispărea; dar nu e vorba, însă, decât de o utopie. 
Ideea dispariției ideologiei, a sfârşitului erei ideologice nu a fost lipsită 
de succes. În /deologie şi utopie, Mannheim a reafirmat sensul 
ideologiei de falsă cunoaştere şi utopie a secolului al XIX-lea, dar cel 
care avea să lanseze teza sfârşitului erei ideologice a fost R. Aron, în 
lucrarea Opiul intelectualității, o lucrare cu un titlu semnificativ pentru 
sensul pe care autorul îl dă acestui concept. R. Aron avea să revină însă 
asupra acestei idei, precizând că după discuția asupra sfârşitului erei 
ideologiei urmează dezbaterea asupra unui „nou ev ideologic”. Aşa 
încât e greu de presupus că putem ieşi din imperiul ideologiei. 
Ideologia, spune McLellan, poate fi „un termen iremediabil depreciat”, 
dar „noi înşine trăim într-o societate depreciată şi, până n-o vom 
rectifica, vom continua să fim implicaţi în ideologie. Reiese că, deşi 
teoretic poate exista un sfârșit al ideologiei, acesta nu este în nici un caz 
vizibil — nu se află nici măcar la orizont” (McLellan, 1998, p. 112). Iată 
de ce discuţiile pe tema ideologiei sunt departe de a fi epuizate, iar 
consensul în acest domeniu pare imposibil; discutăm despre sfârşitul 
unei ere ideologice, dar trebuie să anticipăm totodată ceea ce R. Aron 
numea „dezbaterea asupra noului ev ideologic”. 

În consecință, a admite o accepție pur negativă sau pur pozitivă a 
conceptului de ideologie înseamnă a adopta o atitudine necritică, chiar 
o atitudine ideologică față de ideologie. Ideologia presupune adeziune 
şi se bazează mai degrabă pe credință decât pe rațiune, fără a exclude 
însă, în mod necesar, rațiunea şi spiritul critic. Conceptul de ideologie 
cu care vom opera este inspirat de analiza pe care o face P. Ricoeur; 
acesta identifică cinci trăsături fundamentale ale ideologiei (1995, pp. 
207-210): 

* ideologia este în legătură cu necesitatea unui grup social de a-şi 
construi o imagine de sine şi de a se reprezenta, de a se pune în 
scenă; 

* ideologia este o adevărată „teorie a motivaţiei sociale”, îndeplinind 
pentru praxis-ul social funcţiile pe care le îndeplineşte un motiv 

pentru proiectul individual: de justificare şi de dinamizarea 
activităţii; 

* ideologia este justificatoare şi schematică, zransformând_un 
„sistem de gândire” într-un „sistem de credință”. Nivelul 
epistemologic al ideologiei este cel al opiniei (doxa); se exprimă 
prin maxime, sloganuri şi formule lapidare care au rolul de a 
asigura eficienţa socială a ideilor; 

* ideologia este o instanță necritică, ce „afectează” şi adesea 
denaturează modul nostru de raportare cognitivă la lume. 
“Gândim plecând de la ea, mai degrabă decât gândim asupra ei; 

* ideologia nu acceptă elementul de noutate decât în măsura în care 
se poate înscrie în „schema” asociată evenimentului fondator; 
dacă noutatea amenință posibilitatea grupului de a se „re- 
cunoaşte” şi a se „„re-găsi”, ideologia. instituie starea de 
intolerabilitate. 


Ideologia este o re-prezentare a realităţii după o schemă prestabilită 
care dă expresie ritualului fondator şi pe care îl re-aduce în actualitate 
cu prilejul fiecărei celebrări, care are rolul de a justifica şi de a întări 
semnificația momentului inițial. Evenimentul fondator se încarcă astfel 
de sacralitate, iar fiecare revenire asupra sa îi întăreşte puterea, îi 

„sporeşte eficienţa şi limitează fundamental câmpul interpretativ pe care 
prezentul şi viitorul (ca ansamblu de posibilităţi) îl pot genera. limitând 
fundamental sfera de acțiune a posibilului şi ținându-se adesea la 
distanță de influența realității prezente, ideologia este, prin natura ei 
reductivă, schematizantă şi generatoare de prejudecăţi, de adevăruri 
parțiale, de deformări şi chiar de iluzii. În această ipostază, ideologia 
oferă o falsă cunoaştere; fiind vorba de un sens plin de efecte în toate 
planurile socio-umanului, acesta a devenit şi cel mai cunoscut. Nici 
chiar în această ipostază, însă, ideologia nu poate fi definită fără a o 
raporta la cunoaştere; cunoaştere adevărată sau cunoaştere falsă, 
iluzorie, ideologia oferă sau are pretenția de a oferi un soi de 
cunoaştere. Cât de întemeiată este această pretenție? Se poate vorbi 
despre o cunoaştere ideologică sau de o cunoaştere prin ideologie? 

„Dacă da, există un specific al acestei cunoaşteri? Iată câteva întrebări 
care, departe de a limpezi aspectele în discuţie, au generat un nou câmp 
problematic, marcatţ, de tensiuni şi conflicte, în special pe tema 
raportului dintre e crea ŞI ştiință/cunoaştere ştiinţifică. 

P. Ricoeur consideră că, pentru a înțelege corect rolul ideologiei, 
este important să distingem între funcția ideologică şi conținutul 
ideologic, indiferent de accepţia, pozitivă sau negativă, pe care o 
atribuim ideologiei. Chiar sensul marxist al termenului, acela de falsă 
cunoaştere sau cunoaştere răsturnată, poate intra într-un câmp mult mai 
larg de aplicabilitate, dacă este supus acestei distincții. Ceea ce 
consideră Ricoeur a constitui limita fundamentală a conceptului marxist 
ține nu de relaţia ideologiei cu ideea de clasă dominantă, ci de definirea 
ei printr-un conținut specific, prin religie (o moştenire de la Feuerbach), 
şi nu prin funcţia sa. Ce modificări introduce această distincţie în 
înțelegerea sensului şi rolului ideologiei? În primul rând, distincția 
introduce puțină ordine într-un univers semantic dominat de confuzie. 
Deşi conţinutul lor nu este ideologic, ştiinţa şi tehnologia pot juca, în 
anumite contexte, rolul de ideologii; se întâmplă acest lucru atunci 
când, dincolo de pretenţia de ştiinţificitate, ele ascund funcția de 
justificare a sistemului industrial al capitalismului avansat (Ricoeur, 
1995, p. 214). În consecință, e greu, dacă nu imposibil, de găsit, cum 
spune Ricoeur, „un loc neideologic” de unde să se poarte o discuţie 
strict ştiinţifică asupra ideologiei. Încercarea de a afla un asemenea 
„loc” are drept miză modelul pozitivist şi situaţia ştiinţelor „exacte”, 
care dau expresie acestui model. Numai în sens pozitivist, opoziția 
ştiință-ideologie poate dobândi un sens foarte clar,. poate deveni 
tranşantă; dar nici în acest caz funcţia ideologică nu este anulată, ca 
potenţialitate. În privința conţinutului, situația pare clară: ştiinţele 
pozitive constituie sisteme atât de închegate şi de coerente, încât 
intruziunea ideologicului, de orice natură, pare imposibilă. Din punctul 
de vedere al funcţiei (şi e vorba în principal de funcţia de justificare), 
matematica sau fizica pot deveni însă ştiinţe „sovietice” sau pot servi 
orice alt tip de ideologie. Ideologia „dă ocol” acestor ştiinţe, în sensul 
că nu pătrunde în interiorul sistemului, dar poate crea o „perdea 

ideologică” de natură să ofere o presupusă protecție unui grup, unei 

comunități său unui regim care ar avea acum toate motivele să dorească 

şi Chiar să „dicteze” progresul întrucât şi-ar asuma în mod direct. 
meritele. Ideologia joacă în acest caz şi rolul de mediator, asigurând 

propagarea ştiinţei, o ştiinţă trecută însă prin cenzura sitei ideologice. 


1.2. Ideologie şi cunoaştere 


Remarcând coexistența, la sfârşitul secolului al XVIII-lea, a 
ideologiei şi a filosofiei critice (Destutt de Tracy şi Kant), Foucault 
urmăreşte dinamica raportului dintre cele două instanțe şi remarcă 
faptul că unul dintre primele sensuri atribuite ideologiei a fost acela de 
ştiinţă a ştiinţelor (1996, pp. 286-287): 

e pentru Destutt de Tracy, ideologia a trecut drept singura formă 
rațională şi ştiinţifică pe care filosofia o poate îmbrăca şi, în 
acelaşi timp, “unicul fundament filosofic ce poate fi propus 
ştiinţelor, în general, şi fiecărui domeniu al cunoaşterii, în 
particular; | . 

e ca „ştiinţă a ştiinţelor”, ideologia trebuie să fie o cunoaştere de 
acelaşi tip cu demersul cognitiv care are ca obiect natura, 
limbajul sau legile societăţii, 

Aceste înţelesuri pun accent pe identitate şi nu pe diferenţiere; 
Foucault remarcă însă şi o deosebire esențială între ideologie şi 
cunoaştere, pe baza căreia se precizează sensul raportului dintre cele 
două, instanțe: ideologia situează întreaga cunoaştere în spațiul 
reprezentărilor. Etimologia termenului este, din acest punct de vedere, 
deosebit de relevantă (eidos — imagine), sugerând că nivelul de 
abordare cognitivă Ia care ne situează ideologia este cel al reprezentării. 

Preocupat de natura relaţiei dintre ştiință/cunoaștere şi ideologie, P. 
Ricocur arată că nu există ştiinţă capabilă:să se sustragă condiţiei 
ideologice a cunoaşterii practice şi, în consecință, nu se poate vorbi de 
o opoziţie între ştiinţă şi ideologie, în sensul strict al cuvântului; pe de 
altă parte, nivelul epistemologic al ideologiei este doar cel al opiniei, al 
grecescului doxa. Aşa se face că ideologia se exprimă mai ales prin 
maxime, sloganuri, formule lapidare; dar tocmai această retorică 

simplificatoare asigură eficacitatea socială a ideilor (Ricoeur, 1995, p. 
209). Pe de altă parte, desființarea totală a opoziţiei este riscantă, 
generând imaginea confuză a omniprezenţei ideologice. care reduce 
toate argumentele sociale şi politice la simpla propagandă. 

Nu putem ieşi, aşadar, definitiv de sub influența ideologiei; toate 
punctele de vedere, inclusiv cele referitoare la ideologie, sunt ele însele 
ideologice. Ideologia devine o „viziune asupra lumii”, o „grilă de 
lectură” a acesteia şi a locului individului/grupului în istorie, „un cod 
universal pentru interpretarea tuturor evenimentelor din lume” 
(Ricoeur, 1995, p. 281). Filosofia, etica, religia, arta, chiar ştiinţa sunt 
contaminate ideologic. Altminteri nu ar fi posibil să se vorbească de o 
„Ştiinţă burgheză” şi o „ştiinţă proletară”, de o „artă burgheză” şi o 
„artă proletară”. /ideologia comunistă a urmărit în mod sistematic 
“transformarea tuturor ştiinţelor, fără excepție, în „ştiinţe sovietice”, 


! ideologia marxist-leninistă devenind fundamentul „epistemologic” al 

oricărui domeniu al cunoaşterii. Referindu-se la caracterul ideologic al 
reprezentării ştiinţifice, evidenţiat şi de Habermas, Ricoeur arată că o 
singură funcţie, aceea de manipulare şi control,-tinde să le înlocuiască 
pe toate celelalte: de comunicare, de apreciere etică, de meditaţie 
metafizică şi religioasă etc. El atrage însă atenția asupra faptului că o 
asemenea degenerare a ideologiei nu trebuie totuşi să ne determine să 
uităm rolul esențialmente pozitiv, constructiv al ideologiei în sensul ei 
fundamental. 

Ideologia este o prezență continuă în planul cunoaşterii, 
determinând şi justificând interesele, preferinţele, opţiunile şi practicile 
noastre cognitive. În acest sens, Gurvitch (1966, p. 33) apreciază că nici 
„un gen de cunoaştere nu scapă complet de sub influența ideologiei, 
"aceasta din urmă constituind ea însăşi un gen particular al cunoaşterii. 
! Discursul ideologic este puternic centrat pe valori şi vehiculează o 
viziune asupra lumii care are ca efect motivarea oamenilor și 
legitimarea anumitor practici. Dacă discursul ştiinţific îşi propune să 
descrie şi să explice realitatea, discursul ideologic este interesat de 
motivarea şi de justificarea anumitor practici (inclusiv cognitive), 
uneori chiar de mascarea lor şi de întărirea coeziunii unui grup (politic, 

religios, ştiinţific etc.). O propoziţie, spune G. Fourez, poate fi 
ştiinţifică şi poate avea, în acelaşi timp, o dimensiune ideologică. 
Discursul ştiinţific încearcă însă o precizare clară a criteriilor 
descripțiilor sale asupra lumii, diminuând, prin aceasta, efectul de 
„mască” pe care îl creează discursul ideologic (Fourez, 1997, p. 26). 


Ca sistem de idei prin care un grup (sau un individ) defineşte sensul - 


realității şi al existenței sale în această realitate, ideologia acționează ca 

„un filtru pentru cunoaştere, operează selecții în câmpul cunoaşterii, 
exprimă preferințe şi interese pe care le justifică. Esenţa fundamentului 
ideologic al cunoașterii ţine de credință, de o adevărată „religie” a 
actului cognitiv. Discuţiile pe tema ştiințificității cunoaşterii în 
disciplinele socio-umane au atras atenția asupra vulnerabilității 
ideologice a acestora, asupra posibilității de a se pune chiar în serviciul 
ideologiilor politice, conferindu-le o legitimitate „ştiințifică”. Această 
vulnerabilitate” ţine de rolul pe care şi-l asumă subiectul în procesul 
cunoaşterii şi, mai ales, de conştientizarea acestui rol. Numai o analiză 
critică a naturii cunoașterii, a posibilității şi limitelor cunoaşterii, a 
valorii teoriilor elaborate în diverse domenii ale cunoaşterii, a 
raportului dintre obiectiv şi subiectiv şi a rolului subiectului în procesul 
cunoaşterii ne poate pune „în gardă” asupra riscurilor de dogmatizare şi 
ideologizare a cunoaşterii. Idealul cunoaşterii absolute transformă 
cunoaşterea în dogmă. Pretenţia absolutului conduce la ideea adevărului 
unic, la criterii uniforme de apreciere a valorii cunoaşterii, la o viziune 
maniheistă şi totalitară asupra procesului cognitiv. O concepție perfect 
convenabilă ideologiei oricărui regim totalitar, deoarece permite 
metamorfozarea ştiinţei în ideologie şi impunerea acesteia ca atare. 


„ 


1.3. Ideologie şi educatie — X 


Educaţia nu poate fi înţeleasă în afara dorinţei de a influenţa 
gândirea şi comportamentul elevilor; nici o activitate cu scop nu poate 
fi neutră din punct de vedere ideologic, deoarece scopul dă expresie 
unei ierarhii valorice şi unei alegeri în cunoştinţă de cauză. În actul 
didactic, o neutralitate absolută este la fel de imposibilă ca şi o „non- 
directivitate” totală. Intenţiile, aspirațiile, preferințele, proiectele 

indiilăiialei dar şi proiectele sociale sunt totdeauna subiacente 
comunicării cunoaşterii în context didactic. Orice sistem de învățământ 
tinde să reproducă structura şi tendințele societăţii, să justifice şi să 
_conserve relaţiile de putere şi ierarhiile de valori ale societăţii. Analiza 
raportului dintre instruire şi formare dobândeşte noi valențe în acest 
caz. Teoriile care pun accent pe instruire şi resping ideea de formare 
| (morală, religioasă, politică etc.) îşi caută argumentele în ideologia 
neutralității, termeni ca formare sau modelare sugerează realizarea 
procesului educativ după un tipar sau un model uman, care reflectă 
ansamblul ideilor societății sau ale unui grup cu privire la educaţie şi, 
totodată, ideea reproducerii modelului într-o multitudine de exemplare. 
Metafora sculptorului care ciopleşte blocul de piatră pentru a-i da o 
formă, preluată din metafizica aristotelică şi interpretată în termenii 
idealului formativ, este, din această perspectivă, o exagerare ideologică. 
Copilul nu e o substanță inertă, gata oricând să fie „in-formată” de către 
profesor şi să primească „forma” pe care acesta doreşte să i-o imprime. 
Şcoala nu trebuie să-și propună cu tot dinadinsul să formeze, să impună 
9) direcţie; rostul ei este acela de a oferi cunoaștere, în sensul cel mai 
“ deplin al cuvântului. Pentru Revel, educaţia formativă este „geniul rău 
al instruirii”, iar argumentul cel mai elocvent este acela că „toate 
societățile totalitare fac din dimensiunea formativă cheia sistemului lor 
educațional!” şi „toți dictatorii au fost maniaci ai educației” (1993, p. 
229). 

Limitarea funcţiei şcolii la transmiterea cunoştinţelor nu elimină 
însă, totalmente, riscurile dogmatizării şi ideologizării. În procesul 
pedagogizării cunoştinţelor ştiinţifice se produc o serie de transformări 
care conduc uneori la dogmatizarea cunoaşterii. În mod normal, în 
didactizarea cunoaşterii ştiinţifice putem identifica următoarele operații 
de transformare (Tardy, 1993, pp. 54-57): 

* transformări de natură terminologică şi semantică: omul de 
ştiinţă şi didacticianul nu utilizează totdeauna aceleași repertorii 
lexicale. Pedagogul caută mereu expresii adaptate destinatarului, 
înlocuind adesea termenii tehnici din limbajul specializat cu termeni 
din limbajul comun. Reuşita comunicării didactice este condiționată 

de acest fapt; există însă şi un mare risc: cel al pierderii de substanță 

semantică. Tardy vorbeşte, în acest context, de un „destin nefericit al 

conceptelor”. Transpoziţia didactică presupune o operaţie de 
simplificare, uneori exagerată, a modelului ştiinţific de referință, din 
care rezultă totdeauna un deficit; 

* disparitatea modelelor explicative: savantul are tendinţa de a-şi 
supraestima auditoriul, didacticianul de a-l subestima; acesta din 
urmă transformă modelul ştiinţific de interpretare multidimensională 
(ce permite retroacțiuni, disimetrii ale cauzalității, o interacțiune 

„ generalizată a tuturor factorilor) în scheme lineare şi simplificate; 

* eliminarea subiectului enunțării: savantul este totdeauna „„pre- 
zent” în text; discursul său e la persoana I şi nu eludează responsa- 
bilitatea semnăturii; manualele oferă mai ales rezultatele şi mai puţin 
procesul; discursul didactic este aproape totdeauna decontextualizat 
şi depersonalizat. 

„Aceste operaţii de transformare nu se produc în baza unui algoritm 
unic; există grade ale didactizării conținuturilor cunoaşterii în funcţie de 
nivelul învățământului şi dotarea elevilor; sensul actului de transpunere 
nu este însă acela de a produce, ci mai degrabă de a evita posibile 
rupturi epistemologice. Aceasta presupune stăpânirea epistemologiei 
domeniului şi a epistemologiei pedagogice. 

Desincretizarea şi depersonalizarea cunoaşterii conduc la ignorarea 
contextului şi a condiţiilor emergenţei cunoaşterii, la de-istoricizare 
(Chevallard, 1991, Develay, 1993). Cunoaşterea didactică întreține o 
relație de dogmatizare cu cunoaşterea ştiinţifică prin distanța care 
separă logica expunerii rezultatelor de logica şi modalitățile 
descoperirii. Această distanță tinde să se diminueze pe măsura 
schimbării paradigmei educaționale, în favoarea uneia centrate pe elev, 
care presupune 0 concepţie constructivistă şi socioconstructivistă şi nu, 
simplu, asimilaționistă asupra învățării. Practic, ea nu poate fi niciodată 
însă egală cu zero. 

Pe de altă parte, în didactizarea şi predarea cunoştinţelor există 
totdeauna un „implicit”, cu conotaţii particulare, de natură ştiinţifică, 
dar mai ales cultural-ideologică, ce scapă controlului social şi 

instituțional. Cunoştinţele şcolare trimit la valori care relevă, în ultimă 
instanţă, alegerile etice ale unei societăţi; conținuturile învățământului 
permit descoperirea unei filosofii subiacente a educaţiei. Atunci când 
eticii i se substituie o ideologie politică, de natură să decidă în mod 
unilateral „ce este bine de ştiut” şi ce nu, ce trebuie şi ce nu trebuie 
cunoscut, transpunerea didactică a conţinuturilor înseamnă chiar 
_pervertirea ideologică a acestora. În acest caz, pe lângă „dogmatizarea 
normală”, care rezultă în urma transformărilor ce se produc în intervalul 
dintre cunoaşterea ştiinţifică şi cunoaşterea didactică, intervine 
dogmatizarea ideologică. Scopul acesteia este de a conduce la 
inculcarea unui sistem de valori, singurul considerat valabil, iar 
mijloacele sunt cele specifice îndoctrinării politice prin educaţie. 
Ideologia este inseparabilă de procesul de învățământ; conținuturile 
vehiculate sunt expresia unor opțiuni ideologice ale autorilor, dar şi ale 
celor care le-au selectat; maniera de prezentare a lor este, de asemenea, 
afectată de ierarhiile valorice şi interpretările pe care le produc cei 
implicaţi, autori de manuale sau profesori. Dimensiunea ideologică este 
mai mult sau mai puţin explicită; cursuri precum cele de morală, de 
filosofie sau de religie sunt profund ideologice; cele de literatură, de 
istorie, de geografie, de economie vehiculează viziuni asupra societății 
şi sunt, de asemenea, în mod explicit ideologice. Spre deosebire de 
disciplinele socio-umane, cele exacte sunt doar implicit şi într-o măsură 
mult mai mică ideologice. G. Fourez (1998) crede că această situaţie 
prezintă şi un risc, anume acela că elevii pot uneori să preia „orbeşte” 
ceea ce li se predă, dovedind mult mai puţin spirit critic decât la un curs 
de morală sau de religie; în mod paradoxal, uneori, cu cât cursurile sunt 
mai ştiinţifice şi mai tehnice, cu atât pot avea efecte ideologice mai 
importante, deoarece spiritul critic al elevilor este concentrat doar 
asupra conținuturilor tehnice, ceea ce îi poate împiedica să observe un 
anume mod de organizare a ideilor sau maniera de alegere a 
exemplelor, de realizare a aplicaţiilor etc. Modul de structurare a 
cunoașterii şi interpretarea care i se asociază nu sunt niciodată neutre 
din punct de vedere ideologic; Fourez dă exemplul învăţării 
contabilităţii care implică, în ciuda unei aparențe de obiectivitate 


* 

absolută, însuşirea unei anumite maniere de a vedea viața socială şi 
economică (1998, p. 163). Dimensiunea ideologică în educaţie ține de 
modul de prezentare a realității, de perspectiva din care este conturat şi 
redat un adevăr. Nu este vorba, aşadar, de o prezentare denaturată sau 
„falsă a lucrurilor, ci de faptul de a oferi un adevăr „interpretat”; în fond, 
pretenţia unui adevăr „brut” sau absolut este exagerată şi constituie ea 
însăşi, adesea, un mod de distorsionare ideologică a cunoaşterii. Acelaşi 
fapt poate fi exprimat în maniere diferite, ia: impactul asupra celui care 
primeşte informaţia va fi de fiecare dată altul. Este banal, dar deosebit 
de relevant, exemplul paharului „pe jumătate plin” sau „pe jumătate 
gol”; situația este aceeaşi în ambele cazuri, dar modul de prezentare a ei 
suscită atitudini fundamental diferite. Foarte adesea, valorile şi 
atitudinile transmise în procesul cunoaşterii în context didactic scapă 
controlului, neputând fi „contabilizate”; nu vom şti niciodată cu 
exactitate care este conținutul ideologic al unui discurs, cu atât mai 
mult cu cât transmiterea unor atitudini către elevi nu se realizează 
totdeauna în mod conştient. Dincolo de influenţele conştientizate, care 
sunt expresia finalităților educaţiei, există influenţe ce se sustrag unui 
control riguros şi nu pot fi măsurate, dar care se materializează în 
atitudini ale elevilor şi explică preferința lor pentru anumite valori, 
comportamentul moral, social-politic etc. În mod cert, nu pot fi 
conştientizate şi controlate toate influențele exercitate asupra elevului; 
de altfel, ideea unui control de acest gen face parte dintr-o ideologie de 
tip totalitar, de natură să anuleze libertatea profesorului în raport cu 
conținuturile de transmis și libertatea elevului de a se raporta selectiv şi 
critic la aceste conținuturi; actul didactic devine un act „tehnic”, în care 
se transmite doar ceea ce „trebuie” cunoscut de către elevi, iar 
profesorul devine întruchiparea acestui imperativ. În acest caz, actul 
educativ devine un act de îndoctrinare politică. 

În consecință, nu putem ieşi de sub influența ideologiei atunci când 
e vorba de educaţie; negarea unei ideologii înseamnă, totodată, 
asumarea. alteia; negarea totală a ideologiei înseamnă, de asemenea, 
adoptarea unui alt tip de ideologie; curentul anti-ideologic este el însuşi 
profund ideologic. Vehicularea ideologiei în învățământ nu este însă, în 

mod necesar, negativă. Pentru a elimina sau, cel puţin, pentru a diminua 
influenţele nefaste ale ideologiilor (politice, religioase etc.), primul pas 
pentru profesor este acela de a conştientiza că în procesul predării 
comunică totdeauna mai mult decât conținuturile oficiale şi 
standardizate; iar acest „mai mult” nu poate fi riguros controlat; scapă, 
de asemenea, controlului modul în care elevul receptează şi 
structurează toate influențele ce se exercită asupra sa. Un profesor nu 
poate niciodată să cunoască dinainte, cu exactitate, felul în care un elev 
va percepe o experienţă, deoarece interpretarea unei situaţii se face din 
perspectiva unui „prealabil” constând din reprezentări şi idei mai mult 
sau mai puţin corecte, dobândite în diverse contexte ale vieţii; 
varietatea interpretărilor este condiționată de diversitatea experiențelor 
individuale. Interesul profesorului pentru . cunoaşterea acestui 

„prealabil” este esenţial, chiar dacă nu poate fi vorba de un control 

total. 

O asemenea precauţie face parte din pregătirea epistemologică a 
unui profesor, care generează o abordare critică a naturii, sensului, 
posibilităților şi limitelor cunoaşterii și fundamentează o atitudine 
critică, nedogmatică a elevilor în procesul învăţării. 

/ Unul dintre cele mai importante elemente pe care profesorul le 
| comunică elevului pe lângă cunoştinţele propriu-zise îl constituie 
( atitudinea faţă de cunoaştere. De fiecare dată când ţinem o lecţie, un 

curs, predăm şi elemente de epistemologie chiar dacă, din diverse 
rațiuni, 'evităm utilizarea termenului; când este vorba de cunoştinţele de 

predat, profesorii ştiu foarte bine care sunt; când e vorba însă de 
formarea unor reprezentări asupra cunoaşterii cei mai mulți nu au idei 
clare în acest sens (Fourez ş.a., 1997, pp. 5-6). lată de ce, de foarte 
multe ori, adevăratul obstacol în cunoaşterea pe care o realizează elevii 
în context şcolar ţine mai puţin de cunoaşterea însăşi (sau de 

cunoştinţele ce trebuie însuşite) şi mai mult de reprezentarea pe care o 

au elevii asupra cunoaşterii, reprezentare care nu este străină de 

atitudinea profesorului față de actul cognitiv şi pe care o transmite 
elevilor, mai mult sau mai puțin conştient. Opţiunea profesorului pentru 

“un model sau o paradigmă a cunoaşterii influențează atitudinea elevului 

faţă de învăţare, determină modul efectiv în care un elev învaţă. G. 
Fourez, V. Englebert-Lecomte şi Ph. Mathy (1997) ne sugerează să 
situăm faţă în față două paradigme fundamentale care au generat teorii 
ale educației: cea pozitivistă şi cea constructivistă (în cele două 
variante, clasică şi socioconstructivistă) şi să reflectăm asupra efectelor 
pe care le determină asumarea fiecăreia dintre ele asupra cunoaşterii pe 
care o realizează elevul. Curentul pozitivist, interesat de descoperirea 
legilor naturii şi societății plecând de la analiza faptelor şi fenomenelor, 
a apărut ca reacție împotriva atitudinii dogmatice față de cunoaştere, 
dar a generat, la rându-i, o nouă dogmă. Pozitivismul vulgar are la bază 
credința după care ştiinţa descoperă legile universale şi eterne ale 
naturii şi permite atingerea adevărului obiectiv şi nu a unor grade de 
obiectivitate şi universalitate. Orice cunoaştere care nu pleacă de la 
cercetarea directă a faptelor nu poate avea pretenţia de a accede la 
adevăr. Autorii (Fourez ş.a, 1997, pp. 10-11) atrag atenţia asupra naturii 
ideologice a oricărei teorii care are la bază ideea de adevăr absolut şi 
analizează trei ipostaze ale concepției pozitiviste asupra cunoaşterii: 

* ideologie a imediatității sau credinţa în posibilitatea unui 
contact direct cu „realul”, cu o realitate pură, neafectată de nici o 
interpretare. În primele decenii ale secolului XX, era la modă 
distincția între propoziţiile empirice, ca rezultat direct al cunoaşterii 
senzoriale, şi propoziţiile teoretice, care implică totdeauna o anumită 
modelizare sau interpretare. Concepția empirică are deci la bază 
credința într-o imediatitate a percepției senzoriale, care ar fi singura 
bază legitimă a construcţiilor teoretice; | 

* ideologie a universalităţii neutre sau credința într-o ştiinţă 
obiectivă şi neutră care, atunci când este practicată corect, este 
universală şi independentă de orice punct de vedere particular. 
Astfel înțeleasă, ideea de obiectivitate ştiinţifică duce la credința că 
trebuie să ne eliberăm de orice tip de subiectivitate. Fizica devine 
prototipul ştiinţei; cum disciplinele socio-umane nu pot realiza acest 
lucru, pretenţia lor de ştiințificitate şi de adevăr este nejustificată. 

* ideologie a adevărului, ca reflectare a lumii reale, plecând de la 
premisa că scopul ştiinţei este de a pune în concepte lumea „aşa cum 

este”, fără nici un adaos interpretativ. Din această perspectivă, 
„adevărul constituie o apropiere de real şi o apropriere a realului. 
Concepţia. constructivistă asupra cunoaşterii este fundamental diferită 
de cea pozitivistă. Principalele caracteristici ale paradigmei construc- 
tiviste, în varianta sa clasică, sunt (Fourez ş.a., 1997, pp. 11-13): 

* subiectul are un rol activ în procesul cunoaşterii, structurează 
cunoaşterea: obiectul cunoașterii nu este un dat, ci o construcție a 
subiectului. Obiectul are, evident, o existență obiectivă, dar 
interpretarea pe care subiectul o realizează în procesul cunoaşterii 
depinde de structurile psiho-socio-culturale ale acestuia. 

* orice discurs este o interpretare; din acest punct de vedere, nu 
mai există informaţie „pură”, cum credeau pozitiviştii, deoarece 
orice informație poartă amprenta proiectelor noastre și este 
totdeauna inserată într-o structură conceptuală prealabilă şi 
interpretată prin prisma acestei structuri. 

* adevărul nu este nici unic, nici absolut; produsele activităţii 
cognitive nu sunt reprezentări în sens iconic sau reflectări ale unei 
„realități” exterioare, ci structuri conceptuale cu care operăm pentru 
a descrie şi a explica realitatea, care exprimă, în acelaşi timp, 

„subiectivitatea celui care le-a construit. Pentru constructivismul 

clasic, indivizii sunt cei care construiesc cunoştinţele lor şi criteriile 

de valabilitate ale acestora; în consecință, căutarea adevărului 

absolut nu este nici posibilă, nici necesară. 

Spre deosebire de constructivismul clasic, care analizează mai ales 
„procesul cunoaşterii individuale, socioconstructivismul pune în discuţie 
dimensiunea socială a construirii cunoaşterii, arătând că practicile 
sociale sunt construite totdeauna într-un efort istoric şi colectiv. Socio- 
constructivismul distinge modelele construite de indivizi sau grupuri 
- restrânse de cele standardizate în largi grupuri de referință (comunități 
ştiinţifice, profesionale). 

„Jată de ce ideologia, ca modalitate a imaginarului social, merită nu 
doar atenţia politologilor, sociologilor şi a filosofilor, ci şi a pedago- 
gilor şi educatorilor. Un prim exercițiu epistemologic pe care îl pot 
“practica aceştia din urmă ar putea viza distingerea sensurilor şi a 

modalităţilor de infiltrare a ideologiei în procesul educației, de la 
normalitatea opțiunilor şi interpretărilor ce dau expresie unor preferințe 
axiologice la atitudinea aberantă de impunere forțată a unei ideologii 
prin îndoctrinare politică. 

P. Ricoeur distinge trei niveluri de profunzime ale conceptului de 
ideologie (1995, pp. 275-282), care ne permit să înțelegem modul în 
care ideologia poate pătrunde şi acţiona în procesul educaţiei: 

1. ideologia ca distorsiune-disimulare: în această accepțiune, 

ideologia este asimilată pur şi simplu minciunii sociale sau unei 

iluzii care ne protejează statutul social. 

Preluând acest sens în context didactic, învățământul devine un 
mijloc de propagare a ideologiei, iar îndoctrinarea politică a 
persoanelor tinere constituie modalitatea mic saga de atingere a 
acestui scop. 

2. ideologia ca justificare: la acest nivel, ideologia se arată mai 

puţin parazitară şi falsificatoare şi mai mult justificatoare. 

Justificarea se asociază fenomenului de dominație şi putere şi constă 

în prezentarea ideilor clasei dominante ca idei universal valabile, ca 

întruchipare a adevărului absolut. 

Experiența regimurilor totalitare a confirmat îndeosebi acest sens al 
ideologiei. Funcţia „instrumentală” a învățământului şi subordonarea 
formării intereselor puterii politice este asigurată printr-o retorică aparte 
a practicii educative, ce presupune utilizarea cu regularitate a unor 
figuri şi tropi (metafora, ironia, ambiguitatea, paradoxul, hiperbola), la 
'care se adaugă maxime, sloganuri, formule lapidare etc., care 
transformă discursul într-o „armă adesea devastatoare” (Ricoeur, 1995, 
p. 282). 

3. ideologia ca integrare: este nivelul cel mai profund al 
ideologiei, care constă în dobândirea consistenței şi permanenței 
grupului, prin crearea unei imagini de sine stabile şi durabile. 
Evenimentul fondator este esenţial pentru construirea identității 
grupului şi este permanent retrăit, reactualizat şi, prin aceasta, 
interpretat şi remodelat, reprezentându-se el însuşi ideologic în 
conștiința grupului. Este sensul cel mai neutru al ideologiei, un sens 

care se prelungeşte în cel de legitimare şi apoi de disimulare, 
căpătând, de cele mai multe ori, conotaţii negative. La acest nivel 
putem identifica starea de „normalitate” ideologică, despre a cărei 
contextualizare pedagogică am discutat deja mai sus. 

Pentru a evita posibile confuzii, precizăm că în exemplificările 
propuse, vizând particularizarea la învățământ a primelor două sensuri 
sau niveluri de profunzime a ideologiei, am dus până la ultimele 
consecințe interpretarea. Există însă şi o „zonă de normalitate” în care 
cele două dimensiuni ale semanticii termenului există sau coexistă fără 
a afecta (esenţial!) sensul firesc al relaţiei formative şi finalităţile 
educaţiei. În acest caz, se produce mai degrabă o ruptură, o disociere a 
cuplului ideologizare (politică) - îndoctrinare, aceasta din urmă 
realizându-se, de asemenea, în limitele normalului, cu o semnificaţie 
predominant didactică.  W- 


2. Indoctrinarea în învățământ 


2.1. Semantica termenului îndoctrinare. Dimensiunea politică şi 
dimensiunea pedagogică a îndoctrinării 


În __relaţie_ _esenţială cu  ideologizarea învățământului se află 
îndoctrinarea. Ne-am propus să aflăm dacă dincolo de dimensiunea 
ideologică a îndoctrinării există şi o dimensiune neutră în raport cu 
ideologiile, una specific pedagogică, ce poate fi identificată în orice 
sistem de educaţie, independent de tipul de societate şi tipul de 
autoritate politică profesat de putere. Vom invoca, în conturarea 
răspunsului nostru, sensul originar şi definițiile de dicționar ale 
termenilor: doctrină, îndoctrinare. 

- /Latînescul doctrina însemna învățământ, ştiinţă, doctrină, termeni 
substituibili, în mare parte, unul celuilalt. Sensul vechi al termenului 
„doctrină este acela de savoir sau ansamblu--de- cuno inţe dobândite 
(Robert, 1957; p.-1564), iar al verbului î2 îndoctrina: instrui; /a pune pe 
cineva în posesia unei unei învăţătuti, a-i preda d Ştiinţă anumite cunoştinţe 
(Robert, 1957, p. 1564). Termenii au căpătat şi alte accepții, care au 


permis alunecarea semantică spre ideologia politică, fără a-şi pierde 


£ 
[7 


f 
w » 


| 


b.* 


42 Educaţie şi ideologie 


însă sensul fundamental pedagogic. Al doilea sens precizat de Robert 
pentru termenul doctrină este acela de „ansamblu de noțiuni care se. 
afirmă ca adevărate şi prin care se pretinde furnizarea unei orientări a 
faptelor sau dirijarea acţiunii omului (ep. 1534), iar „pentru 
îndoctrinare, un sens direct legat de cel al acțiunii de persuadare: să 
căuta să câştigi. pe cineva.la o doctrină... la „9_opinie, la-un-punct de 
vedere” p. 1564). 

Sensul comun al termenului vizează situaţiile excepționale, cazurile 


“extreme de îndoctrinare: „dresajul” uman, spălarea creierului, 


propaganda totalitară etc. (indoctrinarea co copiilor a fost una dintre cele 
mai eficiente căi de consolidare a regimului totalitar. Separarea 
copilului de mediul familial,-cât mai devreme posibil şi transformarea 
sa într-o o proprietate a statului, întocmai ca un obiect, constituie cel mai 
important pas pentru o îndoctrinare eficace. Odată dezrădăcinat, copilul 
este implantat într-o colectivitate care permite trecerea la 
„condiţionarea comportamentală, care pune grupul de copii la discreția 
manipulatorului. Se mărite foarte atent gps cn să a „oricărei 


— 


vivace. Supravegherea şi denunțul constituie — de bază în aceste 
subgrupuri” (Cathala, 1991, p. 64). 

În literatura anglo-saxonă (White, 1972, Snook, 1972), îndoctrinarea 
se conturează, în principal, ca relaţie între indivizi, de la individ la 
“individ; în acest context, îndoctrinarea are mai ales conotaţii morale. 


/ În literatura franceză (Reboul, 1977, Burdeau, 1985, 1989), 


îndoctrinarea nu se mai situează în contextul relaţiilor individuale, ci 


mai ales la nivelul instituțiilor. Faptul că un profesor îndoctrinează 
elevii, într-un sens sau altul (abuzează de argumentul autorității în 
„mai favorizează învățarea mecanică, se foloseşte de poziția sa 
“pentru a propaga o doctrină partizană etc.), constituie un lucru 
condamnabil, dar mult mai puţin interesant decât acela de a şti dacă 
învățământul în ansamblul său constituie o instituție a îndoctrinării, 
dacă şcoala ca instituție poate fi considerată un „aparat ideologic” al 

“Statului, de natură să perpetueze un sistem politic şi social şi să 
încadreze” indivizii în acest sistem. În acest caz, îndoctrinarea nu mai 
este doar o problemă morală, ci şi o problemă politică. 

În concluzie, semantica termenului îndoctrinare este foarte 
complexă şi nuanțată: sensul originar al termenului este unul 
fundamental pedagogic şi pozitiv; alunecând spre sfera ideologiei 
politice, acesta a dobândit conotaţii negative. Cuvântul circulă mai ales 
în accepţia sa negativă şi vizează două dimensiuni fundamentale: 
pedagogică şi politică. 


2. 2. Îndoctrinare şi autoritate 


-_ Îndoctrinarea, ca.şi actul didactic, implică o şituaţie.de autoritate; cel. 
care : predă sa sau cel care îndoctrinează exercită o utere considerată, „DE 


; cel car care îndoctrinează, ca şi profesorul, este un 
RGB umil 2 el se impune în numele lui Di Dumnezeu, al societății, al 


poporului, al “culturii, al adevărului, al umanităţii etc. (Reboul, 1977, p. 
33)! 

Nu orice tip de autoritate poate explica însă fenomenul îndoctrinării, 
cu atât mai mult cu cât autoritatea este un fenomen universal. G. 
Burdeau subliniază universalitatea ȘI polimorfi ismul fenomenului de 
autoritate, care nu se restrânge la sfera societății umane; toate animale 
trăiesc în grupuri, ascultând de unul dintre ele, care poate fi considerat 
deţinătorul autorității. În pf eat umane, autoritatea. este. unul 
sociale î în care este  insăituționalizată (ihtreprinderi, şcoală, armată etc. ), 
ci se instituie în mod spontan, ori de câte ori se întâlnesc câţiva indivizi 
(Burdeau, 1989a, p. 578). În aceste condiţii, ne putem întreba dacă 
autoritatea nu constituie chiar baza relaţiilor societale, iar societatea nu 
e o rezultantă a dinamicii relaţiei dintre disciplină şi autoritate? 
Fenomen universal, autoritatea îmbracă forme diferite; în analiza 
autorităţii „trebuie să avem în vedere: grupul, tipurile de relații, 
domeniul în care se exercită şi aria de extensiune a autorității. Astfel, 
autoritatea apare ca expresie a voinţei colective şi ca rezultantă a 
condițiilor obiective (s.n.]” (Neculau, 1977, p. 93). 

„G-Burdeau distinge trei tipuri de bază ale autorităţii: o autoritate 
smoiimă) care rezultă din presiunea grupului asupra comportamentelor 
individuăle; o autoritate: personală, ci care apare spontan în interiorul 
grupurilor sociale, ca pri preeminență a unui individ, capabil să influențeze 
atitudinile celorlalți, ŞI O autoritate funcţională, care constă în puterea 
cu care sunt învestite anumite persoân€, “datorită funcţiilor pe care le 
îndeplinesc, într-un cadru instituțional determinat. Diferenţa dintre 
ultimele două tipuri se regăseşte ŞI în diferența dintre cuvintele latinești 
auctoritas şi potestas, primul desemnând ascendenţa şefului, cel de-al 
doilea, puterea legală (Burdeau, 1989a, p. 578). Regăsim, de asemenea, 
această diferență/şi Giiț/ când distingem o persoană care 
are autoritate de o persoană care est (0) autoritate. Dintr-o perspectivă 

__semio-logică Bochenski (1992) A entifică tipurile de autoritate după 
| criteriul dopzeniu festă, domeniu care poate fi o clasă 
Sau o clasă de directive. EI distinge, astfel, autoritatea 
|„jepistemică sau autoritatea celui .care ştie (a profesorului, a 
specialistului) de autoritatea“ deontică, a superiorului, şefului, 
comandantului, conducătorului etc. Autoritatea: didactică, se defineşte 
„prin modul specific în care se intersectează diferite tipuri de autoritate, 
d: ca tipuri pure, determinate în raport cu domeniile socialului. Ea este, ca 
! autoritate a normelor, valorilor şi tradiţiilor spirituale ale societăţii, o 
| autoritate anonimă: este autoritatea „societăţii educative” şi a şcolii 
| manifestată în transmiterea culturii către generaţiile tinere. Profesorul 
preia ceva din această autoritate anonimășel întruchipează autoritatea 
şcolii, pe care o converteşte în urari Munc ional: societatea şi 
şcoala îl învestesc cu autoritate. Profesorul “este-persoana care are 
autoritate, în baza căreia pretinde ascultare, o formă exterioară a 
disciplinei. În termenii lui Bochenski, aceasta este o autoritate deontică: 
profesorul cere _respeetarea--unor- norme, imperative, recunoaşterea 


' 

ste, cum o spune Bochenski, aceea de tip epistemic: autoritatea celui 

care ştie şi oferă cunoaştere. În sist m cariere AA 
autorității epistemi € considerabil diminuat, chiar anulat. 
Bochenski defineşte totalitarismul ca „o doctrină în conformitate cu 1 

| alge “Cu care a fost învestit. Adevărata âutoritate a profesorului o 

ab 
care trebuie să existe .0 autoritate deontică_ în Oas, domeniile”, ca 


doctrina care „extinde autoritatea deontică la orice” (1992, p. 119). 
Dacă autoritatea epistemică este o autoritate „câştigată” şi »negociată 
de : parteneri egali (sau cu drepturi egale) în procesul asumării 
cunoaşterii, autoritatea deontică este una „dată” şi impusă de cel mai 
puternic celui mai slab în procesul asumării unor valori, norme, 
directive în scopul asigurării conformităţii cu o ordine socială 
dezirabilă. Atunci când la nivelul unui sistem de învățământ predomină 
autoritatea de tip, de ic, procesul cunoaşterii este subordonat celui de 
menţinere a ordinii sociale şi de formare a atitudinilor conformiste. 
Autoritatea epistemică a dascălului este folosită pentru a masca 
intențiile sistemului: elevul urmează cu mai multă uşurinţă îndemnul de 
a se conforma, de a adera la un sistem de valori dacă acesta vine din 
partea unei persoane care este o autoritate ŞI pe care o respectă pentru 
ceea ce este, chiar dacă autoritatea pe care o pune în joc în acel moment 
este una de tip deontic. lată un motiv pentru care regimurile de tip 
totalitar au acordat o atenție aparte şcolii şi profesorilor pe care urma 
să-i câştige pentru cauza lor şi care trebuiau să accepte un transfer de 
autoritate dinspre propria persoană către sistem, dinspre epistemic 


către deontic. Profesorul care nu înțelege că autoritatea regimului este | 


mai puternică decât cea a cunoaşterii şi nu se comportă ca un 


subordonat este exclus din sistem; din acest punct de vedere, situația 
creată în învățământul superior în sistemul totalitar comunist este de 
maximă relevanţă. 

Situaţia de îndoctrinare modifică fundamental câmpul relaţiei 
cognitive; adevărul nu este exclus, dar îşi pierde reperele şi criteriile şi 
este reinterpretat din perspectiva doctrinei „valabile”. O situație de 
îndoctrinare nu este recunoscută ca atare de către cel care o practică. 
Îndoctrinarea este definită adesea ca „doctrina adversarului”, ceea ce 
înseamnă că este suficient să identificăm doctrina „adevărată', 
„valabilă”, pentru a califica orice discurs care o contestă ca discurs 
îndoctrinator. Discursul comunist abundă în acuze la adresa sistemului 
capitalist al căror obiect este practica îndoctrinării. În aceste condiţii, 
este necesară identificarea unor criterii care permit delimitarea celor 

mai relevante situații de îndoctrinare şi înțelegerea „mecanismului” 
transformării unui act de predare într-unul de îndoctrinare. 


2.3. Situaţii şi tipuri de îndoctrinare 


O. Reboul ipostaziază 13 situaţii tipice de îndoctrinare (1977, 
pp.14-24): 


Ş. reda o doctrină dăunătoare. Este noțiunea de îndoctrinare cea 
mai ună ne, pe-care o găsim la Platon, în celebra 


critică a poeţilor. Pre je Se de 
îndoctrinare; aceasta implică în mod necesar faptul că eroarea 
"este periculoasă. De exemplu, îi îndoctrinăm pe copii atunci când 
îi învăţăm că oamenii care aparțin unei rase-sunt leneşi, hoți, răi 
etc. şi că aceste lucruri ţin de rasa lor; în acest fel, le inculcăm nu 
doar eroarea, ci și ura faţă de o rasă sau o etnie. 
2. a utiliza învățământul pentru a propaga o doctrină partizană. Ca 
act în sine, propagarea unei doctrine nu înseamnă îndoctrinare. 
Dacă democraţia presupune pluralismul partidelor, ea trebuie să 
admită şi libera difuziune a doctrinelor lor. Îndoctrinarea începe 
atunci când propagarea unei doctrine partizane se face într-un loc 
care nu este destinat acestui lucru, îndeosebi când se face în 
şcoală. În acest caz, cei care predau se folosesc de autoritatea lor 
pentru a preda o doctrină partizană; îndoctrinarea rezultă ca un 
___ abuz al autorității profesorului. 
|/ 3.a învăţa fără a înţelege ceea ce trebuie înţeles. Este unul dintre 
| sensurile populare ale termenului „a catehiza”. În acest caz, nu 
| conținutul doctrinei contează, ci maniera în care are loc 
A ineulcarea.. Îndoctrinarea începe în momentul în care învăţăm 
fără a înțelege ceea ce poate fi învăţat inteligibil, deoarece rişcăm. | 


atunci să fim dezpustaţi pentru totdeauna de înțelegere. 
4. liza în predare argumentul autorității. Indoctrinarea ţine, în 
acest caz, de faptul că subiecţii nu au posibilitatea de a cerceta ei 
a Darape- POR n UT ——— = af ase — 
conţinutul, se predă ceva în plus: respectarea autorității ca 


4 

infailibilă şi docilitatea. Pe de altă parte, chiar în viața 
intelectuală, autoritatea este indispensabilă; o condiție esențială a 
progresului în ştiinţă o constituie încrederea în competența 
Ştiinţifică a unor „autorități”; diferenţa constă în faptul că în 
îndoctrinare autoritatea nu mai este ste propusă, ci „impusă; ea se 
face prezentă atât prin seducţie, cât şi prin constrângere. 


5. .a:preda plecând de la prejudecăţi. Q prejudecată est este o „Judecată 


6. 


di 


şi 


anterioară oricărei judecăţi”, un parti pris în general inconştient 
care comandă toate atitudiniie ulterioare: evaluări, selectarea 
faptelor, răspunsul la obiecții etc. Gândirea îşi pierde caracterul 
logic, fiind determinată de cauze externe pe-care nu le poate 


„controla. Un învățământ bazat pe prejudecăţi, rasiste, naţionaliste 
sau de altă natură, este, prin definiţie, tendențios; îndoctrinarea” j 


vizează î acest caz conţinutul ŞI 1 nu u forma. 


a preda plecând de la o doctrină ca şi cum ar fi singura posibilă. 
În acest caz, nu mai e vorba de pri prejudecăţi, deoarece profesorul 


poate avea conştiinţa doctrinei, a „modelului explicativ” care o 
inspiră; parti pris-ul este deliberat. Cel mai important cuvânt este 


singura”; un ate să predea istoria după modelul 


marxist, un altul, filosofia după modelul tomist, un altul, 


literatura, după modelul structuralist etc. fără să însemne că_ 


 îndoctrinează; ei îndoctrinează numai dacă tind să convingă şi să 
pl. anul dia 


se convingă că modelul lor este singurul valabil.. Profesorul”) 


îndoctrinează atunci _când, adoptând un model explicativ, le e) 
respinge a priori pe toate celelalte. 


/a preda ca fiind ştiinţific ceea ce în fapt nu este. Acest caz este o 


extensie a celui precedent: îndoctrinarea apare atunci când o 
doctrină îşi arogă în mod abuziv denumirea de ştiinţă. S-a vorbit 


de „socialism ştiinţific”, de „morală ştiinţifică”, de „explicația | 


ştiinţifică a războiului”, chiar de „rasism ştiinţific”, pretenţia 
abuzivă a  ştiințificității reprezintă forma modernă a 
dogmatismului. Îndoctrinăm atunci când predăm în mod 
dogmatic, când atribuim unei credințe personale sau colective 
calitatea de cunoaştere obiectivă. 

8. a nu preda decât faptele favorabile unei doctrine. În acest caz, 
 îndoctrinarea nu mai priveşte premisele învățării, ci consecirițele: 
e vorba de un învățământ precis orientat care exclude toate 
faptele contrare punctului său de vedere (care este fie o 
os taia ana fie o doctrină mărturisită). Învățământul poate fi 
„orientat” fără a apela la minciună în sensul pozitiv al cuvântului; 
de exemplu, pot fi trecute sub tăcere sau minimalizate fapte care 
contravin doctrinei vizate. În anumite situaţii, tăcerea poate 
deveni violentă; tăcerea, punerea la index sunt mijloace tipice de 
îndoctrinare deoarece împiedică oamenii să se informeze. 

9. a falsifica faptele pentru a etala o anumită doctrină. În această 
situaţie, învăţământul nu mai este doar tendenţios, ci mincinos; 
cel care îndoctrinează inventează fapte, falsifică statistici, i, fabrică 
mărturii etc. Ca acţiune pe termen lung, îndoctrinarea utilizează 
rareori minciuna flagrantă; ea procedează mai degrabă prin 
exagerare sau omisiune, prin fapte trunchiate decât prin fapte 
trucate. 

10. a selecționa în mod arbitrar o anumită parte a unui program de 
studii. Un program are întotdeauna ceva arbitrar, pentru că 
necesită alegeri, deci, implicit, eliminări. Îndoctrinarea începe 
atunci când alegerea pedagogică dobândeşte un sens ideologic. 

ş a exalta în învățământ o anumită valoare în detrimentul altora. 

ţ | Indoctrinarea are, în acest caz, o dominantă afectivă. Exaltarea | 

! “nu este, în sine, îndoctrinare; îndoctrinarea î începe atunci când se 
practică un învățământ maniheist, care exaltă virtuțile unui 
sistem, 5 SON Ata le pe toate ei ri 


| 
4 


13. a impune o credință prin violenţă. Este. un caz Tirăită, întrucât 
violența se face resimțită rapid, în timp ce îndoctrinarea 
presupune disimulare. Violența-ne face_să vorbim, să acționăm, 


dar nu să credem; violența directă produce mai degrabă 
neîncredere. Gândirea critică poate fi mai uşor reprimată prin 

violență indirectă: cenzură, şantaj, seducţie etc. Publicitatea şi 
propaganda oferă astfel de exemple. 


Analizând „lista” propusă de Reboul, putem identifica două 
categorii fundamentale ale situaţiilor de îndoctrinare: 

* situații de îndoctrinare care se impun prin semnificaţia lor 
predominant pedagogică: a învăţa fără a înţelege ceea ce trebuie 
înţeles, a abuza de argumentul autorității în predare, a preda plecând 
de la prejudecăţi, a preda ca ştiinţific ceea ce nu este decât o simplă 
opinie sau convingere neverificată, a preda plecând de la o doctrină 
ca şi cum ar fi singura posibilă, a favoriza, în predare, o valoare în 
detrimentul altora etc.; 

„e situații de îndoctrinare care se impun prin sensul lor 
predominant _ideologico-politic; a utiliza învățământul pentru a 
propaga o doctrină partizană; a nu preda decât fapte favorabile unei 
anumite doctrine, a falsifica faptele pentru a etala o anumită 
doctrină, a propaga, în învățământ, ura față de tot ce contrazice 
doctrina impusă etc. 


alităţi- sau două tipuri de îndoctrinare 
(1977, p. 12): o îndoctrinare- e (i care acționează asupra celor 
mai profunde prejui „noastre pentru a le înlocui cu altele, şio__ 
(îndoctrinare. de tip  conformiişt, care se sprijină chiar pe prejudecățile 

„ oâstre. profănde pentru a le întări. Remarcăm că primul tip se 
instalează în ruptură cu ordinea noastră existențială prealabilă şi este 
specific situaţiilor de tip revoluţionar, care urmăresc schimbarea 
radicală a ordinii sociale şi politice pe baza unei schimbări forțate şi 
profunde de mentalitate. 

Îndoctrinarea de țip_sectar însoţeşte instalarea regimurilor totalitare; 
acesi tip de îndoctrinare se bazează pe violenţă, fizică şi mai ales 
psihică; spălarea creierului constituie un caz extrem şi deosebit de 
relevant. Îndoctrinarea de tip conformist se sprijină pe mentalitatea 
existentă şi valorifică incoerențele, prejudecățile şi confuziile pentru a 
inculca noile valori şi atitudini. Spre deosebire de primul tip, 

îndoctrinarea de tip conformist trece aproape neobservată, nu ește 
violentă, îşi atinge o obiectivele într-un termen mult mai lung, dar este cel 
puțin la + de eficientă. Nu se “opune s sistemului de î Ag ft oficial, 
Ci se integrează în sistem şi se foloseşte, de acesta pentru a-şi atinge 
obiectivele. IRON e 3 > 20 

“Îndoctrinarea de tip sectar întâmpină rezistența celor vizați, dar 
atunci când sfârşeşte prin schimbarea sistemului politic îşi propune 
asigurarea conformităţii indivizilor cu noile valori ale regimului şi se 
prelungeşte în îndoctrinarea de tip conformist. 

În oricare dintre tipurile, formele sau cazurile sale, îndoctrinarea este 
indisociabilă de sistemul de învățământ. Izolarea unui caz de contextul 
didactic absolvă cazul respectiv de acuzația de îndoctrinare; de 
exemplu, falsificarea faptelor poate constitui un caz moral sau un caz 
juridic, dar nu constituie un caz de îndoctrinare dacă nu implică o 
relație de predare-învăţare, în care profesorul îndoctrinator modifică 
faptele, le ajustează şi le interpretează astfel încât cel care învaţă să le 
considere inseparabile de valorile unei doctrine, valori pe care, în mod 
constant şi sistematic, sistemul de învățământ le inculcă elevilor, săi. 
Intenţia îndoctrinării_ este totdeauna _disimulată î în actul pr redării. Cel 
care îndoctrinează nu va recunoaşte niciodată adevăratul său scop, ci se 
va servi de aspectul formal al activității sale, care este o activitate de 
predare, deformare: e1” predă, “formează oameni, nu îndoctrinează. 
Chiar şi atunci când sistemul de învățământ este total subordonat unei 
ideologii politice şi-şi propune în mod declarat schimbarea radicală a 
procesului didactic şi formarea unui om care să se conformeze total 
noului regim politic, intenția de îndoctrinare rămâne în continuare 
ascunsă: adversarul este totdeauna cel care îndoctrinează; asumarea 
noilor valori şi atitudini nu constituie un act (declarat) de îndoctrinare, 
ci are rolul de a-l „înarma” pe tânăr pentru a se „apăra” şi a „lupta” 
împotriva duşmanului său, care este adversarul noului regim politic. 
Intenţia este ascunsă în spatele unei necesități construite în funcţie de 
noua ordine axiologică. 

2.4. Predarea ca act de îndoctrinare. Criterii ale îndoctrinării în 
învățământ  - Carne MAE Que, dont 
Care este elementul decisiv care duce la transformarea unui act de 
predare într-un act de îndoctrinare? ("+ ps oc 
În funcție de înțelesul atribuit îndoctrinării, putem identifica 


răspunsuri diferite. 


——_ ceeace, 


——. 


Aa = D=. 
* Indoctrinarea ca intenţie ) 


Dacă intenţia de a îndoctrina constituie elementul cel mai important 
în definirea îndoctrinării, „atunci actul de redare, devine un act de 


ala e e sr ni 

ŞI Snook (1972), elementul determinant este 
pune în joc idei de tipul: 


* nu există indociiiite 3 în afara unei i persoane care dudociiiepă (iar 


ora. oy 


i 


_._ „cmroepa cr 


ră acacia 0 Ea ritariste _nu__constituie__un_ semnal 

îndoctrinării dacă acestea nu au rolul « de a-l împiedica pe.copil să 

_gândească liber şi nu sunt utilizate cu această intenţie. Ceea ce 

contează, deci, e „ Este intenţia cu care sunt utilizate aceste n metode şi 

nu utilizarea lor pur şi simplu. Pe de altă parte, nu putem să nu 

admitem Că atitudinea autoritaristă pune un obstacol serios în 
calea afirmării spiritului critic şi a gândirii libere de prejudecăţi. 

* rezultatul. îndoctrinării nu poate constitui un criteriu întrucât 
îndoctrinarea nu este însoțită totdeauna de succes, aşa cum actul 
predării nu nu este, însoțit totdeauna de. succes. „Într-adevăr, nu 
putem identifica îndoctrinarea doar în funcţie de rezultatele ei, cu 
atât mai mult cu cât unul dintre efectele îndoctrinării constă 
tocmai în diminuarea, până la dispariţie, a capacităţii de a 
percepe procesul în sine. Pe de altă parte, nu putem ignora faptul 
că atunci când îndoctrinarea nu dă rezultate nu putem vorbi de 
îndoctrinare autentică, aşa cum actul de predare care nu duce la 
învăţare nu este un act reuşit. Îndoctrinarea însăşi rămâne, în 
acest caz, în stadiul de intenţie şi nu se transformă în realitate, cel 
puţin nu într-una periculoasă. 

Dacă numai intenţia contează, atunci un profesor care, fâră să-şi 
propună, prin stilul său fermecător şi persuasiv îi câştigă pe elevi de 
partea sa şi, prin aceasta, de partea unei doctrine nu poate fi acuzat de 
îndoctrinare. De asemenea, un profesor care. predă o doctrină 
periculoasă sau „falsă, dar care crede sincer în ea nu îndoctrinează. 
Situaţiile de acest tip sunt, evident, discutabile şi relevă importanța 
metodei sau a conţinutului în contextul unei şituaţii de îndoctrinare. In 
al doilea caz, profesorul poate fi el însuşi îndoctrinat, iar „credința 
sinceră”, un efect al îndoctrinării sale; ar însemna că într-o situație 
formală, ideală, în care îndoctrinarea şi-ar atinge scopul şi ar conduce la 
o generaţie de îndoctrinaţi, ceea ce ar urma din acest moment nu s-ar 
mai putea numi îndoctrinare, ci ar constitui chiar sistemul de 
învățământ dezirabil al acelei societăți. În consecinţă, intenţia este un 
element important pentru înțelegerea unei situații de îndoctrinare, dar 
nu este singurul element semnificativ. 


L + Îndoctrinarea prin conținuturi 

Dacă elementul cel mai important într-o situaţie de îndoctrinare îl 
constituie conținutul, atunci actul de predare devine o situaţie de 
înidoctrinare când favorizează transmiterea unor: conținuturi 
Subordonate unei ideologii politice, religioase sau de altă natură. 
Cazurile de îndoctrinare cele mai relevante, din această perspectivă, 


„|. decât fapte favorabile unei anumite doctrine, a falsifica faptele pentru a 


î .. 


priori, pentru care Kant preciza două criterii de identificare: necesitatea 
şi universalitatea. Orice cunoaştere care se raportează la experiență nu 

are aceste atribute, pentru că „experienţa nu dă niciodată judecăților ei 
universalitate adevărată sau strictă, ci numai una presupusă şi relativă 
(prin inducţie), astfel încât propriu-zis trebuie să se spună: pe cât am 
observat până acum nu se găseşte nici o excepție la cutare sau cutare 
regulă” (Kant, 1994). Cel mai relevant exemplu de judecăţi universale 
şi necesare, spune Kant, îl constituie judecăţile matematicii. „Un. 
învățământ cu adevărat obiectiv ar trebui să fie un. învăţământ .de.tip 


matematic, foarte riguros, precis, unul în care singurele conţinuturi 
'valabile ar fi cele care provin din ştiinţele exacte. Un criteriu pentru 
separarea conținuturilor care  îndoctrinează de cele care nu 
îndoctrinează îl oferă distincția dintre ştiinţă (în sensul foarte strict al 
cuvântului) şi credință. Suntem în faţa unei situaţii de învăţare atunci 
când profesorul îi convinge pe elevi de ceea ce ştie şi a unei situaţii de 


îndoctrinare atunci când îi convinge Său încearcă să îi convingă de ceea 
ce crede, Întrucât intenția poate fi sinceră, aceasta contează mai puţin; 
conţinutul predării: cunoaştere sau credință contează cu adevărat 
(Reboul, 1977,p. 55). .. _ 

Obiectivitatea constituie un ideal al cunoaşterii ştiinţifice şi al 
cunoaşterii didactice; rămâne însă deschisă problema obiectivităţii sau a 
- gradelor de obiectivitate ce pot fi atinse în domeniul ştiinţelor sociale şi 
umane, care nu produc judecăţi necesare şi universale, în sensul kantian 
al termenilor, ci judecăţi de experienţă, al căror rol în cunoaştere n-a 
putut fi niciodată negat. Chiar Kant spune, referindu-se la judecățile 
metafizicii, că a trebuit să înlăture ştiința-pentru a face loc credinţei. 
Credinţa rezultată din implicarea individului în actul cognitiv ca fiinţă 
subiectivă, capabilă de interpretare şi evaluare are un rol decisiv în 
construirea şi asumarea cunoaşterii, chiar dacă nu este vorba despre o 
cunoaştere cu un grad absolut de obiectivitate.. În mod inevitabil, 
ajungem iarăşi la problema intenţiei, pe care am discutat-o mai sus. 

În ceea ce priveşte neutralitatea, Reboul (1977, p. 58) susţine că 
aceasta nu este nici posibilă, nici dezirabilă la modul absolut. Când 
susţinem un asemenea ideal, spune filosoful francez, uităm că orice 
învățământ, inclusiv cel ştiinţific, se bazează pe anumite opțiuni, pe 
anumite alegeri, care nu sunt ştiinţifice şi dau expresie, mai degrabă, 


——— 
———_— 

aţi mentalităţii unei epoci sau a unei societăți. Sub stindardul neutralității 
“s-a produs un alt tip de cenzură, care a constat în privarea elevilor de. 


educaţia morală, de educaţia sexuală sau de educaţia religioasă. Fie că 
oferă sau nu cursuri de morală sau de religie, orice sistem de 
învățământ este marcat de credințele, de prejudecățile celor care au 


„competenţa de a lua decizii şi de a face alegeri în numele celor ce sunt 


beneficiarii direcţi ai sistemului şi care, îndeobşte, nu au aproape nimic 
de spus în acest sens. Opţiunea neutralității pare ea însăşi lipsită de 
neutralitate, deoarece conduce la un învățământ hiperintelectualist, care 
neglijează formarea politică, artistică, morală, sexuală, cu alte cuvinte, 
neglijează chiar educaţia, abandonând elevii unor influențe mai puţin 
controlabile. O bună „educaţie. nu-ascunde ideologia, ci o situează în 


„câmpul. cunoaşterii, privând-o astfel de puterea ei cea mai mare: 


disimularea (Reboul, 1977, p. 63). Dacă admitem această idee, trebuie 


pe 
să acceptăm că nu doctrina în sine duce la îndoctrinare, ci maniera în 


care ne raportăm la doctrină, nu conținutul predării, ci metoda creează 
situația de îndoctrinare. 


. Îndoctrinarea ca metodă 


de îndoctrinare, atunci actul de p redare „devine un act de Rotar 


când pune în joc met _ metode aa iste, 3 indiferent de. natura 


conţinuturilor şi de intenţia celu ai Scfinirea îndoctrinării în 
funcţie de metodă ne permite să Se despre îndoctrinare făcând 
abstracție de orice doctrină. Nu mai e vorba în această situație de o 
selectare a conținuturilor vulnerabile sau predispuse la îndoctrinare; 
predarea matematicii poate oferi un exemplu clar de îndoctrinare dacă 
se face de o manieră constrângătoare, autoritaristă şi dogmatică. 
Respingerea învățământului autoritar a constituit unul dintre punctele 
comune ale tuturor „variantelor” curentului „educaţiei noi”. Ideea este 
prezentă la părintele acestui curent, la J.-J. Rousseau, pentru care 
adevărata educaţie este educaţia „naturală” , adică neconstrângătoare, o 
educaţie care respectă libertatea copilului. Rousseau considera că 
învăţământul de tip livresc încetineşte gândirea c copilului; î nsecinţă, 
a_educa înseamnă-a-i-oferi-copilu lui libertatea de a tri a trăi proprii rile : sale 

experienţe de viaţă. Se conturează astfel un argument serios, de natură 
psihologică, în favoarea tezei îndoctrinării ca metodă: acela că un 
învățământ constrângător este împotriva. naturii „copilului, împotriva 
firii. Ideea de libertate, asociată cu refuzul metodelor autoritariste, a 
“reprezentat o constantă a pedagogiei şi educaţiei „noi”. La sfârşitul 
secolului al XIX-lea, ]. Dewey punea bazele unei şcoli din care elimina 
toate „însemnele” sistemului de învățământ tradițional: programa 
şcolară, lecţiile predate, examenele etc.; neexistând un „prealabil” care 
să ofere modele şi un sens dinainte precizat pentru învăţare, aceasta 
trebuia să valorifice interesele spontane de învățare ale copilului şi să 
transforme orice experiență de viață într-o experiență de învăţare. Un 
învăţământ autoritarist împiedică împlinirea idealului democratic care, 
în concepția lui Dewey, este inseparabil de educaţie. Caracteristicile 
unei, metode „bune= nt: „anticiparea justă” flexibilitatea interesului 
intelectual sau voinţa) bazată pe _receptivitatea de a învăța, unitatea 
scopului şi (aceeptărea responsabilității consecinţelor ) activităţii, 
incluzând gândirea*-(Dewey, 1972, p. 156). Exemple relevante oferă 
toți reprezentanții acestui curent, pentru care schimbarea percepției 
asupra copilului şi a modului de a-l „trata” au constituit elementele de 
bază ale unui crez pedagogic care avea să genereze experienţe 
educaţionale dintre cele mai interesante. Nondirectivismul pare a fi cea 
mai severă replică la adresa autorităţii şcolii Şi a educatorului. „Trebuie, 
deci, să alegem: autoritatea se i libertatea, disciplina -sau” auto- 
determinarea. Nu trebuie admise jumătăţile de măsură”, su ține A.S. 
“Neill, fondatorul şcolii de la Summerhill, o şcoală care s-a dorit liberă 
de orice constrângere (Snyders, 1978, p. 29). Cu C.R. Rogers, 
nondirectivismul evoluează c către un refuz total al__intervenţiei, 
educatorului. “Dincolo de toate exagerările | pe care Î€ conţin, toate aceste 
'orientăti Au ”dat expresie necesității unor schimbări reale în concepția 
despre educaţie, precizând, totodată, sensul schimbărilor. Valoarea lor 
este de a fi pus în prim planul preocupărilor problema,gelajiaiscolesax- 
elev şi nevoia transformării ei într-o relație de _ reală i i 
“deselor confruntări dintre autoritatea profesorului Şi nevoia de libertate 


a elevului, iai 3 de a forma în .şcoală fiinţe. autonome,..Cu 
conştiinţa __libertă rtăţii Şi fi _responsabilităţii.., Din acest moment, 

autoritarismul relației didactice şi utilizarea strategiilor metodologice 
bazate pe constrângere au fost în mod constant asociate cu refuzul 
libertăţii de exprimare, al libertății conştiinţei, într-un cuvânt, cu 
îndoctrinarea prin învățământ. Dewey a pus semnul identităţii între 
învățământul autoritar şi îndoctrinare, argumentând că autoritatea 
contravine idealului democratic. Definirea îndoctrinării prin metodă are 
ca efect lărgirea considerabilă a sensului termenului, deşi ne menţine în 
sfera unei semantici negative. Actul de îndoctrinare nu mai este legat în 
mod necesar de un anumit conținut (profesorul de ştiinţe exacte poate 
îndoctrina, cel puţin din punct de vedere formal, în aceeaşi măsură ca şi 
profesorul de discipline socio-umane) şi nici de prezența intenţiei (un 
profesor poate îndoctrina fără să îşi propună şi fără să conştientizeze, 
dacă utilizează metode pasive şi autoritariste şi nu acceptă ca valabile 
decât ideile proprii). Îndoctrinarea devine mai degrabă o problemă de 
„stil”, de mod de relaţionare, decât una care ține de o anume doctrină. 
În acest punct transpar însă şi -limitele definirii îndoctrinării doar 
prin metodă. Reboul (1977, p. 95) ne propune să medităm asupra 
consecințelor unei dezbateri „libere” pe o temă în al cărei substrat 
găsim o teză partizană (de exemplu, Dumnezeu ca persoană triplă sau 
dacă marxismul adevărat este cel al ruşilor sau cel al chinezilor etc.). O 
asemenea dezbatere liberă poate fi un mijloc foarte eficace de 
îndoctrinare, cu atât mai mult cu cât disimularea ideii care exprimă 
opţiunea propunătorului discuţiei poate contribui într-o măsură mult 
mai mare la asumarea ei, decât încercarea de a o iitipune „În consecinţă, . 
îndoctrinarea nu ţine totdeauna de stilul autoritar şi nu poate fi disociată 
de valori şi atitudini, deci de conținuturile care dau sens actului 
didactic. si 


* Îndoctrinarea şi finalităţile învățământului, 


Nici unul dintre elementele analizate mai sus (intenţia, conținutul şi 


: metoda) nu poate ; Consțitui, separat, un _criteriu-de identificare a. 


De 


enomenului de îndoctrinare în învățământ. Reunirea celor trei elemente 
într-un model operațional de analiză pare mult mai interesantă decât 
considerarea lor separată; un asemenea model va conține, însă, cu 


5 DR 
“23 Se 3 
Idedlogizare şi îndoctrinare în mi 57 


necesitate, şi un al patrulea element, ca care are rolul de a le integra pe 
toate celelalte, subordonându-le: finalităţile învățământului. 

Scopul) spune Reboul, este ceea ce distinge îndoctri fede de 
învățământ (1977, p. 98). Definim educaţia .ca proces. intenţional, sau 
finalist, dar nu putem pune în orice context semnul identității între 
finalitate şi intenţie. Există cel puţin câteva-deosebiri esenţiale: 

. intenţia este a unui individ, fi inalitatea se exprimă la nivelul unui 

sistem;.. 

. intenția face parte din mecanismul explicativ al unui act singular, 
finalitatea determină evoluţia unui proces, integrând actele într- 
un sistem coerent; 

* intenția acționează mai ales în faza de debut a unui demers, în timp 
ce finalitatea îl însoţeşte pe toată traiectoria sa, până la capăt (din 
acest punct de vedere, termenul în sine este sugestiv), permițând 
corelarea rezultatelor cu aşteptările. 

Finalitatea, în corelaţie cu celelalte componente ale procesului de 
învățământ, în special cu conţinutul învățământului şi metodologia 
didactică, ne oferă un criteriu complex şi eficient de analiză a 
fenomenului de îndoctrinare şi nu doar a situaţiilor mai mult sau mai 
puţin izolate, a procesului şi nu doar a actelor singulare. 

Gaston Mialaret (1991, p. 53) identifică două componente de bază 
ale finalității educative: | 

*0 viziune. asupra omului: ca individ, ca fiinţă socială Şi în relaţiile 
“sale cu natura, cu mediul înconjurător; 

* o viziune asupra funcțiilor educaţiei: 

— Este educaţia doar în serviciul individului? 

— Este ea în serviciul unui grup, politic, religios etc. sau al 
societăţii în ansamblul ei? Ce anume determină această 
subordonare a educaţiei? 

— Este în serviciul societăţii? Dar ce fel de societate: de azi sau 
de mâine? Care va fi societatea de mâine: o prelungire a celei 
de azi sau o cu totul altă societate? 

Mialaret exprimă natura finalității într-o manieră interogativă, 
printr-un ansamblu de probleme de al căror răspuns depinde adevăratul 


58 Educaţie şi ideologie 


sens al acțiunii educative. O asemenea modalitate de a determina 
finalitățile educaţiei este expresia înțelegerii condiţionărilor multiple 
dintre sistemul educaţional (în special, sistemul de învățământ) şi 
celelalte sisteme ale ansamblului societal, îndeosebi sistemul politic. 
Analiza  finalităților educaţiei permite descifrarea valorilor care 
fundamentează un sistem de învățământ dar şi a celor care sunt expresia 
mentalității unei societăți şi a unei epoci. Idealul educaţiei, cea mai 
abstractă ipostază a finalității educative, este expresia contextului 
ideologic al unei epoci şi al unei societăți, deoarece conturează un 
model de personalitate dezirabilă şi posibilitățile sale de evoluţie într-o 
societate anume, la un moment dat. Pe bună dreptate, C. Narly (1980) 
aprecia că întreaga istorie a pedagogiei şi, mai ales, a educaţiei poate fi 
privită ca istorie a idealurilor care au stăpânit mentalitatea diverselor 
epoci. O scurtă incursiune în istoria idealurilor educaţiei poate contribui 
la ilustrarea acestei idei: idealul cetățeanului din societatea greacă sau 
romană, idealul de viață cavalerească, idealul umanist al Renaşterii, 
omul modern al civilizației industriale, „omul nou” al societății 
comuniste etc. Finalitățile educaţiei oferă cel mai important criteriu de 
selecţie şi organizare a conţinuturilor învățământului şi de conturare a 
strategiilor. de predare- învățare-evaluare; în consecinţă, analiza unui 
sistem de învățământ din perspectiva procesului şi a situaţiilor specifice 
de îndoctrinare (politică sau de altă natură) nu va putea ocoli problema 
finalităților şi modalitatea în care acestea conduc la structurarea 
ansamblului valorilor care fac obiectul procesului de învățământ, | 
definesc rolurile „actorilor” educaţiei şi determină sensul relației 
educative, contribuie la conturarea strategiilor de predare-învăţare şi la 
determinarea unei „filosofii” şi a unei metodologii specifice evaluării etc. 
Finalităţile educaţiei conturează un „tip uman” dezirabil în contextul 
unei societăți la un moment dat. Factorii de ordin socio-politic sunt 
determinanți în conturarea tipului de om pe care şcoala vrea sau trebuie 
să îl formeze. Există influențe mai mult sau mai puțin coerente şi 
presiuni exercitate din direcţii diferite. Finalităţile determină proiectul 
educativ al unei societăți şi modalităţile de concretizare a acestuia prin 
procesul de învățământ. Idealul „omului nou” a stat la baza proiectului 
educativ al societății comuniste, determinând schimbări radicale în 

planul conţinuturilor şi al strategiilor de predare. Ideologia comunistă 
atribuie şcolii un rol esențial în transformarea societății; vom urmări în 

conduce la transformarea educaţiei într-un proces de îndoctrinare 
politică. 


deoarece îl situează pe elev în postura de factor pasiv, care trebuie să 
suporte influențele exercitate asupra sa din exterior fără a avea 
obişnuinţa „filtrării” acestora prin „sita” activă a gândirii. Într-un sistem 
de învățământ în care educaţia înseamnă îndoctrinare, gândirea însăși 
este „redefinită”. De exemplu, din perspectiva materialismului 
dialectic, gândirea a fost definită ca „reflectare generalizată şi 
nemijlocită a realității”; termenul „„reflectare” sugerează aici „un 
fenomen pasiv, similar constituirii imaginii într-o oglindă, pe când 
gândirea implică acțiuni, poate fi descrisă ca o activitate de mare 
complexitate, în ea intervenind întreg psihismul, îndeosebi voința de a 
soluţiona o problemă” (Cosmovici, 199, p. 178). Conceperea 
procesului de învățământ ca proces de transmitere-asimilare de 
cunoștințe se integrează în aceeaşi ordine ideologică a cunoaşterii 
didactice. Referindu-se la această sintagmă, O. Reboul (1992, p. 98) o 
califică drept „dezastruoasă” deoarece condamnă actul didactic la 
pasivitate şi ineficiență. Utilizarea sintagmei, chiar dacă nu este însoțită 
de intenţia de a-l situa pe elev în postura de „obiect”, de receptor pasiv 
al influențelor exercitate asupra sa, este în sine o dovadă a spiritului 
necritic al teoreticienilor sau al educatorilor şi se răsfrânge asupra 
manierei de realizare a actului didactic. Expresia este împrumutată din 
mecanică şi sugerează un învățământ bazat pe memorare (santinela care 
transmite un mesaj nu are nevoie să-l înțeleagă), lipsit de perspectiva 
progresului cognitiv al elevilor (orice transmitere antrenează o 

depreciere, o diminuare graduală a informației inițiale). Perspectiva 
epistemologică asupra actului didactic presupune redefinirea rolurilor 
(atât al elevului, cât şi al profesorului) în procesul cunoaşterii; 
profesorul care predă un conținut anume poate comunica elevilor, în 
acelaşi timp, şi o serie de elemente de epistemologie, după cum elevul 
care învaţă conținutul respectiv îşi însuşeşte, pe lângă acesta, şi o 
anume perspectivă asupra cunoaşterii sau un mod de raportare cognitivă 
la lume (elemente de epistemologie şi de metodologia cunoaşterii). De 
exemplu, spune Fourez (1997, pp. 5-7), fac epistemologie profesorii 
care refuză să vorbească de explicarea unui fenomen şi preferă să spună 
o explicaţie sau explicaţii, pentru a sugera elevilor că există şi altele; 
fac, de asemenea, epistemologie profesorii care disting între înțelegerea 
unui punct de vedere teoretic şi învățarea lui pe de rost, cei care, dacă 
cer o clasificare a obiectelor, vor să expliciteze, în același timp, 
criteriile lor de clasificare etc. Cu alte cuvinte, perspectiva 
epistemologică în actul didactic presupune abordarea cunoaşterii nu 
doar din perspectiva rezultatelor, ci şi.(sau în primul rând!) ca proces, 
pentru a-l obişnui pe elev să-şi asume rolul de subiect cunoscător şi a 
evita ipostaza de obiect sau receptor pasiv, necritic al influențelor care 
se exercită asupra sa. Viziunea epistemologică asupra cunoaşterii în 
context didactic presupune respingerea atitudinii dogmatice, necritice. 
Atitudinea critică este fundamentală deoarece nu există neutralitate 
absolută în cunoaştere, indiferent de formele cunoaşterii şi de dorinţa de 
a atinge acest deziderat. Cunoaşterea ştiinţifică nu face excepție, iar 
transpunerea didactică a cunoaşterii ştiinţifice şi comunicarea acesteia 
în context didactic, cu atât mai mult. Nu există discurs neutru, iar 
pretenția de a prezenta un punct de vedere fără nici o implicare 
subiectivă este absurdă sau nesinceră. Chiar şi atunci când ne propunem 
să arătăm diversitatea punctelor de vedere, o facem totdeauna dintr-un 
punct de vedere, pe care îl considerăm mai interesant sau mai adecvat! Şi 
care devine propriul nostru punct de vedere. 


( 


Capitolul III 


“PEDAGOGIA ŞI EDUCAŢIA ÎN SISTEMUL 
| TOTALITAR COMUNIST 


1. Conceptul de totalitarism 


Termenul de totalitarism! se sustrage unei analize. strict ştiinţifice 
deoarece este o noțiune „subiectivă” (Ca şi cea dedemocraţie sau cea de 
libertate !), care se sprijină pe judecăţi de valoare şi îl implică pe cel 
care o utilizează (Hermet ş.a., 1984, p. 68); în consecință, atitudinea 
neutră, chiar şi în cazul cercetătorului, este greu, poate chiar imposibil 
de atins. Prezentăm, în continuare, după criteriul cronologic, câteva 
repere de natură să contureze conceptul din perspectivă istorică şi 
politologică. 

După Schapiro (1972), originea termenului se află în Italia, 
Mussolini fiind primul care l-a utilizat într-un discurs din iunie 1925; în 
anii imediat următori, a devenit cuvântul favorit al discursurilor 
acestuia, prin care desemna statul pe care era chemat să-l creeze. Dar 
nu Mussolini a inventat termenul; Schapiro nu exclude posibilitatea de 
a fi pătruns în vocabularul italian din limba franceză; pe de altă parte, 
G. Gentille, ministru al învățământului şi filosoful oficial al teoriei 
fasciste, vorbea despre fascism ca despre o „concepţie totală asupra 
vieţii” într-un discurs din martie 1925. Chiar dacă n-a inventat 
termenul, Mussolini are „meritul” de a-l fi pus în circulaţie, prin 
articolul publicat în Enciclopedia Italiana, în 1932, articol în care se 
proclama pe sine „totalitar” şi în care a denumit statul fascist italian lo 
stato totalitario. Profesorul I. Ciupercă remarcă în acest vocabular 

dualismul ideii de totalitarism: putere absolută, dar şi un dinamism 
politic bazat pe decizii dictatoriale şi acţiune continuă ca emanație şi 
confirmare a puterii nelimitate (1997, pp. 26-27). 

În Germania, utilizarea termenului a fost de foarte scurtă durată Şi a 
avut, cel puţin în aparenţă, un sens militar, Ernst Jiinger vorbea în 1930 
de necesitatea unei mobilizări totale; în anul următor, însă, Carl 
Schmidt, un jurist care a devenit unul dintre ideologii principali ai 
naţional-socialismului, discuta ideea naţional-socialistă de stat zozalitar. 
Hitler a utilizat termenul cu precauţie, preferând cuvântul autoritar. În 
Rusia, termenul a fost utilizat după 1940 cu referire exclusivă la 
regimurile fasciste; considerarea regimului sovietic ca totalitar a fost . 
respinsă de literatura sovietică oficială ca element al propagandei 
războiului rece. Acest punct de vedere a fost împărtășit adesea de . 
politologi, care făceau o distincție netă între regimul sovietic şi regimul 
fascist, considerându-l totalitarist doar pe acesta din urmă. Totuşi, încă 
în noiembrie 1929 termenul era utilizat în Times pentru a desemna în 
acelaşi timp fascismul şi comunismul (Châtelet, Pisier, 1994, p. 560). 

După al doilea război mondial, termenul a căpătat o largă circulație; 
a fost utilizat de jurnalişti, politicieni, politologi, oameni de rând pentru 
a desemna o mare varietate de regimuri politice: regimul sovietic, 
regimul național-socialist german, regimul fascist italian, regimul 
chinez, cel cubanez sau regimurile din Europa de Est; a fost, de 
asemenea, aplicat Rusiei ţariste, Imperiului Roman din timpul lui 
Dioclețian, Republicii ideale a lui Platon, Chinei contemporane dar şi 
celei din timpul dinastiei Chin, vechii Sparte, chiar bisericii catolice 
etc. Adversarii noţiunii de zoralitarism au văzut în acest termen o armă 
a războiului rece, destinată să discrediteze lumea comunistă (Raynaud, 
1996, p. 702). 

În 1951, apărea prima ediție a cărţii The Origins of Totalitarianism, 
o lucrare de referință pentru istoria problemei; autoarea H.Arendt 
propune un criteriu care-i permite să distingă între regimul totalitar şi 
mişcarea totalitară: implicarea forței brute a mulțimii şi realul altruism 
al aderenţilor. Regimurile totalitare par astfel imposibile, chiar în 

condiții favorabile, în țări cu o populaţie relativ mică. Un regim 
totalitar, scrie H. Arendt, e posibil numai atunci când mari mase de 
oameni devin de prisos sau pot fi utilizate fără a se ajunge la consecința 
dezastruoaşă a depopulării, mişcările totalitare sunt posibile oriunde se 
găsesc mase care, dintr-un motiv sau altul, au căpătat gustul organizării 
politice (1994, pp. 410-411). 

În 1954, C. Friedrich oferea o sinteză a caracteristicilor totalita- 
rismului, în The Unic Caracter in Totalitarian Society. Friedrich şi-a 
propus să argumenteze două idei importante: 1. totalitarismul a 
constituit o formă nouă şi unică a regimurilor politice; 2. caracteristicile 
sale esențiale sunt comune ambelor tipuri de regim totalitar: fascist şi 
comunist. El a identificat cinci caracteristici comune tuturor societăţilor 
totalitare ale secolului XX: 

1. o ideologie oficială, constând într-un corp oficial al doctrinei care 
acoperă toate aspectele vitale ale existenței umane, orientată 
către o stare perfectă a omenirii; 

2. un partid unic, de masă, organizat ierarhic şi condus de o singură 
persoană; 

3. o condiţionare tehnică aproape completă a monopolului 
controlului de către partid şi birocraţia subordonată; 

4. un monopol complet asupra tuturor mijloacelor de comunicare în 
masă; 

5. un sistem de control polițienesc, de teroare fizică şi psihologică. 

În 1956, într-o lucrare publicată împreună cu Zbigniew Brzezinski, 
Friedrich adăuga un al şaselea punct: controlul central şi conducerea 
planificată a întregii economii. Foarte apropiat de această analiză a 
„sindromului totalitar” este punctul de vedere conturat de Raymond 
Aron în 1965, care preciza cinci aspecte fundamentale (1965, pp. 287- 
288): 

1. partidul unic deţine monopolul vieţii politice; 

2. partidul monopolist deţine o ideologie căreia îi conferă o 

autoritate absolută şi, prin urmare, devine adevărul oficial al 
statului; 

3. pentru propagarea acestui adevăr oficial, statul îşi rezervă, la 
rândul său, un dublu monopol: monopolul mijloacelor violente şi 
cel al mijloacelor persuasive; toate mijloacele de comunicare 
sunt comandate,de stat şi de cei care îl reprezintă; 

4. activitățile economice şi profesionale sunt, în majoritatea lor, 
supuse statului şi devin, într-un anumit mod, parte integrantă a 
acestuia. Deoarece statul este inseparabil de ideologia sa, cea mai 
mare parte a activităților economice şi profesionale au coloratura 
adevărului oficial; 

5. totul fiind activitate de stat şi orice activitate fiind subordonată 
ideologiei, o greşeală de natură economică sau profesională 
devine, implicit, o greşeală ideologică. Astfel, se poate vorbi de o 
politizare sau de o transfigurare ideologică a tuturor greşelilor 
individuale posibile şi, în concluzie, de o teroare în același timp 
poliţienească şi ideologică. i 

Criteriul fundamental de analiză a caracterului totalitar al unui 
regim este cel ideologic: „regimurile nu devin totalitare printr-un fel de 
antrenament progresiv, ci pornind de la o intenţie originară — voinţa de 
a transforma fundamental ordinea existentă în funcție de o ideologie” 
(Aron, 1965, p. 290). Intenţia exprimată ideologic este cea care 
diferențiază un regim totalitar de unul autoritar; într-un regim totalitar, 
ideologia oficială rămâne singurul mijloc de comunicare între putere şi 
cetățean (Hermet ş.a., 1984, p. 62). 

Schapiro identifică trei „stâlpi” ai totalitarismului: 1. ideologia 
totalitară, cu toate mijloacele pe care le pune în joc pentru a asigura 
conformitatea şi a exclude ideologiile rivale; 2. partidul unic; 3. 
maşinăria administrativă a statului (1972, p. 45). 

Ceea ce diferenţiază totalitarismul de orice altă formă de opresiune 
politică este faptul că, peste tot unde a ajuns la putere, acesta a distrus 
tradiţiile socio-culturale, politice, economice, juridice etc., a trans- 
format clasele în mase, a mutat centrul puterii dinspre armată spre 

poliţie şi a urmărit în mod sistematic dominaţia mondială (Arendt, 
1994, p. 596). 

"Un mod interesant de abordare a paradigmei totalitarismului poate fi 
conturat din perspectiva relaţiei parte-întreg (Carpinschi, 1992, 150- 
152); într-un asemenea model teoretic, întregul se referă la unitatea 
dinamică a agenţilor jocului politic: puterea, societatea civilă și 
individul uman; fiecare agent sau diferite clase, grupuri sociale sau 
partide politice constituie părți ale jocului politic. Doar în societatea de 
tip democratic poate fi vorba de un echilibru dinamic între părți; când 
partea subordonează întregul este vorba fie de anarhism (subordonarea 
întregului de către părți), fie de totalitarism (subordonarea întregului de 
către o singură parte). În regimul totalitar, O parte (partidul unic) se 
pretinde exponenta întregii societăți şi subordonează prin dictatură 
totală o societate masificată alcătuită din indivizi depersonalizaţi: 
„Puterea politică se hipertrofiază invadând toate țesuturile societăţii, 
Statul tot mai centralizat şi birocratizat este subordonat controlului 
discreţionar al partidului unic. Deasupra tuturor, Conducătorul suprem, 
învăluit în cultul personalității sale. Exagerarea paroxistică a rolului 
conducător al partidului unic, absența alternativelor politice corective, 
anihilarea societăţii civile şi a dialogului social, atomizarea individului 
înregimentat în «societatea de masă», minciuna şi incomunicarea 
«limbii de lemn» a ideologiei cadențate propagandistic, represiunea 
fizică şi manipularea politică, acestea sunt tonurile tabloului sumbru al 
subvieţii din orice colectivitate supusă dictaturii totalitare” (Carpinschi, 
1992, p. 152). 

Preluând terminologia vehiculată de H. Arendt, P. Goma 
sintetizează patru trăsături ale totalitarismului hitlero-stalinist (1995, p. 
88): pedocrația: mobilizarea forțată a copiilor şi a tinerilor 
(Hitlerjugend, Pionieri, Komsomol, Gărzi-Roşii, Şoimi), monocrația, în 
înțelesul pe care îl precizează H. Arendt, acela de permanentă epurare a 
instituţiilor sub conducerea dictatorială a şefului; ideocrația sau 
îndoctrinarea, în scopul creării „omului nou”, împotriva vechilor 
obiceiuri, îndeosebi împotriva vechilor credinţe religioase, şi 

hemocraţia sau teroarea sângeroasă la care sunt supuse categorii întregi 
ale populaţiei. | 

Dincolo de trăsăturile comune, descoperim accente diferite la autori 
diferiți: dacă pentru Hayek aspectul cel mai important îl constituie 
economia planificată, pentru Shapiro, specialist în istoria politică a 
Rusiei sovietice, elementul cel mai important îl reprezintă perso- 
nalitatea conducătorului, pentru Milosz, ideocraţia sau funcția 
ideologiei etc. (Colas, 1997, p. 265). 

După al doilea război mondial termenul a fost utilizat mai ales pentru 
a surprinde asemănările şi deosebirile dintre regimul fascist şi cel 
comunist şi are, în consecinţă, un conținut polemic (Furet, 1999, p. 5). 


2, Două variante ale „societăţii perfecte” şi ale „omului nou” 


Secolul XX este apreciat astăzi de politologi ca un secol al 
terorismului instituțional, care a creat imaginea unui timp malefic, prin 
inumanitatea cinică, deliberată, programată (Millon-Delson, 1991, p. 1). 
Nu pentru că războaiele lui ar fi fost mai devastatoare decât ale altor 
epoci, apreciază politologul francez, ci pentru că abundă în crime . 
masive, organizate de mâna guvernanților împotriva propriilor popoare. 
Secolul XX a fost, după expresia lui J. Benda, un secol al „organizării 
intelectuale a urilor politice” (1993, p. 53). 

Din punct de vedere cronologic, sistemul totalitarist de tip sovietic îl 
precede pe cel naţional-socialist; cele două totalitarisme au cunoscut 
influențe reciproce. 1. Ciupercă remarcă o specificitate „zonală” a 
comparaţiei, în măsura în care aceasta reflectă destinul Europei 
Centrale şi de Est sub presiunea celor două mari puteri (1997, p. 205). 
R. Aron (1965) preciza că trebuie să ținem seama de cel puțin două 
obstacole atunci când ne propunem să comparăm cele două 
totalitarisme, nazist şi comunist: 

1. regimul nazist n-a „beneficiat” de o dezvoltare, precum cel 

sovietic; n-a cunoscut decât şase ani de pace, angajându-se din 
1939 într-o aventură care i-a adus prăbuşirea. Nu ştim câte 
milioane de victime s-ar fi înregistrat, arată I. Ciupercă analizând 

acest argument, dacă totalitarismul nazist ar fi avut „şansa” să 
dureze până la prăbuşirea de sine şi nu ar fi sucombat sub 
presiunea militară a naţiunilor unite, în 1945 (Ciupercă, 1997, p. 
221); 

2. regimul nazist nu are o istorie care să permită înțelegerea fazelor 
succesive, ca în cel sovietic. 

Deşi sunt regimuri cu o istorie diferită, cei doi „gemeni 
heterozigoți” (Pierre Chaunu) au mai multe trăsături comune (Aron, 
1965; Besangon, 1999): 

* sunt două specii ale aceluiaşi gen: ideologic; 

* îşi propun să ajungă la o „societate perfectă”, înlăturând orice 

obstacol care ar sta în calea atingerii acestui scop; 

* au pretenții „filantropice”: urmăresc, unul, „binele” întregii 
omeniri, celălalt, „binele” poporului german; 

* ambele regimuri invocă în sprijinul legitimității lor autoritatea 
ştiinţei şi îşi propun să reeduce umanitatea și să creeze un „om 
nou”; 

* ambele propun idealuri înalte, de natură să suscite un devotament 
entuziast şi acte eroice; | 

* ambele şi-au arogat dreptul sau chiar au considerat că au datoria de 
a ucide, recurgând la metode asemănătoare, la o scară 
nemaiîntâlnită în istorie; Besancon consideră că aceasta este 
trăsătura care le apropie cel mai mult (1999, p. 7); 

+ ambele au produs distrugere materială, morală şi politică 

- (remodelarea societății după un proiect ideologic); 

* ambele regimuri sunt dominate de un sistem de interpretare a lumii 
foarte sărac: dualismul, trăsătură care rezultă şi din analiza 
limbajului totalitar. 


În ciuda asemănărilor, toate analizele comparative prezintă drept 
paradoxal felul în care memoria istorică a reţinut cele două regimuri: 
deşi a dispărut de mai bine de o jumătate de secol, nazismul, arată 
Besancon, creează o repulsie pe care timpul pare să nu o atenueze 

deloc, în timp ce comunismul, deşi s-a prăbuşit foarte recent, se bucură 
de iertare şi chiar de uitare, nu doar din partea adepților, ci şi a 
duşmanilor şi chiar a victimelor sale (1999, pp. 7-8). Prezentăm doar 
câteva dintre explicaţiile pe care le formulează literatura fenomenului 
totalitar (Besangon, 1999, Aron, 1965): 

* ideea comunistă se confundă adesea cu ideea umanitară şi a 
fost introdusă printr-o axiologie de factură umanitară; 

* ideologie nazistă şi cea comunistă au fost percepute într-un 
câmp politic polarizat de noțiunile de dreapta şi de stânga, unde 
stânga sugerează ideea de democrație, iar dreapta, ideea de autoritate 
dictatorială. Este, evident, o reprezentare falsă, cu atât mai mult cu 
cât rădăcinile fascismului sau nazismului sunt socialiste; totuşi, o 
asemenea reprezentare a produs şi produce încă efecte care 
pervertesc interpretarea celor două sisteme. Chiar regimul sovietic a 
impus propria clasificare ideologică a regimurilor politice moderne. 
Lenin a redus totul la opoziția socialism-capitalism; Stalin a păstrat 
dihotomia. Această clasificare a pătruns şi în conştiinţa istorică a 
țărilor occidentale. Besangon dă exemplul manualelor de istorie din 
învățământul secundar şi superior din Franța, care prezintă o 
versiune atenuată a vulgatei sovietice (1999, pp. 145-147); 

* lumea occidentală a trăit direct drama nazismului, deci n-a 
putut s-o uite, în timp ce crimele comunismului au fost mai puțin 
cunoscute; 

* timpul a acţionat în favoarea comunismului, pentru că a 
atomizat societatea civilă, a distrus elitele, le-a înlocuit, le-a 
reeducat. În timp, vina s-a generalizat: toți suntem vinovaţi (!); 
generaţii de elevi au fost private de cunoaşterea istoriei adevărate şi 
au fost obişnuite să-şi asume necritic „adevăruri” fabricate special 
pentru a forma „oameni noi”. 

Erorile „logicii” de tip totalitar se explică nu atât prin falsitatea 
premiselor, cât mai ales prin extinderea abuzivă a concluziei, care se 
vrea valabilă pentru fot, pentru întreg sistemul, fără excepție. Nevoia 
controlului total transformă societatea într-un sistem închis, în care 

individul este strivit de colectivitate, în care opiniile şi deciziile 
individuale nu au drept de afirmare. Ambele regimuri pun în joc o 
„pedagogie a absurdului” (Besangon, 1999), interesată de transformarea 
naturii umane; în timp ce valoarea fundamentală a „pedagogiei naziste” 
a fost una de ordin estetic, „pedagogia comunistă” s-a dezvoltat însă, în 
principal, în jurul valorii etice; conturarea idealului educaţional în cele 
două sisteme s-a făcut din perspectiva acestei opțiuni. 


3. Totalitarismul comunist ca proiect pedagogic 


La baza regimului comunist s-a aflat un proiect pedagogic, în care 
orice subsistem al vieţii sociale a fost conceput ca un domeniu al 
educaţiei şi în perspectiva unei perfecționări, a unei formări continue, 
care avea ca finalitate desăvârşirea comunismului. Pentru a ilustra 
importanța acordată educaţiei de noul regim, este suficient să precizăm 
că, între 1917 şi 1922, Lenin a emis 192 de decrete vizând instrucția 
publică şi a ţinut 273 de discursuri referitoare la educaţie (Foldes, 
Szarka, 1981, p. 22). Consiliul Comisarilor Poporului, creat imediat 
după revoluţia din octombrie, a acordat o atenţie deosebită problemelor 
educaţiei; la puţin timp, a fost creat Comisariatul Poporului pentru 
Instrucție Publică, la conducerea căruia s-a aflat, până în 1929, A.V. 
Lunacearski. Visul unei societăți educative părea să prindă contur în 
cadrele ideologice ale comunismului. Într-o lucrare despre starea 
tineretului în Rusia sovietică, Klaus Mehnert scria în 1933 că „ţara 
întreagă pare o şcoală gigantică” (apud Berelowitch, 1990, p. 17). În 
proiectul comunist, educaţia trebuia să joace un rol decisiv. Chiar în 
Occident, apreciază Berelowitch, în anii '20-'30, mult mai impregnaţi 
de ideologie decât perioadele care au urmat, societatea sovietică era 
frecvent comparată cu o şcoală. Societatea a devenit o şcoală, iar 
aceasta din urmă, o maşină de propagandă ideologică, una dintre 
principalele instituții care să susțină noua ordine politică. Ideea şcolii- 
societate a fost creionată destul de clar în pedagogia sovietică: Pistrak, 
unul dintre pedagogii cei mai apreciați de către Narkompros 
(Comisariatul Poporului pentru Instrucție şi Cultură), scria că regimul 

comunist este o şcoală colosală; Şulguin, un alt responsabil al şcolii 
vremii, se exprima fără echivoc: „partidul educă”, „puterea statului 
educă”, „sindicatele educă”, „presa educă” etc. (Berelowitch, 1990, ră 
10). Ideea avea să fie dusă de Şulguin şi alți pedagogi de la Institutul de 
pedagogie marxist-leninistă până la ultima ei consecință: „moartea 
şcolii”. Argumentul era de natură ideologică: fiind un instrument de 
dominație burgheză, şcoala trebuia să dispară, iar educaţia urma să 
devină, în societatea comunistă, un element al procesului de producţie. 
Elevii învață mai ales în afara şcolii, pe câmpuri, în ateliere, în uzine; 
şcoala încetează să mai fie un loc special pentru studiu, deoarece 
copilul nu învaţă într-un singur loc. Instituţia şcolară trebuie să dispară 
pentru că este ruptă de viață; adevărata şcoală este viaţa însăşi, iar viața 
înseamnă muncă şi luptă de clasă. Instituţia şcolară burgheză, care pune 
accent pe formarea intelectuală, trebuie desființată deoarece întreţine 
diviziunea între munca manuală şi munca intelectuală. Dispare, de 
asemenea, institutorul specializat; şcoala este peste tot şi educatorii 
sunt, de asemenea, pretutindeni unde se munceşte și unde copilul poate 
învăța ceva (Khâi, 1991, p. 107). Fiind un instrument al clasei 
dominante, odată cu dispariţia claselor, şcoala trebuie să dispară; şcoala 
viitorului este pretutindeni şi nicăieri. Evident, o asemenea poziție nu 
putea fi acceptată, dar exprimarea ei este deosebit de relevantă pentru 
mişcarea de idei din perioada de început a pedagogiei sovietice. 
“Rezoluţia din 1931 avea să condamne definitiv teza dispariţiei şcolii, ca 
fiind antileninistă şi „oportunist de stânga” (Berelowitch, 1990, p. 68). 
După lansarea cunoscutului Slogan al lui Lenin, la un congres al 
Komsomol-ului : „învățați, învăţaţi şi iar învățați”, educaţia comunistă 
devine o soluţie a tuturor problemelor, indiferent de natura lor. 
Berelowitch (1990) şi Pipes (1998) subliniază claritatea _distincţiei 
dintre instrucţie şi educaţie în limba rusă. Primul termen vizează 
transmiterea cunoştinţelor, iar cel de-al doilea, formarea personalității; 
atâta vreme cât sistemul de învățământ se limitează la transmiterea de 
cunoştinţe, posibilitatea de a inculca anumite valori şi atitudini se 
reduce la minimum. Considerarea educaţiei în sensul ei foarte larg 

permite interpretarea acesteia ca modelare sau formare după un model, 
ca influențare a mentalități şi a comportamentului. Ideologia comunistă 
a intuit perfect resursele pe care educaţia le oferă pentru realizarea 
propriilor obiective. Nu doar şcoala, ci toate instituțiile statului, de la 
sindicate la Armata Roşie, erau dedicate misiunii de a forma un om 
nou; în aceste condiţii, Rusia Sovietică oferea imaginea unei imense 

şcoli (Pipes, 1998, p. 297). În lipsa intenţiei de îndoctrinare ideologică, 
- opţiunea pentru educaţie şi nu doar pentru instruirea elevilor constituie 
un lucru dezirabil pentru orice sistem de. învățământ; ideologia 
comunistă a transformat o opțiune firească din punct de vedere 
pedagogic într-o măsură cu caracter ideologic, subordonând intereselor 
sale atât pedagogia, cât şi sistemul educaţional. 

Educaţia a devenit o parte importantă a unui program general de 
transformare a societății; rolul şcolii era de a-l conştientiza pe elev de 
„Misiunea istorică” pe care „trebuia” să şi-o asume, aceea de a 
„transforma societatea”, de a „construi socialismul”. În aceste condiţii, 
desființarea învăţământului privat era o „necesitate istorică”: şcolile 
private puteau zădărnici contribuţia educaţiei la efortul naţional și putea 
favoriza reapariţia claselor privilegiată (Kneller, 1971, p. 138). Toate 
deciziile importante de politică şi practică educaţională se transformă în 
decizii politice ale partidului comunist. Educaţia devine un instrument 
eficient în mâinile unui regim care îşi asumă definiția adevărului 
(Friedrich, Brzezinski, 1969, p. 149). 

Teza atotputerniciei educației în lupta cu natura umană, ce 
trebuia transformată după proiectul comunist al „omului nou”, nu 
admitea nici o formă de eşec. Lenin a exprimat această teză într-o 
Cuvântare rostită în faţa comisarilor educaţiei: „Daţi-ne un copil de opt 
ani Şi vă garantez că va fi bolşevic toată viață” (Ficeac, 1999, p. 13). 
Această voință de eficiență şi ambiția transformării naturii umane 
pentru a crea un om nou constituie elementele distincte ale unei 
pedagogii totalitare şi unul dintre aspectele prin care un regim totalitar 
se deosebeşte de orice formă clasică de autoritarism (Bernstein, 1992, 
p. 77). Ideea că puterea intervine în mod nemijlocit în toate procesele 

obiective care se petrec în natură, în viaţa socială şi în ființa umană a 
avut consecinţe pedagogice maxime. Rolul pedagogiei (în versiunea ei 
sovietică!) în realizarea proiectului comunist a fost supraevaiuat;- 
optimismul pedagogiei marxist-leniniste nu are însă un temei ştiinţific, 
ci unul strict ideologic. Teza transformării naturii umane este o 
consecință firească a teoriei marxiste a transformării societăţii: 
„Dezvoltarea oamenilor are loc în condițiile muncii sociale. 
Transformând în cursul procesului muncii natura exterioară, omul îşi 
transformă totodată şi propria-i natură. Construcţia socialistă din 
URSS constituie cea mai bună confirmare a acestui principiu marxist 
[s.n.]” (Analele Româno-Sovietice, 1/1946, p. 142). Dacă genetica, 
ştiinţa eredității, spunea altceva, nu rămânea decât să fie exclusă din 
sistemul ştiinţelor sovietice, pe motiv ca era o ştiinţă „reacționară” care 
susținea interesele de clasă ale burgheziei. Miciurin şi Lâsenco au negat 
categoric valabilitatea cercetărilor lui Mendel şi Morgan şi au susținut 
că „sub influența condițiilor exterioare de dezvoltare a plantelor şi 
animalelor şi datorită intervenţiei active a omului în natura lor, nu 
numai că ereditatea se zdruncină, dar capătă şi o nouă orientare” 
(Ogorodnikov, Şimbirev, 1952, p. 13). Transformarea naturii și nu 
respectarea ei devine ideea dominantă a modelului pedagogic de tip 
comunist. Pedologia, care s-a dezvoltat pe baza filosofiei educaţionale 
rousseauiste a respectării naturii umane a copilului, a fost condamnată 
„ca ştiinţă „denaturată” sau „pseudo-ştiință”. C.C. al P.C.U.S. demasca 
şi condamna, prin hotărârea din 4 iulie 1936, „denaturările” pedologiei 
în domeniul educaţiei. Dacă, în mod natural, dezvoltarea se realizează 
din interior către lumea exterioară, ca actualizare a unui potenţial, 
transformarea presupune negarea naturii, printr-o intervenţie din 
exterior. Ogorodnikov şi Şimbirev ofereau educatorilor exemplul lui 
Miciurin, „marele transformator al naturii”, care a cultivat aproape 300 
de plante absolut noi, şi al lui Lâsenko, cel mai remarcabil continuator 
al lui Miciurin. Opera educatorilor trebuia să fie una de transformare a 
naturii umane şi de creare a unui „om nou”. Educatorul devenea în mod 
direct responsabil de succesul acestui proiect. În aparenţă, atotputernic 

(avea puterea transformării naturii umane!), educatorul nu era, în rea- 
litate, decât o unealtă a atotputerniciei ideologiei comuniste. lar aceasta 
nu admitea nici cel mai mic insucces: natura, fizică sau umană, putea fi 
stăpânită şi transformată. Pentru a-şi înțelege rolul şi a nu se abate de la 
„menirea” sa creatoare, educatorul trebuia controlat în permanență şi 
conştientizat de importanța muncii sale; el devenea responsabil în mod 
direct de cel mai mic eşec al elevului său. De vreme ce elevul este un 
„obiect” al educaţiei, o materie ce trebuia modelată după un tipar foarte 
exact, responsabilitatea pentru performanţele sau insuccesele sale nu 
putea să aparțină decât „subiectului” educaţiei, cel care aplică „tiparul”, 
profesorul. David Prodan îşi aminteşte despre această stare de control 
permanent şi despre responsabilitatea atribuită profesorului în legătură 
cu insuccesele studentului, în învățământul superior românesc din anii 
reformării comuniste a acestuia: „(...) veșnic control, pe faţă şi, mai 
ales, în dos, planuri, analize, paraanalize, bilete de examene, sub 
control şi ele, trecerea obligatorie a studenților buni sau răi, 
răspunderea profundă pentru insuccesul studenților, fie sub nume că n-a 
fost destul de explicit în cursurile sale, fie că nu I-a stimulat” (1993, p. 
66). | 

Lichidarea analfabetismului a fost unul dintre cele mai ambiţioase 
proiecte ale regimului comunist. În decembrie 1919, regimul sovietic 
decreta necesitatea - lichidării analfabetismului în rândurile tuturor 
cetăţenilor între 8 şi 15 ani; au fost create „puncte de alfabetizare”, 
unde se țineau cursuri intensive cu o durată medie de trei luni. Deşi cei 
care refuzau să înveţe riscau să ajungă în fața judecătorului, țăranii 
evitau să urmeze cursurile, asociind această formă de educație cu 
propaganda. atee (Pipes, 1998, p. 301). În România, Legea 
învățământului din 1948 a avut ca obiective lichidarea analfabetismului 
şi „ridicarea nivelului cultural al poporului”. În acest scop s-au creat 
şcoli pentru muncitori necalificaţi, cu vârsta între 18 şi 25 de ani, cu o 
durată cuprinsă între şase luni şi un an, s-au înființat facultăți 
muncitoreşti, cu durata de doi ani, absolvenții acestora având 
posibilitatea de a se înscrie în învățământul superior. Regimul 

cursurilor intensive era destinat mai degrabă să înlocuiască vechea elită 
a intelectualilor cu una devotată cauzei regimului, decât să contribuie la 
ridicarea  „nivelului” cultural.  Lichidarea  analfabetismului şi 
democratizarea educaţiei creează o imagine mitică despre educația 
comunistă (Friedrich, Brzezinski, 1969, p. 154). Utilizând sistemul 
educaţional în scopul uniformizării gândirii, şcoala comunistă a 
inventat, în fapt, o nouă variantă a analfabetismului, mascată eficient de 
încercarea efectivă de a elimina neştiința de carte. 

În domeniul universitar, „purificarea” politică şi lichidarea 
autonomiei universitare au constituit principalele obiective, ce trebuiau 
realizate chiar din primii ani ai preluării puterii de către comunişti. La 1 
octombrie 1918, erau desființate în Uniunea Sovietică, printr-un decret, 
titlurile universitare, iar profesorii care predaseră mai mult de 10 ani 
într-o singură instituție sau deţinuseră mai mult de 15 ani aceeaşi 
catedră erau concediați. O asemenea fidelitate era considerată 
periculoasă, constituind pentru noii decidenți un indiciu că persoanele 
în cauză nu acceptă schimbarea. Cei care urmau să ocupe posturile 
rămase libere nu trebuiau să aibă neapărat o pregătire superioară, ci 
doar o bună „reputaţie”. Au fost închise facultăţi; de exemplu, în iarna 
anului 1918-1919, în Rusia sovietică au fost închise facultăţile de drept 
şi de istorie, care manifestau cea mai puternică rezistență împotriva 
regimului, şi au fost înlocuite cu facultăţi de ştiinţe sociale, care erau, în 
fapt, facultăți de marxism-leninism; au fost înființate facultăţi şi chiar 
universități muncitoreşti. În septembrie 1921, a fost definitivat statutul 
învățământului superior, prin care facultăţile pierdeau dreptul de a-şi 
alege rectorii şi profesorii, aceştia fiind numiţi de Comisariatul 
Instrucțiunii Publice (Pipes, 1998, p. 300). 

Reforma comunistă a învățământului superior românesc a început cu 
eliminarea profesorilor considerați indezirabili din punct de vedere 
politic şi cu lichidarea autonomiei universitare; vom discuta acest 
aspect într-un capitol separat, cu referiri speciale la cazul Universităţii 
din laşi. 

Prin mijloacele propagandei, puterea comunistă a creat imaginea 
unei revoluţii culturale permanente, ale cărei obiective principale erau 
suprimarea analfabetismului şi crearea condiţiilor pentru introducerea 
şcolarității generale şi obligatorii. Aşa se explică faptul că mulți 
intelectuali occidentali sau americani au fost impresionați de ambiția 
proiectului comunist. În realitate, propagandiştii regimului comunist 
aveau o viziune pur politică asupra culturii, considerând-o un aspect 
important în procesul de guvernare, cu rolul de a „modela” 
personalitatea şi de a sădi în ea convingerile necesare desăvârşirii 
proiectului comunist: „Funcţia ei esenţială era propaganda în înţelesul 
cel mai larg al termenului: propaganda prin literatură, prin artele 
vizuale, prin teatru şi mai ales prin învățământ” (Pipes, 1998, p. 289). 

Cultura a devenit cea mai importantă și cea mai eficientă formă de 
propagandă. În mod paradoxal, democratizarea culturii a servit 
idealului înregimentării ideologice şi a avut ca efect limitarea libertăţii 
de manifestare spirituală. Paradoxul dispare însă imediat ce înțelegem 
că democratizarea culturii însemna accesul maselor doar la sursele 
culturii proletare, în condiţiile monopolului absolut al partidului asupra 
tuturor surselor de informare şi de opinie şi ale unei cenzuri foarte 
stricte. 


„4. Dimensiunea pedagogică a ideologiei marxist-leniniste 


4.1. „„Pedagogia” marxistă 

Întâlnim, inevitabil, idei pedagogice la Marx şi Engels, pentru că 
revoluţia trebuia să ducă la formarea omului nou, care să construiască 
socialismul, apoi comunismul. Revoluţia socialistă viza transformarea 
societăţii şi, implicit, a naturii umane, iar. rădăcinile proiectului 
revoluţionar se află în realitatea istorică efectivă (Castoriadis, 1975, p. 
130). Gruzdev i-a numit pe Marx şi pe Engels „marii dascăli ai 
proletariatului” şi a apreciat lucrările lor ca „modele de aplicare a 
dialecticii revoluţionare la problemele de educaţie” (1960, p. 5). Deşi 
au scris puţin despre educaţie, interesul pe care cei doi l-au arătat pentru 


76 Educaţie şi ideologie 
mai e 8 în m inmuia i IEMNIGIIei 0 aleaga 
acest domeniu a fost constant şi a creat premisele unei „pedagogii a 
muncii productive”, ce a cunoscut diverse variante în pedagogie 
comunistă. ) 


4.1.1. Determinarea istorică şi socială a educaţiei 


Interpretarea ordinii sociale şi a dezvoltării istorice este realizată de 
Marx în perspectiva unui ideal uman de atins; în consecinţă, concepția 
marxistă implică şi o componentă pedagogică. Dezvoltarea umană este 
concepută de Marx la scara istoriei; succesiunea formelor sociale în 
istorie exprimă geneza şi devenirea omului, până la eliberarea sa 
materială şi spirituală, în comunism (Bulle, 2000, p. 47). Ideile lui 
Marx cu privire la educație nu pot fi înțelese decât în contextul 
sociologiei marxiste. Omul marxist este întâi de toate o fiinţă socială, 
individualitatea este subordonată ansamblului social şi nu se poate 
defini în afara acestui ansamblu. Umanismul marxist trebuie înțeles în 
limitele acestui determinism foarte strict: „Dacă împrejurările sunt cele 
care îl formează pe om, trebuie să facem ca împrejurările să fie 
omeneşti. Dacă omul este prin natura lui o ființă socială, înseamnă că 
numai în societate poate el să-şi dezvolte adevărata lui natură, iar forța 
naturii lui trebuie apreciată nu după forța indivizilor izolați, ci după 
forța societății” (Marx, Engels, 1960, p. 66). Pe de altă parte, Marx 
atrage atenția asupra caracterului limitat al unei concepții, fie ea şi 
materialiste, care uită că nu doar oamenii se schimbă datorită 
împrejurărilor, ci şi împrejurările sunt schimbate de oameni. Teza a 3-a 
despre Feuerbach dă expresie acestei idei şi precizează rolul educaţiei 
în acest proces, ce trebuie înţeles ca „practică revoluționară”: „Teoria 
materialistă care afirmă că oamenii sunt produsul împrejurărilor şi al 
educației şi că, prin urmare, oamenii se schimbă datorită unor 
împrejurări noi şi unei educaţii noi uită că și împrejurările sunt 
schimbate de oameni şi că educatorul însuşi trebuie să fie educat. (...) 
Coincidenţa dintre schimbarea împrejurărilor şi schimbarea activității 
omeneşti poate fi privită şi înțeleasă în mod raţional numai ca practică 
revoluționară” (Marx, Engels, 1960, pp. 105-106). Ideea apare încă din 

scrierile de tinereţe ale lui Marx; într-un articol din Gazera renană din 
mai 1842, primul, se pare, în care vorbeşte despre educaţie (Khâi, 1991, 
p. 33), Marx dezvoltă această idee într-un adevărat raționament 
silogistic: 

Tot ceea ce este imperfect are nevoie de educaţie. 

Educaţia, ca activitate umană, este imperfectă. 

În concluzie, educaţia are ea însăşi nevoie de educație. 

Găsim în această teză a lui Marx o idee modernă și actuală despre 
educație, aceea a formării continue a educatorilor, care avea să 
conducă, însă, în contextul socio-politic creat prin aplicarea ideologiei 
comuniste, de inspirație marxistă, la cunoscuta practică a reeducării 
cadrelor didactice. O idee nu este adevărată sau bună în sine, ci numai 
în contextul în care este interpretată şi apreciată ca atare, context care 
are totdeauna şi o dimensiune ideologică. 


4.1.2. „Pedagogia” muncii productive 


Descrierea Situaţiei clasei muncitoare din Anglia (1845) a stat la 
originea ideii unirii instrucției cu munca productivă, o idee pe care 
Engels a considerat-o fundamentală pentru educaţia viitorului. 
Analizând efectele sociale ale industrializării în Anglia la mijlocul 
secolului al XIX-lea, acesta arăta că exploatarea muncii este dublată de 
lipsa totală a instruirii, atât la adulţi, cât şi la copii, în ciuda unei legi 
din 1833, care limita durata zilei de lucru în favoarea frecventării 
obligatorii a şcolii, timp de două ore pe zi, de către ţi copiii între 9 şi 
14 ani. În 1847 apărea lucrarea lui Engels, Principiile comunismului, 
concepută ca proiect de program pentru Liga comuniştilor, ce urma să 
fie fondată la Londra. În acest proiect, Engels aprecia că una dintre 
măsurile menite să consolideze existența proletariatului şi să ducă la 
desfiinţarea proprietăţii private este de ordin pedagogic: „educarea în 
instituţii de stat şi pe cheltuiala statului a tuturor copiilor din momentul 
+ în care se pot dispensa de primele îngrijiri materne. Îmbinarea educaţiei 
cu munca în producție” (Marx, Engels, 1960, p. 135). Societatea 
comunistă, mai spune Engels în această lucrare, va desfiinţa cele două 

fundamente ale căsătoriei moderne: dependența femeii de bărbat şi a 
copiilor de părinți, ca urmare a proprietății private. Tot în Principiile 
comunismului, Engels prefigura ideea unei educaţii politehnice: 
„Educaţia va da posibilitatea tinerilor să-şi însuşească rapid întregul 
sistem de producție, încât să fie în stare să treacă succesiv de la o 
ramură de producţie la alta, după cum o vor cere necesitățile societăţii 
sau propriile lor înclinații. Ea va înlătura deci caracterul unilateral pe 
care actuala diviziune a muncii îl imprimă fiecărui individ” (Marx, 
Engels, 1960, p. 137). 

La sfârşitul celui de-al doilea capitol al Manifestului comunist 
(1848), Marx şi Engels enunță zece teze de natură să orienteze 
schimbarea situaţiei proletariatului: dacă primele nouă vizează măsuri 
economice, a zecea se referă la educaţie: reunirea educației şi a 
producției materiale. Această revendicare constituie exigența principală 
a pedagogiei socialiste; învățământul intelectual, dominant până în 
epoca lui Marx, având un „CORPUL de clasă” specific, trebuia înlocuit 
cu O „pedagogie a muncii”, a cărei finalitate trebuia să fie în acelaşi 
timp economică și „umană”, în sens general; munca productivă urma să 
devină mediul în care să se realizeze educaţia şi instruirea, deoarece 
numai aceasta putea să conducă la re-umanizarea „omului dez- 
umanizat” (Dietrich, 1973, p. 15). Datorită semnificației acestei teze, 
Teo Dietrich a considerat anul 1848 drept începutul istoriei „pedagogiei 
socialiste”. Prin enunțarea acestei teme, Marx reclamă continuitatea cu 
ideea lui R. Owen de a contura o „pedagogie a industriei”, în secolul al 
XVIII-lea. Ideea unirii muncii cu educaţia se află, în germene, în 
sistemul de fabrică şi în experiențele lui Robert Owen. Dezvoltând o 
pedagogie a muncii fundamentată economic, spune Dietrich, concepţia 
lui Marx nu poate fi înțeleasă decât în continuitate cu filosofia 
platoniciană, cu scrierile utopiştilor Morus şi Campanella şi ale 
socialiştilor utopici francezi, germani şi englezi (1973, p. 83). În 
Manifestul Partidului Comunist, Marx şi Engels afirmă determinarea 
socială a educaţiei în orice tip de societate şi explică sensul 
condiționării sociale a educaţiei în comunism; ei răspund, în acelaşi 

timp, acuzaţiei de a fi negat rolul familiei şi de a fi exagerat rolul 
societăţii în educaţie: „Dar, spuneţi voi, noi desființăm cele mai gingaşe 
legături, înlocuind educaţia pe care o dă familia cu cea socială. Oare 
educaţia voastră nu este şi ea determinată de societate? Nu este ea 
determinată de relaţiile sociale în cadrul cărora educați, de amestecul 
mai mult sau mai puţin direct al societății prin mijlocirea şcolii etc.? 
Comuniştii n-au inventat influența societăţii asupra educaţiei; ei îi 
schimbă doar caracterul, smulgând educaţia de sub influenţa clasei 
dominante. Frazeologia burgheză despre familie şi educaţie, despre 
legătura intimă dintre părinți şi copii devine cu atât mai dezgustătoare 
cu cât pentru proletari, ca urmare a dezvoltării marii industrii, legăturile 
de familie se destramă, iar copiii sunt transformați în simple articole de 
negoț şi unelte de muncă” (Marx, Engels, 1960, p. 142). | 

Scopul educaţiei, dezvoltarea totală a omului, nu poate fi atins, după 
Marx, decât în procesul muncii socialiste sau comuniste; doar sub 
stindardul socialismului, munca are puterea de a-l înnobila pe om, de a- 
! forma din punct de vedere moral. Esenţa muncii capitaliste constă în 
exploatare şi producerea plusvalorii, împiedicând dezvoltarea omului 
total, privându-l de condiţiile normale ale dezvoltării, atât în sens fizic, 
cât şi în sens moral. Doar producţia socialistă permite formarea omului 
„total”, „polivalent”; şcolile politehnice au rolul de a pregăti „omul 
polivalent”. Polivalenţa instruirii trebuie să garanteze universalitatea 
formării, să-i confere omului o dimensiune umană, dar şi posibilitatea 
exercitării unor. activități multiple. E vorba de redobândirea acelei 
umanități pe care omul a cunoscut-o într-un stadiu „preistoric”, dar pe 
care a pierdut-o odată cu apariţia proprietăţii private şi a diviziunii 
muncii. Concepţia marxistă asupra educaţiei este de neînțeles în afara 
antropologiei marxiste; potrivit lui Marx, educaţia se realizează în 
primul rând prin munca fizică însoțită de gândire, deoarece munca se 
situează la originea dezvoltării omului: munca l-a creat pe om. În 
Capitalul, Marx găseşte chiar o justificare pedagogică pentru ideea 
unirii instruirii cu munca, arătând că „sistemul de alternare a muncii cu 
şcoala face ca fiecare dintre aceste ocupații să constituie o odihnă şi o 

recreere după cealaltă şi este deci cu mult mai potrivit pentru copil 
decât continuarea neîntreruptă a uneia dintre ele”; acolo unde această 
idee este pusă în aplicare, mai precizează Marx, „inspectorii de-fabrică 
au constatat, din depoziţiile învăţătorilor, că, deşi învață de două ori 
mai puţin decât copiii care urmează regulat şcoala, copiii din fabrici îşi 
însuşesc tot atât de mult şi, adesea, chiar mai mult” (1960, p.. 186). 
Condamnând exploatarea muncii copiilor în întreprinderile capitaliste, 
Marx găseşte, pe de altă parte, firească munca unui copil de nouă ani; 
mai mult, spune el, dacă societatea ar deveni rațională, orice copil ar 
trebui să devină, începând de la 9 ani, un muncitor productiv. 

În Critica programului de la Gotha (1875), el reia această idee, . 
argumentând că o interdicție generală a muncii copiilor este 
incompatibilă cu existența marii industrii şi, în consecință, reprezintă un 
punct de vedere naiv şi neconvingător. Durata muncii zilnice trebuie să 
țină seama totuşi de vârsta copilului: două ore pe zi, între 9 şi 12 ani, 
patru ore pe zi, între 13 şi 15 ani şi şase ore pe zi, între 16-17 ani; Marx 
reclamă, de asemenea, interdicția muncii copiilor în timpul nopții sau în 
condiţii insalubre. LE Thânh Khâi explică punctul de vedere marxist cu 
privire la implicarea copiilor în muncă prin contextul socio-economic al 
secolului al XIX-lea, dar şi prin lipsa unei perspective psihologice 
asupra copilului şi educației lui. La mijlocul secolului al XIX-lea, 
psihologia nu exista ca ştiinţă; copilul era considerat un „adult mai mic” 
şi, în consecință, implicarea lui în muncă era un lucru de la sine înțeles! 
(1991, p. 97). | 

Educaţia este considerată o parte integrantă a forței de muncă. Marx 
nu a tratat niciodată educaţia separat, ca o problemă izolată, ci numai ca 
parte integrantă a unui proces social; ideile marxiste despre educaţie 
trebuie interpretate totdeauna din această perspectivă (Khâi, 1991, p. 
36). Ideile lui Marx despre educaţie nu pot fi înțelese decât în contextul 
concepției despre cunoaştere şi al teoriei sociale marxiste. Şi teoria 
cunoaşterii şi teoria socială au la bază ideea de muncă, activitatea de 
producţie materială, ca sursă a cunoaşterii şi a formării. 

În acord cu teoria darwinistă, Engels preciza, de asemenea, Rolul 
muncii în transformarea maimuţei în om (text apărut pe la 1876), 
arătând că munca este mijlocul devenirii umane. Munca nu este doar un 
mijloc de supravieţuire, ci este chiar forța motrice a dezvoltării omului 
şi a progresului istoric. Munca îl transformă pe om în procesul 
dezvoltării istorice şi rezolvă antagonismul om-natură. Concepţia 
marxistă asupra muncii, ca şi cea hegeliană, se dorește a fi una 
umanistă: munca este forța motrice care-i permite omului să acceadă la 
umanitate şi, în consecinţă, joacă un important rol pedagogic. 

În 1866, în faţa Asociaţiei muncitorilor reuniți la Geneva, Marx a 
prezentat, potrivit proceselor verbale ale acestei reuniuni, un concept 
operațional al formării (apud Dietrich, 1973, p. 44): „Prin formare 
înțelegem trei lucruri: 1) formarea intelectuală; 2) educaţia fizică aşa 
cum este ea realizată în şcolile de gimnastică şi prin exerciții militare; 
3) educaţia politehnică, prin care cunoaştem bazele ştiinţifice generale 
ale oricărui proces de producție şi care, în acelaşi timp, inițiază copiii şi 
tinerii în utilizarea şi administrarea instrumentelor de bază proprii 
fiecărei meserii”. 

Marx şi Engels au analizat critic diverse aspecte ale învățământului 
din vremea lor, insistând îndeosebi asupra lipsei de instruire a copiilor 
muncitorilor şi asupra exploatării lor în fabrici; într-un asemenea 
context a dezvoltat Marx ideea unirii instruirii cu munca productivă. Ei 
au revendicat pentru copiii clasei muncitoare o formare intelectuală, 
fizică şi politehnică, imaginând astfel „omul total” al viitoarei societăți 
comuniste (Khâi, 1991, p. 36). 


4.1.3. Unitatea dintre muncă şi cunoaştere 


Fundamentul cunoaşterii în concepția marxistă îl constituie teoria 
reflectării. Educaţia depinde de cunoașterea sensibilă; totul rezultă din 
educaţia simţurilor, care asimilează lumea înconjurătoare ce acționează 
asupra lor. Concepţia lui Marx despre cunoaştere este expresia 
materialismului şi reflectă limitele umanismului marxist: „Dacă omul 
îşi soarbe toate cunoştinţele, senzațiile etc. din lumea senzorială şi din 

experiența pe care i-o furnizează această lume, înseamnă că lumea 
empirică trebuie orânduită în aşa fel încât omul să afle în eu şi să-și 
însuşească omenescul adevărat, să se cunoască pe sine ca om" (Marx, 
Engels, 1960, p. 66). Engels este cel care a precizat, în detaliu, 
mecanismul educaţiei ca reflectare; după el, cunoaşterea nu este 
altceva decât reflectarea materiei, iar conceptele nu sunt decât copii ale 
lucrurilor reale. 

Nu ideile şi idealurile determină lumea, ci lumea materială este cea 
care determină oamenii şi ideile lor; nu conştiinţa oamenilor le 
determină existența, spune Marx în Prefaţa la Contribuţii la critica 
economiei politice, ci invers, existența lor socială este cea care le 
determină conştiinţa. Lumea nu este dominată de idei, cum susțin 
ideologii, pentru că ideile şi conceptele nu se formează independent de 
realitate şi nu fac altceva decât să exprime realitatea. Aşa se explică 
punctul de vedere maxist cu privire la ideologie. Sursa cunoaşterii este 
munca, iar criteriul adevărului, practica; cunoaşterea se realizează în 
procesul practicii sociale. Teoria marxistă despre cunoaştere este, deci, 
inseparabilă de teoria socială. Ideea îmbinării instruirii cu munca 
productivă constituie, la Marx, rezultatul logic al unității dintre 
cunoaştere şi muncă, dintre teorie şi 70 ol Știința este o „armă”, iar 
dobândirea ei, un proces de „înarmare” pentru îlint nei vechiului 
regim şi victoria comunismului. 


4.1.4. „Dezvoltarea multilaterală” şi formarea „omului total” 


Una dintre dominantele concepției marxiste despre educaţie este 
aceea de multilateralitate; ideea este prezentă adesea în aprecierile lui 
Marx cu referire la educaţie; în Principiile comunismului, Engels arăta 
că societatea organizată pe baze comuniste trebuie să dea membrilor săi 
posibilitatea de a se dezvolta multilateral. Expresia dezvoltare 
multilaterală, aplicată atât individului, cât şi societăţii, a devenit una 
dintre cele mai des întâlnite în teoria pedagogică marxistă sau de 
inspirație marxistă. 

Ideea „dezvoltării multilaterale” şi, prin aceasta, a formării omului 
total” a condus la respingerea specializării şi a diviziunii muncii. 
„Ceea ce caracterizează diviziunea muncii în sânul societății moderne — 
scrie Marx în Mizeria filosofiei — este faptul că ea dă naștere la 
specializare, la diferite profesiuni şi totodată la idiotizare profesională” 
(Marx, Engels, 1960, p. 134). Diviziunea muncii, mai spune Marx, are 
drept efect mutilarea individului, alienarea sa; prin educaţia politehnică, 
prin unirea studiului cu munca productivă, societatea comunistă îl va 
elibera pe om şi-l va ajuta să se dezvolte total. Engels dezvoltă şi el 
această idee; de exemplu, în Principiile comunismului, opune omului 
„unilateral” al societăţii capitaliste omul „omnilateral”, capabil să aibă 
o privire de ansamblu asupra întregului sistem de producție: 
„Conducerea de către societate a producţiei nu se poate realiza cu 
oameni ca cei de azi, care mai sunt cu toții subordonați unei singure 
ramuri de producţie, sunt legați de ea, exploataţi de ea, cu oameni care 
şi-au dezvoltat o singură aptitudine a lor în detrimentul tuturor 
celorlalte şi care cunosc numai 0 singură ramură sau numai o parte din 
ramura întregii producţii. Chiar şi industria actuală are din ce în ce mai 
puțină nevoie de asemenea “oameni. Cu atât mai puţin presupune 
industria dirijată în comun, pe baza unui plan, de către întreaga 
societate, existenţa unor oameni cu aptitudini omnilateral dezvoltate, 
oameni în stare să aibă o privire de ansamblu asupra întregului sistem al 
producţiei” (Marx, Engels, 1960, p. 137). Întrucât diviziunea muncii și 
capitalismul l-au „„mutilat” pe om, idealul educaţiei la Marx şi Engels îl 
reprezintă formarea omului „total”. Diviziunea muncii-a stat la originea 
diviziunii în clase sociale şi a avut ca efect separarea activității 
intelectuale de cea practică, a cunoaşterii de munca fizică; astfel, 
bogăţia şi cultura au devenit privilegii ale unei minorități, în timp ce 
sărăcia, munca epuizantă şi lipsa de instruire îi caracterizează pe 
ceilalţi, cei mai mulți. Componenta pedagogică este evidentă atât în 
descrierea situaţiei, cât şi în identificarea strategiei pentru rezolvarea ei. 
Revoluţia comunistă are ca efect abolirea raporturilor de clasă, 
generatoare de alienare şi înlocuirea regnului „necesității” cu cel al 

„libertăţii”; în aceste condiţii, spune Engels în Anri-Diihring, omul 
devine „stăpânul propriei sale vieţi în societate”. Pentru aceasta, însă, 
proletariatul trebuie să realizeze revoluţia, eliberându-se de ideologia 
burgheză şi revendicând, pentru copiii săi, unirea instrucției cu munca. 
Revoluţia implică un efort pedagogic, de formare a proletariatului. 
În consecință, câteva dintre elementele structurale de bază ale 
educaţiei socialiste de inspirație marxistă sunt (Dietrich, 1973): 
* ideologia „socialismului ştiinţific”: aceasta reprezintă fundamentul 
„Ştiințific” al formării „conştiinţei comuniste” a „omului nou”. 
Fiecare disciplină de învăţământ trebuie să servească acestui scop, 
dar socialismul ştiinţific ca materie de învățământ îşi asumă în mod 
special această finalitate pedagogică. Pe de altă parte, fiecare 
disciplină de învățământ trebuie să se pătrundă de ideologia 
socialismului ştiinţific; dacă munca este un nucleu al integrării din 
punct de vedere al infrastructurii, socialismul ştiinţific este, de 
asemenea, un nucleu, din punct de vedere al suprastructurii. 
Socialismul ştiinţific ia locul învățământului religios, care trebuie 
suprimat, întrucât reprezentările şi ideile religioase nu sunt, potrivit 
lui Marx, decât iluzii generate de raporturile de clasă, „prejudecăți 
burgheze” întreținute de „interese burgheze”. Noul învățământ 
trebuia să ducă la demascarea acestei suprastructuri burgheze, 
introducând, în schimb, o nouă formă de îndoctrinare de tip 
„confesional”. 
* munca productivă utilă: Educaţia socialistă se bazează pe o 
pedagogie a muncii care presupune transformarea radicală a şcolii 
„dintr-o instituţie livrescă şi magistrală într-o şcoală a muncii şi a 
producţiei, care va permite suprimarea distincţiei dintre munca fizică 
şi munca intelectuală; nu există decât un singur proces — de muncă 
şi de formare, în care se integrează activitatea manuală și cea 
intelectuală. 
* o educaţie colectivă: existenţa omului, ca ființă socială, reclamă o 
asemenea abordare pedagogică. Principiul egalității în drepturi a 

sexelor fundamentează revendicarea educației mixte. Individul nu e 
decât un vehicul al voinței sociale şi ideologice. 

* o educaţie unitară: în locul vechii societăţi burgheze cu clase şi 
antagonisme de clasă, precizau Marx şi Engels în Manifestul 
comunist, urma să se dezvolte o asociere în care libera dezvoltare a 
fiecăruia să constituie condiţia liberei dezvoltări a tuturor. Şcoala 
unitară trebuia să garanteze această liberă dezvoltare într-un mediu 
care să fie acelaşi pentru toți şi să-l pregătească pe om pentru un 
comportament definit prin spirit de solidaritate, definitoriu pentru o 
societate fără clase. Pe de altă parte, numai un mediu educaţional 
unitar putea să ofere garanția conformităţii cu teoria reflectării, 
garanţia transmiterii adevărului unic tuturor copiilor. Frecventare: 
şcolii trebuia să fie pentru toți copiii gratuită și obligatorie. 

* un învățământ autoritar: adevărul fiind unic, absolut, prestabilit, 
rostul şcolii era de a transmite acest adevăr, în consecinţă, 
activitatea autonomă a fiecărui elev nu-şi putea afla locul decât în 
măsura în care „autonomia fiecăruia” se exercita conform 
finalităţilor desemnate de ideologie; este, evident, o falsă autonomie. 
Elevul putea deveni activ, putea participa la activitatea didactică 
doar în sensul fixat de ideologie. Rolul profesorului era foarte 
important deoarece el era cel care trebuia să formeze elevilor săi 
conştiinţa comunistă; de aceea, pe lângă pregătirea politehnică, el 
trebuia să facă dovada unei conştiinţe politice „avansate”. Pentru ca 
rămăşiţele concepțiilor burgheze să nu se infiltreze în şcoală, aceasta 
trebuia controlată în permanență. 


4.2. „Pedagogia” leninistă 

După unii teoreticieni, Lenin a trădat revoluția marxistă, după alții, 
nu a făcut decât să-i deducă ultimele consecinţe; cei mai mulți găsesc 
un soi de continuitate în discontinuitate. Millon-Delson (1991) crede că 
Lenin nu a trădat teoria marxistă, ci a dus-o până la consecinţele sale 
extreme. Tot ceea ce Marx a scris pare binevoitor şi atrăgător din punct 
de vedere teoretic; marxismul a fost mai degrabă o doctrină de 

intelectual, scrie politologul francez, decât o doctrină de ideolog. A fost 
nevoie de cinismul lui Lenin pentru a trage din această doctrină cele 
mai Simple concluzii şi a le concretiza. Tot răul pleacă de la 
relativizarea ideologică a ideii de adevăr, care a făcut posibilă formarea 
mentalități totalitare. Această posibilitate derivă direct din ideea 
marxistă a adevărului de clasă, simplificată din punct de vedere teoretic 
“Şi aplicată politic. Iată un argument de ordin epistemologic, care 
facilitează înțelegerea complexei cauzalități a sistemului totalitar. 
Teoria marxist-leninistă a adevărului de clasă fundamentează concepția 
pedagogică după care educaţia are un caracter de clasă şi nu poate fi 
decât partinică. 


4.2.1. Elita politică şi formarea conştiinţei de clasă aproletariatului 


În Ce-i de făcut, apărută în Germania în 1902, Lenin contura o teorie 
revoluționară destul de neortodoxă (Pipes, 1998, p. 107); teza de bază a 
acestei teorii era aceea că muncitorii nu vor înfăptui niciodată revoluţia 
prin ei înşişi, fiind necesară o elită care să-i conducă pe calea cea bună. 
Cum muncitorii trebuiau să-şi câştige existența şi nu-şi puteau dedica 
întreaga viață mişcării revoluționare, concluzia lui Lenin era foarte 
clară: răspunderea pentru victoria cauzei proletare trebuia să revină unei 
elite intelectuale cultivate, intelighenţiei socialiste, care avea misiunea 
de a inculca viziunea asupra lumii proletare muncitorilor şi țăranilor. În 
lipsa acestei elite, muncitorii își pot trăda interesele de clasă ŞI pot trece 

„de partea burgheziei; numai un partid revoluţionar solid poate elibera 
clasa muncitoare. Proletariatul, singur, nu este capabil de activitate 
revoluţionară, ci are nevoie de o avangardă: partidul de tip nou. Acesta 
a reprezentat unul dintre punctele în care leninismul a „interpretat” şi 

adaptat” marxismul. Lenin a preluat ideea marxistă a „dictaturii 
proletariatului”, exprimată îndeosebi în Critica programului de la 

Gotha, interpretând dictatura nu ca etapă tranzitorie, ci ca un stadiu în 

care trebuia realizată revoluţia; el a transformat teoria marxistă a luptei 
de clasă într-o teorie a revoluției (Dietrich, 1973, p. 201). La trei ani de 
la moartea lui Lenin, în 1927, Stalin făcea o distincţie între marxism şi 

leninism; întrebat de o delegaţie de muncitori americani care “sunt 
principiile noi pe care Lenin le-a adăugat marxismului, el l-a descris pe 
acesta ca pe elevul cel mai fidel şi mai consecvent al lui Marx şi 
Engels, care a adaptat marxismul la noile condiţii obiective. Stalin 
introducea, deci, o  relativizare convenabilă: fiecare epocă are 
marxismul său; la rândul său, stalinismul poate fi interpretat ca 
marxismul epocii „socialismului sovietic”, al „democraţiei sovietice” şi 
al „patriotismului sovietic” (Dietrich, 1973, p. 206). Socialismul 
sovietic este socialismul într-o singură ţară, chiar subdezvoltată; 
realizarea teoriei marxiste nu mai necesita deci o revoluţie mondială şi 
un grad ridicat de dezvoltare industrială pentru țara care avea să 
declanşeze această revoluţie. În Rusia începutului de secol XX, cea mai 
mare parte a populaţiei era formată din țărani; iar sărăcia era o realitate 
ce nu putea fi ignorată. Pentru a satisface cumva premisa marxistă, 
Lenin a' dezvoltat ideea de „alianță de clasă” a proletariatului şi a 
țărănimii. Construirea socialismului într-o singură țară făcea necesară, 
de asemenea, „ameliorarea” ideii marxiste a internaționalismului, în 
favoarea patriotismului sovietic. Ideologia sovietică a prezentat aceste 
abateri ca „adaptare creatoare” a doctrinei marxiste la noua realitate 
istorică. Interpretarea forţată a doctrinei marxiste este, în unele cazuri, 
evidentă; pe de altă parte, această doctrină nu a fost niciodată 
abandonată. 

Teoria revoluţiei, aşa cum a fost conturată de Lenin, are o 
dimensiune pedagogică incontestabilă: conștiința de „clasă a 
proletariatului nu se poate forma doar pe baza condiţiilor de existență 
ale acestuia, ci necesită o intervenţie din exterior. Conştiinţa socialistă 
este rezultatul educației; ea este inculcată proletariatului prin efortul 
pedagogic al unei elite politice. În acest punct se conturează deosebirea 
dintre Marx şi Lenin cu privire la rolul pe care îl joacă educaţia. Unirea 
învățământului cu activitatea productivă nu mai este suficientă, de 
vreme ce munca nu duce în mod necesar la formarea conştiinţei 
socialiste. Interesul lui Lenin pentru educaţie este mult mai pronunțat, 
deoarece formarea conştiinţei de clasă a proletariatului este concepută 

ca un imens efort pedagogic. Iată motivul pentru care Lenin nu a putut 
simpatiza un proiect precum cel al lui Blonski, cel mai fidel concepției 
marxiste cu privire la educaţie. Deşi școala a continuat să fie 
considerată o şcoală a muncii, pedagogia muncii, aşa cum o imaginase 
Marx sau cum o proiectase Blonski, în spațiul sovietic, a fost 
abandonată în favoarea unui învățământ intelectualist, abstract, orientat 
către transmiterea ideologiei comuniste, educația s-a transformat într-o 
instituţie a îndoctrinării politice. Atât pentru Lenin, cât şi pentru Stalin, 
şcoala a constituit locul formării conştiinţei de clasă a proletariatului, al: 
inculcării ideologiei comuniste. 


+a 


|. 4.2.2. Şcoala — un instrument de propagandă comunistă 


Autoritatea şcolii era necesară pentru a stabili şi a menţine dictatura 
proletariatului. Învățământul era considerat o adevărată armă 
ideologică; Lenin vorbea despre învățământ aşa cum vorbea despre 
Armata roşie sau despre armata proletarilor: „În slujba educaţiei 
comuniste trebuie să punem sute de mii de oameni necesari. O 
asemenea problemă a fost rezolvată pe front. În Armata noastră Roşie, 
în ale cărei rânduri au fost înrolați zeci de mii de reprezentanţi ai vechii 
armate. În cursul unui îndelungat proces — proces de reeducare — ei s-au 
contopit cu Armata Roșie (...). Acest exemplu trebuie să-l urmăm şi în 
munca noastră cultural-educativă” (1959a, p. 438). Ideea unei educații 
neutre din punct de vedere ideologic era de neconceput pentru Lenin. 
Neutralitatea şi autonomia erau incompatibile cu noua funcţie a şcolii; 
primul pas în conturarea noului sistem l-a constituit „înregimentarea” 
profesorilor. Lenin dorea să formeze o „;armată de personal didactic”, 
strâns legată de partid, care să atragă masele şi să le impregneze de 
spiritul comunist. El a pus semnul identității între viaţă şi politică; 
faptul că şcoala nu poate fi concepută în afara vieţii înseamnă că şcoala 
nu poate fi neutră din punct de vedere politic. La primul congres panrus 
al învățământului, din 28 aprilie 1918, Lenin declara deschis că ideea 
şcolii în afara politicii este o „minciună burgheză”, iar la al doilea 
congres al institutorilor internaționalişti, în 1919, relua această idee. 

Plecând de la o constatare adevărată, dar destul de vagă, anume că orice 
şcoală poartă amprenta societății în care funcţionează, Lenin a ajuns în 
mod forţat la o concluzie foarte convenabilă: dacă şcoala nu dă expresie 
ideologiei comuniste, atunci minte (Berelovitch, 1990, p. 54). 
Programul P.C.U.S. din 1919, la conceperea căruia Lenin a 
contribuit substanțial (Dietrich, 1973), exprima ideea transformării 
şcolii într-o instituție a îndoctrinării comuniste şi necesitatea realizării 
unui învățământ politehnic. Şcoala avea rolul de a inocula ideile 
comuniste pentru a educa o generație nouă, capabilă să edifice 
societatea comunistă. Experiențele educaţionale centrate pe copil şi pe 
o pedagogie a muncii, ideile lui Blonski şi ale adepților pedologiei, teza 
dispariţiei şcolii etc. erau de neacceptat în contextul unei şcoli implicate 
direct într-un proiect de construcție socială. În locul unei pedagogii 
„evoluţioniste”, Lenin situa o pedagogie „revoluționară” (Dietrich, 
1973, p. 216): activismul revoluţionar al lui Lenin nu-i permitea să 
accepte ideea de a aştepta ca noua generație să fie formată treptat, prin 
educaţie; trebuia asigurată mai întâi victoria proletariatului şi abia apoi, 
printr-o educaţie comunistă activă, putea fi „creată” o nouă generaţie de 
oameni, capabilă să desăvârşească societatea comunistă. Ideea 
dispariției şcolii prin dizolvarea ei în instituţii ale muncii şi în întreaga 
societate a căzut, în acest context, în desuetudine: şcoala nu numai că 
nu putea să dispară, dar trebuia să devină o instituţie activă a 
propagandei proletariatului, un instrument al dogmei comuniste. Deşi 
după al VIII-lea congres al partidului, în 1919, şcoala şi-a asumat rolul 
de instrument al propagandei şi al transformării comuniste a societăţii, 
disputele dintre cele două grupări fundamentale conturate în pedagogie: 
evoluționistă, considerată „mic-burgheză”, şi revoluţionară, au 
continuat o vreme. Dacă pentru prima grupare argumentele erau mai 
ales de natură pedagogică, schimbarea politică fiind considerată o 
consecință firească a evoluţiilor. în planul educaţiei, pentru 
„revoluţionari”, argumentele sunt indubitabil de natură politică, 
pedagogia şi educaţia fiind subordonate total politicii revoluţionare. In 
discursul rostit cu ocazia celui de-al treilea congres al U.T.C., în 1920, 

Lenin a accentuat ideea transformării şcolii într-un institut al 
propagandei comuniste. Îndemnul făcut de Lenin tinerilor a fost acela 
de a învăța; nu era vorba însă de dobândirea unei culturi intelectuale, ci 
de studierea comunismului, etapa ultimă a evoluţiei sociale şi -a 
dezvoltării ştiinţelor. Comunismul era prezentat ca încununare a 
ştiinţelor, ca sumă a cunoştinţelor umanității. Îndemnul la cunoaştere, la 
învățătură trebuie înțeles deci ca un îndemn la asimilarea ideologiei 
comuniste, deşi argumentul cu care l-a susținut poartă masca 
raționalităţii: însuşirea ideologiei comuniste devenea echivalentă cu 
asimilarea celor mai înalte valori ale ştiinţei. Acelaşi criteriu funcţiona 
şi în delimitarea noului sistem de învățământ de cel vechi: şcoala 
comunistă se distingea de cea burgheză prin faptul că permitea 
învăţarea sistematică a cunoştinţelor fundamentate ştiinţific. 


4.2.3 Învățământul politehnic 


Ideea marxistă a unirii învățământului cu munca productivă a fost 
înlocuită de Lenin cu aceea a unei educații politehnice care să-l apropie 
pe elev de fundamentele industriei moderne şi, îndeosebi, să-l iniţieze 
în planul de electrificare a U.R.S.S. În Note asupra învățământului 
politehnic, în 1920, acesta schiţa chiar un proiect de şcoală politehnică, 
„ce trebuia să vină în întâmpinarea necesității de electrificare a țării. 
Fiecare centrală electrică trebuia transformată într-un „nod” de agitaţie, 
într-un centru de iradiere a cunoştinţelor vizând procesul de 
electrificare a țării. Proiectul de şcoală politehnică schițat de Lenin 
precizează următoarele categorii de cunoştinţe şi activități (apud 
Dietrich, 1973, p. 223): 

* cunoştinţe de bază în domeniul electricității dania exactă a 

acestora); 

* cunoştinţe de bază pentru utilizarea electricităţii în industria 

mecanică; 

* cunoştinţe de bază pentru utilizarea electricității în industria 

chimică; 

* cunoştinţe de bază privind piăsiul de electrificare a U.R.S.S.; 

* vizitarea, cel puţin o dată, a unei centrale electrice, a unei uzine etc.; 
* însuşirea unor cunoştinţe de bază în domeniul astronomiei etc. 


Lenin a orientat învățământul către studiul teoretic, experiențele de 
învățare prin muncă fiind subordonate îndoctrinării politice. Formarea 
intelectuală şi educaţia politehnică erau în serviciul societăţii comuniste 
şi aveau, în consecinţă, o finalitate morală. Morala era subordonată 
luptei de clasă a proletariatului, iar criteriul moralității îl constituia 
concordanța cu idealurile societăţii comuniste: este moral ceea ce 
contribuie la distrugerea vechii societăţi a exploatării și la crearea noii 
societăți comuniste. O morală ce subordonează interesul individual 
interesului general ar putea să pară îndreptățită să aspire la statutul de 
morală universală a umanităţii. În realitate, interesul „general” a rămas 
totdeauna doar un deziderat al ideologiei comuniste; pe de altă parte, o 
morală fundamentată pe conceptul de clasă se relativizează atât de mult 
încât poate ajunge să justifice orice crimă. Ceea ce s-a şi întâmplat! O 
morală care se bazează pe ură şi se hrăneşte din ură, care incită masele 
la „lichidarea exploatatorilor” nu putea pretinde o validitate universală 
(Dietrich, 1973, p. 226). 

Pentru ca tabloul unei educaţii conforme cu ideologia comunistă să 
fie complet, Lenin a mai introdus o finalitate: disciplina conştientă. 
Tânărul trebuia să înţeleagă ideologia comunistă şi să i se supună; rolul 
educației era de a realiza o „voință unitară” pentru împlinirea 
idealurilor comunismului. Disciplina conştientă era totuna cu supunerea 
necondiționată față de „adevărurile” ideologiei comuniste. Realizarea 
acestui deziderat constituia deja o dovadă a succesului politicii 
educaţionale comuniste şi o garanţie a continuării procesului de 
comunizare prin educare şi reeducare. 


4.2.4. Patriotismul sovietic sau „pedagogia izolării” 


Ideile şi experienţele educative centrate pe dezvoltarea liberă a 
naturii copilului în procesul muncii, inspirate de pedagogia occidentală 
şi de ideea marxistă a unirii învățământului cu munca productivă, au 

cedat treptat în faţa unui învățământ teoretic şi pasiv, în care copilul se 
supune autorității de necontestat a ideologiei. Lenin a conturat astfel 
definitiv imaginea şcolii comuniste. Stalin a accentuat această tendință; 
'ca un corolar al tezei lui Lenin după care comunismul trebuia să 
asimileze toată cunoaşterea umană anterioară, învățământul sovietic sau 
de tip sovietic a devenit din ce în ce mai intelectualist şi mai ideologic. 
Pedagogia şi sistemul educațional stalinist s-au afirmat în limitele foarte 
stricte ale „patriotismului sovietic”. Consecința directă a fost izolarea. 
O gravă acuzaţie ce putea fi adusă intelectualilor acestei perioade era 
aceea de cosmopolitism burghez. De la finalităţi la metodologie şi 
mijloace de realizare, educația comunistă contrastează izbitor cu 
educaţia realizată în aceeaşi perioadă în țările occidentale. 
Într-o analiză comparativă a trăsăturilor esenţiale ale educaţiei 
comuniste şi ale educaţiei liberale a ţărilor occidentale, C. Bârzea 
identifică următoarele aspecte (1994, pp. 38-39): 


EDUCAŢIA COMUNISTĂ EDUCAŢIA LIBERALĂ : 


1. Scopul educaţiei constă în 1. Educaţia este un drept universal al 
socializarea de tip colectivist. Statul- | omului. Diferiţi prin natura lor, indivizii 
partid oferă posibilități egale de | au nevoie de o educație pe măsură. În 
instruire pentru toți: aceleaşi obiective, | locul egalizării forțate a performanţelor, 
aceeaşi şcoală, aceleaşi conţinuturi, | sistemul educativ trebuie să promoveze 
manualul unic. egalitatea şanselor. 

2. Adevărul universal este unul şi 2. Nu există adevăr unic şi nimeni nu 
imuabil; ideologia marxist-leninistă îl | poate pretinde cu temei că deţine 
garantează; acesta este o specie a | monopolul asupra cunoaşterii şi acțiunii 
metaştiinței care deţine monopolul | sociale. Educaţia trebuie să respecte 
necontestat şi incontestabil al cunoaşterii | pluralismul cultural, politic, ideologic şi 
absolute şi al acţiunii sociale infailibile. | religios. 
Inspirându-se din această ideologie, 
educaţia comunistă este indiscutabil 
superioară pentru că scopul său este de a 
forma omul nou, un subiect având ca 
misiune istorică desăvârşirea revoluţiei 
socialiste. 

3, Subiectul este înainte de toate o 

forță de producţie. În consecință, 


3. Subiectul nu este reductibil la mâna 
de lucru docilă şi masificată; acesta nu 

învățământul va fi organizat „de o 
asemenea manieră încât să asigure mâna 
de lucru conformă planificării socialiste, 
mai ales pentru industria grea, energie şi 
agricultură. Obiectivele educaţiei sunt 
subordonate obiectivelor economice şi 


este un simplu producător de bunuri 
materiale, ci, în acelaşi timp, un 
producător şi un consumator de cultură. 
Existenţa sa materială se subordonează 
unui sistem de valori morale şi spirituale 
pe care educația este în măsură să-l 
formeze şi să-l desăvârşească. 
4. Educaţia semnifică emancipare şi 
creaţie permanentă; subiectul educat este 
apt să se elibereze de condiţiile 
materiale imediate. Persoanele instruite 
sunt capabile să înțeleagă mai bine 
problematica socială, cele au o 
disponibilitate mai mare de participare 
socială și un spirit critic care le permite să 
amelioreze propriile lor condiţii de viaţă. 
5. Munca face parte din activitățile 
umane, fără a fi singura. Educaţia 
comportă în primul rând un proces de 
învăţare care diferă de activităţile din 
care se compune universul muncii; 
diferenţele ţin de motivaţie, scopuri şi 
mijloace. Munca productivă nu este 
semnificativă în sine, ci numai în raport 
cu ansamblul valorilor proprii societății 
democratice. 
6. Orice proces de edita învățare 
trebuie să traverseze o experiență 
individuală directă. Cea mai bună cale 
pentru a învăța constă în căutarea 
personală, în analiza critică şi iniţiativa 
individuală. Unitatea de bază a sistemului 
educativ este individul înţeles în 
ansamblul intereselor sale. 


4. Educaţia este una dintre formele 
suprastructurii. În această calitate, ea 
depinde totdeauna de nivelul de 
dezvoltare a bazei materiale (mijloacele şi 
modul de producţie). Toate formele 
conştiinţei sociale (educaţie, ştiinţă, artă, 
filosofie) sunt subordonate existenţei 
sociale. 


5. Educaţia prin şi pentru muncă 
este superioară educaţiei burgheze, 
intelectualistă şi speculativă. Munca 
productivă a elevilor şi studenţilor permite 
trasarea liniei de demarcaţie elitiste între 
intelectuali şi clasa muncitoare, anulând în 
acelaşi timp diferenţa dintre munca fizică 
şi munca intelectuală. Cultul muncii 
constituie valoarea supremă a 
socialismului. | 
6. Învățământul se fundamentează pe 
o organizare socială puternic structurată; 
subiectul nu este o entitate autonomă, ci 0 
parte integrantă a structurilor stratificate 
(Stat, partid, colectiv de muncă). Educaţia 
în şi prin colectiv este superioară 
formelor individualiste, egoiste şi elitiste 
ale învățământului. 
Tabelul 1. Analiză comparativă: educaţia comunistă şi educaţia liberală a 
țărilor occidentale (Bârzea, 1994) 


Pedagogia şi educaţia occidentală nu sunt străine de ideea 
valorificării valenţelor formative ale grupului şi ale muncii în echipă. 


94 Educaţie şi ideologie 
a E ucație şi ideologie 


Diferenţa dintre grup şi colectiv este însă esenţială: grupul de elevi 
(echipa) are o semnificaţie socio-pedagogică, în timp ce colectivul are o 
semnificaţie ideologică. Rolul grupului este de a pune în valoare 
individualitatea, de a o dezvolta, în timp ce al colectivului este de 40 
distruge. Pedagogia muncii în echipă îşi propune să dezvolte inițiativa 
şi responsabilitatea individuală, în timp ce pedagogia muncii colective 

urmăreşte subordonarea totală a individului şi învățarea responsabilității 
colective. 


5. Pedagogia şi educaţia sovietică 

Formarea omului nou” trebuia susținută de o teorie pedagogică „pe 
măsura” acestui ideal. Vechii teoreticieni ai educaţiei au fost îndepărtați, 
considerați idealişti şi reacționari. Ideile de bază ale. reorganizării 
sistemului de învățământ au fost stabilite prin hotărâri de partid; noii 
teoreticieni (N. Krupskaia, A.V. Lunacearski, P.P. Blonski, AS. 
Makarenko) au aplicat aceste „directive de partid şi de stat” pentru a 
fundamenta „ştiințific” pedagogia socialistă. 


5.1. Pedagogia sovietică a anilor '20, între _libertinism şi 
autoritarism 

Anii '20 au creat impresia unei relative libertăți în domeniul vieții 
culturale. Mulţi educatori se inspirau nu numai din Marx şi Engels, ci şi 
din Rousseau, Frâbel, Pestalozzi, Montessori, Dewey, Tolstoi, 
propunând şi experimentând ideea unei „educaţii noi”. Este ceea ce 
Berelowitch (1990) numeşte „futurismul pedagogic” al anilor '20, 
inspirându-se dintr-un articol apărut în Pravda, la 4 ianuarie 1921,-ce 
semnala critic frenezia pedagogică a şcolii sovietice a acestor ani. 
Filosofia educaţională a lui J. Dewey, Planul Dalton, Sistemul 
Winnetka, metoda proiectelor, a lui Kilpatrick etc. erau bine cunoscute 
de pedagogii sovietici. Numeroase texte ale acestei perioade insistă 
asupra libertăţii copilului, asupra drepturilor comunităţii de a-şi alege 
„pedagogia” sa şi de se asocia cu fabrici, cu ferme sau alte instituții ale 
muncii de natură să ofere elevilor cunoştinţe practice. Anii '20 au fost 

anii  experimentării în Uniunea sovietică a unor importante. idei 
„pedagogice de inspirație europeană sau americană; au fost adaptate 
şcolii sovietice Planul Dalton, metoda centrelor de interes, metoda 
proiectelor etc. John Dewey, care a vizitat şcolile sovietice în 1928, a 
fost deopotrivă flatat şi îngrijorat să vadă inițiativele exprimate de 
adepții curentului progresivist din spaţiul american aplicate la scara 
unui stat (Berelowitch, 1990, p. 30). Fascinat de proiectele şi 
experimentele în materie de educaţie, de optimismul şi entuziasmul cu 
care a fost pretutindeni întâmpinat, Dewey avea să declare, la sfârşitul 
vizitei sale, că „nu există nimic asemănător în lumea întreagă” şi că a 
trăit „experiența cea mai stimulativă a vieţii sale” (Foldes, Szarka, 
1981, p. 25). Câteva dintre experiențele ce se înscriu în tendința 
educaţiei liberale, similare celor ce puteau fi întâlnite în țările 
occidentale, au fost: Casa copilului liber, şcoala experimentală model 
de la Moscova, condusă de Popova, care urmărea apropierea dintre 
copil şi natură, colonia Viaţa sănătoasă, condusă de Şatski şi inspirată 
de filosofia educaţională a lui Tolstoi, laboratorul copiilor, condus de 
Vera Schmidt, închis în 1924 (Berelowitch, 1990, p. 59). 

Există multă confuzie, multă ambiguitate în maniera în care au fost 
reluate unele experiențe educaţionale americane sau occidentale; 
publicaţiile acelor ani abundă în idei care se exclud, dar care sunt 
prezentate, în ciuda acestui fapt, ca elemente ale unei viziuni unice 
asupra educaţiei şi pedagogiei (Berelowitch, 1990, p. 5). Se vorbeşte, 
pe de o'parte, de dezvoltarea liberă a naturii bune a copilului, pe de altă 
“parte, de formarea unui elev militant şi combativ, după modelul bine 
conturat de ideologia comunistă. Cele două tendinţe fundamentale ale 
pedagogiei, libertinismul şi autoritarismul, sunt redefinite în termenii 
ideologiei sovietice. Opţiunea era adesea determinată de ideologia 
momentului. Ideile liberale au pierdut, însă, treptat, din influenţă, în 
condiţiile afirmării ideologiei leniniste în domeniul educaţiei. 

O dominantă a pedagogiei acestei perioade o constituie entuziasmul; 
nu era vorba, spune Berelowitch (1990), de o propagandă de faţadă, ci 
de o dorință profundă de schimbare. Exista, în acelaşi timp, o tendință 


96 Educaţie şi ideologie 
evidentă spre perfecționism, iar sursa acestei tendințe trebuie căutată 
mai ales în rădăcinile ideologice ale comunismului: era necesară o 
şcoală perfectă pentru că „omul nou” trebuia să fie perfect. Jdealul 
omului perfect ține de o pedagogie totalitară, care ascunde sub masca 
liberei dezvoltări cel mai riguros control posibil. 

Pentru ca diferenţele de clasă să dispară, şcoala trebuia unificată 
complet; din acest motiv, la 30 septembrie 1918 a fost decretată şcoala 
unică a muncii, care elimina vechile diviziuni ale şcolii (gimnazii, licee, 
şcoli profesionale etc.), astfel încât toți elevii să urmeze timp de nouă 
ani aceleaşi studii. 

Şcoala unică a muncii trebuia să-i apropie pe copii de viaţa reală şi 
să renunțe la cunoştinţele „moarte”, lipsite de relevanță practică; noua 
şcoală trebuia să practice metode noi, să elimine pasivitatea elevului din 
şcoala tradiţională prin utilizarea unor metode şi strategii de învăţare 
active şi a unor forme atractive de desfăşurare a activității: lucrări 
practice, observaţii, modelaj, excursii etc. După autorii de programe, 
chiar manualele de gramatică trebuiau eliminate, deoarece îi îndepărtau 
pe elevi de studiul limbii vii. „Jos manualul!” a fost sloganul cel mai 
rostit în contextul reformei şcolii din aceşti ani. Temele şi lucrările 
obligatorii pentru acasă au fost interzise, examenele de trecere Și 
uniformele au fost eliminate. S-a renunțat la sistemul notelor în 
evaluarea rezultatelor elevilor; controlul trebuia înlocuit cu 
autocontrolul. Alte măsuri care au dat specificitate şcolii unice a muncii 
au fost: interzicerea învăţării religiei în şcoală, eligibilitatea 
profesorilor, naţionalizarea completă a tuturor şcolilor existente şi 
instaurarea sovietelor la conducerea şcolii (Berelowitch, 1990, p. 24). 

Dacă idealul şcolii unice a muncii era de a forma un om nou şi o 
societate nouă, în conformitate totală cu ideologia comunistă, 
conținuturile noii şcolii trebuiau subordonate acestui ideal. În 
consecință, au fost eliminate din şcoală religia, limbile vechi, filosofia, 
dreptul şi istoria (Berelowitch, 1990, p. 40). Filosofia nu-şi mai putea 
găsi rostul într-o şcoală de tip marxist, care trebuia să-i înveţe pe copiii 
săi cum să transforme lumea şi nu doar să o contemple sau să o 


Lă 


Pedagogia şi educaţia în sistemul totalitar comunist 97 


interpreteze (teza a l-a a lui Marx despre Feuerbach). Istoria şi dreptul 
burghez reprezentau un pericol pentru ideologia comunistă. Literatura 
era admisă numai în măsura în care devenea o reflectare a noilor 
realități social-politice. În locul disciplinelor eliminate, a apărut o nouă 
disciplină: ştiinţele sociale, care grupau într-un tot elemente de istorie, 
geografie, economie, educație civică, reinterpretate în noul context 
ideologic. Legătura dintre educație şi viață, atât de mult accentuată în 
pedagogia vremii, devine acum expresia ideologiei noului regim. În 
muzică, trebuiau privilegiate corul şi orchestra, expresie a atenţiei 
acordate spiritului colectivist. Chiar ştiinţele exacte: matematica, fizica, 
chimia trebuiau reconsiderate, astfel încât să servească ideologiei 
comuniste. Valoarea educativă a matematicii nu era recunoscută decât 
în măsura în care îl ajuta pe elev în rezolvarea unor probleme practice, 
în măsura în care, aşa cum specifică o programă din epocă, „studiul 
matematicii îl ajută să ia parte la luptă şi la edificare” (Berelowitch, 
1990, p. 42). Apelul la metode occidentale sau americane, precum 
metoda complexelor, s-a făcut numai pentru a amesteca ştiinţele în 
creuzetul unic al ideologiei, „complexele” fiind considerate cea mai 
clară expresie a dialecticii marxiste. 

Sovietele locale aveau rolul de a alege sau realege personalul 
didactic; introducerea eligibilității profesorilor a fost, după Berelowitch 
(1990), cea mai eficientă cale de înlăturare a profesorilor indezirabili. 
Profesorul trebuia să devină un propagandist al regimului. Elevii 
constituiau o masă maleabilă, dar eterogenă şi greu de controlat; 
profesorii ofereau, însă, imaginea unui corp structurat, cu sindicat, cu 
presă, cu ideologia sa; iată de ce ei au constituit ținta numărul unu a 
puterii (Berelowitch, 1990, p. 124). La Congresul institutorilor din 
1925, Zinoviev declara că profesorii sunt o particulă a secției de 
organizare a puterii sovietice; în acelaşi context, Lunacearski îi 
considera pe profesori „detaşamentul de avangardă al lumii noi, care 
luptă în mod direct pentru crearea omului nou” (Foldes, Szarka, 1981, 
p. 24). Lenin a avut ideea creării unei „armate a profesorilor” în slujba 
ideologiei sovietice; la Congresul din 1925, Stalin vorbea şi el despre 

rolul de militant activ pe care trebuia să şi-l profesorul acesta în lupta 
de clasă. Autoritatea profesorilor a fost considerabil diminuată. Şcolile 
devin „instrumente” ale construcţiei socialiste; profesorii care nu-şi 
înțelegeau noul rol în şcoala comunistă erau eliminați; perioada de 
apogeu a eliminărilor din învățământ pe criterii politice, în Uniunea 
Sovietică, a fost cea cuprinsă între 1928 şi 1931. Atitudinea relativ 
tolerantă, până în 1928, s-a datorat speranței pe care şi-o pusese noul 
regim în programul de reeducare a tadrelor didactice. Potrivit 
statisticilor oficiale, în 1924, aproximativ 40% dintre profesori 
trecuseră prin diverse stagii de însuşire a ideologiei comuniste. 

Preluarea ideilor pedagogice europene sau americane ale acestei 
perioade trebuia realizată în mod „critic”, adică numai în măsura în care 
astfel de idei nu reprezentau o ameninţare pentru ideologia comunistă. 
Nadejda Krupskaia, care a avut rolul de cenzor ideologic al acestei 
perioade, reproşa unei cărți din 1922 consacrată şcolilor secundare din 
Europa şi din America faptul de a fi „o naivă idealizare a societății 
burgheze americane” care „trece sub tăcere aspectele sumbre ale şcolii 
americane”; Pistrak reproşa institutorului rus faptul că acceptă prea uşor 
tendinţe noi, precum Planul Dalton, care contrazice spiritul colectivist 
al ideologiei comuniste (Berelowitch, 1990, pp. 31-32) 
„Ideile pedagogice ale acestei perioade de început se înscriu în 
paradigma formativistă; intelectualismul şcolii vechi este criticat în 
profitul unui formativism care depăşeşte graniţele şcolii. Rolul şcolii nu 
este doar şi nu în primul rând acela de a transmite anumite cunoștințe | 
sau de a forma anumite deprinderi şi priceperi de activitate intelectuală 
şi profesională. Școala trebuie să-şi asume menirea de a forma un om 
nou şi O societate nouă. Este de remarcat optimismul exagerat al acestei 
pedagogii: copilul devine o materie brută ce trebuie modelată de 
educator; motivaţia este desigur fundamental diferită de cea care a 
justificat optimismul clasicilor pedagogiei, pentru că, în cazul de față, 
arta modelării este echivalentă cu ideologia unui regim politic. 

Cea mai pregnantă caracteristică a şcolii de după 1917 este 
politizarea, impregnarea ei, la toate nivelurile, de ideologia comunistă. 

În martie 1917 se înființase O.S.U.Z., o organizație a elevilor din 
învățământul secundar care publica buletinul Școala liberă; peste tot se 
înființau soviete ale elevilor. Berelowitch remarcă „romantismul 
revoluționar” al elevilor care descopereau o lume nemaiîntâlnită până 
atunci: reuniuni, mitinguri, manifestații, publicaţii revoluționare; temele 
principale erau refuzul şcolii vechi şi libertatea. Organizaţia de pionieri 
a fost creată în 1922, cu ocazia celui de-al V-lea congres al Komsomol- 
ului, iar rolul ei era de a-i pregăti pe copii pentru a se angaja mai târziu 
în lupta politică. Komsomol-ul, creat în 1918, era însă o forță reală în 
serviciul ideologiei comuniste; către sfârşitul anilor "20, influența 
acestuia în şcoală era decisivă. Ceea ce şochează cel mai mult în 
acțiunile tinerilor komsomolişti este fanatismul extrem; Klaus Mehnert 
descoperea, cu admiraţie şi spaimă, un tineret capabil să se întrebe dacă 
morala comunistă îi permite să meargă la o cafea, un tineret care 
declara război dansului, considerat o distracție iraţională. Celor care 
duceau argumentul că dansul contribuie la dezvoltarea fizică, li se 
spunea să intre în cercul sportiv militar, care dezvoltă mult mai bine din 
acest punct de vedere; Komsomolul instituise un tribunal care evalua 
totul după criteriul utilității pentru revoluția mondială (Berelowitch, 
1990, p. 116). 

R. Pipes (1998) remarcă, pentru primii ani din istoria culturii 
sovietice, o izbitoare dualitate: pe de o parte, experimente îndrăznețe, 
întreprinse în numele unei libertăţi creatoare neîngrădite, pe de altă 
“parte, înregimentarea culturii, punerea ei în slujba intereselor politice 
ale noii elite aflate la putere. În ciuda unei retorici care exalta libera 
dezvoltare a personalității, cele două funcții reale ale culturii şi 
îndeosebi ale educaţiei în această perioadă erau: propagarea ideologiei 
comuniste şi formarea „cadrelor” noii societăţi. De altfel, în anii '30, în 
plină epocă stalinistă, toate aceste experimente aveau să înceteze brusc. 
În 1927, şcoala unică a muncii avea să fie abandonată, fiind introdus un 
program de învățământ unic şi obligatoriu; au fost reintroduse 
examenele de intrare în universitate. Instaurarea dictaturii personale a 
lui Stalin a avut consecințe importante asupra evoluției sistemului de 

cae şi ideologie. 
învățământ. Nevoia de specialişti pentru industrializarea rapidă a ţării a 
dus la abandonarea experienţelor inovatoare în domeniul educației şi 
întoarcerea la modelul tradițional, intelectualist. Din 1931, a. fost 
reintrodus învăţământul pe discipline, lecţia pregătită în prealabil a 
înlocuit munca în echipe şi în ateliere, s-a revenit la manualele unice, la 
examene şi la note; rezoluția Comitetul Central al Partidului Comunist 
din 25 august 1931 condamna experimentarea unor metode neverificate 
suficient şi aplicate pe o scară mare (Khâi, 1991, p. 110). Au fost 
reintroduse uniformele, disciplina riguroasă, iar structura şi programele 

şcolii primare şi secundare au fost unificate. Întoarcerea. la modelul 

tradițional s-a realizat însă numai sub aspect formal, pentru că, din 

punctul de vedere al conţinuturilor abordate în școală, chiar dacă s-a 

revenit la maniera clasică de abordare, nu putea fi vorba de o întoarcere 

la disciplinele “tradiţionale, ci de o continuare a metamorfozei lor 
ideologice. Teoria marxist-leninistă devenise măsura absolută a 

adevărului şi orice idee care putea să pară neconformă cu aceasta era 

categoric respinsă. 


5.2. Proiectul pedagogic al şcolii industriale — P. P. Blonski 
(1884-1941) 


În Școala muncii (1919), Blonski şi-a propus să fundamenteze 
întreaga structură a şcolii pe industrie, baza societăţii comuniste; acest 
lucru, spunea Blonski, permite o educaţie polivalentă prin trecerea de la 
o maşină la alta şi înțelegerea mecanismelor de funcţionare ale acestora. 
Aceasta a fost maniera în care Blonski a concretizat concepția marxistă 
referitoare la unirea instruirii cu munca utilă şi educaţia politehnică. 
Dietrich îl consideră pe Blonski primul şi singurul pedagog care a 
încercat să ia în serios definiţia pe care Marx a dat-o educaţiei 
politehnice, rămânând fidel sensului marxist; el a aprofundat din punct 
de vedere pedagogic, chiar didactic, revendicările marxiste în domeniul 
educaţiei (1973, pp. 142-147). Blonski a recunoscut influența pe care au 
exercitat-o asupra sa Frâbel, Pestalozzi, Dewey, dar a apreciat în mod 
deosebit rolul ideilor pedagogice ale lui Marx în conturarea proiectului 

său educativ. El şi-a propus să demonstreze că principiul marxist al 
unirii învățământului cu munca productivă poate fi realizat într-o şcoală 
a muncii productive. Aceasta nu putea fi decât o şcoală industrială de 
formare, opusă şcolii muncii de tip artizanal, aşa cum o concepuse G. 
Kerschensteiner, pe care Blonski l-a criticat pentru că a dat şcolii 
muncii o orientare burghezo-liberală. 

Școala trebuia să fie o reflectare fidelă a organizării industriale a 
muncii, pe baza diviziunii muncii, devenind o adevărată „comunitate a 
muncii copiilor”. În această comunitate, munca trebuia realizată după 
un plan general, care să coreleze diversele activități particulare. Școala 
muncii devine o veritabilă şcoală de educaţie socială. 

Concepţia lui Blonski asupra formării este determinată economic; 
doar munca utilă din punct de vedere social are pentru el valoare 
formativă, deoarece numai aceasta duce la dezvoltarea conştiinţei 
comuniste a copiilor şi este valoroasă din punctul de vedere al moralei 
sociale. Şcoala industrială politehnică, spune el în Școala muncii, 
formează muncitorul-filosof, cu. o largă deschidere spre o formare 
tehnică şi ştiinţifică totală; industria, cea mai importantă cucerire a 
umanității în dominația naturii, devine profesorul cel mai eminent al 
adolescenților şi al tinerilor în formarea lor politehnică, ştiinţifică şi 
filosofică. Şcoala muncii este o şcoală unică, un ansamblu pedagogic 
gigantesc, în care binele comun este rezultatul diviziunii funcționale a 
muncii. ; 

Proiectul lui Blonski urmărea transformarea totală a şcolii şi viza 
trei niveluri ale educaţiei: 

* grădinițele de copii, frecventate obligatoriu de toți copiii între 3 şi 

7 ani, în care jocul, principala activitate, este însoţit de 
observarea şi imitarea muncii adulților, dar şi a maşinilor şi a 
mecanismelor (de exemplu, cele ale jucăriilor). Ideile lui Frâbel 
sunt adaptate la specificul muncii industriale. Cele mai 
importante metode de cunoaştere sunt: imitaţia, reproducerea şi 
munca. Jocurile de imitație şi de construcție sunt inspirate de 
mediul natural de viaţă al copiilor. Copiii lucrează pe centre de 

perioadă sunt construcția fabricii şi a gării, lucrări ce vizează 
industria şi transporturile, adică baza vieții moderne. 

* şcoala de primul grad, între 8 şi 13 ani, în care copilul învață 
participând la activitățile adulţilor, care au rolul de profesori. Nu 
este vorba de o şcoală în sensul tradițional al cuvântului, ci mai 
degrabă de o „comună” pedagogică, o societate fără clase, în care 
toți copiii participă la toate -tnuncile ce corespund intereselor 
acestei perioade de vârstă. Noua şcoală respinge categoric ideile 
şi organizarea vechii şcoli: ora de curs cu o durată determinată, 
disciplinele de învățământ, care sunt înlocuite cu studiul realității 
concrete, clasa care grupează elevii pe criteriul vârstei, accentul 
pus pe activităţile intelectuale, în defavoarea celor cu caracter 
manual etc. Inspirat de filosofia educaţională rousseauistă, 
Blonski recomandă, pentru trecerea de la grădiniță la şcoala 
muncii, „robinsonada”. Timp de o lună sau două, în perioada 
verii, copiii trăiesc într-o colonie şcolară, asemenea unor oameni 
primitivi: inventează instrumente rudimentare cu care construiesc 
adăposturi şi îşi procură hrana. Ei învaţă totul din propria lor 
experiență. „Robinsonada” are o evidentă semnificaţie 
ideologică: pe de o parte, acest mod de viaţă constituie o 
anticipare a societăţii fără clase, pe de altă parte, îl ajută pe copil 
să înțeleagă că epoca industrială a atins un grad superior de 
dezvoltare, care permite o viață socială mult mai bună (Dietrich, 

„1973, p. 155). După această etapă de iniţiere, copilul îşi 
îmbogățeşte experiența de cunoaştere şi de muncă în alte 
contexte. Copilul acestei perioade de dezvoltare este un adevărat 
„Copil al străzilor”, în sensul bun al expresiei, deoarece strada 
înlocuieşte profesorul, iar plimbarea pe stradă este cel mai bun 
mijloc de a-l educa pe adolescent, fără a-l îndepărta de 
experienţele vieţii. Temele la care elevii lucrează în această etapă 
sunt de tipul: comerțul în cartierul nostru, rnicul mecanic în 

cooperativa agricolă, micul muncitor în atelierul de confecţii, în 
„atelierele în care se lucrează lemnul şi metalul etc. 

* şcoala de al doilea grad, între 14 şi 18 ani, în care adolescentul este 
integrat în fabrică pentru a se forma din toate punctele de vedere: 
tehnic, ştiinţific, social, ideologic. Fabrica favorizează 
dezvoltarea deplină a potenţialului uman, împlinirea naturii bune 
a copilului. Munca în fabrică permite depăşirea opoziţiei dintre 
formarea umanistă şi formarea ştiinţifică; mai mult, acest tip de 
educaţie favorizează formarea unei culturi industriale a 
umanității, pentru că industria reuneşte toate țările şi toate 
regiunile din punct de vedere economic şi cultural. Educaţia 
politehnică îl învață pe adolescent să domine natura şi să 
depăşească societatea de clasă, îl conduce treptat de la activitatea 
productivă la organizarea societății, îl ajută să înțeleagă şi să 
utilizeze forțele edificării noii societăți. 

Integrarea şcolii în viață şi unirea educației cu munca înseamnă, 
practic, în proiectul lui Blonski, desființarea şcolii; copilul învaţă 
implicându-se direct în munca adultului şi muncind el însuşi în fabrică. 

Deşi nu a fost pus în practică, proiectul lui Blonski a avut o influenţă 
considerabilă asupra gândirii pedagogice sovietice. Dietrich (1973) 
precizează patru idei fundamentale ale concepției pedagogice a lui 
Blonski:- educaţia politehnică, şcoala ca viaţă, pedagogia naturală şi 
metoda complexelor, și remarcă faptul că dintre toate doar unul este în 
mod indiscutabil de origine marxistă: educaţia politehnică. Toate 
celelalte principii permit interpretarea concepției sale în contextul 
pedagogiei reformiste; referințele sale multiple la Rousseau, 
Montessori, Dewey, Tolstoi etc. întăresc această idee. Acelaşi Dietrich 
afirmă că Blonski este singurul pedagog care a încercat să determine 
consecinţele practice ale ideilor lui Marx cu privire la educaţie. 

Dincolo de aparenţa contradictorie a celor două afirmaţii, ambele au 
valoarea lor de adevăr. Din experiențele occidentale de inspiraţie 
rousseauistă, Blonski a preluat doar aspectul formal; conținuturile cu 
care a umplut formele importate erau subordonate total ideii marxiste a 

unirii învățământului cu munca productivă şi ideologiei comuniste a 
omului nou. Din punct de vedere formal, Blonski poate fi integrat 
curentului pedagogic european şi american care revendica o „educație 
nouă”; din punct de vedere al scopului urmărit şi al conținutului, 
proiectul său are ca măsură a valorii doar ideologia regimului comunist. 
De exemplu, atunci când vorbeşte despre natura bună a copilului, 
Blonski se referă la natura lui comunistă, la dispozițiile naturale 
pozitive ale copilului care corespund conştiinţei omului societății fără 
clase. Prin chiar natura sa, omul este comunist, iar educaţia naturală 
constă în crearea unui mediu comunist (adică natural!), care să permită 
împlinirea naturii comuniste a omului. Atunci când vorbeşte despre 
„dezvoltarea liberă” a naturii copilului. şi „construcția lumii sale”, se 
referă la dezvoltarea naturii comuniste şi construirea societății 
comuniste. Reniarcăm acelaşi dualism al concepţiei pedagogice, 
specific întregii pedagogii sovietice a acestei perioade. Impresia că 
pedagogia lui Blonski este de inspiraţie liberală este, desigur, falsă; 
„pedagogia liberă” a lui Blonski nu este liberă decât în cadrul 
sistemului închis al educaţiei politehnice; ea nu pleacă de la copil, ci 
este orientată către copil, pentru a-l forma după principii ideologice 
(Dietrich, 1973, pp. 168-173). Cu toate acestea, pedagogia lui Blonski 
avea să fie criticată, în perioada stalinistă, ca „mic-burgheză” sau 
„pseudo-socialistă”. Deşi, într-o primă etapă, proiectul lui Blonski a 
fost apreciat de către cei mai importanți reprezentanți ai partidului, 
aplicarea lui nu a fost posibilă din cauza nivelului slab al dezvoltării 
industriei, în următoarea etapă, Uniunea Sovietică avea să constate că 
avea nevoie de specialişti formaţi din punct de vedere ideologic, astfel 
încât proiectul lui Blonski devenise utopic. Ideea şcolii muncii a căpătat 
forme noi, cea mai cunoscută şi mai influentă în perioada stalinistă 
fiind cea propusă de Makarenko. 

5.3. Teoria educaţiei politehnice — N. Krupskaia (1869-1939) şi 
A.V. Lunacearski (1875-1933) 

Krupskaia şi Lunacearski ocupă în pedagogia sovietică o poziție 
intermediară, între pedagogia sovietică de inspirație marxistă şi 
pedagogia leninist-stalinistă. 

Prima lucrare de pedagogie scrisă de un bolșevic îi aparține 
Nadejdei + Krupskaia; este vorba despre Instrucţiunea publică şi 
democraţia, scrisă în 1915, înainte de revoluţie, dar publicată în 1917, 
în care dezvoltă ideea unirii învățământului cu munca productivă. 
Dintr-un anume punct de vedere, Krupskaia a intrat Chiar în opoziție cu 
Lenin, îndeosebi în problema realizării învățământului politehnic. Dacă 
Lenin punea problema educaţiei politehnice mai ales în termeni politici, 
subordonând-o total ideologiei comuniste şi proiectului de electrificare, 
Krupskaia, fără a ignora dimensiunea ideologică, aduce mai ales 
argumente de ordin pedagogic, considerând-o fundamentală pentru 
satisfacerea necesităţilor de creştere şi dezvoltare ale copilului. 

În calitate de colaboratoare constantă a lui Lunacearski, primul 
comisar al poporului pentru educaţie, a avut o influenţă directă asupra 
modului de organizare a sistemului şcolar. L& Thânh Kh6i (1991) îi 
consideră pe Krupskaia şi pe Lunacearski principalii autori ai 
sistemului educaţional sovietic al anilor '20. 

Ceea ce reţine atenţia în mod deosebit la Krupskaia şi Lunacearski 
este capacitatea lor de adaptare la tendinţele politice ale momentului 
(Dietrich, 1973, p. 229). În primii ani de după revoluţie erau destul de 
apropiați de aşa- numita „pedagogie mic-burgheză”, vorbind adesea 
despre importanța respectării individualității copilului şi a dezvoltării 
„forțelor sale creatoare”, despre valorificarea „impulsului creator” al 
copilului. Discursul lor pedagogic pare de inspiraţie rousseauistă, ei 
- găsesc la Rousseau chiar argumentele pentru necesitatea unei educaţii 
politehnice. În contextul pedagogiei sovietice, ideile lor sunt foarte 
apropiate de cele ale lui Blonski. Sub influența lui Lenin, dar şi a 
condiţiilor economice şi sociale ale primelor două decenii după 
revoluţie, concepția lor pedagogică avea să devină însă „mai 

sistematică şi mai rigidă” (Dietrich, 1973, p. 230), deşi nu a abandonat 
total orientarea către copil. Ideile lor pedagogice sunt exprimate în 
discursuri şi conferinţe adresate elevilor şi învăţătorilor pe care au dorit 
să-i mobilizeze în „lupta” pentru realizarea comunismului prin educaţie. 
În cursul ținut la Universitatea din Sverdlovsk în aprilie 1920, intitulat 
Şcoala burgheză şi şcoala comunistă a muncii, Lunacearski (1978) 
arăta că şcoala trebuie să devină o sursă de propagandă comunistă, să 
urmărească anihilarea propagandei religioase, să lupte împotriva 
superstițiilor de orice fel, împotriva chiaburimii, să-i ajute pe țărani să 
înțeleagă corect orânduirea comunistă şi republica sovietică. 

Ce fel de şcoală este necesară statului proletar? Lunacearski 
încearcă un răspuns la această întrebare în referatul prezentat în cadrul 
unei dezbateri organizate de Casa Sovietelor în decembrie 1922: o 
şcoală a muncii, o şcoală politehnică (1978, p. 28). Ideea că omul se 
defineşte prin muncă nu este doar de inspirație marxistă; ea poate fi 
întâlnită şi în pedagogia occidentală a acestei perioade, influențată mai 
ales de ideea rousseauistă după care munca manuală reconciliază omul 
cu natura. La Lunacearski, munca devine soluţia celor. mai importante 
probleme de educaţie. Munca în şcoală are rolul de a accelera 
proletarizarea învățământului, a educaţiei tuturor copiilor, chiar dacă nu 
aparțin clasei muncitoare. 

Krupskaia şi Lunacearski au susținut ideea învăţământului 
politehnic până la capăt; după schimbarea politicii şcolare, la sfârşitul 
deceniului al treilea, ei au criticat aşa-numitul învățământ politehnic al 
acestei perioade, arătând că nu e suficient ca elevii să lucreze în 
ateliere, dacă nu sunt conduşi să înțeleagă fundamentele ştiinţelor şi ale 
tehnicii, să înțeleagă legăturile dintre discipline, dintre ştiinţele naturii 
şi cele sociale. Nu sunt puţine ocaziile în care Krupskaia vorbeşte 
despre înțelegerea şi aplicarea greşită a ideii învățământului politehnic. 
Acesta nu se reduce la activităţi colective cu caracter economic; munca 
elevilor trebuia realizată după o concepție pedagogică şi cu finalități 
pedagogice bine definite. Remarcăm, aşadar, o oarecare preeminență a 
pedagogicului asupra politicului. Încercând să rămână fidelă „pedago- 

piei” marxiste, a înțeles educaţia politehnică nu ca simplă relaționare 
între învățământ şi munca productivă, ci ca realizare directă a instruirii 
în instituții ale muncii şi în procesul muncii. În acord cu ideile lui Lenin 
despre educaţie, ei situează educația politehnică în contextul construirii 
industriei sovietice.  Împotrivindu-se specializării profesionale, 
Krupskaia nu putea fi de acord cu realizarea educaţiei politehnice 
numai în ateliere şcolare. Elevii trebuiau instruiți în centrale electrice, 
în ateliere de căi ferate, în uzine, în exploatații industriale, în cele mai 
importante sectoare ale producției, pentru a accede la cunoştinţe 
generale şi fundamentale, de ordin tehnologic sau de agronomie. 
Învăţarea oricărei discipline trebuie subordonată principiului politehnic. 
Articularea ştiinţelor naturii cu ştiinţele sociale şi subordonarea lor 
formării politehnice nu trebuie înțeleasă în spiritul metodei 
complexelor, de inspirație americană. Krupskaia a abandonat acest 
punct de vedere, caracteristic primilor ani de după 1917, pentru a 
susține respectarea principiului învățământului sistematic în realizarea 
educaţiei politehnice. Ceea ce a reproșat ea şcolii americane a fost 
„utilitarismul”, faptul de a oferi elevilor doar acele cunoştinţe necesare 
rezolvării unor probleme practice, adică fragmente sau părți ale 
cunoaşterii, privându-i de avantajele unei cunoașteri globale şi 
sistematice. | 

În 1936, Krupskaia elabora un Proiect de memorandum asupra 
învățământului politehnic adresat Comitetului Central al P.C.U.S. în 
care preciza că punerea în practică a unei educaţii politehnice înțeleasă 
ca articulare a învățământului cu producția a eşuat. Ea explica acest 
eşec în contextul condiţiilor economice şi şcolare din lumea întreagă şi 
nu doar din U.R.S.S., condiţii care nu permiteau întrepătrunderea celor 
două principii: al legăturii dintre şcoală şi viaţă şi al învățământului 
sistematic. Deşi preciza că doar şcoala de orientare sovietică s-a străduit 
să realizeze acordul dintre cele două principii, recunoştea totuși că 
această şcoală răspunde mai ales exigențelor unui învățământ 
sistematic. 

Influența celor doi a scăzut însă considerabil după moartea lui 
Lenin. Intensificarea campaniei antireligioase în şcoli, în anii '28-'31, a 
constituit ocazia potrivită pentru oficializarea noii linii pedagogice. 
Întreaga instituție a Narkompros-ului a fost acuzată de lipsă de 
fermitate în realizarea obiectivelor revoluţiei comuniste. În 1929, 
Lunacearski a fost nevoit să plece din fruntea Narkompros-ului, pentru 
a se orienta către diplomaţie. Dincolo de sloganurile pedagogilor 
revoluționari, învățământul sovietic a fost unul de factură teoretică; 
paradigma instrucțională a fost înlocuită de cea formativistă numai în 
domeniul educaţiei ideologice, argumentele fiind acum nu de natură 
psihopedagogică, ci pur politice. Chiar la Krupskaia şi Lunacearski, | 
educaţia politehnică nu serveşte doar formării profesionale, ci este pusă 
în serviciul societății comuniste. 


5.4. Educaţia în şi prin colectiv - A. S. Makarenko (1888-1939) 

Makarenko este reprezentantul pedagogiei sovietice a anilor '30, 
„pedagogul sovietic prin excelență” (Dietrich, 1973, p. 239); LE Thânh 
Khâi consideră că influența sa este mai evidentă în plan ideologic, în 
toate sensurile acestui cuvânt, decât în planul organizării 
învăţământului (1991, pp. 111-1 12). 

Nu putem înţelege rolul lui Makarenko în pedagogia sovietică fără o 
scurtă prezentare a contextului în care se punea problema educaţiei în 
Rusia acelor ani. L. Gotovitsch (1996, pp. 10-11) ne oferă următorul 
tablou: 90% din populaţia rurală era analfabetă, iar în oraşe erau 
şcolarizaţi doar 33% dintre băieți şi 14% dintre fete; în raport cu 
situaţia de dinainte de război (1913), producția industrială scăzuse de 
trei ori și jumătate, iar pentru unele produse era, practic, inexistentă; 
producția agricolă scăzuse simțitor, jumătate dintre terenurile 
cultivabile fiind lăsate în paragină; seceta din vara anului 1921 a 
instalat foametea, care a afectat 25 de milioane de persoane şi a 
provocat un exod către regiunile privilegiate din sud. Numărul copiilor 
vagabonzi era în continuă creştere; Krupskaia semnala, în 1923, un 
total de 7 milioane de copii abandonaţi. Cauzele erau, desigur, de ordin 


Pedagogia şi educaţia în sistemul totalitar comunist 109 
— IS OI II ai JL SE, 


economic şi social, dar și de ordin ideologic; ideea că instituția familiei 
este perimată, iar răspunderea educaţiei copiilor trebuie să revină 
statului era des vehiculată în acea perioadă. Mulţi copii şi adolescenți 
îşi părăseau familiile; cazurile de acest gen nu erau rare în coloniile 
înființate de Makarenko. Pipes (1998, p. 298) vorbeşte despre existența 
unor ambițioase planuri ale regimului sovietic, prin care copiii urmau să 
fie luaţi de sub îngrijirea părinţilor; proiectul a eşuat însă din lipsa 
fondurilor. Makarenko povesteşte, în Poemul Pedagogic, despre cât de 
tentant era modul de viață al coloniştilor pentru copiii țăranilor din 
împrejurimi: „După ochi, vedeai că visul lor era să devină colonişti. 
Acest lucru le reuși unora mai târziu, când conflicte morale şi 
religioase îi scoaseră din cercul părintesc [s.n.]” (1951, p. 193). 
Conceptul fundamental al pedagogiei sale este acela de colectiv; 
educaţia în şi prin colectiv constituie modelul educaţional al reeducării 
copiilor vagabonzi şi delincvenţi din coloniile pe care le-a condus (M. 
Gorki, Dzerjinski). Colectivul lui Makarenko se deosebeşte de grupul 
lui Cousinet sau comunitatea lui Petersen în primul rând prin 
dimensiunea ideologică foarte pronunţată: colectivul este un grup de 
persoane unite prin scop, activitate „şi organizare, toate fiind 
subordonate cerinţelor societăţii socialiste. În afara colectivului, 
individul nu este nimic; o persoană izolată nu constituie o 
individualitate; în - consecință, ideea unei educații individuale şi 
individualizate, o educaţie bazată pe cuplul elev-profesor (magistru, 
- îndrumător spiritual), ca în pedagogia de tip existențialist, iese din 
discuţie. Un asemenea cuplu nu există pentru Makarenko şi, în 
consecinţă, metodele de educaţie şi de instruire nu pot fi deduse dintr- 
un asemenea raport educativ. Adevăratul „educator” al personalității 
este colectivul; „noua logică” a pedagogiei sovietice este una de la 
colectiv la fiinţa individuală. Makarenko utilizează frecvent termenul 
personalitate, dar îl înţelege totdeauna ca „personalitate colectivă”. Nici 
viaţa intimă nu este a individului, ci a colectivităţii. Copilul nu este 
considerat niciodată doar un copil, ci un cetățean al statului, un membru 
al unei colectivități, căreia trebuie să i se supună necondiţionat: 

„Ceream formarea unui om rezistent, călit, în stare să depună chiar o 
muncă neplăcută şi plictisitoare, atunci când interesele colectivului o 
cer. În general, apăram linia făuririi unui colectiv viu, puternic, la 
nevoie chiar aspru şi îmi întemeiam toate nădejdile numai pe colectiv. 
Potrivnicii mei îmi dădeau pe la nas cu felurite axiome ale pedagogiei, 
«copil» în sus, «copil» în jos” (Makarenko, 1951, p. 118). Makarenko 
respinge ideea de inspiraţie rousseauistă 4 dezvoltării libere a naturii 
bune a copilului; a educa înseamnă a transforma natura copilului, în 
direcția unei finalități foarte clar precizate (Hannoun, 1995, p. 339). 

Există trei stadii în închegarea unui colectiv, „de la exigența 
dictatorială a organizatorului la exigența liber formulată de fiecare 
individ în parte faţă de sine însuși pe fondul exigenţelor colectivului” 
(1951): A 

]. educatorul formulează cerințele, dar numai cerințe ce pot fi 

înţelese şi îndeplinite de toți membrii grupului; 
« 2. în jurul educatorului se constituie activul, pe care se va bizui în 
procesul consolidării colectivului; > 

3. cerinţele sunt exprimate de chiar membrii colectivului. 

Cel puţin pentru primul stadiu al închegării colectivului, Makarenko 
este adeptul exercitării unei „dictaturi pedagogice”; fiecare membru al 
colectivității trebuie să înveţe să se supună şi să ordone, deopotrivă. 
Această dublă calitate: de a te supune necondiționat şi de a comanda, nu 
poate fi dezvoltată, după Makarenko, decât într-o societate în care nu 
| mai există clase exploatatoare. 

Etapizarea propusă de Makarenko se regăseşte, adaptată, desigur, în 
„pedagogia reeducării” practicată în închisorile comuniste; în esenţă, 
este vorba despre anularea individualității pentru salvarea colectivului, 
la scară generală, pentru salvarea societăţii socialiste sau comuniste. 
Fiecare individ devine, la rându-i, educator al său şi al propriilor colegi 
(„torționarul” din închisorile comuniste). Transpus în termeni strict 
ideologici, modelul pedagogic oferit de Makarenko a servit idealului 
reeducării politice. 

Individul este subordonat colectivității; interesul colectivităţii este 
deasupra intereselor individuale. Munca în colectiv reprezintă 
principiul fundamental al pedagogiei sale; Makarenko are în vedere 
munca productivă, creatoare de valori. A insistat asupra importanţei 
educative a „colectivităţii primare”, cea în care membrii se găsesc într- 
un raport constant de uniune de viață şi de ideologie (detaşament, 
echipă, clasă); o asemenea colectivitate nu trebuie, însă, să se închidă în 
sine, pentru că este ea însăşi o parte a marii colectivități. Colectivul este 
cel mai potrivit mediu în care copilul sau tânărul învață normele 
moralei comuniste, responsabilitățile, învaţă să fie disciplinat, să 
cofnande şi să se supună. Unul dintre cele mai importante lucruri pe 
care trebuie să le realizeze echipa de educatori este acela de a dezvolta 
disciplina, într-un proces educativ bazat pe organizarea vieţii colective. 

Organizarea pe detaşamente cu comandanți era inspirată de modelul 
Armatei roşii: „Armata roşie are comandanți. Dar suntem încă departe 
de a fi ca ei” (Makarenko, 1951, p. 188). Colectivul sau detașamentul 
„de bază” este alcătuit din 7 până la 15 copii de vârste diferite; 
Makarenko a considerat că un grup eterogen poate fi mai uşor orientat 
către sarcini comune, îndeosebi către cele productive. Colectivul de 
bază este stabil, ceea ce îi asigură coeziunea în timpul muncii 
productive. Comandanții detaşamentelor alcătuiau  sovietul 
comandanților. Pe lângă colectivul „original” sau „de bază”, existau 
detaşamentele unite sau secţiunile de intervenţie, cu un caracter 
temporat, constituite pentru cel mult o săptămână, compuse din 2 până 
la 20 de elevi, care aveau rolul de a rezolva probleme urgente, 
îndeosebi cu caracter agricol. Replica lui Makarenko faţă de criticile la 
adresa „pedagogiei detaşamentelor şi a comandanților” a fost foarte 
promptă şi marcată de argumentul ideologic: „Neisprăviţii scriitori de 
pedagogie care criticaseră atât de aspru detașamentele noastre şi jocul 
- nostru de-a milităria nu erau pur şi simplu în stare să înțeleagă aceste 
lucruri. Pentru ei detaşamentele nu constituiau amintiri plăcute: ele nu 
le cruțaseră nici locuinţele, nici psihologia, împuşcându-i din puştile cu 

trei ţevi. Nu le fusese milă de «ştiinţa» lor, nici de frunţile lor încrețite” 
(1951, p. 188). | 

Makarenko a reluat ideea leninistă a disciplinei conştiente; 
disciplina nu este un mijloc de educaţie, ci un rezultat al acesteia, 
„disciplina conştientă” fiind totuna cu supunerea totală, cu ascultarea 
pasivă. Rolul pedepselor este de a disciplina şi de a întări coeziunea 
colectivului: „Îmi permisesem (...) să mă îndoiesc de dreptatea de toți 
recunoscută a tezelor care susțineau că, pedepsind, educi nişte sclavi, că 
e absolut necesar să dai totală libertate creaţiei copilului, că, mai mult 
decât orice, trebuie să te rezemi p&'autoorganizare şi autodisciplină. Îmi 
permisesem să-mi exprim convingerea neşovăielnică asupra dreptului, 
ba chiar asupra obligaţiei pe care o are educatorul de a nu da înapoi de 
la nici o constrângere, atâta vreme cât nu s-a alcătuit un colectiv cu 
organele respective, cât nu există o tradiție şi nu s-au creat primele 
deprinderi de muncă şi de convieţuire. Afirmată; de asemenea, că nu se 
poate funda pe interes întreaga educaţie, că educarea simțului de datorie 
contrazice adesea interesele copilului, mai ales sub forma în care le 
înțelege e!” (Makarenko, 1951, p. 118). 

Ca toți pedagogii socialişti, de altfel, şi Makarenko a plecat de la 
teza „educației prin muncă şi pentru muncă”; munca este cauza 
devenirii umane, deoarece formează o conştiinţă colectivă și-l 
obişnuieşte pe individ cu disciplina conştientă, îi întăreşte voinţa şi-l 
ajută să dobândească noi calități morale: cele ale moralei comuniste. 

Makarenko se desparte, însă, de Marx şi de Lenin, iar în contextul 
pedagogiei sovietice, de Krupskaia şi de Lunacearski atunci când 
respinge orice legătură între şcoală şi producţie; nu numai că nu există 
vreo legătură, dar o asemenea relație nici nu este dezirabilă, susține el, 
arătând că fiecare domeniu are specificul şi regulile sale. Şcoala lui 
Makarenko este fundamentată pe muncă, dar fără o legătură directă cu 
producţia; munca trebuie, în schimb, însoțită de educația ideologică. Un 
asemenea punct de vedere, susține Le Thânh Khâi, este întru totul 
conform ideologiei din perioada stalinistă, o etapă în care locul muncii 
în şcoală a fost redus în profitul instruirii formale şi în care s-a revenit 

la instituţiile vechiului regim: materii de studiu, note, manuale, 
examene, disciplină, medalii (1991, pp. 113-114). 

Munca era indispensabilă pentru supraviețuirea coloniei sau a 
comunei; Makarenko s-a implicat cu un entuziasm exemplar şi aproape 
suprauman (Dietrich, 1973, p. 244) în stimularea voinţei tinerilor de a 
accede la o viață demnă prin propriile lor forțe; elevii îşi aranjau 
locuinţele şi sălile de clasă, pescuiau în fluviul din apropiere, construiau 
sere, realizau diverse lucrări agricole etc. Munca agricolă şi artizanală 
nu era, însă, suficientă; munca „propriu-zisă” ţinea de activitatea 
productivă în uzină. În 1931, elevii din colonia Dzerjinski construiau ei 
înşişi o fabrică în care produceau mașini de găurit electrice; un an mai 
târziu construiau o a doua uzină în care produceau lentile. Munca nu 
mai era percepută ca fiind constrângătoare şi dictată de satisfacerea 
unor nevoi vitale, ci ca o problemă de demnitate umană. Utilizând un 
concept împrumutat din limbajul pedagogiei reformiste, Makarenko 
vorbeşte chiar despre realizarea unei „munci creatoare”; în realitate, 
este vorba despre o muncă tehnică, industrială şi mecanizată, în care 
este greu, dacă nu imposibil, de descoperit un element „Creator” 
(Dietrich, 1973, p. 254). Bucuria de a munci, exaltarea erau rezultatul 
unei propagande permanente. De exemplu, la intrarea în sala de mese, 
în comuna Dzerjinski puteau fi citite mereu obiectivele şi realizările 
fiecărui departament; dările de seamă erau concepute în stil militar, iar 
depășirile de plan erau în mod constant evidențiate. Participarea 
copilului la procesul de producție avea ca finalitate educarea 
caracterului, dar adevărata valorizare caracterială se realiza numai după 
criterii de natură ideologică; exemplaritatea comportamentului era 
analizată în funcţie de concordanța cu modelul comunist. Munca 
trebuia să transforme fiecare individ într-un membru al colectivităţii şi, 
„apoi, al societății socialiste; rolul muncii era de a face din fiecare 
individ un „om colectiv”. 

Concepţia lui Makarenko despre muncă diferă esențial de cea a 
pedagogiei europene occidentale sau de cea pe care o puteam găsi în 
U.R.S.S. în primii ani de după revoluţie. Munca nu este doar un mijloc 


114 Educaţie şi ideologie 


de formare a unor competenţe, o experienţă care îl ajută pe copil să 
descopere viaţa, ca la Kerschensteiner. Nu este doar o experiență 
pedagogică, de natură să-l ajute pe copil să-şi dezvolte gândirea şi să-şi 
formeze atitudini pozitive, ci o experiență economică şi socială. 
Remarcăm două aspecte fundamentale care dau specificitate concepției 
lui Makarenko: accentul pus pe aspectul productiv şi util al muncii 
pentru societate şi separarea muncii de învățământ. În timp ce 
pedagogia muncii de inspirație marxistă se străduia să accentueze 
legătura dintre muncă şi învățământ, Makarenko refuza orice legătură 
între aceste două domenii. Dacă în privinţa accentului pus pe caracterul 
productiv al muncii concepția lui Makarenko rămâne destul de 
apropiată de cea a lui Blonski, atunci când se opune oricărei coordonări 
între şcoală şi producţie el se detaşează definitiv de acesta şi de toată 
pedagogia muncii de inspirație marxistă. Munca este esențială în 
procesul formării politice şi sociale, dar nu şi în cel al dobândirii unor 
cunoştinţe generale. În comune existau întreprinderi agricole şi 
industriale în care elevii erau formaţi ca specialişti şi exista, de 
asemenea, o şcoală de 7, apoi de 10 clase; fiecare elev trebuia să 
lucreze 4 ore pe zi în uzină şi 5 ore la şcoală. În procesul de producţie 
nu era vorba de o muncă în sens pedagogic, ci de una utilă din punct de 
vedere social. Singura „coordonare” pe care a acceptat-o a constat în 
introducerea a două ore de desen industrial, în fiecare clasă. 

Un concept esenţial pentru înțelegerea concepției pedagogice a lui 
Makarenko este acela de perspectivă; el însuşi l-a considerat realizarea 
cea mai importantă a pedagogiei sale; a educa un om înseamnă a-i 
deschide perspectivele, a-l orienta către viitor, a-i fixa scopurile pe care 
trebuie să le urmeze în funcţie de forțele sale: „A educa un om 
înseamnă a educa în el căile perspectivei pe care va creşte bucuria lui 
de mâine. (...) Se poate începe de la un prânz bun, de la un mers la circ 
sau de la curățirea iazului, dar întotdeauna trebuie trezite la viață şi 
lărgite treptat perspectivele întregului colectiv, apoi înălțate până la 
perspectivele întregii Uniuni” (Makarenko, 1951, p.549). Ideea 
orientării către viitor, a definirii perspectivelor este remarcabilă, dar 

conturarea ei dintr-un punct de vedere exclusiv social este greu de 
acceptat. Maniera în care Makarenko defineşte perspectivele relevă 
caracterul antiindividual al pedagogiei sale: perspectivele sunt exclusiv 
sociale şi socialiste, cel care le fixează este totdeauna adultul, iar 
copilul se supune necondiționat. 

Concepţia lui Makarenko este expresia mentalităţii perioadei 
staliniste cu privire la rolul educaţiei în formarea omului sovietic. 
Şcoala trebuie să-i prezinte copilului cerințele ferme şi irevocabile ale 
societăţii sovietice, să-i formeze reguli de conduită corespunzătoare 
normelor eticii comuniste. | 

Makarenko rămâne unul dintre cei mai controversaţi pedagogi ai 
secolului XX; interpretările oscilează între două extreme, de la 
considerarea lui ca simplu funcționar al Partidului (chiar dacă nu a fost, 
efectiv, membru de partid) până la a-l considera un om complet 
apolitic;, Dietrich (1973) comentează  coexistența interpretărilor 
discordante şi o explică prin diversitatea surselor şi a rădăcinilor care au 
„hrănit” gândirea lui Makarenko: ideologia sovietică, filosofia tânărului 
Marx, tolstoismul, tânăra pedagogie sovietică reformistă şi umanismul 
lui Gorki. Sursa dominantă rămâne însă ideologia sovietică; Makarenko 
însuşi s-a considerat un pedagog bolşevic şi a susținut că pedagogia sa 
este expresia politicii epocii sale, adică a politicii leninist-staliniste. 
Este cât se poate de grăitor dialogul pe care l-a avut cu un inspector, 

relatat de Makarenko în Poemul Pedagogic: 

„— Am venit special pentru a vă controla metoda. 

— Mă împotrivesc cu hotărâre! spusei eu. Nu există o metodă a mea. 

— Dar ce fel de metodă aveţi? 

— Cea sovietică obişnuită” (1951, p. 367). 

Lectura cazurilor pe care Makarenko le descrie în lucrările sale este 
captivantă şi ni-l înfăţişează pe acesta ca pe un educator înnăscut, de un 
profund umanism. Makarenko este un educator înnăscut, în sensul în 
care Spranger foloseşte această expresie; dar întrebarea care rămâne 
după lectura fiecărui caz şi al cărei răspuns explică felul în care 
situaţiile se leagă între ele este: în ce sens vrea el să educe? Răspunsul 
îl găsim tot în cuvintele lui Makarenko: „Pentru noi, «a îndrepta» un 
om înseamnă foarte puţin; noi trebuie să-l educăm după noua concepție 

de viață, adică în aşa mod încât să devină nu numai un membru 
nepericulos sau nedăunător al societăţii, ci un militant activ al vremii 
noi” (1951, p. 204). Datorită talentului său pedagogic, Makarenko a 

reuşit să transforme tineri delincvenţi în muncitori foarte buni, dar 
numai cu preţul acestei reeducări, al îndepărtării de esenţa lor personală 
şi al transformării în simpli „funcţionari ai ideologiei” (Dietrich, 1973, 
p. 274). Makarenko şi-a pus talentul pedagogic în serviciul ideologiei 
sovietice şi a considerat acest lucru cea mai importantă calitate pe care 
trebuie s-o dovedească un educator. Portretul pe care îl face Lidiei 
Petrovna, una dintre cele două educatoare cu care şi-a început 
activitatea în colonia Gorki, o persoană sensibilă şi atașată de copii, dar 
care a îndrăznit să-şi dorească şi. o viață personală, exprimă 
intransigenţa lui Makarenko în această privinţă: „Lidocica reprezintă 
linia trădării noului curent în pedagogie. (...) Înainte de Curiaj, îşi 
pierde energia, trece în lagărul palavragiilor. Adeptă a educaţiei libere, 
şoapte, bârfeli. Se mărită cu Ciudinski. (...) Ea trebuie concediată în 
mod fățiș pentru trecerea în lagărul duşmanilor sistemului mew 
educativ. O oarecare luptă cu sindicatul şi asta e totul. Lidocica s-a 
depărtat deoarece dorea prea mult să aibă viață personală [s.n.]” 
(1951, pp. 625-626). 

Deosebirea esenţială, care le explică pe toate celelalte, dintre 
pedagogia lui Makarenko şi pedagogia „educaţiei noi”, care s-a afirmat 
în această perioadă, este aceea dintre colectivitate şi individualitate. 
Chiar atunci când propun valorificarea potențialului formativ al 
grupului. sau al comunităţii, reprezentanții curentului „educaţiei noi” 
pleacă de la copil şi caută să salveze totdeauna interesele copilului, ca 
individualitate. Makarenko pleacă de la colectiv şi sacrifică individul 
pentru a salva interesele acestuia. Educaţia se realizează în mod 
autoritarist, „de sus”, iar rolul ei nu este de a împlini natura copilului, ci 
de a o schimba, după tiparul omului sovietic; persoana este totdeauna 
sacrificată în interesul colectivităţii, iar copilul nu e decât un obiect 
pasiv al acestui efort pedagogic. 

6. Sovietizarea învăţământului românesc 


Imitarea modelului sovietic a fost principala cerință impusă țărilor 
care au devenit victime ale ideologiei comuniste. Lumina» vine de la 
Răsărit: titlul conferinței lui M. Sadoveanu, destinată cunoașterii 
U.R.S.S. şi publicată în 1945, mai întâi în revista A.R.L.U.S.-ului, Veac 
nou, apoi la Editura Cartea Rusă, ilustrează sensul schimbării în toate 
domeniile vieţii: politic, economic, social şi, mai ales, cultural (Boia, 
1997, p. 194, Cioroianu, 1998, pp. 22-23). Respectarea acestei cerinţe 
trebuia asigurată prin situarea în posturile cele mai importante, cu rol de 
decizie, a unor oameni fideli doctrinei comuniste şi regimului sovietic. 
Până la formarea noii elite politice şi culturale, regimul sovietic s-a 
bazat însă pe oamenii săi. Metoda aminteşte deudeea Jui Makarenko de 
a crea un detaşament de avangardă, care avea rolul de a pune bazele 
unei noi colonii, după o „dezinfectare completă” a celei vechi. 


6.1. Contextul politic şi cultural al reformei comuniste a 
învățământului românesc 


Un pas foarte important în impunerea modelului sovietic l-a 
constituit crearea partidului unic, prin unirea Partidului Comunist cu 
Partidul Social-Democrat. La 2 iunie 1947, NKVD emitea un document 
care conținea 45 de directive p&ntru țările din orbita sovietică, vizând 
toate domeniile-cheie ale vieţii economice, socio-politice şi cultural- 
educative. Cea de-a 5-a directivă precizează că „trebuie realizată în 
mod accelerat unificarea tuturor partidelor într-un singur partid, având 
grijă ca toate rolurile cheie să revină acelor oameni care aparțin 
serviciilor noastre secrete”. Acţiunea de unificare a început la sfârşitul 
anului 1947, prin elaborarea programului şi a statutului şi printr-o 
amplă activitate de „pregătire psihologică” prin intermediul presei. 
Principalul argument l-a constituit faptul că „cercurile imperialiste” 
unelteau împotriva intereselor României, folosindu-se de „trădătorii”” 
din Partidul Social-Democrat. Congresul de unificare s-a ținut în zilele 
de 21-23 februarie, în Sala Ateneului Român. Printre măsurile care 
aveau ca obiectiv transformarea socialistă a ţării, rezoluţia adoptată la 

Congres preciza: reforma administrativă, reforma justiţiei şi reforma 
învățământului. La 13 aprilie a fost votată noua Constituţie a României, 
care stabilea noua formă de organizare statală şi care priva de drepturi 
numeroşi cetățeni, considerați adversari ai regimului (Scurtu, 1999, p. 
549-553). 

În plan economic, principalul obiectiv al P.M.R. l-a constituit 
naționalizarea principalelor mijloace,de producţie, iar în plan social, 
lichidarea burgheziei „reacţionare” şi afirmarea clasei muncitoare în 
calitate de clasă „conducătoare”. 

În plan cultural, imitarea modelului sovietic însemna distrugerea 
valorilor culturii naţionale şi reconstruirea lor ideologică, 
reinterpretarea întregii culturi naționale în contextul ideologic marxist- 
leninist şi în condiţiile unei campanii active de rusificare. Potrivit 
Directivelor NKVD, din şcolile elementare, de specialitate, dar mai ales 
din licee şi facultăţi trebuiau înlăturați profesorii valoroşi, care se 
bucurau de popularitate; „locurile lor trebuie ocupate cu oameni numiți 
de noi, având un nivel de pregătire slab sau mediocru. Să se analizeze 
diferențele dintre materii, să fie redusă cantitatea de material 
documentar, iar în licee să se oprească predarea limbilor latină şi greacă 
veche, a filosofiei generale, a logicii şi geneticii. În manualele de istorie 
nu trebuie amintit care dintre domnitori a servit sau a vrut să servească 
binele țării. Se va insista pe lăcomia şi răutatea oricărui rege, pe efectul 
nefast al monarhiei şi pe lupta poporului asuprit. În şcolile de 
specialitate, trebuie introdusă specialitatea îngustă” (Directiva nr. 35). 
Cunoaşterea acestui document aduce o schimbare fundamentală de 
perspectivă asupra stării învățământului românesc în anii dictaturii 
comuniste: deteriorarea sistemului de învățământ nu a constituit, 
cum s-a crezut, doar o consecință a aplicării politicii comuniste în 
domeniul educaţiei, ci chiar una dintre premisele cele mai 
importante ale consolidării regimului comunist. Mistificarea 
trecutului național şi formarea omului nou au constituit obiectivele 
prioritare ale „revoluției culturale” în regimul românesc de „democraţie 
populară”. În 1947, M. Roller publica deja o Istorie a României, un 

prim model de reinterpretare a trecutului istoric după principiul 
conformităţii cu noua ideologie. Rescrierea istoriei devine un 
instrument de remodelare a omului (Zub, 1998, p. 86). Lucrarea apărută 
sub redacţia lui Roller, care avea să se numească din 1948 Istoria 
R.P.R., cuprindea 788 de pagini şi constituia un manual unic pentru 
studiul istoriei în învățământul mediu şi în şcolile superioare 
pedagogice. Într-un interval de numai opt luni apăruseră deja patru 
ediții ale manualului; în 1950, acesta avea să fie revizuit chiar la 
“ Moscova. În prefața la ediţia din 1952, Roller preciza că a ţinut seama 
de criticile aduse manualului în prefața ediţiei ruse, apărute în 1950 la 
Moscova. Două premise fundamentale au stat la baza analizei trecutului 
istoric al românilor în acest manual: ajutorul primit, de-a lungul istoriei, 
din partea slavilor, a Rusiei şi a Uniunii Sovietice şi lupta de clasă, ca 
bază a dezvoltării societății (Scurtu, 1999, p. 558). Politica de 
distrugere a culturii naționale şi a reprezentanților ei poate fi explicată 
din punct de vedere politic; în viziunea comuniştilor, intelectualii 
români din perioada interbelică se făceau vinovaţi de două aspecte 
deosebit de grave: erau, de regulă, adepți di spiritului naţionalist în 
cultură şi în politică şi erau formaţi în Occident, devenind reprezentanți 
ai spiritului occidental în cultura românească. Istoria României şi a 
românilor trebuia rescrisă după preceptele sovietice, până la anularea 
identităţii istoriei naţionale şi a moştenirii „burghezo-moşiereşti ”: 
„Toate referirile la naționalism şi la figurile eroice ale trecutului 
românesc erau reprimate; toate faptele revelatoare în privinţa relaţiilor 
româno-ruse, adesea tensionate, erau eliminate. (...) În 1948, denigrarea 
trecutului şi glorificarea Uniunii Sovietice şi a modelului sovietic 
deveniseră raison d'&re a scrierilor istorice (Fischer-Galaţi, 1998, pp. 
137-138). | 
În anii 1947-1948, a început o campanie de rusificare intensă a 
învăţământului superior prin realizarea de traduceri şi introducerea 
limbii ruse ca limbă de studiu obligatorie pentru studenţi; profesorii 
erau obligaţi, de asemenea, să înveţe limba rusă, pentru „a ține pasul” 


a 


cu spiritul „ştiinţific” al vremii. În 1946, apăreau editura şi librăria 

Cartea Rusă, în 1947, Institutul de Studii Româno-Sovietic, în 1948, 
Institutul de învățământ superior în limba rusă „Maxim Gorki” şi 
Muzeul Româno-Rus; din acelaşi an, limba rusă a devenit limbă 
obligatorie, fiind predată din clasa a patra până în anul al treilea de 
facultate. Lucrările de istorie şi de lingvistică subliniau importanța 
„factorului slav asupra istoriei şi limbii române, în defavoarea 
elementului roman şi latin. În 1953; a fost introdusă o nouă ortografie, 
Slavizată, prin care erau eliminate unele elemente latine din limba 
română, ajungându-se până la rescrierea numelui țării, din România în 
Romînia (Georgescu, 1992, pp. 263-264). 

" Academia Română a fost suprimată în iunie 1948 şi înlocuită cu 
Academia R.P.R., prin Decretul nr. 76 publicat în Monizorul Oficial nr. 
132 bis din 9 iunie 1948. Deşi în art. 1 se „„vorbeşte” despre 
„transformarea” Academiei Române într-o instituție de stat, care urma 
să se numească Academia R.P.R., în realitate este vorba despre 
desființarea Academiei Române şi înlocuirea ei cu o alta, care „îşi va 
desfăşura activitatea potrivit cu nevoile de întărire şi dezvoltare a 
Republicii Populare Române” (art. 2). Membrii Academiei R.P.R. 
trebuiau să fie agreaţi de partid; potrivit art. 3, „nu pot fi membri ai 
Academiei Republicii Populare Române persoane care, prin activitatea 
lor, s-au pus în slujba fascismului şi reacţiunii, dăunând prin aceasta 
intereselor țării şi poporului”. Cum etichetele de „fascist” şi 
„reacţionar” se aplicau cu o deosebită uşurinţă, Academia Română a 
fost, practic, desființată. „Fosta Academie” a fost acuzată că „şi-a trădat 
rosturile pentru care a fost creată”, iar membrii ei au fost numiți 
„trădători” şi „criminali de război”; mulţi dintre ei au murit în 
închisorile comuniste (Popescu-Gogan, 1999). Prin acelaşi decret, erau 
suprimate Academia de Medicină şi Academia de Științe.' În vara 
aceluiaşi an, au fost desfiinţate vechile institute de cercetare şi înlocuite 
cu altele noi, sub patronajul Academiei R.P.R. (Georgescu, 1992, p. 
262). Aşa au apărut Institutul de Istorie R.P.R.,- în urma desființării 
Institutului de Istorie Naţională, Institutul de Studii Bizantine, Institutul 

de Cercetări Balcanice, Institutul pentru Studiul Istoriei Universale şi 
institutele de istorie din Cluj şi laşi. 

Afirmarea culturii româneşti s-a realizat în limitele realismului 
socialist, doctrina oficială a artei sovietice sau de tip sovietic, conturată 
de Jdanov la primul congres al scriitorilor sovietici, în 1934. Statutul 
Uniunii Scriitorilor Sovietici, ca şi al altor asociaţii apărute prin decizii 
de partid, precizează că literatura şi critica literară sovietică, alături de 
clasa muncitoare şi sub îndrumarea partidului, au elaborat principii noi 
de creaţie; doctrina realismului socialist cerea artistului să reprezinte 
„realitatea în dezvoltarea: sa revoluționară” şi să-şi asume „sarcina 
transformării şi educării ideologice a muncitorilor în spiritul 
socialismului”. Deşi conţinutul doctrinei este definit în termeni destul 
de vagi, funcţia este cât se poate de clară: aceea de a realiza educaţia 
ideologică a muncitorilor, în spiritul socialismului (Aucouturier, 1998, 
p. 4). Arta pierde orice contact cu realitatea aşa cum este pentru a 
descrie o realitate fictivă, dezirabilă, aşa cum ar trebui să fie; ficţiunea 
ideologică ia locul ficţiunii artistice, transfigurării artistice a realității. 
“Captivitatea ideologică nu lasă nici o şansă gândirii artistice de a-şi 
căuta liber forma de expresie. Cenzura şi izolarea totală de lumea 
culturii occidentale au constituit dominantele contextului supraviețuirii 
culturii româneşti în anii '50. Pasul cel mai important în ruperea 
relațiilor cu lumea culturală occidentală l-a reprezentat denunţarea, în 
1948, a acordului cultural dintre România şi Franţa, încheiat în 1939; 
campania dezlănţuită împotriva spiritului occidental în cultură a fost 
prezentată ca un efort de „eliberare” a culturii româneşti de influenţele 
nefaste ale unei culturi „decadente”, „descompuse”, „putrefacte” etc. 
Efectul a fost sigur şi imediat: „Izolarea pe plan cultural de Europa 
occidentală a fost poate mai adâncă chiar decât aceea pe plan politic. O 
cortină de fier inexpugnabilă a despărțit Europa în două. In afara 
câtorva. scriitori şi compozitori clasici, nimic din valorile culturii 
contemporane occidentale nu a mai putut să ajungă până la noi. Presa şi 
cartea occidentală, filmul şi teatrul, dar mai ales ideile au fost 
considerate mai periculoase decât otrava pentru societatea românească. 

Importul cultural a fost mai drastic cenzurat decât importul bunurilor 
materiale. Lectura unei reviste franceze, italiene, engleze sau germane a 
fost considerată o crimă la adresa securităţii statului şi pedepsită cu ani 
grei de temniță” (Niţescu, 1995, p. 64). După perioada stalinistă a 
realismului socialist, specifică anilor '50, a urmat o perioadă de relativă 
liberalizare, o perioadă a unui soi de „realism umanist”, căruia îi 
corespunde explozia lirică a anilor '60 şi o doză de „optimism istoric” 
(Stoiciu, G. şi A., 1996, p. 180). Scriitori interzişi în regimul stalinist au 
fost reintegraţi în literatură; au apărut opere literare importante care au 
oferit modele umane diferite fundamental de cele impuse de ideologia 
stalinistă a colectivizării. Avea să urmeze însă o nouă perioadă de 
„îngheţ cultural”, pentru că anii '70 au debutat sub auspiciul Tezelor 
din iulie. Umanismul etapei anterioare s-a transformat într-un 
„umanism revoluţionar”, un entuziasm pus în slujba cultului 
personalităţii dictatoriale a conducătorului. 

Am arătat un interes deosebit pentru perioada instaurării regimului 
comunist în România, datorită exemplarităţii acestei perioade de 
impunere a modelului sovietic în toate domeniile vieţii: politic, 
economic, social şi cultural-educativ. Trebuie să specificăm însă că, 
deşi aveau să fie continuate multe dintre direcțiile imprimate societăţii 
româneşti în această perioadă, altele au fost dominantele fiecărei 
perioade a regimului comunist. Comun a rămas idealul „făuririi” unei 
societăți „noi” şi, implicit, a unui om „nou”. Cea mai sumbră perioadă a 
regimului comunist din România a fost, cu siguranță, cea din anii 
instaurării regimului sovietic. Din punct de vedere cultural, aceasta este 
perioada transformării culturii într-o formă a propagandei comuniste; 
monopolul absolut al partidului asupra tuturor surselor de informare şi 
de opinie a dus la cenzurarea strictă a tuturor publicațiilor. Într-o 
societate construită pe principiul colectivismului, gândirea individuală 
nu-şi putea găsi locul, iar cultura trebuia să aibă un caracter colectiv. 
Potrivit concepției materialist dialectice, cultura este înțeleasă ca produs 
al relaţiilor economice dintre indivizi şi al luptei lor permanente pentru 
supunerea naturii; „inspirația” individuală este considerată o iluzie 

„burgheză” (Pipes, R., 1998, p. 290). În România, în martie 1945 
apărea deja, în Monitorul Oficial, prima listă cu publicaţiile interzise; în 
1946, lista conţinea 156 de pagini (2000 de titluri), iar în 1948, 522 de 
pagini; numărul cărţilor interzise era, în realitate, mai mare decât cel 
precizat în volum (Bădescu, Ungheanu, 2000, p. 12). Fenomenul a 
însoțit procesul epurării pe criterii politice a celor mai importante 
instituţii de cultură, mai ales a universităților. 


6.2. Legile reformei comuniste a învățământului românesc 


La 3 august 1948 apărea o nouă lege a învățământului, prin care 
învățământul mediu şi superior erau reorganizate după modelul 
sovietic. Decretul-lege din 3 august 1948 cuprinde doar 39 de articole, 
dar conturează foarte clar noua direcţie către care este orientată școala 
românească. Învățământul este organizat exclusiv de stat şi este „aşezat 
pe baze democratice, populare şi realist-ştiinţifice” (art.1). Şcolile 
confesionale şi particulare urmau să fie desființate; întregul învățământ 
devine laic, religia fiind eliminată din şcoli ca obiect de studiu. 
Învățământul obligatoriu este de 4 ani, iar şcoala elementară, de 7 clase; 
şcoala medie durează 4 ani şi este împărţită în patru tipuri: licee, şcoli 
pedagogice, şcoli tehnice şi școli profesionale. Articolul al doilea 
precizează obiectivele învățământului public: 

„a) înlăturarea neştiinței de carte; 

b) lărgirea şi democratizarea învățământului de bază pentru a 
cuprinde pe toți copiii de vârstă şcolară, precum şi pe neştiutorii de 
carte; 

c) educarea tineretului în spiritul democraţiei populare şi ridicarea 
nivelului cultural al poporului; 

d) îndrumarea folosirii timpului liber al elevilor, prin organizarea 
activităților extraşcolare, legând şcoala de familie şi de viaţa socială din 
mediul înconjurător; | 

e) pregătirea cadrelor medii şi superioare de specialişti, pe baze 
ştiinţifice, care să corespundă nevoilor consolidării democraţiei 
populare şi construirii societăţii socialiste; 

„f) pregătirea personalului didactic necesar învățământului; 

g) formarea de cercetători şi creatori în toate domeniile ştiinţei şi 
culturii (s.n.]”. 

Reforma învățământului din 1948 a avut drept scop ai iii 
democratizarea şcolii. Articolul 25 prevede lichidarea analfabetismului 
prin organizarea de cursuri de alfabetizare cu o durată de 1-2 ani pentru 
persoanele între 14 şi 55 de ani; absolvirea acestor cursuri pe bază de 
examen era echivalată cu absolvirea primilor patru ani ai şcolii 
elementare. Articolul următor precizează că încă doi ani sunt suficienţi 
pentru echivalarea şcolii medii; elevii acestor şcoli sunt „oameni din 
câmpul muncii”, care „vor fi scoşi din procesul de producţie” şi „vor fi 
întreținuți pe toată durata şcolarității de ministerele de resort şi 
întreprinderi”. Absolvenţii acestor şcoli aveau dreptul de a se înscrie la 
examenul de admitere în învățământul superior, ceea ce înseamnă că, 
într-un interval de câțiva ani, oameni care nu aveau nici un fel de 
instruire puteau obţine chiar o diplomă de studii superioare. Mai mult, 
articolul 31 precizează că „pentru nevoile urgente ale vieții economice 
şi sociale ale ţării se pot înfiinţa şcoli cu o durată mai scurtă decât cea 
prevăzută în legea de faţă, în condițiuni ce se vor fixa prin legi 
speciale”. Deşi scopul declarat este democratizarea, aceasta pare să 
constituie un obiectiv secundar, subordonat idealului de transformare 
socialistă a ţării prin formarea noii elite. ,„„Democratizarea” 
învățământului începea cu eliminarea profesorilor şi a studenților 
„Treacționari”;, candidaţii la învățământul superior erau selectați pe 

criteriul „originii sănătoase”, pentru a fi, astfel, asigurată „puritatea” 
" noii elite: „Reforma învățământului din 1948, care a deschis maselor 
şcolile tradiționale şi a creat noi centre de pregătire profesională, avea 
ca scop nu numai «democratizarea» sistemului ci, probabil, în primul 
rând, stabilirea bazelor de transformare socialistă a României pentru 
«modernizarea» țării” (Fischer-Galaţi, 1998, p. 138). Câteva luni mai 
târziu, în octombrie 1948, a fost adoptată o decizie prin care 30% din 
locurile din universități şi alte instituții de învățământ superior erau 

rezervate copiilor de muncitori şi de țărani muncitori (care aveau mai 
puţin de 3 ha de pământ) (Scurtu, 1999, p. 557). 

În contextul reformei comuniste a învățământului, pe baza legii din 
1948, au fost înființate „licee muncitoreşti”, cu o durată de numai doi 
ani; pentru înscrierea în aceste licee era necesară doar absolvirea a 7 
clase, dar, cu derogare, erau suficiente şi 5 sau chiar 4 clase. 
Absolvenţii acestor licee muncitoreşti se puteau înscrie (fără admitere), 
la universitate; Petre Frangopol (2000) semnalează prezența în 
universități chiar a unor persoane care nu absolviseră nici măcar liceele 
muncitoreşti, având ca studii prealabile celor universitare doar 4 clase 
primare. Lipsiţi de deprinderile intelectuale de bază, studenții în cauză 
- beneficiau de „cursuri paralele”, unde profesorii erau obligați să predea 
„pe înțelesul lor”. „Paraleliştii” se bucurau de o serie de privilegii: 
aveau prioritate în căminele studenţeşti şi primeau locurile cele mai 
bune; pe toată durata anilor de facultate, primeau integral salariile. Unii 
beneficiari ai acestor studii au devenit demnitari cu funcții importante. 
Pregătirea profesională conta mult mai puţin decât atitudinea de 
obediență față _de regim. Este interesant faptul că ultima dintre 
directivele NKVD, cea de-a 45-a, cu referire la învățământul superior, 
este în deplină coerență cu politica reformei comuniste în domeniul 
învățământului superior: „Trebuie ca la facultăți să ajungă cu prioritate 
sau în mod exclusiv cei ce provin din cele mai joase categorii sociale, 
cei care nu sunt interesaţi să se perfecționeze la nivel înalt, ci doar să 
obţină o diplomă”. Putea fi emis chiar un decret numai cu scopul de a 
schimba ' situaţia profesională şi, apoi, politică a unei persoane. De 
exemplu, pentru a-l putea numi ministru al agriculturii pe Romulus 
Zăroni, Petru Groza a emis o Hotărâre de Guvern în care stipula că toți 
cei care au şcoală profesională agricolă şi 8 ani vechime primesc 
diplomă de inginer agronom (legea cerea ca ministrul agriculturii să fie 
inginer agronom!). După numirea - acestuia, ordinul a fost abrogat 
(Frangopol, 2000). 

Paralel cu posibilitatea creată pentru obținerea într-un timp foarte 
scurt a unei diplome, legea conţurează contextul „epurărilor” şi 

„raţionalizărilor” din învăţământul superior: „Actualele facultăţi şi şcoli 
de învățământ superior vor fi restructurate, conform prezentei legi. În 
acest scop, se vor putea desființa catedre inutile, altele vor putea fi 
raționalizate, după necesităţi, sau se vor crea catedre noi” (art. 33). 
Gratuitatea învățământului de toate gradele şi sistemul de burse rămân 
punctele tari ale reformei, dar democratizarea nu putea fi reală atâta 
vreme cât introducea discriminarea de clasă, în special pentru 
învățământul superior. Un asemenea criteriu îi afecta nu doar pe copiii 
care proveneau din clasele sociale „duşmane” sau cu antecedente 
politice anticomuniste în familie, ci şi pe cei care proveneau, de 
exemplu, dintr-o familie de țărani care se opunea colectivizării; 
sistemul de admitere şi de promovare în învăţământul superior devenea 
adesea o pârghie de presiune în plus asupra țărănimii refractare la 
colectivizare (Frunză, 1999, p. 41). Sub semnul democratizării, au 
apărut şi importante instituții de învățământ superior şi a sporit numărul 
studenților. În 1948, au fost înființate Institutul de Artă Teatrală și 
Cinematografică şi Institutul de Cultură Fizică şi Sport, în Bucureşti, şi 
Institutul Medico-Farmaceutic din Tg. Mureş, cu predare în limba 
maghiară; în 1949, a fost creat Institutul de Arte Plastice din Cluj, iar în 
1950, Institutul de Teatru din Tg. Mureş, cu predare în limba maghiară. 
Au apărut noi institute politehnice la Cluj, Braşov şi Galaţi, facultăți 
noi: electronică şi automatică, noi facultăți de agronomie etc. (Stanciu, 
1971, pp. 348-349). Prin Legea pentru reforma învățământului din 3 
august 1948, învățământul de stat devine gratuit, laic şi unitar, 
asumându-și fără rezerve ideologia materialist-dialectică: Chiar la 
nivelul deceniilor 7-8, puteau fi identificate, însă, destule accente critice 
la adresa măsurilor de reformă inițiate pe baza aceste legi (Stanciu, 

1971, Bold, Platon, Tanasă, 1985, p. 127): 

* scurtarea studiilor medii de la 12 la 10 ani; 
* crearea unui sistem de licee de cultură generală unice, fără secţii şi 
specializări, cu un pita ce corespundea, parțial, cu cel al fostei 
secţii reale; 

+ eliminarea sau restrângerea considerabilă a unor discipline. Au fost 
eliminate din planul de învățământ: limba latină, teoria literaturii, 
sociologia, psihologia, logica, geologia; a fost considerabil 
restrâns studiul următoarelor discipline: matematică superioară, 
biologie, fizică, chimie, istorie, geografie, limbi moderne; 

* adoptarea şi aplicarea necritică a unor planuri, programe şi 
manuale care nu corespundeau contextului nostru şcolar; 

* fărâmițarea învățământului superior în specializări înguste şi 
ignorarea unor domenii moderne ale învățământului superior; 

* inexistența unei planificări de perspectivă a necesarului de cadre; 

* rigiditatea şi centralismul excesiv în elaborarea planurilor şi a 
programelor. . 

Pentru a înţelege sensul reformei iniţiate prin decretul din 3 august 
1948, profesorii universitari erau obligaţi să participe la şedinţe- 
dezbateri, să audieze cuvântările responsabililor pentru Comisia de 
Învăţământ Superior de la Regionala P.M.R., să studieze presa de partid 
etc. Anul universitar 1948-1949 debuta sub semnul noii legi şi fiecare 
facultate, chiar fiecare profesor trebuia să răspundă direct de punerea în 
aplicare a ideologiei reformei: materialismul dialectic şi istoric. În 1949 
au fost create Uniunea Tineretului Comunist şi organizațiile de pionieri, 
care au jucat un rol foarte important în îndoctrinarea elevilor. În august 
1951 a 'fost adoptată o hotărâre care. urmărea „perfecționarea 
ideologică, politică şi profesională” permanentă a cadrelor didactice; în 
acest scop, a fost creat Institutul de Perfecţionare a Cadrelor Didactice 
(|.P.C.D.) şi au fost înființate cabinete pedagogice regionale, care aveau 
rolul de a realiza „perfecţionarea” profesională, ideologică și politică a 
învăţătorilor şi profesorilor. În toată această perioadă, pregătirea 
profesorilor nu era niciodată pur profesională, ci totdeauna ideologico- 
politică. De altfel, cele mai multe instituţii ale perfecționării cadrelor 
didactice au fost create mai ales în scopul îndoctrinării lor ideologice. 
Cum reforma învăţământului presupunea elaborarea de manuale noi şi o 
literatură de specialitate care să o fundamenteze din punct de vedere 
teoretic, au fost create Institutul de Ştiinţe Pedagogice şi Editura de Stat 

Didactică şi Pedagogică; din 1952, a început să apară Revista de 
pedagogie, ca organ de presă al Institutului. În aprilie 1952 s-a ţinut un 
Congres al învăţătorilor, unde cele mai importante probleme discutate 
au fost: munca educativă în şcoală, alfabetizarea şi ridicarea nivelului 
cultural al -maselor, perfecţionarea politico- -ideologică a cadrelor 
didactice. 

Următorul pas în crearea cadrului legislativ al reformei ac 
românesc în perioada comunistă l-a reprezentat Legea privind 
învățământul în R.S.R. din 13 mai 1968. La baza elaborării 
proiectului de lege au stat Directivele Comitetului Central al P.C.R. 
privind dezvoltarea învățământului în R.S.R., aprobate la Plenara C.C. 
al P.C.R. din 22-25 aprilie 1968. Primul articol al legii precizează 
finalitatea şi rolul învățământului în regimul comunist: „În Republica 
Socialistă România învățământul, principal izvor de cultură şi factor de 
civilizație, contribiiie la dezvoltarea şi înflorirea orânduirii şi naţiunii 
socialiste, la afirmarea multilaterală a personalității umane. 
Învățământul are drept scop însuşirea, de către cetăţeni, a culturii 
generale şi a cunoştinţelor necesare exercitării unor profesiuni utile 
societăţii, formarea concepției lor materialist-dialectice despre natură 
şi societate, educarea intelectuală, morală, estetică şi fizică, cultivarea 
dragostei lor faţă de patrie şi popor, faţă de idealurile de pace şi progres 
social. Învăţământul se dezvoltă în strânsă legătură cu progresele 
ştiinţei şi tehnicii, cu cerințele economiei şi culturii, ale construcției 
socialismului şi comunismului [s.n.]”. | 

Legea care exprimă în modul cel mai elocvent relația de 
subordonare a învățământului ideologiei comuniste şi politicii P.C.R. 
este Legea educației şi învățământului nr. 28 din 21 decembrie 
-1978, publicată în Buletinul oficial nr. 113 din 26 decembrie 1978. Deşi 
Legea din 1968 a fost elaborată pe baza Directivelor C.C. al P.C.R., 
textul legii nu pomeneşte nicăieri implicarea partidului în conturarea 
finalităţilor şi în organizarea procesului de învățământ. Spre deosebire 
de legile anterioare, Legea din 1978 conţine o parte introductivă foarte 
detaliată în care „lămureşte” definitiv rolul învățământului în 

„traducerea în viaţă a Programului partidului de făurire a noii societăţi”: 
„Programul Partidului Comunist de edificare a societăţii socialiste 
multilateral dezvoltate şi înaintare a României spre comunism 
stabileşte, ca obiective fundamentale ale învățământului, pregătirea 
multilaterală a cadrelor necesare tuturor domeniilor de activitate, în 
strânsă legătură cu cerințele producției de bunuri materiale şi spirituale, 
formarea şi educarea omului nou, perfecţionarea continuă a pregătirii 
profesionale, ştiinţifice şi tehnice a oamenilor muncii, asigurarea 
condițiilor pentru dezvoltarea şi afirmarea capacităților creatoare ale 
membrilor societăţii, ridicarea nivelului general de cultură şi cunoaştere 
al poporului. Învăţământul are misiunea de a asigura însuşirea de către 
tinerele generații a cunoştinţelor ştiinţifice, tehnice şi culturale, a 
deprinderilor necesare exercitării unor profesii utile societății, formarea 
lor în spiritul concepției materialist-dialectice şi istorice despre natură şi 
societate, al umanismului socialist, al ideologiei şi politicii Partidului 
Comunist Român, al principiilor eticii şi echităţii socialiste, cultivarea 
în rândurile acestora a dragostei față de patrie, partid şi popor, față de 
idealurile de pace şi progres social”. Textul de început al Legii din 1978 
prezintă foarte mari asemănări cu art. 1 din Legea învățământului din 
1968, dar exprimă foarte detaliat şi foarte tranşant rolul ideologic al 
învățământului, subordonarea acestuia politicii de partid. Obiectivele 
procesului de învățământ, aşa cum sunt precizate în art. 12, oferă 
imaginea omului nou, pe care şcoala comunistă s-a străduit să-l 
formeze: policalificarea, însuşirea politicii şi ideologiei PCR. a 
materialismului dialectic, formarea atitudinii „înaintate” față de muncă, 
față de avutul obştesc şi îndatoririle sociale, dezvoltarea spiritului 
colectiv, a devotamentului față de cauza socialismului şi comunismului 
etc. O altă noutate pe care o prezintă Legea din 1978 ţine de precizarea 
rolului. politico-ideologic al ştiinţelor sociale într-un text de lege. În 
capitolul al IV-lea, referitor la Bazele generale. ale educaţiei şi 
învățământului, 9 articole prezintă amănunţit importanța ştiinţelor 
sociale în realizarea activității politico-ideologice. Fiecare instituție 
școlară devine un „centru de educaţie socialistă şi comunistă a copiilor 

şi tinerilor” (art. 115), iar profesorii de ştiinţe sociale au'rolul cel mai 
important în realizarea acestui obiectiv; în plus, ei au „datoria” de a 
propaga ideologia şi politica partidului „în rândurile maselor de oameni 
ai muncii” (art. 120). Ceea ce mai reţine atenţia în Legea din 1978 este 
limbajul: dacă legile din 1948 şi 1968 ne oferă un discurs oarecum 
tehnic, specific actelor normative, cu o componentă ideologică foarte 
pronunţată, Legea din 1978 debutează cu un discurs strict ideologic şi 
oferă un elocvent exemplu de practică,a limbii de lemn comuniste. 
Textul legiferează, astfel, nu numai rolul, ci şi limbajul ştiinţelor 
sociale. 


6.3. Manualul de pedagogie şi publicaţiile pedagogice din anii. 


sovietizării învăţământului românesc 


În octombrie 1943 a fost creată la Moscova Academia de Ştiinţe 
Pedagogice, formată la început din 31 de membri şi 64 de membri prin 
corespondenţă, al cărei scop era de a decide cursul dezvoltării ştiinţelor 
pedagogice şi de a supraveghea modul în care aveau să se afirme 
acestea în țările satelit. Din 1946, preşedintele acestei instituții a fost I. 
A. Kairov, cunoscut autor de manuale de pedagogie în țările în care a 
fost instaurat regimul sovietic. În cursul anilor '50, o atenţie deosebită a 
fost acordată elaborării programelor, cursurilor universitare şi 
manualelor sovietice care urmau să fie folosite întocmai sau să 


servească drept model pentru învățământul universitar din noile țări 


socialiste. Cei mai importanţi reprezentanți ai pedagogiei sovietice, în 
această perioadă, au fost: L.A. Kairov, A. Suhomlinski, T.E. Konikova, 
N.K. Goncearov, B.P. Jesipov, I.T. Ogorodnikov etc. 

” Pedagogia sovietică a valorificat deplin ideea lui Lenin după care 
şcoala în afara vieţii şi a politicii este o minciună și o ipocrizie şi 
susține că ştiinţa educaţiei nu poate fi în nici un caz apolitică, ci este 
subordonată totdeauna intereselor grupurilor sociale şi politice pe care 
le reprezintă. Ideea interdependenţei dintre sistemul educațional şi 
celelalte subsisteme ale ansamblului societal, inclusiv politic, constituie 
un adevăr pe care pedagogia începutului de secol XX l-a afirmat şi l-a 


| 

valorificat din plin. Importanța unei relații mai strânse între şcoală şi 
viață şi interdependența dintre sistemul educaţional şi cel social-politic 
nu au fost descoperite de sovietici; asemenea idei au constituit baza 
ideologică a unei mişcări ce-şi propunea revoluționarea educaţiei. În 
spaţiul american, în primele decenii ale secolului XX, curentul 
progresivist afirma că şcoala este viața însăşi, iar educația constă în 
organizarea şi reorganizarea experienţei de viaţă a copilului. Curentul 
reconstrucţionist, care apărea în anii '30 în S.U.A., accentua până la 
exagerare rolul social al şcolii, puterea şcolii şi a profesorilor de a 
determina societatea şi de a o schimba prin educaţie. Ideologia 
comunistă a prezentat însă această idee ca pe o noutate, pentru a 
justifica subordonarea pedagogiei şi a educaţiei propriilor sale interese. 
Tocmai în acest element constă, de fapt, noutatea pedagogiei sovietice: 
declarând deschis caracterul de clasă şi partinitatea pedagogiei, situând- 
o în serviciul ideologiei comuniste, fără a ascunde acest fapt, aceasta 
putea câştiga credibilitate. Cineva părea să spună, în sfârşit, adevărul; 
ideologia comunistă s-a servit de ideea de adevăr pentru a ascunde o 
lume plină de iluzii şi de minciuni. Pedagogia a devenit un 
instrument”, 0 „armă” în „lupta” pentru construirea societății 
comuniste; ştiinţa educaţiei era considerată o parte integrantă a acestei 
lupte. 

Experienţa sovietică în materie de educație şi pedagogie a 
devenit: paradigmatică şi a servit ca model altor sisteme 
educaționale şi pedagogice subordonate ideologiei comuniste. 
Manualele care au oferit standardele pedagogiei sovietice, în anii '50, 
în învățământul românesc au fost: 

+ Kairov, LA. (coord.), Pedagogia. Material didactic ajutător 
pentru institutele superioare de învățământ şi universități, 
Editura de Stat, Pedagogie şi Psihologie, 1949, în traducere după 
ediția rusească, apărută la Moscova, în 1948; 

+ Ogorodnikov, L.T., Şimbirev, P.N., Pedagogia, Editura de Stat 
Didactică şi Pedagogică, 1952. 

Lucrarea coordonată de Kairov era destinată studenților institutelor 
pedagogice şi ai universității şi era alcătuită în conformitate cu 
programa de pedagogie aprobată de Ministerului Învățământului 
Superior din U.R.S.S. Manualul coordonat de Ogorodnikov şi Şimbirev 
era adresat în special institutelor pedagogice de doi ani, care formau 
profesori pentru şcoala de şapte clase. 

Cele două lucrări sunt foarte asemănătoare atât din punctul: de 
vedere al structurii, cât şi din cel al conţinuturilor abordate şi al 
limbajului. O analiză comparativă nu poate să semnaleze decât 
asemănări, deosebirile fiind doar de nuanţă şi neesențiale. Ambele 
manuale sunt structurate pe trei părţi, intitulate identic: Bazele generale 
ale pedagogiei, Teoria învățământului (Didactica) şi Teoria educaţiei. 

Prima parte tratează despre obiectul şi metodele pedagogiei, despre 
scopul :şi sarcinile educației comuniste. Patru aspecte rețin în mod 
deosebit atenţia: | 
* definiţia pedagogiei sovietice. Ambele manuale definesc 
» pedagogia sovietică drept ştiinţa educaţiei: comuniste. Dacă 

manualul lui Kairov trece mai repede peste acest aspect pentru a 

încerca să răspundă şi unor exigențe de natură ştiinţifică, 

Ogorodnikov şi Şimbirev insistă asupra definirii pedagogiei 

sovietice ca „etapă superioară şi calitativ nouă” în afirmarea 

pedagogiei şi oferă o strălucită ilustrare a limbii de lemn 
comuniste: „Pedagogia sovietică este chemată să înarmeze 
armata milioanelor de luptători ai frontului pedagogiei cu teoria 
înaintată a educaţiei comuniste a tinerei generaţii de constructori 

ai societăţii comuniste [s.n.]” (1952, p. 9). 

* raportul educație-instruire. Instruirea, adică „înarmarea elevilor 
cu un sistem de cunoştinţe: ştiinţifice, priceperi şi deprinderi şi 
formarea concepţiei ştiinţifice despre lume şi viață”, este 
subordonată educaţiei, care urmăreşte formarea conştiinţei, dar şi 
a conduitei comuniste, precum şi dezvoltarea aptitudinilor şi a 
capacităţilor de cunoaştere şi de creație (Ogorodnikov, Şimbirev, 
19532;p. 42). 

. caracterul de clasă al educaţiei. Ogorodnikov şi Şimbirev invocă 
teza lui Jdanov referitoare la caracterul de clasă al filosofiei, pe 
care o consideră perfect valabilă pentru pedagogie: în societățile 
împărțite în clase, educaţia are un caracter de clasă. În timp ce 
educaţia burgheză constituie un „instrument al dominaţiei de 
clasă a burgheziei şi de înrobire spirituală a maselor muncitoare”, 
educaţia comunistă constituie o „armă de luptă „împotriva 
exploatatorilor şi un instrument în construirea noii societăți 
comuniste” (Kairov, 1949, p. 15). 

* raportul creditate-mediu-educaţie. Ambele lucrări sunt expresia 

unui optimism pedagogic exagerat şi fundamentat ideologic: 

rolul eredității este minim, rolul mediului este „excepţional de 
mare”, dar nu trebuie supraapreciat, în timp ce rolul educației 
este „hotărâtor” (Ogorodnikov, Şimbirev, 1952, p. 16). O astfel 
de concepție exprimă teoria comunistă a atotputerniciei umane în 

dominarea şi transformarea naturii; „pedagogia” reeducării şi a 

formării „omului nou” are ca fundament o asemenea mentalitate, 

a atotputerniciei educaţiei. În consecinţă, mentalitatea ereditaristă 

a fost definitiv zdrobită cu ocazia Sesiunii Academiei Unionale 

de Ştiinţe Agricole „Vl. Lenin” din august 1948, iar 

„denaturările pedologice”, care aveau la bază această mentalitate 

(a respectării naturii copilului), au fost „demascate” chiar mult 

mai devreme, în 1936 (Ogorodnikov, Şimbirev, 1952, pp. 12-13). 

Kairov exprimă totuşi un punct de vedere mai moderat, admițând 

că educația „dă mult, dar nu poate da totul” (1952, p. 27). 

Partea a doua, care tratează teoria procesului de învățământ, are ca 
premisă a analizei, în ambele manuale, caracterul educativ al 
învățământului sovietic. Ogorodnikov şi Şimbirev explică foarte 
detaliat ce trebuie să înțelegem prin educativ: „În pedagogia sovietică, 
se înțelege prin învățământ educativ învățământul orienta! ideologic şi 
politic, îmbinând organic înarmarea elevilor cu cunoştinţele ştiinţifice şi 
formarea conştiinţei şi conduitei comuniste [s.n.]” (1952, p. $3). Este 
relevantă, în acest context, problema raportului dintre instruire şi 

educație; opțiunea pentru dimensiunea educativă a procesului de 
învățământ are un fundament pur ideologic. Toate componentele 
procesului didactic -sunt redimensionate în contextul teoriei 
învățământului „educativ”. Sistemul principiilor didactice cuprinde 
(Kairov, 1949, Ogorodnikov, Şimbirev, 1952): 


* principiul intuiţiei, & 
* principiul însuşirii conştiente şi active a cunoştinţelor de către 
elev; 


* principiul însuşirii temeinice a cunoştinţelor; 
* principiul sistematizării şi al continuității în învățare; 
* principiul accesibilității cunoştinţelor. 
Deşi toate aceste principii au o istorie îndelungată, ambele manuale 
le prezintă ca descoperiri ale pedagogiei sovietice, nu în privința 
denumirii lor, ci a exigențelor pe care le 'exprimă. De exemplu, 
referindu-se la principiul intuiției, Ogorodnikov şi - piine decid că, 
deşi a fost explicat mult în pedagogia „burgheză”, „numai” pedagogia 
sovietică l-a analizat într-un mod „cu adevărat ştiinţific” şi l-a 
„fundamentat”: intuiţia contribuie nu doar la o mai bună însuşire a 
cunoştinţelor teoretice de către elevi, ci şi la înțelegerea legăturilor 
dintre cunoaştere şi activitatea practică de construire a societății 
socialiste (1952, p. 96). Nu există nici măcar o singură referire la 
Comenius în analiza principiilor didactice; abundă, însă, citatele din 
Lenin şi din documentele de partid. Nici când discută despre lecţie, 
autorii nu fac asemenea referiri; Ogorodnikov şi Şimbirev precizează 
doar că „lecţia era folosită şi în şcoala dinaintea Revoluţiei (s.n.]” (0), 
numai că „suferea de mari neajunsuri, care sunt inadmisibile din punct 
de vedere principial în şcoala sovietică”, unde se desfăşoară „la un înalt 
nivel ideologic” şi-i învață pe copii concepția materialist dialectică şi 
morală comunistă (1952, p. 128). Dacă subordonarea conținuturilor 
ideologiei comuniste pare chiar „normală” în această „logică” a 
discursului pedagogic, întrucât corespunde aşteptărilor cititorului, nu se 
poate spune acelaşi lucru despre metodologie, care ține mai mult de 
aspectul formal şi tehnic al instruirii. Analizând variantele expunerii, 

Ogorodnikov şi Şimbirev spune că acestea „urmăresc sarcini de 
educaţie comunistă. De aceea, expunând un anumit obiect de 
învățământ, profesorul trebuie să îndrepte gândirea elevilor spre 
formarea concepției şi convingerilor lui comuniste (1952, p. 145). 

Partea a treia este consacrată, în ambele manuale, teoriei educaţiei şi 
tratează despre: educația în spiritul moralei comuniste şi a 
patriotismului sovietic, educația disciplinei conştiente, educaţia prin 
muncă, educaţia estetică şi educaţia fizică, despre rolul învățătorului şi 
al profesorului în şcoala sovietică, relația dintre şcoală şi familie, rolul 
organizaţiilor de comsomol şi de pionieri în educarea colectivului de 
elevi şi despre importanța activităților extraşcolare. Educaţia morală 
constituie componenta cea mai importantă a educaţiei comuniste 
deoarece urmăreşte: „a) formarea conştiinţei comuniste, a ideologiei 
bolşevice şi a conştiinciozității socialiste, a unei anumite sfere de 
reprezentări şi noţiuni etice; b) elaborarea şi consolidarea deprinderilor 
şi a obiceiurilor de conduită comunistă; c) dezvoltarea sentimentelor 
morale; d) formarea trăsăturilor bolşevice ale voinţei şi caracterului” 
(Kairov, 1949, p. 248). Rolul educatorului este acela de a pune în 
aplicare politica statului socialist în domeniul culturii, întrucât el însuşi 
este „trup din trupul poporului sovietic, condus de marele Partid al lui 
“Lenin şi Stalin”, „un propagandist al înaltelor idei ale comunismului” 
(Kairov, 1949, p. 471). 


În 1958, apărea la Editura de Stat Didactică şi Pedagogică partea | a 
unui manual de Istoria pedagogiei, pentru institutele pedagogice de 
învățători; doi ani mai târziu, în 1960, avea să apară şi partea a II-a a 
manualului. Primul lucru care nedumereşte în cazul manualului de faţă 
este acela că numele autorilor nu este nicăieri pomenit. În cuvântul de 
„lămurire” al primei părți se precizează că manualul a fost redactat de 
către un „colectiv de profesori sub îngrijirea Institutului de Științe 
Pedagogice”, dar componenţa acestui colectiv nu este nicăieri 
dezvăluită. Dacă problema asumării individuale a ideilor iese în mod 
clar din discuţie, în cazul de faţă nu poate fi vorba nici măcar de o 

responsabilitate „colectivă”, dat fiind anonimatul lucrării. Desigur, este 
invocată aici autoritatea Institutului de Științe Pedagogice, dar şi în 
acest caz este vorba despre o structură, o instituţie şi nu despre indivizi, 
despre cercetători. În același cuvânt „lămuritor” suntem avertizați că, 
deşi manualul era destinat în principal studenţilor institutelor 
pedagogice, el putea fi folosit și în şcolile pedagogice şi în 
învățământul superior, de către toți studenții care studiau pedagogia, de 
învățători, profesori, părinți etc. Este foarte probabil că manualul s-a 
bucurat de o largă utilizare, dată fiind lipsa unei literaturi în domeniu 
conforme ideologiei puterii. Prima parte (203 pagini) cuprinde istoria 
„pedagogiei până la Marx şi Engels, iar partea a II-a (239 pagini), istoria 
pedagogiei „de la Marx şi Engels până în zilele noastre”. Argumentul 
este foarte clar prezentat în cuvântul de „lămurire” al părţii a doua, de 
această dată: Marx şi Engels constituie o „piatră de hotar” în istoria 
pedagogiei, pentru că, „după cum se ştie”(!), „numai odată cu apariția 
marxismului, pedagogia a devenit cu adevărat o știință” (!). De altfel, 
printre izvoarele istoriei pedagogiei sunt menționate textele clasicilor 
marxism-leninismului şi documentele de partid. Lucrarea debutează cu 
o critică a ideii lui Gabriel Compayr€ după care cine aprofundează bine 
pe marii pedagogi ai secolelor trecute, cunoaşte mai mult de jumătate 
din pedagogie. Un asemenea punct de vedere „vag, metafizic şi 
idealist”, susținut şi în pedagogia românească de G.G. Antonescu, este 
respins, pentru că „apără interesele burgheziei”. Potrivit autorilor, 
istoria pedagogiei este ştiinţa care studiază „apariția şi dezvoltarea 
gândirii pedagogice materialiste, progresiste, în luptă cu pedagogia 
idealistă, reacționară” (1958, p. 7). Priniul volum se doreşte o'ilustrare a 
acestei „lupte”, a caracterului istoric şi de clasă al educaţiei, prezentând 
ideile pedagogice în contextul orânduirilor istorice. Volumul al doilea 
„Ccombate” într-un paragraf de doar câteva pagini teoriile pedagogice 
„burgheze” de la sfârşitul secolului al XIX-lea şi începutul secolului 
XX, pentru a prezenta, foarte detaliat; concepția „întemeietorilor 
pedagogiei ştiinţifice”: Marx şi Engels, concepția lui Lenin despre 
educaţie şi învățământ, pedagogia şi educaţia sovietică din 1917 până în 


Pedagogia şi educația în sistemul totalitar comunist 137 


momentul elaborării manualului şi, bineînţeles, pedagogia românească 
înainte şi, mai ales, după instaurarea „democraţiei populare”. Nici un 
pedagog „reacţionar” nu este menţionat în bibliografia lucrării; de 
altfel, lista lucrărilor bibliografice este alcătuită mai ales din scrieri ale 
lui Marx, Engels şi Lenin, documente de partid şi lucrări ale 
pedagogilor sovietici. 


Publicaţiile pedagogice ale vremii reflectă schimbările din 
învățământul românesc în sensul imitării modelului sovietic. Gazeta 
Şcoalei, o revistă lunară a Sindicatului Învățământului din judeţul Dolj, 
are ca temă dominantă de discuţie, în 1945, problema rolului 
învăţătorilor în noul regim. Într-un articol nesemnat, intitulat Înfăptuiri 
la Ministerul Culturii Naţionale, se precizează că învățătorii au un rol 
„covârşitor” în „lămurirea şi întărirea conştiinţei mulțimii” prin 
propagarea „noilor idei ale democraţiei” (ianuarie-martie 1945, p. 7). 
Entuziasmul, optimismul şi spiritul revendicativ sunt trăsăturile 
dominante ale discuţiilor învăţătorilor, care speră să-şi definească mult 
mai bine statutul în noul regim; problemele cele mai importante vizează 
implicarea învăţătorilor în realizarea reformei agrare, educația socială şi 
reforma şcolii. O atmosferă de încredere se degajă şi din paginile 
Buletinului Pedagogic al Inspectoratului Şcolar și Consiliului 
Pedagogic Judeţean Iaşi, o publicaţie bilunară care a început să apară în 
toamna anului 1946. Primul număr a fost consacrat metodei globale de 
predare a citit-scrisului, experimentată de O. Decroly, iar numerele 
următoare  (noiembrie-decembrie 1946, ianuarie-februarie 1947) 
analizează problema individualității elevului şi metodele de diagnoză 
psihică, oferă un model de fişă şcolară bio-psiho-pedagogico-socială 
(Leon Timofte) şi exemple de lecţii practice realizate după metoda 
globală. Deşi influența gândirii şi a experienţei educative europene este 
încă puternică, se conturează deja sensul noii ideologii educaţionale. 
Dacă în primul număr erau recenzate lucrări ale lui Șt. Bârsănescu şi T. 
Vianu, în nr. 2-3, recenzia lucrării lui M. Roller, Despre pedagogia în 

U.R.S.S., apărută la Editura P.C.R. în 1945, anunţă destinul pedagogiei 
româneşti în etapa următoare. | 

În octombrie 1946 apărea primul număr al Analelor Româno- 
Sovietice, cu subtitlul Buletin de Ştiinţă şi Filosofie al Institutului de 
Cultură Româno-Rus. Societatea Sovietică pentru Relaţiile Culturale cu 
Străinătatea (VOCS) trimitea redacţiei o telegramă de felicitare pentru 
apariția unei reviste „în care vor fi publicate cele mai interesante 
informaţii asupra cuceririlor ştiinţei şi tehnicii sovietice” (1/1946). 
Începând cu numărul 9 (ianuarie-februarie 1948), administrarea revistei 
a trecut la ARLUS, Cartea Rusă. Revista este o ilustrare perfectă a 
sloganului: „să învăţăm din experienţa înaintată a Uniunii Sovietice!”; 
ştiinţa sovietică este pe cale să rezolve toate problemele majore ale 
omenirii, de la fabricarea industrială a cauciucului sintetic la rezolvarea 
problemei originii energiei stelare şi descoperirea elixirului tinereţii 
fără bătrâneţe. Descoperirea profesorului A.A. Bogomoleţ, serul 
citotoxic reticular, o substanță care previne îmbătrânirea timpurie şi 
prelungeşte viaţa, a fost intens mediatizată; C.I. Parhon a semnalat 
importanța acestei descoperiri în nr. 9/1948; doar moartea timpurie a 
cercetătorului a adus tăcere asupra acestui subiect. Studii comparative 
arată diferența uriaşă de eficiență a muncii între muncitorii stahanovişti 
şi cei nestahanovişti; V.I. Vinogradov realizează un studiu de 
„fiziologia muncii stahanoviste” pentru a explica diferența netă dintre 
viteza de mişcare a încheieturii mâinii stângi la fabricarea ghetei la 
lucrătoarea stahanovistă şi cea nestahanovistă, diferența dintre 
stabilitatea vederii (la stahanoviste coboară de la începutul spre sfârşitul 
muncii cu 1-3%, în timp ce la nestahanoviste scade cu 34-35%) etc. 
(1/1946, p. 222). 

Publicaţiile de la începutul anilor '50 ne oferă imaginea unui 
învățământ sovietizat. La sfârşitul anului 1952 apărea primul număr al 
Revistei de pedagogie, publicaţie trimestrială a Institutului de Științe 
Pedagogice, la Editura de Stat Didactică şi Pedagogică, înființată în 
acelaşi an. Până şi structura revistei exprimă starea pedagogiei şi a. 
învățământului românesc: 

* o parte introductivă, strict ideologică, în care au totdeauna 
prioritate evenimentele politice ale Uniunii Sovietice. În primul număr, 
putem citi în partea de început a Revistei de pedagogie: L.V. Stalin, 
Problemele economice ale socialismului în U.R.S.S.; Gheorghe 
Gheorghiu-Dej, Însemnătatea istorică mondială a Congresului al IX- 
lea al P.CU.S.;, Manifestul Consiliului Central al Frontului 
Democraţiei Populare. În numărul al doilea: Din partea Comitetului 
Central al Partidului Comunist al Uniunii Sovietice, a Consiliului de 
Miniştri al U.R.S.S. şi a Prezidiului Sovietului Suprem al U.R.S.S.; 
Comitetul Central al P.M.R., Consiliul de Miniştri al R.P.R. şi Prezidiul 
Marii Adunări Naţionale a R.P.R. (care aduc un cuvânt de omagiu lui 
Stalin) şi o foarte amplă recenzie a lucrării lui Stalin, Marxismul şi 
problemele — lingvisticii, considerată un „genial îndreptar” pentru 
dezvoltarea lingvisticii şi pentru predarea limbilor în şcolile noastre. 
Numărul al treilea al revistei este aproape în întregime un număr 
omagial, prilejuit de moartea lui Stalin; 

+ Teoria şi istoria pedagogiei, unde specialiştii în pedagogie şi 
profesorii pot citi despre: procesul de învăţământ în şcoala sovietică „în 
lumina” teoriei marxist-leniniste, articol aparținând unui pedagog 
sovietic, N.K. Gonciarov (1/1952); întărirea „vigilenţei revoluţionare” 
împotriva „defăimărilor antiştiinţifice” în pedagogie (2/1953), despre 
experienţa pedagogiei sovietice în lupta împotriva supraîncărcării 
elevilor (4-5/1953) etc. S-au putut strecura şi câteva studii despre 
Bălcescu (1/1952), Gh. Lazăr (2/1953) şi Creangă (4-5/1953) dar, 
dincolo de aceste excepții, teoria educaţiei şi istoria pedagogiei exclud 
şi combat cu „vigilenţă revoluționară” tot ceea ce nu aparține sau nu se 
conformează modelului sovietic; 

+ Din experiența şcolii noastre, care nu este decât una de imitare a 
experienţei sovietice: îmbunătățirea predării limbii ruse în şcolile 
noastre (1/1952), despre adunările cu temă organizate în unităţile de 
pionieri (2/1953), aplicarea experienţei educatoarelor sovietice în 
grădiniţe (4-5/1953) etc.; 

* Din experienţa şcolii sovietice, rubrică la care găsim traduceri din 
lucrări sovietice de pedagogie. În nr. 1/1952, E.C. Osipova scrie despre 
sarcinile directorului în conducerea școlii şi organizarea controlului 
intern în şcoală şi despre pregătirea profesorilor pentru predarea 
lecţiilor de Constituţia U.R.S.S.; din nr. 2/1953, aflăm cum putem 
utiliza experienţa şcolii şi a pedagogiei sovietice pentru a lupta cu 
succes împotriva rămânerilor în urmă la învăţătură etc.; 

* Învățământul în ţările de democrație populară ne oferă 
experiența altor țări comuniste: China şi Polonia (nr.1/1952), Bulgaria 
(2/1953), din nou China (4-5/1953); numărul al treilea din 1953 discută, 
la această rubrică, rolul revistelor de pedagogie în țările de democrație 
populară; 

+  Decadenţa învățământului în ţările imperialiste, o rubrică 
foarte interesantă prin denumirea ei, pe care o găsim doar în primul 
număr; începând cu nr. 4-5/1953, denumirea acestei rubrici avea să fie 
înlocuită cu una mai „decentă”: Învățământul din țările capitaliste, 
dar conținuturile pe care le „adăposteşte” sunt, în esenţă, aceleaşi şi 
vizează în principal învățământul american. În primul număr al revistei, 
Traian Moraru, decan al Facultăţii de Pedagogie a Universităţii „CL. 
Parhon”, scrie despre Descompunerea şi fascizarea învățământului în 
S.U.A., relatând situația catastrofală” a învățământului american, 
caracterul „antiştiințific şi fascist” al şcolii şi situația „jalnică” a 
învăţătorilor şi profesorilor americani. În nr. 4-5/1953 găsim la această 
rubrică, în traducere, cap. al V-lea al lucrării lui V.S. Şevkin, 
Pedagogia lui John Dewey în slujba reacţiunii americane 
contemporane. ]. Dewey, care manifestase o oarecare simpatie faţă de 
experiențele educaţionale sovietice ale anilor '20 şi vizitase chiar 
Uniunea Sovietică în 1928, devine în anii '50 „apologetul 
imperialismului american”, deoarece afirmă că „organizarea de stat a 
S.U.A. este, chipurile, expresia cea mai desăvârşită a democraţiei” (p. 
133). În întreg articolul, nu există nici o trimitere şi nici un comentariu 
cu privire la concepția pedagogică a lui Dewey; putem descoperi 
motivul citind un articol (nesemnat!) dintr-o revistă sovietică a 

învățământului superior: comentariul putea fi dăunător deoarece 
permitea cunoaşterea şi difuzarea concepțiilor „străine” ; soluţia era, în 
consecinţă, nu comentarea, ci demascarea oricărei idei străine de 


ideologia sovietică (Vestnic vâsei şcoli, 1/1953, p. 5). Este exact ceea ce 
face Şevkin: îl „demască” pe Dewey ca „purtător de cuvânt al reacţiunii 
americane” (p. 135) şi „cel mai înverşunat duşman al adevăratei 
democraţii, cel mai aprig duşman al oamenilor muncii” (p.140) şi, 
pentru a ilustra „criza” sistemului de învăţământ american Și 
„decadenţa” pedagogiei şi a pedagogilor americani, recurge la idei şi 
citate din Marx, Engels, Lenin şi Stalin. Principalul „argument” 
împotriva sistemului american şi a concepției lui Dewey despre 
"democraţie şi rolul educaţiei într-o societate democratică poate fi găsit 
în finalul articolului: „Cunoştinţe cu adevărat ştiinţifice şi, odată cu 
acestea, o educaţie a oamenilor dezvoltată sub toate laturile, cu un larg 
orizont intelectual, cu bune deprinderi şi priceperi, precum şi cu înalte 
cerințe morale poate da numai sistemul sovietic socialist de educaţie, 
căci el se construieşte pe baza cunoaşterii ştiinţifice a legilor educaţiei. 
De. aceea el şi este unicul sistem viabil de educație” (p. 144). 


Din 1953 a început să apară, în traducere, o revistă sovietică a 
învățământului superior, Vesrnic vâsei şcoli. Fiecare număr al revistei 
conţine articole nesemnate, deşi conţin cifre care. ilustrează creşteri 
numerice sau procentuale în domeniul învățământului şi deziderate; 
titlurile acestor articole dau expresie unor imperative ale pedagogiei şi 
şcolii sovietice: Să ridicăm organizarea pregătirii cadrelor didactice 
din învățământul superior la nivelul noilor sarcini (2/1953); Să ridicăm 
nivelul teoretic şi ideologic al predării, Să perfecționăm munca de 
îndrumare a catedrelor de ştiinţe sociale (411953), Să ne pregătim din 
timp pentru noul an şcolar (5/1953) etc. Un articol din primul număr al 
revistei — de asemenea, nesemnat, ceea ce îi conferă o notă de 
sacralitate şi invită la o adeziune de tipul credinței — precizează rolul 
învățământului superior şi al catedrelor de ştiinţe sociale. Organizat pe 
baza învăţăturii „atotputemnice”, învățământul superior are rolul de a 

pregăti „constructori activi ai comunismului”, „devotați fără margini 
cauzei comuniste” (p. 4); catedrele de ştiinţe sociale trebuie să realizeze 
educaţia comunistă a studenţilor şi a cadrelor didactice şi să ofere 

„exemple de predare cu adevărat partinică, de vigilență comunistă, de 
luptă hotărâtă împotriva manifestărilor ideologice şi moralei burgheze” 
(p. 4). În fiecare dintre numerele revistei şi aproape în fiecare dintre 
paginile fiecărei reviste, cel puţin până la moartea lui Stalin, putem găsi 
„analize” sau măcar trimiteri la lucrarea acestuia, Problemele 
economice ale socialismului în U.R.S.S.; numărul al treilea al revistei 
este dedicat în întregime lui Stalin, un omagiu adus „conducătorului” şi 
„învăţătorului”, „cel mai strălucit far al ştiinţei care ne-a luminat 
puternic căile ce duc la supunerea forțelor naturii” (p. 5). Ultimele 
numere din 1953 publică în mod constant tematici „tip” ale dizertaţiilor 
de candidat în istoria P.C.U.S. pentru aspiranți şi cei ce urmau să se 
specializeze în istorie şi oferă un „inventar” al publicaţiilor instituțiilor 
de învățământ superior sovietice. | 

Din 1954, îşi face apariţia Revista de Referate, asupra materialelor 

sovietice apărute în institut, publicaţie a Institutului de Studii Româno- 
Sovietice al Academiei R.P.R., care cuprindea traduceri din principalele 
reviste sovietice: Nacialnaia şcola, Semia i şcola, Vestnic visei şcoli, 
Prepodavanie istorii v şcole, Molodoi kommunist, Ucitelșkaia gazeta, 
Narodnoe obrazovanie, Doşkolnoe vospitanie, Ruskii iazîk v şkole, 
Literatura v şcole, Voprosî filosofii etc. Articolele traduse şi. rarele 
comentarii sunt inserate, cu mici variaţii de la un număr la altul, 
următoarei structuri: 

e Probleme generale ale pedagogiei, care se confundă cu 
problemele educaţiei comuniste, îndeosebi ale formării 
concepției materialist-dialectice şi ale educării caracterului 
comunist; 

e Probleme de istoria pedagogiei, care se limitează la istoria 
gândirii pedagogice ruse şi sovietice; 

e Didactică generală, care tratează despre procesul de învățământ 
în şcoala sovietică; 

e Probleme de metodică, unde găsim articole care descriu maniera 
de predare a diferitelor discipline de învăţământ în școala 
sovietică; Lu 

+ Conferinţe, congrese, consfătuiri şi discuţii ținute în Uniunea 

- Sovietică pe problemele educaţiei comuniste; 

e  Demascarea şcolii şi a gândirii pedagogice din țările 
capitaliste, o rubrică în care este „demascată” starea de „criză” a 
învățământului din ţările capitaliste, îndeosebi din S.U.A. şi 
Germania occidentală. 

Începând cu nr. 4/1954, problemele de metodică sunt tratate cu un 
interes sporit; constatăm o deplasare de accent dinspre teoria idealului 
educaţiei comuniste către practica predării ştiinţelor sovietice. 

Pedagogia nu mai este o disciplină de specialitate, ci o 
modalitate de realizare a propagandei comuniste. Dintr-un referat 
apărut în Ucitelskaia gazeta în 1954, tradus în Revista de referate 
(2/1953, pp. 120-121), aflăm că Asociaţia Unională de răspândire a 
cunoştinţelor politice şi ştiinţifice a organizat în 1953 peste un milion 
de conferinţe în diferite filiale ale ei din U.R.S.$., la care au luat parte 
„cele mai largi mase de oameni ai muncii”; numai în 9 luni, aceste 
conferinţe au fost ascultate de peste 66 milioane de oameni. Chiar de la 
înființarea ei, se specifică în referat, Asociaţia a fost interesată de 
organizarea propagandei cunoştinţelor pedagogice; în acest scop, în 
primele 9 luni ale anului 1953 s-au ținut aproape 30 000 de conferinţe şi 
discuţii, temele preferate fiind: Problemele actuale ale pedagogiei 
sovietice, Educaţia comunistă a elevilor în şcoală şi familie, Cum poi fi 
ajutaţi copiii să învețe etc. Cifrele vehiculate sunt copleşitoare, ca şi 
rolul atribuit pedagogiei în realizarea propagandei comuniste. Acesta 
din urmă ilustrează ideea lui Lenin după care pedagogia nu este altceva 
decât politica partidului care „învaţă şi educă masele de oameni ai 
muncii în spiritul ideologiei marxiste”. | 


Uniunea Sovietică devenise „ţara culturii celei mai înaintate”, „farul 
luminos care trebuie să călăuzească pe oamenii noştri de ştiinţă”, după 

cum se exprima Gh. Gheorghiu-Dej, în 1951. Dacă intelectualii români 
nu erau convinşi de acest adevăr, atunci cultura română de tip sovietic 
se putea lipsi de ei. Epurarea instituţiilor de cultură, cenzurarea tuturor 
informaţiilor şi rusificarea intensă şi masivă au devenit cele mai 
importante elemente ale politicii de formare a unui nou tip de 
intelectual, care urma să-şi asume un rol activ în crearea şi educarea 
omului nou. Intelectualii care nu înțeltgeau „sensul istoriei” erau 
„demascaţi” şi eliminaţi din universități, din institutele de cercetare etc.; 
toate instituțiile statului trebuiau „purificate” din punct de vedere 
politic, pentru a fi transformate în elemente de susținere a noii puteri. 
Profesorul clujean David Prodan descrie în Memoriile sale atmosfera 
acelei perioade: „Puteai fi acuzat şi judecat în taină, puteai fi urmărit, 
încărcat de cel care încerca să se salveze pe sine sau îţi vâna locul. 
Puteau să ţi se aducă fără să ştii vini grave, cu grave consecințe. Puteai 
fi făcut uşor duşman al clasei muncitoare, dușman al poporului. Puteai 
fi încondeiat, fără să ştii, cu cea mai gravă acuzație din toate: ai 
nesocotit partidul! O perioadă grea, de răsturnare de valori, de agitație, 
de umiliri, inerentă marilor răsturnări” (1993, p. 66). Numeroşi 
profesori universitari au fost daţi afară din universități pentru vina de a 
nu se fi eliberat de influenţele „ştiinţei burgheze”, pentru a-şi însuşi 
adevărurile „ştiinţei sovietice”. Ştiinţa trebuia să devină o armă de luptă 
ideologică, iar reprezentanţii ei, funcţionari în slujba ideologiei. 
Titularii de cursuri erau supuşi unei permanente analize a cursului pe 
“criteriul conformităţii ideologice; metoda de analiză, pe baza căreia se 
"contura întreg scenariul penibilei situaţii, era „critica şi autocritica”. 

Autocritica, spune profesorul Pâvid Prodan, trebuia totdeauna mu 
supraliciteze critica, neapărat trebuia să te autoacuzi şi cât mai tare” 

(1993, p. 66); „analizatul trebuia să fie neapărat autocritic, să-şi pună 
cenuşă pe cap, să-şi ia stereotip angajamente de îndreptare” (1993, p. 
73). Agresivitatea limbii de lemn este mai evidentă atunci când este 
îndreptată chiar împotriva locutorului (Thom, 1993, p. 138). Cele mai 
des întâlnite capete de acuzare, pentru care profesorii puteau plăti Chiar 
cu eliminarea din învățământul superior, erau: lipsa de fermitate 


Pedagogia şi educaţia în şistemul totalitar comunist 145 


Pedagogia şi educaţia în sistemul totalitar COMUNISI 


ideologică, reminiscenţe idealiste sau burgheze, lipsă de combativitate 
etc. Numeroşi studenţi au fost exmatriculaţi din cauza originii sociale 
Sau a atitudinii politice. Dacă ştiinţele exacte au reuşit să se dezvolte, în 
ciuda eforturilor de a le declara „sovietice” şi de a interpreta ideologic 
orice rezultat, ştiinţele sociale s-au transformat în discipline ideologice 
sau au fost desființate. Relaţiile intelectualilor români cu lumea 
culturală occidentală au fost întrerupte; singurul izvor al cunoaşterii 
devenise ştiinţa sovietică. 


7. Morala şi educaţia morală în comunism 


Invitat la Londra în 1959 pentru a ţine trei conferințe pe orice 
subiect, la alegere, profesorul Kairov, preşedintele Academiei de Ştiinţe 
Pedagogice a Uniunii Sovietice, s-a oferit să vorbească numai pe tema 
educaţiei morale (King, 1963, p. 22). Faptul este semnificativ pentru 
importanța pe care pedagogia şi şcoala comunistă au atribuit-o educaţiei 
morale. Însăşi doctrina comunistă poate fi concepută ca o doctrină 
morală. Morala comunistă, spune Volkoff, constă în credinţa că pentru 
Partid şi numai pentru el scopul scuză mijloacele. Scopul nu este însă 
prestabilit; „Partidul îl recreează în fiecare zi, după bunul său plac, la 
întâmplare” (1996, p. 17). 

Concepţia despre morală şi educaţia morală nu poate fi înţeleasă 
decât în contextul luptei de clasă; în consecinţă, nu există principii şi 
valori morale eterne, deoarece morala poartă în permanență amprenta 
schimbărilor care se produc în plan social-politic: „pentru noi, morala 
luată în afara societății omeneşti nu există, este o înşelătorie. Pentru 
noi, morala e subordonată intereselor luptei de clasă a proletariatului” 
(Lenin, 1959a, p. 420). Toate normele morale sunt produsul relaţiilor de 
clasă şi, în consecinţă, devin relative şi efemere; fiecare clasă îşi 
creează propria sa etică, iar principiile eterne ale binelui şi ale răului nu 
sunt decât o impostură (Pipes, 1998, p. 302). Această relativizare 
excesivă permite subordonarea moralei idealului de edificarea 
societăţii comuniste; principiile şi valorile comuniste devin expresia 
binelui, iar tot ceea ce le-ar putea contrazice este calificat din start ca 

fiind imoral, deci, indezirabil. Adeziunea necondiționată la noul sistem 
de valori morale este o dominantă a comportamentului omului nou; 
acest nivel al conduitei morale comuniste nu poate fi atins fără o 
„curățire prealabilă” a conştiinţei de vechile valori, ale moralei 
„duşmanului de clasă”. În aceste condiţii, a face educație morală 
înseamnă a cultiva elevilor principiile şi valorile comuniste: „Morala 
sovietică corespunde intereselor luptei popoarelor sovietice pentru noua 
ordine pe care o clădesc şi o dezvoltă. Şcoala sovietică tinde deci să 
educe pe copii în spiritul moralei socialiste, cultivând la elevi acea 
purtare față de muncă, faţă de societate, față de oameni etc. care să 
corespundă nevoilor acestei societăți” (Roller, 1948, p. 117). 

În aparenţă, maniera de realizare a educaţiei morale se înscrie în 
paradigma sociologică, raţionalistă: rolul educaţiei morale este de a 
explica, în mod raţional, elevilor apariția şi evoluția valorilor morale şi 
de a asigura conformitatea cu normele şi principiile morale; educația 
morală a şcolii comuniste este pur laică. Dincolo de aparențe, 
descoperim o teorie a educaţiei morale şi un demers educaţional care se 
înscriu în paradigma ideologică. Morala, spune M. Roller, „se formează 
printr-o combativă exclusivitate ştiinţifică” (1948, p. 117). Această 
afirmaţie exprimă jocul dintre aparenţă şi esență în explicarea modului 
de realizare a educaţiei morale. Asocierea dintre combativ, exclusiv şi 
ştiinţific nu se înscrie într-o explicaţie rațională, pentru că o ştiinţă 
exclusivă şi combativă se transformă în ideologie. Aparenţa de 
ştiințificitate are rolul de a conferi credibilitate maximă ideologiei 
comuniste, care devine ea însăşi „ştiinţifică”. 

Ideologia comunistă se serveşte în mod frecvent de idei de bun simţ, 
„de premise adevărate sau parțial adevărate, ceea ce îi sporeşte puterea 
de convingere. De exemplu, în cazul educaţiei morale, ideea 
dependenței valorilor morale de contextul social-politic nu poate fi 
respinsă; de asemenea, în orice societate, şcoala tinde să asigure 
conformitatea în raport cu regulile moralei sociale. Asemenea premise 
nu întemeiază însă concluzia necesităţii subordonării totale a educației 
ideologiei comuniste şi transformării educaţiei morale într-un prilej de 

inculcare a unor idei politice cu caracter partinic. În această etapă, se 
produce şi absolutizarea valorilor moralei comuniste: dacă ideea de 
relativitate a valorilor a servit pentru a convinge de necesitatea 
impunerii moralei comuniste, o dată înţeleasă această „necesitate”, 
valorile moralei comuniste dobândesc un caracter absolut, devin 
singurele valabile. Partea se substituie întregului; această idee specifică 
tuturor regimurilor totalitare se regăseşte în maniera în care este 
concepută şi realizată educaţia morală în societatea comunistă. Un 
punct de vedere particular este în mod abuziv considerat unicul mod de 
a privi lucrurile, este absolutizat şi impus tuturor. „Sarcina noastră 
principală — preciza Lenin într-o cuvântare rostită la Consfătuirea 
comitetelor pentru educație politică, în 3 noiembrie 1920 — constă, între 
altele, în a opune «adevărului» burghez adevărul nostru şi a face ca el 
să fie recunoscut” (1959a, p. 432). 

Condiţionarea de ideologia comunistă este totală; aceasta din urmă 
se confundă cu ideea de patriotism: „Elevul trebuie să simtă, pe baza 
educaţiei morale pe care o primeşte, că trebuie să fie gata să aducă 
supremul sacrificiu pentru apărarea patriei socialiste, că trebuie să 
urască pe duşmanii U.R.S.S., că trebuie să învrăjbească pe orice 
duşmani ai popoarelor, să urască pe provocatorii de războaie de 
cotropire şi subjugare” - (Roller, 1948, p. 119). Educaţia morală 
înseamnă cultivarea urii şi a învrăjbirii, dacă este vorba de dușmanii 
„patriei socialiste”. Sunt exaltate atitudini extreme: de o parte, 
sacrificiul suprem, de cealaltă parte, ura ŞI învrăjbirea. Morala şcolii 
comuniste este pur politică, iar rolul educaţiei morale este de a suscita 
emaţii, de a dezvolta sentimentul de adeziune şi dorința de a apăra 
valorile statului comunist. Dezvoltarea patriotismului se face pe baza 
ideii că tot ceea ce este valoros aparține lumii sovietice: tot ceea ce este 
important, toate invențiile, toate descoperirile aparţin „celui mai mare”, 
„celui mai avansat”, „celui mai puternic”, „celui mai bogat” etc. dintre 
toate statele lumii, statul sovietic. Rezultatul acestei educaţii morale 
este. „militarizarea” sistematică a minţii copilului (Wolfe, 1961, pp. 
118-119). | 

Valorile morale sunt totdeauna cele ale colectivităţii; valoarea 
morală a unui individ este determinată de supunerea la regulile vieţii 
colective. În Poemul Pedagogic, Makarenko relatează cazul unui tânăr 
care s-a sinucis, tratat de ceilalți membri ai coloniei fără compasiune: 
„Băieţii întâmpinară cu calm sinuciderea lui Ciobot. Nimeni nu arăta 
vreo durere deosebită”. Viaţa lor merge înainte: râd, îşi fac planul 
pentru ziua de mâine; un tânăr exprimă foarte clar filosofia de viață a 
coloniştilor: „S-a spânzurat, ştergeţi-l de pe listă! Trebuie să ne gândim 
la ziua de mâine” (Makarenko, 1951, p. 365). Ca şi Lenin, Makarenko a 
considerat „dreptul persoanei” ca un „nonsens liric” (Dietrich, 1973, p. 
258). Individul nu contează decât în măsura în care îndeplineşte o 
funcţie pentru colectivitate; viaţa lui este lipsită de orice valoare, deci 
poate fi sacrificată cu uşurinţă, pentru a salva idealurile colectivității. 
Libertatea morală a individului este anulată printr-un determinism 
foarte strict care îl leagă pe acesta de colectiv. A fi moral înseamnă a te 
supune total intereselor şi scopurilor colectivului, singurul în măsură să 
indice omului izolat ce este şi ce nu este bine. Legile moralei comuniste 
sunt transcendente şi eteronome şi singurul mod în care individul se 
poate raporta la ele este acela de supunere totală. Într-o lume care 
permite o negociere a raportului dintre individ şi comunitate/societate şi 
o definire specifică a locului individului într-un context social, 
libertatea morală este expresia naturii duale a legii morale: 
transcendentă şi imanentă, obiectivă şi subiectivă, eteronomă şi 
autonomă, deopotrivă. O asemenea „negociere” nu este posibilă însă în 
societatea comunistă, unde regulile, normele vin întotdeauna „de sus” şi 
din exterior, cu o forță constrângătoare care anulează orice iniţiativă şi 
dorință de afirmare individuală. Individul se supune sau este eliminat ca 
„element  indezirabil” pentru comunitate. Dependența totală a 
individului de o voință „superioară”, cea a colectivului, este semnul 
distinctiv al eticii comuniste. Copilul învață că el nu mai este un copil, 
ci un tovarăş, un element al sistemului. Copiii din colonia Gorki au 
învăţat foarte repede noul statut; Makarenko descrie situaţia unui copil 
care se simte jignit de faptul de a fi alintat şi considerat un „copil 

încântător”; „Copil... la te uită! (...) Şi nici nu sunt copil, sunt 
colonist...” (1951, p. 510). 

Întregul edificiu moral al comunismului se reduce, de fapt, la două 
valori: utilitatea pentru organizație, pentru societate, pentru cauza 
comunismului şi fidelitatea faţă de organizaţie, față de partid, faţă de 
persoana care devine la un moment dat simbolul sistemului şi a cărui 
voință coincide cu însăşi cauza comunismului. Într-un discurs rostit la 
al III-lea congres al tineretului comunist din Rusia, în octombrie 1920, 
Lenin definea morala drept „ceea ce serveşte la distrugerea societăţii 
vechi, exploatatoare şi la unirea tuturor celor ce muncesc în jurul 
proletariatului, care făureşte societatea nouă, comunistă” (1959a, p. 
421). Responsabilitatea individuală nu-şi mai găseşte locul într-un 
sistem în care totul se judecă în numele cauzei, după reguli dictate de 
organizaţie şi de şefii ei. În acest sens, sistemul comunist avea nevoie 
de relativizarea valorii morale; judecata se face în numele cauzei şi 
capătă un caracter sacru, absolut, prestabilit, dar depinde, în realitate, de 
capriciile unui „tovarăş” care este în vârful ierarhiei puterii şi care se 
confundă cu „binele” cauzei. O decizie individuală putea fi astfel, 
prezentată ca fiind colectivă şi impersonală; o hotărâre subiectivă şi 
conjuncturală purta masca obiectivității şi a necesităţii. Rolul acestei 
atitudini ambigue în materie de morală nu putea fi decât acela de a servi 
unui regim dictatorial. 


8. Religia şi educaţia comunistă 


Ura față de religie este o constantă a regimurilor totalitare, 
organizarea religioasă a țărilor cucerite a fost distrusă, dar mai ales 
aservită, pervertită. Regimurile totalitare, spune Bruckner, se servesc, 
totuși, de forma exterioară a religiei „pentru a se travesti şi a reînvia un 
tip de ataşament aproape sacru, persoana şefului uzurpând aproape 
locul lui Dumnezeu” (1996, p. 136). Distrugerea credinței urmăreşte 
mutilarea şi destabilizarea personalităţii. Lipsit de încredere în sine şi în 
Dumnezeu, individului nu-i rămâne decât credinţa în puterea nelimitată 
a partidului. 

De fapt, comunismul nu neagă religia, ci se substituie religiei. 
Religia comunistă constă în „instaurarea pe pământ a unei caricaturi a 
Împărăției cerurilor” (Volkoff, 1996, p. 17). Dacă sistemul comunist se 
opune oricărei religii, o face nu atât în numele sistemului social pe care-l 
întruchipează, cât mai ales pentru că el însuşi reprezintă o religie; 
sistemul comunist „vrea să devină o religie în stare să înlocuiască 
creştinismul, pretinzând a fi capabil să răspundă aspirațiilor religioase 
ale sufletului omenesc, să dea un anumit sens vieţii. Comunismul se 
vrea universal, încăpățânându-se să comande întreaga existență şi nu 
' doar unele din momentele sale” (Berdiaev, 1994, p. 190). Transformând 
principiile sale. în adevăruri absolute, singurele valabile, în dogme, 
comunismul se transformă în religie. O religie a urii şi a distrugerii; 
într-un discurs pe tema De ce nu trebuie să credeniiîn Dumnezeu, 
Lunacearski explica de ce comuniştii trebuie să-i urască pe creştini: „Ei 
predică iubirea aproapelui şi mila, “ceea ce este contrar principiilor 
noastre. Iubirea creştină este o piedică în dezvoltarea revoluției. Jos cu 
iubirea aproapelui. Ceea ce ne trebuie este ura. Trebuie să ştim a uri; 
numai cu acest preț vom cuceri universul” (Iordăchescu, 1938, p. 159). 
După Denis de Rougemont, un regim este totalitar numai atunci 
când reuşeşte să centralizeze în mod absolut toate puterile temporale ŞI 
orice autoritate spirituală; un asemenea regim se transformă în religie 
politică sau într-o politică de factură religioasă, religia adoptată nefiind 
transcendentă, ci una ale cărei scopuri se confundă cu cele ale politicii 
(1994, p. 52). Mântuirea promisă de comunism este în mâinile omului 
şi se obține prin mijloace politice (Besangon, 1999, p. 92). Omul se 
poate mântui fără intervenţie divină, prin adeziune la ideologia 
comunistă. Atitudinea comunismului faţă de religie este strâns legată de 
„umanismul” specific doctrinei comuniste. Omul este cel care se 
mântuieşte pe sine, aderând la ideologia comunistă; dar, în final, 
individualitatea e compromisă, identitatea, distrusă. Umanismul 
comunismului este unul abstract; este ceea ce a remarcat Berdiaev: 
„Umanismul abstract, separat de bazele divine ale vieții, de solidaritatea 
spirituală trebuia să ducă la distrugerea omului şi a identității sale” 

(1995, p. 37). În loc să se mântuiască, omul, devenit o categorie 
economică, ajunge să se nege pe sine. De aceea, apelul la „un nou ev 
mediu” este la Berdiaev un apel la o revoluţie spirituală, la reînnoirea 
totală a conştiinţei. Comunismul este, la Berdiaev (1995), o dovadă de 
necontestat a faptului că religia nu poate fi înțeleasă ca „afacere 
privată”, cum au propus timpurile moderne, că nu poate fi autonomă, 
aşa cum nu pot fi nici celelalte domenii ale culturii. 
Atenţia acordată de comunism religiei ţine şi de pragmatismul 
doctrinei sale; cel mai eficient mod de a-l determina pe cineva să 
slujească anumite scopuri, spune Hayek, este de a-l face să creadă în 
aceste scopuri (1993, p. 174). Marx a creat mitul proletariatului, 
misiunea acestuia devenind un act de credință: „Marxismul nu este doar 
o ştiinţă şi o politică, ci, în egală măsură, o credinţă şi o religie. Forţa sa 
aici trebuie căutată” (Berdiaev, 1994, p. 129). Doctrina marxistă 
exprimă o ostilitate clară faţă de orice altă religie în afara celei 
marxiste; în Introducere la Critica unei filosofii a dreptului de Hegel, 
Marx afirma că religia este opiu pentru popor; în consecinţă, eliberarea 
clasei muncitoare, apoi a întregii omeniri trebuia să înceapă prin 
eliberarea de orice sentiment religios: „Lupta împotriva religiei este, 
prin urmare, lupta indirectă. împotriva acelei lumi a cărei aromă 
spirituală este religia. Mizeria religioasă este expresia mizeriei reale şi 
totodată protestul împotriva mizeriei reale. Religia este suspinul 
creaturii chinuite, sensibilitatea unei lumi lipsite de inimă, după cum 
este şi spiritul unei orânduiri lipsite de spirit. Ea este opiu pentru popor. 
Suprimarea religiei, a acestei fericiri iluzorii a poporului, este cerința 
adevăratei lui fericiri. Cerinţa de a renunța la iluziile cu privire la 
situaţia sa este cerința de a renunța la o situaţie care are nevoie de iluzii. 
Critica religiei este, aşadar, în germene, critica acestei văi a plângerii, a 
cărei aureolă sfântă este religia” (Marx, Engels, 1963, p. 37). În opinia 
lui Marx, credința în Dumnezeu este expresia slăbiciunii, sărăciei şi a 
stării de sclavie a omului. Dacă omul ar fi puternic, liber şi bogat n-ar 
avea nevoie de Dumnezeu şi ar păstra pentru sine darurile şi însuşirile 
cele mai de preţ; credința în Dumnezeu ține proletariatul într-o stare de 

înjosire şi de mizerie. Promiţând o consolare iluzorie, religia împiedică 
adevărata eliberare. Credinţa religioasă nu trebuia distrusă, în opinia lui 
Marx, prin persecuție sau închisoare, ci prin „revoluționarea 
conştiinţei”, ca urmare a luptei de clasă a proletariatului. Ideea marxistă 
după care „religia este opiu pentru popor” avea să devină pentru Lenin 
„piatra unghiulară a întregii concepții marxiste în problema religiei” 
(1959, p. 104). Înainte de cucerirea puterii, într-un discurs pe tema 
atitudinii partidului muncitoresc faţă de religie, tipărit în 1909 în ziarul 
Proletarii, Lenin preciza foarte clar intențiile sale în materie de politică 
şi educaţie religioasă: „Noi trebuie să luptăm împotriva religiei. Acest 
lucru constituie abc-ul întregului materialism, prin urmare şi al 
marxismului. Marxismul nu este însă un materialism care s-a oprit la 
abc. Marxismul merge mai departe. El afirmă: trebuie să ştim să ducem 
lupta împotriva religiei şi, pentru aceasta, trebuie să explicăm în mod 
materialist care sunt rădăcinile credinței şi ale religiei în mase. Lupta 
împotriva religiei nu poate fi limitată la o asemenea propagandă 
ideologică abstractă (...); această luptă trebuie legată de practica 
concretă a mişcării de clasă, care urmăreşte înlăturarea rădăcinilor 
sociale ale religiei” (1959b, p. 106). Lupta împotriva religiei este 
situată, astfel, pe terenul luptei de clasă. > 

Imediat după instalare, puterea comunistă a decretat separarea şcolii 
de biserică, desființarea şcolilor confesionale şi eliminarea religiei ca 
" obiect de studiu în şcoală. La 21 ianuarie 1918, în Uniunea Sovietică a 
fost adoptat un decret prin care statul şi biserica deveneau instituții 
separate; cea mai importantă consecință în planul educaţiei a constituit- 
o separarea şcolii de biserică. Şcolile ecleziastice au fost puse sub tutela 
“ 'Comisăriatului Poporului pentru Instrucție Publică şi transformate în 
şcoli laice care aveau rolul de a asigura o pregătire generală (Foldes, 
Szarka, 1981, p. 23). În România, Legea învățământului din 1948 a dus 
la desfiinţarea şcolilor confesionale şi a religiei ca obiect de studiu în 
şcoală, întregul învățământ devenind laic. 

Ura regimului sovietic față de religie şi efortul constant de a o 
distruge se explică, după Berelowitch (1990, pp. 165-175), în primul 

rând prin faptul că religia era percepută ca un obstacol chiar pentru 
formarea şcolii comuniste, deoarece biserica dispunea de o largă rețea 
de şcoli. Religia constituia, apoi, un obstacol pentru convertirea 
populaţiei la comunism, ce se situa la nivelul conştiinţei, pe care 
ideologia comunistă urma să o stăpânească în mod absolut. Laicizarea 
şcolii nu era suficientă; era necesară continuarea ei printr-o educaţie 
ateistă activă. Precizând principiile propagandei  antireligioase, 
Krupskaia arăta că aceasta trebuie să înceapă încă de la vârsta 
preşcolară, când copiii încep să se intereseze de probleme religioase 
(1960, p. 150). Rolul ştiinţelor naturale era de a arăta că nu Dumnezeu 
l-a creat pe om, iar cel al ştiinţelor sociale, de a explica elevilor că 
religia este „opiu pentru popor”. În 1925, s-au format brigăzi de 
propagandă antireligioasă, care purtau oficial numele „Fără Dumnezeu” 
(Iordăchescu, 1938, p. 60). L. Gh. Savin descrie astfel coperta organului 
oficial al propagandei ateiste a sovietelor,  Bezbojnik („Fără 
Dumnezeu”): „urcat pe o scară, care-şi înalță treptele până-n nori, un 
masiv cetățean sovietic, înarmat cu un ciocan, sfarmă, prăvălind în 
neant, chipurile reprezentative ale celor patru mari religii care stăpânesc 
popoarele civilizate: Hristos, Moise, Mohamed şi Buda. Exemplarul 
uman care mânuieşte simbolica armă de distrugere şi reclădire a 
bolşevismului, ciocanul, e numai muşchi şi ceafă. Alături de el, fabrica 
uriaşă îşi trimite fumul coşurilor în nori, clădind viitorul. Sub el, abisul, 
gata să înghită sfărâmăturile zeităților distruse” (1938, p. 53). 

Perioada de apogeu a ofensivei împotriva religiei a fost cea cuprinsă 
între 1928 şi 1931, o etapă a ateismului activ, împotriva atitudinii 
neutre sau pasive. Dacă în programele din 1925 se vorbea despre o 
educație nonreligioasă, acum expresia este criticată şi se trece la o 
educaţie anti-religioasă activă. Printre modalităţile de realizare activă a 
educației anti-religioase, precizăm: lectura obligatorie a textelor 
antireligioase, organizarea de cercuri ale tinerilor necredincioşi, 
realizarea de spectacole de teatru care aveau rolul de a caricaturiza 
Crăciunul şi alte sărbători, proclamarea zilei de Crăciun ca zi a 
industrializării, utilizarea elevilor ca propagandişti printre ceilalți şi, în 

primul rând, în propriile familii etc. Educaţia bazată pe cunoaştere şi 
persuasiune era înlocuită de măsuri cu caracter coercitiv. În această 
perioadă s-a impus ideea copilului-militant, care trebuia să se implice 
activ în reeducarea părinților săi; copiii care aveau curajul să-şi denunțe 
părinții „retrograzi” erau considerați eroi. Narkompros-ul avea să fie 
acuzat de lipsă de fermitate în politica antireJigioasă, iar liderul său, 
Lunacearski, avea să fie înlocuit în 1929 de Bubnov. La al doilea 

“Congres al Uniunii Ateilor, întrunit la Moscova în iulie 1929, a fost pus 
la punct un program de acțiune antireligioasă, unul dintre capitole 
vizând direct educaţia şcolară; membrii Uniunii propuneau înființarea 
de cursuri antireligioase pentru institutori. În toamna anului 1930, se 
înființa la Leningrad o universitate antireligioasă pentru copii 
(Iordăchescu, 1938, p. 160). I.Gh. Savin menţiona în 1938 existența, în 
Uniunea Sovietică, a 18 universități ateiste, al căror rol era „de a pregăti 
mii şi zeci de mii de propagandişti, instructori şi inspectori ai 
ateismului” (1938, p. 58). Deşi Constituţia sovietică interzicea orice 
propagandă religioasă şi încuraja propaganda  antireligioasă, ea 
menținea, cel puţin pe hârtie, libertatea religioasă; prin decretul din 18 
mai 1929, aveau să fie recunoscute însă doar „libertatea profesională 
religioasă” şi „libertatea de propagandă antireligioasă”;, aceste formule, 
spune I.Gh. Savin, care au fost menținute şi în Constituţia din 1936, 
presupuneau „doar libertatea cuiva de a avea o credință, dar nu şi de a o 
putea practica. Căci orice formă de practicare este socotită ca una de 
propagandă şi, ca atare, interzisă. Şi socotite ca forme de propagandă 
sunt: scrisul, cuvântul, adunarea manifestarea publică, purtarea de 
insigne, deci aproape tot ceea ce înseamnă formă de manifestare a 
religiei” (1938, pp. 56-57). Starea de confuzie axiologică (Mehnert, 
1960, p. 189), întreținută prin discrepanța dintre declaraţiile oficiale şi 
ceea ce se întâmpla în realitate, avea rolul de a crea derută, de a genera 
neîncredere, de a face să încolțească îndoiala în locul credinţei; pe 

„fondul acestei îndoieli, era cultivată, apoi, convingerea în valorile 
comuniste. 

9. „Pedagogia reeducării” 


9.1. Funcţia educativă a terorii 


Scopul reeducării l-a constituit fabricarea „omului nou”; conținutul 
era ideologia comunistă, iar strategia utilizată, cea a constrângerii prin 
teroare. Într-un stat totalitar, teroarea ia locul legitimităţii. După 
preluarea puterii la 7 noiembrie 1917, Lenin preciza într-o declarație 
publică faptul că singura cale care permite conservarea regimului 
bolşevic pur este teroarea politică. Teroarea a fost legalizată; ea a 
devenit mijlocul principal al consolidării puterii şi a fost „justificată” 
prin teoria luptei de clasă, a preluării puterii prin forță, întrucât 
burghezia nu dorea din principiu să părăsească scena istoriei şi să 
recunoască „dreptul” partidului comunist de a rămâne singura forță 
"politică necesară evoluţiei societății (Frunză, 1999, p. 340). 

înlocuind legitimitatea cu teroarea, sistemul totalitar a creat 0 
cultură politică a terorii, teroarea îi ameninţă pe toți, atomizează 
societatea, pe care o transformă într-o sumă de indivizi slabi şi uşor de 
manipulat, distruge reperele şi înlătură orice posibilitate de rezistență. 
H.C. d'Encausse apreciază drept semnificativ faptul că dintre toți cei 
care au creat şi susținut instituția terorii în sistemul sovietic, doar o 
singură persoană, Dzerjinski, nu a fost victima terorii şi a supraviețuit 
în memoria colectivă a Partidului (1985, pp. 217-218). Specificul terorii 
reiese din raportul pe care îl întreține cu ideologia totalitară; dacă 
teroarea pare lipsită de sens sau pare să sfideze bunul simț, este tocmai 
pentru că îşi atribuie un „supra-sens”, acela de a înlocui realitatea cu o 
ficțiune ideologică perfect coerentă (Fery, Pisier-Kouchner, 1985, p. 
122). Teroarea rezultă din deducerea integrală a consecinţelor formulei: 
„cine nu este cu mine este împotriva mea”. 

“Teroarea are o funcție educativă, aceea de a „modela” conştiinţa 
omului nou, care se măsoară prin loialitatea faţă de sistem şi distanța în 
raport cu vechiul sistem de valori. Procesul-spectacol, practicat în 
sistemul stalinist, avea un asemenea rol; elementul decisiv pentru 
reuşita unui asemenea proces îl reprezenta participarea activă a 

acuzatului, care „juca” un „rol” bine definit în „spectacolul” juridic; un 
proces-spectacol trebuia să fie o adevărată „lecţie” pentru întreaga 
societate, demonstrând că nu există alternativă pentru adeziunea la 
„Valorile” sistemului totalitar. Teroare nu înseamnă neapărat violență; 
în regimul comunist, aceasta înseamnă mai ales supravegherea 
sistematică a populației și proliferarea delațiunii. Din acest punct de 
vedere, simpla existență a unei instituții a terorii este mai importantă 

"decât practica efectivă a terorii. Disidentul est german Jens Reich 
explică puterea regimului comunist prin controlul exercitat de 
Securitate asupra mecanismelor fricii, asociată cu laşitatea în faţa 
autorității, cu dorința de a fi „pe linie”; sistemul totalitar transformă 
tendința de a fi pe placul celui mai puternic, dobândită în copilărie, în 
comportament social şi o exersează atât de bine încât transformă 
individul într-un sclav (Oprea, 2000). Pentru regimul comunist, frica 
este mai importantă decât adeziunea pentru că este mai sigură şi mai 
uşor de obținut; frica generalizată este o componentă esențială a puterii 
comuniste: frica de Securitatea omniprezentă, de microfoane şi 
informatori, de activistul de partid, de cei din jur etc., „frica cu o mie de 
fețe care se strecoară în sufletele noastre, ne stăpâneşte şi ne 
paralizează” (Niţescu, 1995, p. 368). 

În numele idealului construirii unui om nou şi a unei societăți noi, 
regimul comunist a pus în acțiune un mecanism al terorii polițieneşti 
care avea rolul de a lichida vechea elită politică şi culturală şi orice 
urmă de opoziţie, inclusiv din interiorul partidului. Înființarea 
securităţii, în 1948, trebuia să servească în mod special acestui scop; la 
scurt timp, avea să fie aplicată metoda reeducării prin violență, care a 
devenit celebră datorită experimentului de la Pitești. După aprecierea 
lui Vlad Georgescu, în această perioadă, cel puţin, represiunea a 
îmbrăcat la noi formele cele mai violente din întreaga Europă 
satelitizată; deşi se poate vorbi de o atenuare a violențelor după moartea 
lui Stalin, represiunea avea să izbucnească din nou, după evenimentele 
din Ungaria şi Polonia, îndeosebi asupra intelectualilor şi studenților 
(Georgescu, 1992, p. 259). 

9.2. Sensuri ale reeducării 


Termenul a circulat de-a lungul întregii perioade a regimului 
comunist pentru a desemna diverse strategii ale supunerii prin metode 
coercitive. Într-o încercare de sistematizare a sensurilor cu care circulă 
termenul în literatura totalitarismului comunist, am identificat patru 
„modele” ale reeducării. 


9.2.1. Reeducarea educatorilor 


Termenul reeducare a fost folosit de ideologia sovietică pentru a 
desemna convertirea intelectualilor, în special, a profesorilor la doctrina 
comunistă. Reeducarea a fost una dintre preocupările principale ale 
Narkompros-ului, care înființase o secţie specială pentru „formarea” 
profesorilor. În 1924, aproximativ 40% dintre profesori trecuseră deja 
prin diverse stagii de formare ideologică. La Congresul institutorilor 
din 1925, Zinoviev aprecia că institutorii pot fi consideraţi parte a clasei 
muncitoare, conduse de proletariat (Berelowitch, 1990, p. 159). Situaţia 
disperată a acestei categorii de intelectuali explică relativa uşurinţă cu 
care a cedat: salariul unui institutor, în 1926, nu depășea 2/3 din salariul 
mediu al unui muncitor; nu erau rare cazurile în care li se refuza dreptul 
de vot pe motiv că nu desfăşoară o muncă productivă sau socialmente 
utilă etc. (Berelowitch, 1990, p. 152). 


9.2.2. Reeducarea copiilor delincvenţi 


Reeducarea în coloniile de copii delincvenţi conduse de Makarenko 
nu are doar o componentă pedagogică, ci şi una ideologică; Dietrich 
(1973) distinge două tipuri de reeducare: prima reeducare trebuia să-i 
transforme pe delincvenți în oameni „normali”, iar a doua, să formeze 
din aceşti oameni normali „oameni sovietici noi”. Utilizarea pluralului 
nu este deloc întâmplătoare, pentru că reeducarea se realizează 
totdeauna „în şi prin colectiv”. Modelul educaţional utilizat de 
Makarenko pentru situația educativă specială a copiilor delincvenţi, al 
educaţiei în colectivităţi închise, avea să fie transpus în domeniul 
educaţiei „normale”, urmărind acum doar componenta ideologică a 

reeducării. Împrumutate din regimul penitenciar, principiile şi metodele 
educaţiei sunt adaptate şi transpuse în domeniul pedagogiei şi al 
educaţiei în general şi subordonate scopului formării omului sovietic 
nou. r 


9.2.3. Reeducarea întregii societăți 


Într-un sens foarte larg, programul de reeducare avea drept țintă 
întreaga societate, transformată într-o uriaşă şcoală, în care toți primeau 
o educaţie în spiritul ideologiei socialiste, împotriva capitalismului. 
Reeducarea societății începea cu închiderea frontierelor şi crearea unei 
lumi închise în care exista un control foarte strict al informaţiilor. 
Oamenii nu aveau voie să cunoască ce Se întâmpla în afara lagărului 
socialist, dar nici în interiorul său, nu puteau să cunoască trecutul 
adevărat şi nici prezentul, ci numai viitorul, care era în mod necesar 
radios (Besancon, 1998, p. 58). În acest fel, închiderea se realiza atât pe 
dimensiunea spațială, cât şi pe cea temporală. Reălitatea a fost înlocuită 
de o pseudorealitate cu ajutorul unei pedagogii a minciunii. Falsificarea 
avea nevoie de specialişti: falși istorici, falşi ziarişti, falşi literați, falşi 
artişti, falşi economiști, gata să producă oricând statistici imaginare etc. 
Consecința „firească” a constituit-o pierderea reperelor intelectuale şi 
morale (Besancon, 1998, p. 58). Propaganda comunistă a creat un 
univers imaginar, care s-a substituit universului real. Statisticile susțin 
adevărul oficial. Toată lumea se comportă ca şi cum lucrurile ar sta aşa 
cum sunt prezentate în mod oficial; dacă apare o problemă, vina nu este 
niciodată a sistemului şi a susținătorilor săi, ci a sabotorilor. 


9.2.4. Reeducarea în „laboratorul pedagogic” Piteşti . 


D. Deletant (1998, p. 507) atrage atenţia asupra sensului foarte strict 
în care trebuie utilizat termenul atunci când facem referire la 
experimentul care s-a desfășurat la Piteşti. Programul pus în aplicare 
aici trebuie deosebit de altele care poartă eticheta de reeducare; 
experiența autentică a reeducării este considerată cea produsă în 
închisoarea de la Piteşti, iar sensul strict al cuvântului este cel care se 

referă la acest experiment. P. Goma este de părere că reeducarea a 
început, practic, în România; data de 6 decembrie 1949, când celebra 
cameră „4 Spital” din penitenciarul Piteşti a devenit un adevărat 
„laborator pedagogic”, este considerată dată de început; evident, 
pregătirea a început cu cel puțin un an înainte, deci în 1948, anul 
instaurării regimului stalinist în România. Experimentul a durat aproape 
3 ani, până în august 1952. În aceste condiţii, spune Paul Goma, nu mai 
putem vorbi de „originea asiatică” a reeducării: „reeducarea în China 
comunistă a început după 1953, iar prizonierii americani din războiul 
Coreei au fost supuşi la o pură şi simplă «spălare a creierului» (de către 
«specialişti» sovietici şi chinezi, adevărat)” (Goma, 1995, pp. 152-153). 


Experimentul a început cu câteva luni înainte în închisoarea de la 
Suceava; scopul experimentului l-a constituit reeducarea politică a 
“ studenţilor pentru reintegrarea lor în viața comunistă a ţării. Ideea care 
a servit drept punct de plecare pentru programul de reeducare a fost 
aceea că studenții sunt produsul unei educaţii burgheze reacționare. În 
procesul concret al reeducării, această idee era evidențiată îndeosebi în 
cea de-a treia etapă, în care deţinutul era obligat să demaşte și rolul 
şcolii, începând cu cea primară, şi complicitatea profesorilor în 
orientarea către doctrinele reacționare şi ideologia burgheză. Remediul 
îl constituia, desigur, însuşirea şi profesarea doctrinei marxiste. Vorbind 
despre trecutul său legionar, Țurcanu dădea vina pe educaţia 
criminală”, „burghezo-capitalistă”, ideologia comunistă l-a ajutat să-şi 
descopere vocația „pedagogică” de a-i conduce pe alții pe „calea ce 
bună”: „mi-am dat seama că sunt ros în interiorul meu de un putregai al 
unui trecut urât şi al unei educaţii criminale. (...) După ce am reuşit să-mi 
curăţ interiorul de toată murdăria educaţiei burghezo-capitaliste, primită 
în şcoală, în universitate, la biserică, mi-am propus ca ţel suprem în viață 
să aduc şi pe alții pe calea cea bună” (Dumitrescu, 1990, p. 23). 
Programul de reeducare avea la bază o psihologie a terorii, concretizată 
prin utilizarea unor tehnici de abuz psihiatric, în scopul distrugerii 
personalității individului. Nu suprimarea biologică a adversarului era 
importantă în acest caz, ci distrugerea personalității lui: „transformarea 

omului într-o pastă docilă, maleabilă, supusă tuțuror capriciilor 
dresorului. Un robot” (Bacu, 1991, p. 30). Experimentul reeducării 
sfidează, deopotrivă, genetica, psihologia şi pedagogia. Premisa 
fundamentală a pedagogiei sovietice este aceea că ființa umană nu 
este decât o materie, o masă amorfă, „o pastă docilă şi maleabilă”, 
care trebuie modelată pentru a primi forma dorită. Experienţa lui 
Miciurin în domeniul agrobiologiei, de creare a unor plante „complet 
noi”, trebuia valorificată în domeniul pedagogiei, pentru crearea unor 
ființe umane „complet noi”. Pedagogia reeducării a mai adăugat o 
premisă: pentru că, în acest caz, educația nu vizează copilul, o 
ființă în formare, ci omul deja format (format „rău”!), era necesară 
o etapă prealabilă, de distrugere a „formei”, a identității, pentru a 
se ajunge din nou la acea materie amorfă care permite „re- 
modelarea” după tiparul cel bun”. Nu întâmplător, ținta 
experimentului de la Piteşti au constituit-o studenții: aceştia formau un 
grup mai puțin închegat şi mai puțin stabil, încă în formare şi, în 
consecință, mai uşor de condus pe o cale sau alta. Mai mult, studenții 
făceau parte din generaţia care nu putea fi pierdută: putea fi 
sacrificată” generația adulților, dar trebuia asigurată stabilitatea 
regimului intervenindu-se asupra generaţiei care nu-şi crease o situație 
stabilă în vechiul regim prin inocularea noii mentalități; transformarea 
studenților în „oameni noi” urma să asigure stabilitatea regimului, 
deoarece, prin natura activităţii lor, aceştia urmau să transforme alte 
persoane în „oameni noi” şi aşa mai departe (Talaban, 1999, p. 149). 

Etapele reeducării la Piteşti reflectă „logica” transformării radicale a 
naturii umane (Bacu, 1991, Ierunca , 1990): 

+ demascarea externă, care nu eră „decât” o amplificare până la 
paroxism a anchetelor făcute de Securitate, unde deţinutul trebuia 
să spună „absolut tot” ce comisese sau intenționase să comită; 
predominantă era tortura fizică; 

+ demascarea internă, o etapă în care deținutul era obligat să-i 
denunțe pe cei din jurul său, de exemplu, atitudinea binevoitoare 
a unui gardian sau anchetator etc.; 

+ demascarea de sine sau dezavuarea relaţiilor cu familia şi prietenii 
apropiaţi (inventarea de infamii pe care să le pună în seama 
acestora) şi negarea propriei personalități prin scrierea unei false 
autobiografii în care să prezinte toate „perversiunile” de care era 
capabil şi pe care le-a practicat. Izolarea prin distrugerea 
relațiilor cu ceilalți constituia etapa cea mai importantă a 
procesului care avea ca finalitate transformarea identităţii. H. 
Arendt apreciază că principala caracteristică a omului-masă este 
izolarea, lipsa unor relaţii sociale normale (1994, p. 418). În 
această etapă, cerința reeducatorului se contopea adesea cu 
dorința de autonimicire a reeducatului; 

+ reeducarea celui mai bun prieten, 0 etapă care încheia 

metamorfoza identității pentru că victima se transforma în călău. 

Programul de reeducare a fost unul de inspiraţie sovietică; D. 
Deletant crede că inițiativa programului i-a aparținut lui Beria sau chiar 
lui Stalin. Fundamentul pedagogic al programului l-a constituit teoria 
pedagogică a lui Makarenko referitoare la reeducarea criminalilor de 
drept comun; dacă în coloniile înființate de Makarenko reeducarea se 
realiza prin muncă în colectiv, varianta românească a reeducării 
presupunea însă aplicarea unor torturi fizice şi psihice permanente 
(1998, p. 507). 

Nu am intenționat o explicație psihosociologică, ci doar o încercare 
de determinare a dimensiunii pedagogice a fenomenului Piteşti şi de 
specificare a sensului termenului de reeducare din perspectiva acestui 
experiment, care a fost, poate întâi de toate, un experiment pedagogic; 
reuşita experimentului urma să conducă la extinderea acestuia la nivelul 
întregii țări. Experimentul Piteşti nu a fost un succes, s-a spus chiar că 
închisorile comuniste din România au acționat ca un vaccin împotriva 
oricărei ideologii totalitare (Talaban, 1999, p. 111). Ceea ce s-a obținut 
a fost chiar opusul a ceea ce inițiatorii experimentului doreau să obțină: 
nu pierderea identităţii, ci o autentică regăsire de sine printr-o credință 
profundă. În aceasta a constat paradoxul acestui experiment: efortul cel 
mai încrâncenat de formare a unui om nou s-a metamorfozat într-o 


. 

experienţă religioasă, a cunoaşterii de sine şi de Dumnezeu. Proiectul 
formării omului nou la scara întregii societăți nu a fost însă abandonat; 
altele trebuiau să fie mijloacele punerii sale în practică, mult mai 
subtile, mai rafinate şi, evident, mai eficiente. Învăţarea unui nou mod 
de „a gândi” trebuia însoțită şi de învățarea unui nou limbaj, cel oficial, 
un limbaj construit artificial şi alcătuit din formule şi clişee. 


10. Educaţie şi limbaj totalitar 


Sintagma limbaj totalitar a fost consacrată de Jean-Pierre Faye; 
după Châtelet şi Pisier (1994, p. 550), meritul principal al lui Faye este 
acela de a fi arătat că practicile totalitare devin posibile numai după ce 
au fost făcute acceptabile prin: limbaje care au devenit şi ele 
acceptabile. Din punctul de vedere al lui Faye, nu numărul victimelor 
este criteriul decisiv pentru determinarea caracterului totalitar al unui 
regim sau al unei mişcări, ci natura discursului care susține regimul sau 
mişcarea în cauză: „Mor mai mulți oameni pe şosele într-o duminică a 
Rusaliilor decât au murit prin acțiunea călăilor nazişti! Dar gestul 
acestora din urmă ţine de un discurs care va urzi acțiunea de-a lungul 
celui de-al doilea sfert al secolului al XX-lea [s.n.]” (Faye, 1973, p. 67). 
Analiza limbajului, îndeosebi a celui politic, constituie una dintre cele 
mai simple modalităţi de identificare a naturii unui regim (Hill, 1990, p. 
7). Pentru a deveni eficientă, noua putere a confecționat o „limbă nouă” 
în care cuvintele au căpătat un sens diferit de cel obişnuit. Dicţia, 
vocabularul special îi conferă realitatea unei limbi liturgice, care denotă 
transcendența socialismului şi semnalizează omnipotența partidului 
(Besancon, 1999, p. 59). Pentru menţinerea puterii totalitare, era 
necesar un limbaj totalitar, care nu constituia doar vehiculul ideologiei 
oficiale, ci şi mijlocul cel mai eficient de preîntâmpinare a gândirii 
„eretice” (Rupnik, 1990, p. 288). 

Prima impresie pe care o lasă încercarea de a: analiza limbajul 
totalitar este aceea a simplităţii; simplismul aparent al discursului 
totalitar este adesea descurajant pentru cercetătorul care încearcă să 
ajungă la semnificații şi înțelesuri. (Châtelet, Pisier, 1994, p. 549). 

Retorica simplificatoare (sloganuri, formule lapidare) asigură 
eficacitatea socială a ideilor. Limbajul totalitar speculează la maximum 
funcţia expresivă şi, mai ales, funcția persuasivă a sloganurilor, care 
acționează ca simboluri sociale şi ca justificări simbolice ale mișcărilor 
sociale. Sloganurile au putere simplificatoare, transformă problemele 
complexe în situaţii exagerat de simple, pentru rezolvarea cărora nu 
este necesară decât voinţa de a acționa; mişcările sociale le utilizează 
pentru a atrage atenția asupra unor probleme şi a provoca răspunsuri 
emoționale, pentru a modifica percepțiile prealabile, pentru a determina 
sau întări adeziunea în raport cu O idee etc. (Stewart ş.a., 1995, p. 420). 
Vocabularul limbajului comunist este sărac şi foarte uşor de 
inventariat”; termenii care se repetă cu obstinență sunt expresia unor 
valori perene ale umanității: pace, libertate, democraţie, patriotism, 
progres, cooperare etc.; adeziunea la aceste valori se transformă în 
adeziune la ideologia sistemului comunist. „Limba nouă” este o limbă 
sărăcită, alcătuită din clişee care au un rol foarte precis, de obnubilare a 
gândirii. Limbajul comunist anulează nuanțele şi este omogen Şi 
uniform, chiar şi atunci când este vorba de un limbaj artistic sau 
ştiinţific; într-un articol intitulat Criza culturii româneşti, publicat în 
Jurnalul de dimineaţă din 14 noiembrie 1946, M.A. Petrescu surprinde 
transformările gândirii şi limbajului artistic sub influența doctrinei 
realismului socialist: „Creatorul nu are astăzi facultatea de a-şi lăsa 
liberă, spontană inspiraţia sa. EI este obligat a adopta numai anumite 
teme, de la care, dacă se abate, este pus la stâlpul infamiei. Este 
adevărat, se dă artistului o mare atenţie. El este invitat mai ales să 
coboare în mulţime, să participe la frământările ei, pe care apoi să le 
exprime şi cărora să le dea soluții. Dar însăşi această invitație este 
nesinceră. Pentru că, în realitate, artistul nu este chemat să dea nici O 
soluție — soluțiile sunt dinainte cunoscute şi ele sunt de ordin politic — 
iar participarea lui se reduce la repetarea unor tipare date. Trăim 
incontestabil o epocă a lozincilor” (Niţescu, 1995, p. 38). Scopul 
„remodelării” limbajului este acela de a reduce complexitatea 


problematicii umane la un număr minim de categorii, bine delimitate şi 

fără nuanţe, de a diminua până la anulare posibilitatea de a înțelege 
complexitatea prin utilizarea operațiilor gândirii: „Chiar dacă rezistența 
internă nu este anihilată, folosirea respectivelor «noțiuni» la nesfârşit, 
în viaţa de zi cu zi, de către individ, are un efect considerabil asupra 
subconştientului său. Individul ajunge să nu mai gândească, ci doar să 
încerce permanent să se adapteze folosirii unor termeni abstracți, care 
reduc întreaga complexitate a lumii exterioare la câteva clişee” (Ficeac, 
1999, p. 28). 

Este uşor de remarcat utilizarea unui vocabular belicos chiar şi 
atunci când se vorbeşte de pace: lupta pentru pace, dezarmarea 
adversarului, înarmarea elevilor etc. (Cathala, 1991, p. 38); verbul a 
lichida este foarte des întâlnit: lichidarea regimului fascist, a regimului 
burghezo-moşieresc etc. Descoperim 0 predilecție a limbajului 
comunist pentru termeni militari: întreaga societate pare a fi într-o 
permanentă stare de mobilizare pentru a ţine piept forțelor reacționare; 
nu este vorba despre o atitudine de apărare faţă de un duşman potenţial, 
ci de o luptă activă până la lichidarea (nimicirea, înfrângerea, 
zdrobirea etc.) definitivă a inamicului. Aproape toate cererile oficiale 
înregistrate la Registratura Universităţii „Al. I. Cuza”, oricât de banale 
(vizând, de exemplu, furnizarea unei cantități de stuf), se încheiau cu 
formula Trăiască lupta activă pentru pace! sau Luptăm pentru pace!. 
Problema selecţiei studenţilor şi a cadrelor didactice se transformă într- 
o problemă a recrutării acestora, adesea pe criterii ideologice şi nu 
strict profesionale. Procesul de învățământ este definit ca „înarmare” a 
elevilor cu un sistem de cunoştinţe în scopul formării unei concepții 
comuniste. Situarea într-o „tabără” implică prezența unei „tabere 
adverse”; această atitudine de opoziţie permanentă este reflectată într- 
un dualism al limbajului care exprimă o viziune maniheistă. Lumea se 
împarte în «noi» (comuniştii, care sunt expresia „forțelor” progresiste, a 
tot ceea ce este bun şi dezirabil) şi „ei” (cei care se opun comunismului, 
„forţele reacționare”, „imperialiste”, care întruchipează tot ceea ce este 
rău şi trebuie „lichidat”). Utilizarea unor prefixe peiorative: pseudo-, 
anti-, contra- etc. (anticomunist, pseudocomunist, pseudoştiinţific, 

contrarevoluţionar etc.) are rolul de a întări viziunea maniheistă asupra 
lumii prin ridiculizarea taberei adverse. 

Limbajul comunist neagă responsabilitatea individuală şi chiar de 
grup: în afara discursurilor foarte solemne, care dau expresie unor 
angajamente ideologice, pronumele „eu” nu este niciodată utilizat, fiind 
totdeauna preferată forma de plural, dar nu pentru a desemna un grup 
anume: „noi cei de aici şi de acum”, ci pentru a exprima în permanenţă 
adeziunea la ideologia comunistă: „noi, comuniştii”, „noi, partidul” etc. 
Cuplul dialogal „eu” - „tu” este înlocuit cu opoziţia „noi” - „ei”, care 
nu permite afirmarea subiectivităţii: „Repetarea dogmelor şi miturilor 
ideologice ruinează limbajul ca sistem simbolic, punând în loc discursul 
fără semnificaţii, destabilizând Eul, excluzându-l încetul cu încetul prin 
substituirea lui cu ideologia lui «noi» (noi, oamenii sovietici!), distruge 
memoria afectivă şi încetinește maturaţia intelectuală, ca mijloc de 
afirmare a personalității” (Neculau, 1999, p. 135). 

O altă caracteristică a discursului comunist este decontextualizarea. 
Absența funcţiei deictice, de contextualizare a sensului, este evidentă şi 
în cazul adverbelor de timp şi de loc, pe care limba de lemn le 
utilizează totdeauna în absolut: „acum” nu desemnează momentul 
exprimării, ci „epoca noastră”, în timp ce „mâine” înseamnă „în viitor” 
(Thom, 1993, p. 43). Limbajul comunist refuză precizia în favoarea 
exprimării vagi, abstracte şi redundante; identitatea emitentului şi 
specificitatea publicului receptor nu au nici o relevanță pentru discursul 
comunist, identic din punctul de vedere al stilului în oricare dintre 
variantele sale, indiferent de autor, temă sau public. Identitatea 
autorului contează atât de puţin încât articole şi chiar cărți întregi rămân 
sub condiția anonimatului, imprimând textului autoritatea întregii puteri 
comuniste, şi nu doar pe aceea a unui autor sau grup de autori. Am 
ilustrat deja acest aspect când am analizat publicaţiile pedagogice din 
anii sovietizării învățământului românesc. Cel care „învaţă” limba de 
lemn resimte autoritatea copleșitoare a acestei puteri anonime şi 
interiorizează, odată cu limba, dorința de a se exprima „aşa cum 
trebuie” şi teama de „a nu greşi” sau de „a nu da impresia că se opune 

Puterii”. Utilizarea tabu-urilor, îndeosebi cu privire la unele nume, 
recursul la eufemisme, impersonalizarea discursului sau utilizarea 
pronumelui personal la persoana întâi plural au rolul de a anula spiritul 
critic şi de a crea o atitudine de obedienţă; utilizarea „noului limbaj” 
constituie o modalitate a afirmării „omului nou”. 

Limbajul suferă un proces de transformare, de pervertire, în sensul 
că funcţia principală nu mai este aceea de comunicare sau 
exprimare, ci de mascare a rupturii dintre ideologia sistemului şi 
realitate. În acest scop, limba de lemn comunistă sacrifică verbul, care 
introduce timpul şi constrânge la precizie în favoarea substantivului 
care menţine echivocul atemporalităţii şi se pretează mai puțin la 
judecăţi de valoare (Thom, 1993, p. 42): „Aplicarea învăţăturii marxiste 
cu privire la educaţia în primul stat socialist din lume — Uniunea 
Sovietică, îmbogățirea acestei învățături de către V.I. Lenin în 
condiţiile construirii societăţii socialiste, cât şi crearea, P.C.R. ca 
avangarda marxist-leninistă a proletariatului din România:au permis să 
se treacă la o nouă etapă de dezvoltare a pedagogiei pe baze socialiste 
în ţara noastră. Această nouă etapă se caracterizează : a) printr-o mai 
profundă şi multilaterală critică făcută politicii culturale a regimului 
burghezo-moşieresc şi a şcolii burgheze; b) prin popularizarea 
realizărilor şcolii şi pedagogiei sovietice şi c) prin expunerea — de pe 
poziţiile marxist-leniniste — a principiilor care trebuie să stea la baza 
organizării învățământului şi educaţiei, conform intereselor şi sarcinilor 
de luptă ale clasei muncitoare, pentru construirea unei noi orânduiri 
[s.n.]” (storia pedagogiei, 1960, p. a Il-a, pp. 171-172). Un alt mijloc 
de mascare a realității constă în utilizarea construcțiilor pasive şi 
impersonale: „după cum se ştie”, „prin grija partidului s-au produs 
schimbări importante”, „s-au luat unele măsuri pentru orientarea 
procesului educativ pe baze noi”, „au fost numiţi îndrumători 
educativi” etc. 

Limbajul capătă sarcina magică de a plia realitatea pe viziunea 
dualistă, maniheistă asupra lumii şi devine astfel un limbaj liturgic 

„pedagogia și cotei o ——————— 


(Besangon, 1998, pp. 36-37), în care fiecare formulă indică adeziunea 
locutorului la sistem şi-l somează pe interlocutor să adere la rându-i: 
noul se opune întotdeauna vechiului, „noi” (comuniştii, forţele 
progresiste etc.) este totdeauna, explicit sau implicit, în opoziţie cu „ei” 
(burghezii, capitaliştii, forțele reacționare etc.). Opoziția nu exclude 
însă metafora organicistă: comunismul nu a apărut pe un teren gol, ci ca 
dezvoltare a unui „germene”, a unui „nucleu” de idei, ca împlinire, 
deci, a unei necesități istorice. În acelaşi timp, metafora organismului 
legitimează planificarea economică şi socială: aşa cum ființa biologică 
se conformează unui program prestabilit, la fel şi organismul social se 
dezvoltă după nişte planuri (Thom, 1993, p. 55). 

Comunismul a practicat, cu multă abilitate, un limbaj dublu: a 
proclamat intenții de eliberare umană şi a utilizat un vocabular specific 
idealurilor proclamate, dar a profesat o ideologie a urii şi a terorii 
menită să justifice „necesitatea istorică” a crimelor. Există un contrast 
izbitor între intenţii şi fapte, între discursul propagandei, menit să 
construiască imaginea comunismului în exterior şi cel ce dă expresie 
realității, în interior. Limbajul comunist excelează în utilizarea 
eufemismelor, al căror rol este de a „îndulci” realitatea, de a o face să 
pară mai aproape de idealurile proclamate, de a reduce distanța dintre 
idealuri şi realitate. Înfometarea sistematică a populației este denumită 
„alimentaţie rațională”, desființarea unor importante instituții de cultură 
se înscrie într-un „necesar” proces de „raționalizare”, dezrădăcinarea 
țăranilor şi exodul acestora către oraşe înseamnă „reconstrucție 
socialistă”, arestarea, persecutarea şi lichidarea atâtor persoane nu 
înseamnă decât „abolirea tuturor elementelor exploatatoare” etc. 

În această practică permanentă, sistematică a minciunii, cuvintele s- 
au vidat de conținut, s-au golit de semnificaţii. Lumea zugrăvită de 
Orwell în 1984 se conduce după principiile: libertatea este sclavie, 
războiul este pace, ignoranța este forță; cuvintele îşi pierd vechile 
înțelesuri şi ajung să capete sensuri total opuse acestora. Minciuna are o 
putere deformatoare şi generează într-o primă etapă „0 dublă 

reprezentare: una a realității şi alta a ficţiunii, între care spiritul se 
căzneşte să aleagă” (Popa, 2000, p. 108). Următoarea etapă este aceea a 
acceptării „realităţii oficiale”, a unei lumi interpretate ideologic, o lume 
„construită”, abstractă, care neagă lumea concretă, reală; această etapă 
coincide cu anularea spiritului critic, interogativ şi însuşirea „noii 
limbi”. | 

Pentru a descrie noua morală, comunismul se foloseşte de cuvinte 
care aparțin celei vechi: dreptate, egalitate, libertate; toți termenii care 
exprimă modalităţile binelui: justiţie, libertate, bunătate, generozitate 
sunt instrumentalizaţi în vederea unui ţel unic, care să-i cuprindă pe 
toți: comunismul. Aceste cuvinte nu mai întrețin însă cu vechea 
terminologie decât un raport de omonimie (Besangon, 1999, pp. 36-51). 
Pervertirea limbajului are un rol foarte precis, acela de a-i determina pe 
oameni să accepte ca adevărate valorile pe care urmează să le 
interiorizeze şi să le slujească: relația de omonimie creează confuzie şi, 
mai ales, iluzia că aceste valori sunt aceleaşi cu cele în care au crezut 
dintotdeauna, dar nu au fost respectate suficient de vechiul sistem 
politic; se produce astfel, prin limbaj, un transfer de încredere, 
întărindu-se iluzia că abia noul sistem politic va crea condițiile 
respectării acestor valori. Această pervertire a limbajului a generat, în 
final, o alterare a înţelesurilor cuvintelor utilizate excesiv şi abuziv; aşa 
se explică faptul că unele cuvinte au suferit un proces de extenșie 
semantică, acumulând chiar sensuri peiorative. În utilizarea cuvintelor 
care au suferit de această formă de supraîncărcare semantică remarcăm 
adesea o atitudine de prudenţă, datorită ambiguității întreținute prin 
folosirea lor. Recursul la aceste cuvinte generează un semn de întrebare 
cu privire la apartenența ideologică a locutorului. Termenul care a 
suferit, poate, cel mai mult prin utilizarea abuzivă şi denaturată în 
limbajul ideologiei comuniste, inclusiv în discursul comunist al 
pedagogiei şi al educaţiei, este cel de patriotism. Alterarea sensului 
cuvintelor care desemnează idealuri politice, spune Hayek, nu a 
reprezentat un episod izolat, ci un proces permanent, o tehnică de 

manipulare a oamenilor. Treptat, întregul limbaj a fost oarecum văduvit 
de sensuri, iar multe cuvinte s-au transformat într-un fel de cochilii 
goale, fără nici un înţeles precis, putând denota, deopotrivă, un lucru şi 
opusul său, utilizate numai pentru a declanşa emoțiile asociate încă 
acestor învelișuri (Hayek, 1993, p. 180). Este vorba deci de o aparentă 
extensie semantică, pentru că, în realitate, cuvintele se golesc de sensuri 
şi ajung să nu mai exprime nimic. Cuvintele nu trimit direct la 
realitate, ci la o interpretare ideologică a acesteia; în consecinţă, ele 
nu comunică nimic despre realitate, dar trezesc emoții, suscită pasiuni, 
atitudini de adeziune sau de respingere. Un alt efect al utilizării limbii 
de lemn a sistemului totalitar, remarcat de Orwell, este acela că oamenii 
se obişnuiesc să utilizeze cuvinte şi expresii uitând că acestea au 
anumite înțelesuri; ei ajung să vorbească fără să se refere la ceva 
anume; devine suficientă starea de exaltare care însoţeşte retorica. 
discursului în care se regăsesc acele cuvinte şi expresii. Însuşindu-şi 
noua limbă, omul nou tinde să piardă contactul cu realitatea şi să 
trăiască într-o lume plină de abstracții; el nu mai trăieşte în prezent, ci 
se raportează în permanență la un „viitor luminos”: „Hotărârea de-a 
subordona toate aspectele vieţii personale, sacrificându-le chiar, numai 
şi numai urmăririi unui «ideal luminos» creează cu adevărat un nou tip 
de om, un om care nu mai e omul normal, adică individul irepetabil, 
unicat în lume, ci a devenit omul-robot, o piesă, o părticică 
interşanjabilă într-o maşinărie animată de o mişcare ideologică aflată 
sub controlul complet al regimului politic. Acest om nou se socoteşte el 
însuşi ca făcând parte din valul de oameni ce vor primeni omenirea şi-i 
vor asigura un «viitor luminos»” (Satter, 1990, p. 127). Supusul ideal al 
regimului totalitar este acela pentru care deosebirea dintre adevăr şi 
fals, dintre realitate şi ficțiune nu mai există, pentru care criteriile 
adevărului nu mai funcţionează (Arendt, 1994, p. 614). Utilizarea unui 
vocabular „elastic”, a unor termeni cu O exagerată imprecizie (Young, 
1991, p. 178) are, printre altele, şi acest efect: de a face să dispară 
granița dintre adevăr şi ficţiune. Este cazul unor termeni precum: 

reacționar, duşman al poporului, sabotor, fascist, imperialist, mic 
burghez, contrarevoluționar etc., utilizați în mod abuziv, ori de câte ori 
vinovăția unor persoane sau instituţii care nu conveneau regimuiui nu 
putea fi probată prin fapte, dar trebuia dovedită prin raționamente 
sofistice. Membrii Academiei Române, desființate în 1948, au fost 
etichetaţi drept „„fascişti” şi „reacţionari”; cu aceleaşi „calificative” au 
fost daţi afară din universităţi şi instituţii de cercetare, în câteva etape, 
profesori şi cercetători dintre cei mai valoroşi. 

O altă caracteristică a limbajului comunist este utilizarea anii a 
modului imperativ, exprimând, pe de o parte, raportarea la o lume care 
încă nu există, o lume imaginară dezirabilă, pentru realizarea căreia 
„trebuie să facem totul”, pe de altă parte, caracterul normativ al 
discursului comunist, care înlocuieşte afirmaţia cu ordinul. Discursul 
comunist nu descrie şi nu explică nimic, ci impune reguli, norme de 
conduită comunistă. În ciuda pretenţiei de ştiințificitate, discursul 
comunist aparţine stilului ideologic; fiecare propoziție este „orientată”, 
elogiază sau blamează, implică o judecată de valoare şi o adeziune: 
„Elevul trebuie să simtă, pe baza educaţiei morale pe care o primeşte, 
că trebuie să fie gata să aducă supremul sacrificiu pentru apărarea 
patriei socialiste, că trebuie să urască pe duşmanii U.R.S.S., că trebuie 
să învrăjbească pe orice duşmani ai popoarelor, să urască pe 
provocatorii de războaie de cotropire şi subjugare [s.n.]” (Roller, 1948, 
p.119). 

Interesat de mascarea realității şi nu de descrierea ei, de cenzura 
gândului şi nu de comunicarea lui, limbajul comunist este mai degrabă 
un antilimbaj; asistăm la o metamorfoză a limbajului sub imperiul 
ideologiei: „în ciuda deghizării ei în cuvinte şi în propoziţii, ea [limba 
de lemn - n.n.] nu mai este o limbă; nu mai găsim în ea nimic din ceea 
ce constituie limbajul, nici libertatea de a alege cuvintele şi ideile, nici 
prezența unui subiect, nici notația timpului, nici un raționament de 
formulat, nici un sens de exprimat. După ce a fost posedat de ideologie, 
limbajul nu mai este decât umbra lui însuşi” (Thom, 1993, p. 223). 

Deşi expresia „limbă de lemn” a fost utilizată pentru a desemna 
specificitatea discursului comunist  (Thom, 1993), limbajul 
postcomunist nu se sustrage definitiv, din nefericire, paradigmei de 
analiză ce permite înţelegerea rolului şi a funcţiilor limbii în sistemul 
comunist; schimbarea unui regim politic nu înseamnă schimbarea 
imediată a mentalități şi a limbajului care o exprimă (Slama-Cazacu, 
2000, p. 55). 


Pa RA 
„sem E mi i creta SI 


- - 
T——. 


Pour LL SI 


zu geci Eseu. - 
licit: psd să gaz. te puii ba 
tgp île puiule, i 


i ai ră | pe. ee. & E: ami Mit manat! 


8 ei LL a Ze pe Baja „ea 
pre: arat SS. der aglamie și n adr 
= ase e e G priza» 
icter i abeau sari fciu pene apărate 
a pă ar ă pe dopoanii URI. că dr 

ferim aeet, pdupraaai mi popoare, 0 ieri re 
Deal mn ip apiee a" apămpollareată Vot), 
pa a | 

be vecie» A E a ia ada cama 
are Ax: Vigvbujă câine cate ţa dop: 
p- răi - 0 iiiăimă e dmbajaial ab impec 
Case iul Aiiii-ai îi euriaoi și DU e 


. ir MatatA pu pasi E Male sili caz 
de » cap cseviaitula 3) ierti pi 


Capitolul IV 


STUDIU DE CAZ: UNIVERSITATEA 
„ALEXANDRU 1. CUZA” ÎN ANII 1945-1955 


1. Precizări 


Opţiunea pentru analiza sistemului de învățământ superior are o 
relevanță aparte în contextul acestei lucrări. Întrucât cartea pune în 
discuţie relația dintre ideologie şi ştiinţă şi denaturarea ideologică a 
ştiinţei, particularizarea acestei cercetări la situația din învățământul 
superior dobândeşte o relevanţă în plus, universitatea fiind „laboratorul” 
ştiinţei, locul în care este creată ştiinţa şi de unde trebuia să înceapă, deci, 
pervertirea ideologică a acesteia. Am ales intervalul 1945-1955 întrucât 
aceasta este etapa cea mai semnificativă pentru determinarea contextului 
schimbărilor generate de ideologia comunistă în sistemul universitar 
românesc. Analiza acestei perioade permite înțelegerea transformărilor 
survenite în contextul legislativ creat după adoptarea Legii pentru 
reforma învățământului din 3 august 1948. 

Sursa principală a acestui studiu o reprezintă documentele din Arhiva 
Universităţii „Alexandru ]. Cuza”, Fondurile Rectorat şi Birou Personal, 
păstrate la Arhivele Statului din laşi!. Nu ne-am propus să realizăm o 
cercetare istorică (pentru că astfel de cercetări există deja şi sunt realizate 
chiar de istorici), ci numai să ilustrăm relaţia dintre ştiinţă şi ideologie 
în contextul sovietizării învățământului superior românesc şi să punem în 


1 Trimiterile la documentele ce provin din cele două fonduri sunt specificate, în 
teii, cu R (Fond Rectorat) şi P: (Fond Birou Personal). 

2. Menţionăm, în acest sens, teza de doctorat aizistoricului Dănuţ Doboş, 
Universitatea ieșeană în primele decenii de după cel de-al doilea război mondial, care 
ne-a oferit un suport informaţional important în realizarea acestui studiu. 

evidenţă o serie de aspecte relevante din punct de vedere pedagogic şi 
epistemologic: încălcarea principiului autonomiei universitare, rolul 
ştiinţelor socio-umane şi, în mod special, al pedagogiei în realizarea 
proiectului comunist, conținutul ideologic al cursurilor şi al programelor, 
criteriul ideologic în selectarea cadrelor didactice şi a studenţilor etc. 

Studiul nu-şi propune să judece persoanele implicate, ci doar să 
descrie o situație pe baza documenfelor de arhivă şi a surselor 
bibliografice precizate şi să semnaleze abuzurile pe care le generează 
implicarea ideologiei politice în viața ştiinţifică şi în activitatea 
didactică a Universităţii. 

Descrierea unei situaţii şi interpretarea nu constituie etape izolate în 
derularea studiului de caz. Am optat pentru o prezentare predominant 
descriptivă din cel puţin două rațiuni: în primul rând, pentru că situațiile 
prezentate sunt cât se poate de „grăitoare” şi „vorbesc de la sine”, apoi, 
pentru că menţinerea în planul descriptiv şi neimplicarea interpretativă 
echivalează cu situarea într-o „zonă de neutralitate”, dimiăuând riscul 
implicării subiective şi al analizei pasionale. Termenii care 
caracterizează cel mai bine starea Universităţii ieşene în perioada la 
care ne raportăm, o perioadă marcată de tensiuni şi conflicte alimentate 
politic, sunt: excese, abuzuri, ilegalităţi. Repetarea lor aproape 
obsedantă (expresie a obsesiilor vremii!) este, cu siguranță, obositoare 
din punct de vedere lingvistic, dar absolut necesară, după părerea 
noastră, pentru a da expresie unei realități patologice. Argumentul 
lingvistic cedează în fața argumentului ontologic, iar frumuseţea 
textului coerent, necontradictoriu şi neredundant e sacrificată cu bună 
ştiinţă în favoarea unui text care se străduieşte să redea, pe cât posibil 
coerent, O realitate marcată de incoerenţe, aberaţii, contradicții. 

Succesiunea etapelor în prezentarea studiului este sugerată (chiar 
generată!) de „logica” desfăşurării evenimentelor. Aceste momente în 
derularea conținutului exprimă succesiunea evenimentelor în 
documentele studiate. 


(Je 

2. „Purificarea” politică a învățământului superior 


Convenţia de Armistițiu încheiată între România şi U.R.S.S. la 12 
septembrie 1944 a constituit începutul conturării contextului legislativ al 
purificării politice a administrației publice şi a vizat toate categoriile de 
funcționari numiţi în perioada 1938-1944, care au colaborat cu regimurile 
carlist şi antonescian. Legea nr. 461 referitoare la purificarea 
administraţiei publice, apărută în Monitorul Oficial din 19 septembrie 
1944, prevedea la articolul 4 înființarea comisiilor de epurare, care aveau 
rolul de a „face cercetări înlăuntrul departamentului sau instituției prin 
toate mijloacele ce le stau la dispoziţie” (art. 4), de a „face propuneri 
concrete şi motivate ministrului sau şefului administraţiei, care va aprecia 
şi decide” (art. 5). Legea preciza, de asemenea, că rezultatele activităţii 
acestor comisii, aprobate de ministrul sau şeful instituției, „nu vor putea 
fi atacate sau contestate pe nici o cale” (art. 5). Senatul Universităţii din 
Iaşi, întrunit la 2 octombrie 1944 sub preşedinţia rectorului Mihai David, 
stabilea următoarea comisie: Leon Baliff, de la Facultatea de Medicină, 
Gheorghe Zane, de la Facultatea de Drept, şi I.Gh. Botez, de la Facultatea 
de Ştiinţe. În urma schimbării conducerii Universităţii în octombrie 1944, 
s-a constituit o nouă comisie, alcătuită din: Alexandru Myller, noul rector 
al Universităţii, în calitate de preşedinte, Jorgu lordan şi Gheorghe Zane, 
ca membri. La începutul anului 1945, Gh. Zane a demisionat; „nu-mi 
plăcea această comisie — notează profesorul Zane în Memoriile sale — 
căci de fascişti la laşi nu putea fi vorba” (1997, p. 112). În locul său, a 
fost numit profesorul Andrei Oțetea, de la Facultatea de Litere şi 
Filosofie (decizia a fost publicată în Monitorul Oficial din 22 mai 1945). 
Este evidentă opțiunea guvernanților pentru integrarea în aceste comisii a 
unor personalități de mare prestigiu, cu o autoritate ştiinţifică 
incontestabilă. Al. Myller, preşedintele comisiei, a creat un puternic 


„centru de cercetare în domeniul matematicii, în cadrul Seminarului 


Matematic pe care l-a înființat la Universitatea din laşi, în 1912, care 
dispunea de una dintre cele mai mari biblioteci de matematică din sud- 
estul Europei. Cu ocazia unei Conferinţe Internaţionale de Geometrie, 
care s-a desfăşurat în octombrie 1995 la Universitatea „Al.I. Cuza” din 
laşi, profesorul Dan Papuc caracteriza această perioadă ca fiind 

„anormală”, „cumplită pentru societatea românească” şi preciza că însuşi 
profesorul Myller ar fi considerat-o astfel prin 1952, într-un cerc restrâns, 
în biblioteca Seminarului Matematic, afirmând: „trăim vremuri de 
groază!” (Papuc, 1995). 

Ceea ce a dat specificitate activității comisiei constituite pentru 
Universitatea ieşeană este faptul că aceasta şi-a desfăşurat activitatea la 
Bucureşti, nu la Zlatna în Alba-lulia, unde se afla atunci în refugiu 
instituţia ieşeană; acest amănunt ar putea fi esențial, în opinia lui D. 
Doboş, pentru explicarea abuzurilor ce au caracterizat activitatea, 
comisiei, deoarece a oferit „posibilitatea asigurării depline a secretului 
privind propunerile de licenţiere a universitarilor considerați vinovați de 
colaborarea cu regimurile carlist şi antonescian, precum şi posibilitatea 
exercitării controlului direct al Ministrului Educaţiei Naţionale, Ştefan 
Voitec, asupra activităţii Comisiei” (Doboş, 1994, pp. 35-36). 

Următorul pas în crearea contextului legislatiy, al „purificării” pe 
criterii politice a învățământului superior l-a constituit apariţia Legii 217 
din 30 martie 1945; potrivit articolului 9 din această lege, comisiile de 
epurare aveau dreptul de a aduna informaţii „pe orice cale, chiar fără 
ascultarea funcţionarului cercetat”. Prin Decretul 1578/1945 au fost dați 
afară din învățământ, în conformitate cu dispoziţiile articolului 11 din 
Legea 217/1945: Ion Plăcințeanu, profesor titular la Facultatea de Ştiinţe, 
A.C. Cuza, Petre Dragomirescu, Gheorghe Drăgănescu, profesori titulari 
la Facultatea de Drept, Dumitru Găzdaru, profesor titular la Facultatea de 
Litere, lon Claudatus şi Constantin Vasilescu, profesori titulari la 
facultatea de, Medicină, Constantin Tomescu, profesor titular la 
Facultatea de Teologie, Ioan Gheorghiu, agregat onorific şi conferenţiar 
„definitiv la Facultatea de Ştiinţe, Alexandru N. Florescu, asistent definitiv 
la Facultatea de Ştiinţe, şi Dumitru Gherasim, asistent definitiv la 
Facultatea de Drept (Dosar 2R/1945). Prin Decretul 1604/1945, conform 
articolului 12 al aceleiaşi legi (217/1945), au fost licenţiaţi: Florin Sion, 
profesor la Facultatea de Drept, Radu Vulpe, profesor la Facultatea de 
Litere şi Filosofie, Lecca Morariu, profesor la Facultatea de Teologie, 
Emil Diaconescu, conferenţiar la Facultatea de Litere şi Filosofie, 
Timotei Coşciuc, şef de lucrări la Facultatea de Ştiinţe (Dosar 

2R/1945); decizia a fost publicată în Monitorul Oficial din 28 mai 
1945. Arhiva Universităţii din laşi conţine câteva extrase de pe fişele 
personale ale unor profesori, primite la cererea rectoratului de la 
Chestura de Poliţie, în care se precizează raportul fiecăruia cu mişcarea 
legionară: I. Claudatus, loan Enescu, loan Gheorghiu, Virgil Nitzulescu 
şi C. Vancea de la Facultatea de Medicină, Mihail Cămăruţ (Arte 
Frumoase), Dumitru Găzdaru (Litere şi Filosofie) — „simpatizanți 
legionari”, Radu Nimereanu şi Grigore Osipov Sineşti (Medicină) — 
„suspecți legionari”; Constantin Tomescu şi Neculai Popescu-Prahova 
de la Facultatea de Teologie — „foşti membri ai Partidului Naţional 
Creştin”, Vasile Hudici (Arte Frumoase) — „cunoscut legionar” (Dosar 
4R/1945). Este de remarcat subiectivitatea criteriilor invocate într-un 
asemenea context pentru aprecierea profesorilor vizați, apreciere care 
urma să aibă consecinţe dintre cele mai grave. Cadrele didactice de la 
Universitatea din Iaşi au fost obligate să depună declaraţii justificative 
şi memorii de activitate pentru perioada 1938-1944; Chiar unii 
absolvenţi ai Universităţii au prezentat astfel de declaraţii justificative 
în sprijinul foştilor lor profesori (cazul profesorului Florin Sion de la 
Facultatea de Drept este deosebit de relevant din acest punct de vedere). 
Este remarcabil gestul de colegialitate al profesorului Vasile Pavelcu, 
decan al Facultăţii de Litere şi Filosofie, care a intervenit în favoarea 
profesorului Caraman, în chiar memoriul său justificativ, apreciind 
activitatea desfăşurată de acesta în timpul războiului pentru organizarea 
Bibliotecii de Limbi Slave (Doboş, 1994). 

Obiectivul principal al acestei etape a fost realizarea cât mai rapidă a 
purificării, în perioada în care Universitatea se afla încă în refugiu. 
Atitudinea tolerantă, în unele situații, a ministrului Ştefan Voitec 
îngreuna realizarea acestui obiectiv; într-o scrisoare din 20 iunie 1945 
adresată ministrului, rectorul exprima rugămintea „ca legea epuraţiei să 
fie aplicată riguros şi fără reveniri asupra hotărârilor luate” (Dosar 
6R/1945, p. 653). Cererea de demisie adresată de Al. Myller ministrului 
Voitec la 31 iulie 1945 exprimă foarte clar atmosfera de teroare ce a 
caracterizat „purificarea” politică a Universității: 

„Faptul că am fost numit rector în urma actului de la 23 August mi-a 
impus sarcina grea şi neplăcută de a face epuraţia politică printre | 
colegii mei. Ştiam bine că la universitatea de unde a pornit mişcarea 
antisemită şi legionară, care a adus dezastrul ţării, şi în oraşul unde au 
murit peste 11000 de oameni de pe urma unui pogrom, care în definitiv 
nu era decât continuarea unor manifestații şi excese studenţeşti, 
epuraţia trebuia să fie severă. Am făcut una dreaptă, mai severă ca în 
altă parte, totuşi îngăduitoare şi poate insuficientă pentru a îndepărta pe 
cei ce ar putea readuce reacţiunea în universitate. Că a fost îngăduitoare 
reiese spre exemplu din faptul că profesorul Daşcovici, absolvit la noi, 
a fost epurat de comisia presei, sau din faptul că acum mi se cere să iau 
măsuri noi. Că a fost insuficientă pentru a impune cel puţin o rezervă în 
atitudine la universitate reiese, spre exemplu, din acțiunea asistenților 
Facultăţii de Științe în favoarea legionarului Coşciug, a profesorilor 
Facultăţii de Litere în favoarea hitleristului Vulpe, a facultăţii de 
Medicină în favoarea legionarei Chelărescu şi din activitatea profascistă 
ce se accentuează tot mai mult printre studenți. 

Dar ceea ce e deprimant şi de nesuportat pentru mine e faptul că 
aceste manifestări reacționare, susținute cu îndârjire şi interesat de 50% 
de ambulanți şi epuraţi ce mişună prin Bucureşti, nu au întâmpinat în 
minister nici un gest de dezaprobare, de respingere. Prin aceasta, 
autoritatea mea față de colegi şi studenți a fost ştirbită, am rămas expus 
calomniilor şi forțat să trăiesc într-o atmosferă de intrigă de nesuportat 
(...)” (Dosar 8R/1945). ici 

Două zile mai târziu, la 2 august 1945, prorectorul Ilie Popa îşi 
depunea, de asemenea, demisia, motivând că acţiunile ce urmăreau 
anularea celor „două mari rele” cu care se confrunta Universitatea: 
reacţiunea şi ambulantismul sunt prea des sabotate sau nesusținute de 
forurile superioare. O adresă către ministrul educaţiei naţionale din 4 
august 1945 prezintă un extras din procesul verbal al şedinţei Senatului 
Universitar din 31 iulie 1945 din care rezultă că rectorul Myller, 
prorectorul Popa, decanii: Țupa, Angelescu, Balmuş şi Cernătescu şi 
delegaţii facultăţilor în Senatul universitar: Bădărău şi Botez cer să fie 
considerați demisionaţi. Motivația gestului lor a constat în neputința 

rezolvării următoarelor probleme: 1. problema epuraţiei; 2. problema 
ambulantismului, ordinei şi a autonomiei universitare; 3. problema 
refacerii materiale a Universităţii. Decanul Țupa, cel mai vechi profesor 
dintre decani, urma să-l înlocuiască pe Al. Myller până la numirea 
noului rector (Dosar 8R/1945). 

Victime ale abuzurilor nu au fost doar profesorii, ci şi studenții. În 
scurtul interval de timp în care l-a înlocuit pe Al. Myller, Al. Țupa a 
luat atitudine față de ilegalităţile şi abuzurile la care au fost supuşi 
studenții. Într-o scrisoare adresată ministrului educației naţionale, 
rectorul 'Țupa îl înştiința că organele Siguranţei locale au făcut arestări 
printre studenți, îndeosebi printre cei ai Facultăţii de Medicină, „pentru 
simpla bănuială de participare sau de aderare la acțiunea de 
propagare a unor idei, zise subversive. În faţa acestei situaţiuni, îmi iau 
îngăduința de a atrage atenția Dumneavoastră asupra faptului că aceste 
arestări efectuate în rândurile studențimii sunt săvârşite fără a se ține 
seama de procedura legală prevăzută în atari împrejurări, că deținerea 
studenţilor durează de multă vreme fără a se fi putut stabili o culpă bine 
justificată şi că condițiunile de trai ale studenţilor în închisoare sunt de 
natură a fi vătămătoare sănătăţii şi chiar vieţii lor, fiind printre altele 
expuşi primejdiei infecțiunii tifosului exantematic, ce bântuie încă în 
localitate şi în întreaga regiune a laşului. (...) Acţiunea polițienească 
dezlănţuită în ultimul timp asupra unei părți a studențimii ieşene a 
început deja să se înrădăcineze ca un obicei al locului, consfințit de 
vremuri şi de nepăsarea oamenilor, ea fiind aplicată fără nici un 
discernământ şi fără a se lua în considerare mediul şcolar în care se 
desfăşoară [s.n.)” (Dosar 8R/1945). 

În vara anului 1945, prima etapă a „procesului epurării” la 
Universitatea ieşeană se încheia „cu succes”, având în vedere că, dintre 
cele 32 de propuneri de licenţiere făcute Ministerului de către comisie, 
doar în 3 cazuri Ministerul nu a dat confirmările necesare; în celelalte 
29 de cazuri, au fost emise decrete de licenţiere publicate în Monitorul 
Oficial în mai-iunie 1945 (Doboş, 1994, pp. 35-36). 

3. Începutul sfârşitului autonomiei universitare 


Şedinţele Senatului Universitar şi ale Consiliilor Profesorale care au 
urmat procesului de „epurare” la Universitatea din Iaşi au fost dominate 
de dispute pe tema politizării învățământului superior şi a încălcări: 
autonomiei universitare. Profesorii Petru Caraman, Al. Ţupa, Ştefan 
Bârsănescu, Dan Bădărău au atras în repetate rânduri atenția asupra 
încălcării principiului autonomiei universitare în procesul de „epurare” 
şi apoi de „comprimare” a posturilor şi a persvanelor la Universitatea 
ieşeană. În intervenţiile sale în sprijinul colegilor ameninţaţi cu 
îndepărtarea din învățământ, profesorul Caraman şi-a motivat. mereu 
atitudinea prin necesitatea respectării drepturilor şi a autonomiei 
Universităţii. Profesorul Al. 'Țupa, decan al Facultăţii de Medicină, 
preciza în şedinţa Senatului Universitar din 23 martie 1946: 
„Universitatea nu este a partidelor. Ea este peste partide. Ea nu se 
schimbă după partide şi după vremuri. Ea este permanentă. 
Universitatea are căderea de a îndruma politica şi nicidecum politica să 
îndrumeze Universitatea” (Dosar 33R/1946, p. 49). În acelaşi context, 
profesorul 'Țupa atrăgea atenția conducerii Universităţii asupra faptului 
că studenţii erau scoşi în stradă de diverse grupări politice şi expuşi 
abuzurilor poliției şi ale muncitorilor, incitați împotriva studenților: 
„Atrag încă o dată atenția asupra faptului că nu este posibilă o ordine şi 
o armonie în Universitate atâta timp cât vor exista grupări studenţeşti cu 
caracter politic proteguite de profesorii şi de brganele de conducere ale 
Universităţii” (Dosar 33R/1946, p. 50). Decanul 'Țupa avea să-şi piardă 
funcţia şi să fie înlocuit în Senat, la 20 mai 1946, cu profesorul Vasile 
Râşcanu, şi el un apărător al principiului autonomiei universitare. 

În şedinţa de Senat din 19 iulie 1947, în care s-a discutat problema 
comprimărilor de posturi şi de persoane, rectorul exprima ideea că 
decanii şi rectorul ar trebui informați de către profesorii facultăților 
asupra persoanelor care vor fi „comprimate”, pentru a nu se ajunge în 
situaţia ca deciziile să se ia doar de către comisia din Bucureşti, iar 
informaţiile urmau să fie confidențiale. Dincolo de aspectul moral al 
situaţiei, s-a pus, desigur, din nou, problema respectării autonomiei 
universitare. Pe de o parte, profesorul Bârsănescu a susținut ideea că 

Universitatea “trebuie consultată, iar acest lucru ține de respectarea 
autonomiei Universităţii; pe de altă parte, profesorul Balmuş a 
considerat autonomia universitară un principiu perimat care duce la 
crearea unui „stat în stat”: „Ideea autonomiei universitare a folosit ca un 
scut foarte comod sub care unii profesori vor să-şi ascundă slăbiciunile 
cetăţeneşti şi didactice. Autonomia universitară este o idee care a fost 
combătută acum 10 ani chiar de reprezentanți ai P.N.L.: a se vedea 
broşura profesorului C. Kirițescu. Acei care apără autonomia 
universitară văd în ea posibilitatea de a crea astfel un stat în stat. Nu se 
poate admite o autonomie universitară de care să se folosească fasciştii. 
Universitatea este a poporului român, nu a unei minorităţi, care poate 
gândi altfel decât poporul, şi de aceea trebuie să se subordoneze statului 
democratic român” (Dosar 80R/1946). Dacă punctul de vedere al 
profesorului Balmuş a fost unul strict ideologic, replica profesorului 
Bârsănescu a oferit un argument de natură logică: „Ideea creării unui 
stat în stat nu aparține autonomiei universitare. Autonomia universitară 
implică autonomie de gândire, care a fost respectată şi în evul mediu. 
Universitatea a ieşit din aspirațiile cele mai înalte ale spiritului 
omenesc”, profesorul Bârsănescu a atras atenția asupra faptului 
problema autonomiei universitare nu se poate pune în termeni politici. 
În acest context, profesorul I.C. Botez a precizat că „democraţia se 
bazează pe spiritul de toleranță” şi a apreciat atitudinea profesorului 
Balmuş ca fiind „sectară” (Dosar 80R/1946). 


| 
4. „Raţionalizarea” învățământului superior sau „strategia 
comprimărilor” 


D. Doboş (1994) interpretează strategia „comprimărilor” pusă în 
aplicare în învățământul superior ca parte a strategiei regimului 
comunist de bolşevizare a țării. Anul 1947 a fost unul plin de 
evenimente în favoarea regimului comunist: alungarea regelui Mihai, 
procesul liderilor P.N.Ţ. şi lichidarea partidelor tradiționale, lichidarea 
unei părți importante din elita intelectualității româneşti. 
„Comprimările din anul 1947 au însă şi alte semnificaţii. Pe de o parte, 
ele au pregătit reforma comunistă a învățământului din august 1948, 

prilej de a elimina o serie de alți «sabotori ai democraţiei comuniste», 
iar pe de altă parte, au reprezentat corolarul a trei ani de epurări. Csi 
care scăpaseră în 1945 au fost practic înlăturați în 1947, în frunte cu cei 
mai însemnați opozanți ai fenomenului epurărilor universitare din 
„perioada 1945-1947” (Doboş, 1994, p. 109). Din comisia de 
comprimare au făcut parte: prorectorul Constantin Mihul, profesorul 
I.Gh. Mihăilescu, decanul Facultăţii de Ştiinţe şi reprezentantul 
sindicatului universitar în comisie, şi profesorul Dan Simionescu, de la 
Facultatea de Litere şi Filosofie. Această comisie era subordonată 
Comisiei pentru rațiohalizarea învățământului universitar, înființată pe 
baza deciziei din 23 mai 1947, publicată în Monitorul Oficial din 27 
mai 1947 şi transformată la 16 iulie 1947 în Comisia interministerială 
pentru învățământ superior. Din Comisia interministerială făceau parte: 
preşedinte — Traian Săvulescu; vicepreşedinte — Petre Constantinescu- 
laşi; membri: Miron Niculescu; Constantin Daicoviciu şi Constantin 
Tepăneanu. Argumentul invocat era de natură tehnico-economică; 
principala atribuţie a comisiei era aceea de a prezenta „soluţii concrete 
cu privire la raționalizarea învățământului superior, în vederea realizării 
comprimării cheltuielilor de personal de toate categoriile” (art. 2, punct 
1). În realitate, procesul comprimării nu a fost deloc unul „rațional”, a 
dat câştig de cauză criteriului politic. Printr-o decizie a Ministerului 
Educaţiei Naţionale din 2 octombrie 1947 au fost suprimate temporar, 
începând cu data de 1 septembrie 1947 (!), câteva zeci de posturi de 
personal didactic din învăţământul superior; pentru Universitatea 
ieşeană numărul posturilor suprimate a fost de 22; lista posturilor 
suprimate temporar a fost publicată în Monitorul Oficial din 4 
octombrie 1947. Monitorul Oficial din 16 octombrie 1947 publica încă 
două liste: una cuprinzând universitarii „comprimaţi” definitiv, cealaltă, 
universitarii „comprimaţi” temporar. De la Universitatea din Iaşi au fost 
comprimate 72 de posturi; printre profesorii „comprimați definitiv”, 
Şerban Cioculescu, Petru Caraman şi Victor Iancu, de la Facultatea de 
Litere şi Filosofie. În Şedinţa de senat din 21 octombrie 1947, rectorul 
L. Baliff îşi arăta indignarea, precizând că deciziile au fost luate „fără a 
fi consultate organele responsabile ale Universității” (Dosar 35R/1947). 

Profesorul Râşcanu, decanul Facultăţii de Medicină, vorbea de o 
adevărată „masacrare” a acestei facultăți şi, arătând lipsa de temei a 
criteriului invocat („raționalizarea”), preciza: „Economiile realizate 
acum vor avea consecinţe dezastruoase în viitor prin rezultatele slabe ce 
va da învățământul în general şi cel universitar, în special (...)” (Dosar 
35R/1947). La Facultatea de Drept, din 20 de catedre au rămas 10, 
dintre care 4 cu salarizare, 3 fără salarizare, pentru celelalte 3 urmând a 
fi numiţi titularii (Dosar 35R/1947); concluzia nu poate fi decât aceea 
că se dorea distrugerea sistemului juridic al țării (Doboş, 1994, p. 116). 


5. Desființarea Facultăţii de Teologie 


La sfârşitul anului 1947 s-a pus şi problema desființării Facultăţii de 
Teologie; procesul-verbal nr. 6 întocmit în şedinţa de Senat din 15 
decembrie 1947 cuprinde dispute pe această temă. Chiar decanul 
facultăţii punea această problemă precizând că „activitatea Facultăţii de 
Teologie a fost apreciată ca opusă tendințelor de încadrare în noul 
regim democratic, ceea ce a dus la propunerea desființării ei de către 
Comisia interministerială de raţionalizare. S-a întocmit în acest sens un 
proces-verbal care încă nu & semnat de ministrul Voitec” (Dosar 
35R/1947, p. 23). Precizarea decanului Facultăţii de Teologie este cât 
se poate de relevantă pentru înțelegerea adevăratului criteriu care a stat 
la baza „raţionalizării”. învățământului superior. De altfel, el preciza 
mai departe că, în afara dificultăților materiale, facultatea se confrunta 
şi cu dificultăți de ordin „moral”: „unii profesori n-au înțeles să se 
încadreze în ritmul vremurilor, mai mult, au înțeles să se facă propa- 

Universităţii de Vest. Ultima variantă era susținută de decanul N. 
Nicolaescu._C. Balmuş s-a exprimat, fără nici o ezitare, împotriva 
revenirii la Iaşi, „argumentând” că Facultatea de Teologie „a fost o 
mare infecție. Din rândurile studenților teologi s-au recrutat cei mai 
„mari asasini. Atunci când la laşi se luptă să se creeze o nouă 
democraţie, nu e bine să se aducă o nouă infecție de microbi” (Dosar 
35R/1947, p. 24). Este remarcabil, şi în acest context, punctul de vedere 
al profesorului Ştefan Bârsănescu: Facultatea. de Teologie trebuie să 
rămână Universităţii din Iaşi, teama că ar constitui un factor de agitație 
fiind neîntemeiată. El aducea argumente de ordin pedagogic şi cultural, 
deopotrivă: tinerii din Bucovina, Moldova şi chiar Dobrogea nu aveau 
unde să-și facă educaţia teologică; mutarea în cadrul Universităţii din 
Jaşi ar duce la lărgirea orizontului cultural al studenților teologi, prin 
contactul cu studenţii celorlalte facultăți, prin frecventarea unor cursuri 
umaniste etc. (Dosar 35R/1947, p. 24). Prin Legea 87 pentru 
raționalizarea învățământului teologic universitar publicată în 
Monitorul oficial nr. 78/2 aprilie 1948, Facultatea de Teologie Suceava 
a Universităţii din laşi şi Facultatea de Teologie din Bucureşti formau o 
singură Facultate de Teologie în cadrul Universităţii Bucureşti; 
Facultatea de Teologie a Universităţii ieşene era, de fapt, desființată. 


6. Legea pentru reforma învățământului (3 august 1948) 


Până la 3 august 1948, a rămas valabilă Legea pentru organizarea 
învățământului superior din 23 mai 1942, republicată la 23 noiembrie 
1943. După lovitura de stat de la 30 decembrie 1947, s-a pus problema 
elaborării unei noi legi a învățământului care să orienteze reforma 
acestuia pe criteriul ideologiei comuniste. După adoptarea la 30 aprilie 
1948 a Legii nr.114, Constituţia R.P.R., la 3 august 1948 a fost publicat 
Decretul nr. 175 pentru reforma învățământului. Deşi învățământul 
superior se confruntase deja cu puternicele valuri ale „purificării”, 
Decretul 175 conținea prevederi explicite la adresa eventualilor 
„reacționari”, care s-ar fi putut opune „reformei”. Articolul XXXIII 
prevedea: „(...) Actualele facultăţi şi şcoli de învățământ superior vor fi 
restructurate, conform prezentei legi. În acest scop, se vor putea 

desființa catedre inutile, altele vor putea fi raționalizate, după necesităţi 
sau se vor crea catedre noi (....)” . Au fost desființate facultăţi, au fost 
desfiinţate catedre şi au apărut, într-adevăr, catedre noi: catedra de 
marxism-leninism, catedra de materialism dialectic, mai târziu, catedra 
de socialism ştiinţific. Potrivit deciziei 187946/1949, înregistrată la 
Rectorat la 13 octombrie 1949, Facultatea de Filosofie a Universităţii 
din Iaşi dispunea de trei catedre: marxism-leninism, economie politică 
şi materialism dialectic (Dosar 8R/1949). 

Pentru a înțelege sensul reformei iniţiate prin decretul din 3 august 
1948, profesorii Universităţii ieşene (ca şi cei ai celorlalte universităţi 
din ţară) au fost obligaţi să participe la şedințe-dezbateri, să audieze 
cuvântările responsabililor pentru Comisia de Învățământ Superior de la 
Regionala P.M.R., să studieze presa de partid etc. Anul universitar 
1948-1949 debuta sub semnul noii legi şi fiecare facultate, chiar fiecare 
profesor urma să răspundă direct de punerea în aplicare a ideologiei 
reformei: materialismul dialectic şi istoric. 


7. Cultul lui Stalin 


în decembrie 1949, Rectoratul adresa Ministerului o dare de seamă 
vizând „activitatea desfăşurată la facultățile Universității din laşi — pe 
baza construcțiunilor din adresa dvs. Nr. 204841/1949 — pentru 
sărbătorirea aniversării a 70 de ani de la naşterea Tov. I.V. Stalin”; 
documentul prezintă detaliat activitățile omagiale desfăşurate la fiecare 
dintre facultăţile Universităţii ieşene. De exemplu, la Facultatea de 
Filologie: în cadrul catedrei de limba rusă s-au ţinut cursuri speciale 
despre Stalin şi problemele culturii; la cursurile de marxism-leninism s- 
a vorbit despre Contribuţia lui I.V. Stalin la materialismul dialectic şi 
istoric, iar la celelalte cursuri şi seminarii s-au făcut menţiuni speciale 
despre contribuția „tovarăşului Stalin la orientarea literaturii spre 
metoda realismului socialist în roman, poezie şi teatru, scoțându-se în 
relief, prin contrast cu literatura orânduirilor burgheze, marele pas făcut 
înainte prin realizarea lumii socialiste”, la 4 decembrie 1949, în cadrul 
activităţilor extraşcolare, cu contribuţia personalului de la Facultatea de 
Istorie şi Geografie, s-a realizat o pagină specială în ziarul local Lupta 

Moldovei dedicată temei Stalin şi cultura; la 6 decembrie, în cadrul 
Societăţii de Ştiinţe Istorice, Filologice şi Folclor, se ţinea conferința 
Metodologia sovietică în ştiinţa literară, de la 1922 până astăzi. 
„Întreg personalul facultăţii, împreună cu studenții, a participat la 
sărbătorirea lui I.V. Stalin, organizată la Universitate la 11 decembrie 
1949. În şedinţa grupei sindicale a Facultăţii, ţinută la 14 decembrie 
1949, s-a prelucrat tema I.V. Stalin, iar grupa a trimis o scrisoare 
colectivă tovarăşului Stalin. Pentru data de 20 decembrie, gazeta de 
perete a facultăţii închina un număr special lui I.V. Stalin” (Dosar 
8R/1949). Sunt relevante manifestările Facultăţii de Istorie şi 
Geografie, unde s-au ţinut prelegeri care evidențiau „rolul lui Stalin în 
lupta pentru pace” şi s-a folosit „cu citate bogate” opera lui Stalin, 
Despre materialismul dialectic şi materialismul istoric, insistându-se 
asupra „importanței tovarăşului Stalin ca istoric”, „ca om politic, 
strateg, publicist (...)”, „ca apărător al păcii şi ca eliberator al poporului 
român” (!) (Dosar 8R/1949). Sunt deosebit de amănunțit descrise 
manifestările în cadrul Facultăţii de Filosofie, în care Stalin este 
prezentat ca „marele continuator al operei lui Marx, Engels, Lenin, 
genialul învăţător al oamenilor muncii din întreaga lume” . Titularul 
catedrei de marxism-leninism a arătat studenţilor (de la toate cele şapte 
facultăţi!) „cum a fost folosită geniala învățătură a lui L.V. Stalin şi 
„experiența Partidului Comunist Bolşevic al U.R.S.S. de către Partidul 
Comunist Român, începând cu tactica fixată la Congresul al V-lea din 
1932 şi până în prezent. A arătat apoi celelalte uriaşe înfăptuiri ale 
tovarăşului Stalin în legătură cu lupta și munca de construire a 
socialismului şi comunismului în U.R.S.S., precum şi rolul ce-l deţine 
astăzi în lupta pentru pace, democraţie şi socialism” (Dosar 8R/1949). 
La Facultatea de Pedagogie-Psihologie, Catedra de Psihologie s-a 
rezumat la sublinierea importanței concepției marxist-leninist-staliniste 
la fiecare dintre cursurile de specialitate, cu angajamentul de a afirma şi 
în activitatea extraşcolară, „în orice ocazie, uriaşa înrâurire a geniului 
lui Stalin în toate domeniile vieţii” şi de a participa „cu entuziasm la 
toate manifestaţiile şi solemnităţile” (Dosar 8R/1949, p. 758). 

Stalin, filolog, Stalin, istoric, Stalin, filosof, Stalin, om politic, 
apărător al păcii şi... eliberator al poporului român. Desigur, există O 
justificare: soarta facultăţilor cu profil umanist era pecetluită; pentru că 
ştiinţele socio-umane sunt predispuse la denaturări ideologice, această 
vulnerabilitate a fost speculată cu abilitate pentru a aservi aceste ştiinţe 
ideologiei, pentru a da o aură ştiinţifică ideologiei comuniste, care, de 
altfel, pretindea a fi „noua ştiinţă” şi singura valabilă. Sub impactul 
ideologiei, 'sfera ştiinţei s-a divizat: exista o „ştiinţă burgheză, 
retrogradă, reacționară” şi o „ştiinţă revoluţionară, marxist-leninist- 
stalinistă”. Ştiinţele exacte nu sunt marcate, cel puţin aparent, de o 
asemenea vulnerabilitate ideologică; şi totuşi, în contextul conturat aici, 
chimia, matematica, fizica erau pe cale să devină... sovietice!: „La 
Facultatea de chimie s-a insistat, la toate specialităţile, asupra 
sprijinului neprecupețit acordat de marele Stalin savanților sovietici, 
citându-se din lucrările sale. La Facultatea de Fizică şi Matematici, în 
afară de cele arătate la Facultatea de Chimie, s-a ținut, la 16 decembrie 
1949, o conferință despre Matematica sovietică şi rolul tovarăşului 
Stalin în lupta pentru pace şi cultură (Dosar 8R/1949). 


8. Sensul reformei în învăţământul superior 


La sfârşitul anului universitar 1948/1949, fiecare facultate a fost 
obligată să întocmească un raport de activitate, cu caracter confidenţial, 
din care să rezulte maniera de aplicare a măsurilor de reformă şi 
conformitatea fiecărui cadru didactic cu noua ideologie. De exemplu, în__ 
raportul Facultăţii de Istorie-Geografie găsim următoarele caracterizări: 
conf. E. Horowitz — „uimitoare lipsă de cunoştinţe şi în specialitate şi în 
cultură generală, rotală lipsă de bază ideologică, tendințe spre 
propagandă în sens mistic (...)*; prof. N. Grămadă — „slab pregătit 
profesional, în materie de ideologie, rămas la un foarte înapoiat stadiu 
socialist (...)*; prof. Gh. Năstase — „bine pregătit profesional, dar toral 
lipsit de spirit autocritic, convins că e atoateștiutor, propagând printre 
studenți cel mai deplin dispreț pentru disciplinele umanistice. (...) La 
consiliile de până la 1 iunie, se manifesta ca un adevărat reacționar, cu 
tendințe de sabotaj; şefului de lucrări N. Grigoraş îi s-a reproşat că 

lucrarea de curând publicată, Din istoria diplomaţiei moldoveneşti 
1432-1457, era „cu totul străină de concepția marxist-leninistă, 
insuficientă ca material şi defectuoasă ca metodă. Cu prilejul 
prezentării tezei de doctorat a unui fost legionar, extravagant diletant în 
istorie, a avut o atitudine nedemnă de un membru de partid şi un om de 
ştiinţă conştient. Totuşi, tov. Grigoraş poate rămâne în corpul didactic, 
având posibilități de însuşire a principiilor juste, ceea ce nu e cazul 
pentru ceilalți patru profesori mai sus citați (1. Horowitz, N. Grămadă, 
Gh. Năstase, D. Ciurea - n.n.] [s.n.]” (Dosar 9R/1949, pp.10-13). 
Criteriul profesional este, în mod evident, pus în umbră de criteriul 
ideologic în aprecierea pregătirii cadrelor didactice; pe de altă parte, 
rămâne discutabilă competenţa evaluativă a persoanei care a realizat 
raportul, ce seamănă mai degrabă cu un denunţ decât cu un bilanț al 
activităţilor cu specific universitar. În Raportul asupra felului cum a 
decurs primul an al reformei învățământului în Facultatea de Chimie 
din laşi găsim aprecieri prudente, cu caracter general, de natură să 
salveze situaţia profesorilor şi studenților facultății: „Prin cursurile 
ideologice se ridică mereu nivelul ideologic al tinerilor care vor intra în 
curând în producție, formând noi cadre cu pregătire ideologică 
superioară, necesară construirii socialismului în Republica Populară 
Română” (Dosar 9R/1949, p. 32). Raportul general asupra activității 
Facultăţii de Filologie din laşi în primul an al Reformei 
învățământului, elaborat conform Ordinului nr. 130842/1949 al 
Ministerului Învățământului Public din 6 iulie 1949 conţine, de 
asemenea, caracterizări ale profesorilor, realizate totuşi cu multă 
prudență şi chiar spirit de colegialitate: „Convins de perfecta bună 
credință ştiinţifică -— scrie decanul Facultăţii — şi de zelul pe care toți 
colegii mei de Facultate îl arată pentru a-şi restructura materia şi a-şi 
adapta spiritul materialismului dialectic şi istoric, nu am nici o indicație 
de dat în sensul înlocuirii cuiva, ca element necorespunzător, din punct 
de vedere ştiinţific sau politic (s.n.]” (Dosar 9/1949, p. 159). Despre 
prof. Gh. Ivănescu documentul arată că „are o frumoasă pregătire 
ştiinţifică şi reprezintă o capacitate filologică, recunoscut şi de 
Academia R.P.R., prin acad. prof. 1. Iordan. Director la Buletinul 

Institutului de Filologie. Lucrări şi cursuri bogate dar nu destul de clare 
ca prezentare. Este necesar Facultăţii, deși nivelul ideologic nu-i la 
nivelul celui ştiinţific, cu toată restructurarea largă a materiei [s.n.)” 
(Dosar 9/1949, p. 159). 


9. Noi etape în procesul „purificării” politice 


„Adresa Ministerului Învățământului Public nr. 75/0 din 25 martie 
1950, un document strict secret, cerea întocmirea până la 5 aprilie (!) a 
unei situaţii complete a tuturor cadrelor didactice. din învățământul 
superior, cu specificarea situaţieipolitice: 

„|. Veţi întocmi un tabel cuprinzând elementele cele mai de 

încredere din punct de vedere politic. 

2. Veţi întocmi un tabel cuprinzând elementele în care nu se poate 
avea încredere (foşti legionari, reacționari, cosmopoliţi, excluşi 
din P.M.R., imorali). 

3. Veţi întocmi un tabekgcuprinzând elementele ce au avut 
manifestări nesănătoase' în anul curent (veţi descrie concret 
cazurile). 

Veţi arăta, de asemenea, situația generală a cadrelor didactice, 
atmosfera care domneşte în mijlocul lor din punct de vedere politic și 
ideologic, pregătirea lor profesională, cum îşi fac datoria, unde sunt 
nevoi mai mari de cadre didactice, tendinţe nesănătoase, părţile pozitive 
din punct de vedere politic şi profesional, precum şi situația cadrelor de 
conducere, ce lipsuri au, cum îşi fac datoria, comportamentul lor politic 
şi profesional. 

Veţi acorda o deosebită atenţie securităţii acestor lucrări. Va fi strict 
confidenţial şi veţi trimite la Direcţia Cadre” (Dosar 1P/1950, p. 57). 

O altă adresă a Ministerului, din 18 aprilie 1950, prelungea termenul 
până la 1 mai, fără nici o posibilitate de depăşire a acestei date (Dosar 
1P/1950, p. 89). 

Cadrele didactice deveniseră simple „elemente” care „corespund” 
sau „nu corespund” din punct de vedere politic şi puteau fi sacrificate 

„eu uşurinţă de dragul coerenţei unui sistem ce funcţiona nu după 

principiul logic-profesional al competenţei academice, ci după principii 
dictate de ideologia comunistă. 

Nici un cadru didactic nu-şi putea începe activitatea în „anul 
universitar 1950-1951: fără o decizie din partea Ministerului, ca o 
consecință a analizei situației politice a membrilor comunității 
academice. 

Anul 1950 a adus un nou „val al purificării” politice (Doboş, 1994); 
printre profesorii dați afară din învățământul superior sau pensionați 
forțat, menţionăm: Constantin Angelescu, Grigore Teodoru, loan 
Popovici, Octavian Ionescu, loan Luca Georgescu, Vasile Viespescu, 
Ion Țurcanu, Vasile 'Hurghisiu (Facultatea de Ştiinţe Juridice), Emil 
Diaconu (Filologie) etc. În aceşti ani (1949-1950) activa în universitate 
o comisie de verificare a P.M.R., care a amplificat atmosfera de 
suspiciune şi de teroare; au fost anii în care s-au înregistrat cele mai 
multe denunţuri, atât printre profesori, cât şi printre studenți. 

În 1951, au urmat alte eliminări din învățământul superior, definitive 
sau temporare; între cei eliminați (în total, 20), profesorul Ștefan 
Bârsănescu, prin Decizia Ministerului Învăţământului Public 89471 din 
19 X 1951 (Dosar 2/1950-1951P, p. 148), şi Petre Botezatu prin 
Decizia Ministerului Învățământului Public 89477 din 15 X 1951 
(Dosar 2/1950P, p. 152) În 1952, au fost dați afară din Universitate: 
Nicolae Lupu (Facultatea de Geologie-Geografie), Vasile Harea, 
Gheorghe Ivănescu, Teofil'Simenschi, Alexandru Zacordonet, Cicerone 
Călinescu (Facultatea de Filologie) ş.a. (Dosar 5P/1952, p. 43, p. 45). 
De la Facultatea de Istorie, au fost propuşi pentru eliminare Constantin 
Cihodaru, acuzat de lipsa „nivelului politic” şi de „atitudine 
antidemocratică”, dovedite cu ocazia unei conferinţe ținute în ziua de 9 
mai, şi Rodica Ciocan Ivănescu, pentru „atitudinea reacționară” 
dovedită în multe situații, mai ales după căsătoria cu Gheorghe 
Ivănescu. În şedinţa din 3 mai 1952 a O. B. din Universitate a P.M.R., 
Rodicăi Ivănescu i s-a adus, printre multe altele, acuzaţia că „Prin viața 
particulară şi activitatea profesională şi socială din ultimul timp, n-a 
dovedit ataşament față de partid [s.n.]” (apud Doboş, 1994). De fapt, i 
s-au reproșat căsătoria cu profesorul Ivănescu şi faptul de a fi „căzut” 

sub influența acestuia; demnitatea cu care s-a apărat pe sine şi l-a apărat 
pe profesorul Ivănescu şi părăsirea şedinţei au dus la excluderea 
imediată din partid şi la decizia de suspendare din postul de 
conferențiar. În cazul profesorului Cihodaru s-a luat doar decizia de 
retrogradare din funcția de conferenţiar în cea de şef. de lucrări la 
specialitatea paleografie slavă. „Purificarea” politică a universității a 
continuat şi în anii următori; printre cei eliberați” în 1953 s-a aflat 
chiar O. Schechter, care a avut el însuşi un rol activ în „procesul 
purificării” la Universitatea din Iaşi. Caracterul secret al şedinţelor care 
urmăreau demascarea şi eliminarea profesorilor şi lipsa documentelor 
nu permit constituirea unor liste complete şi, mai ales, nu permit analiza 
şi înțelegerea acuzațiilor, a apărării şi a judecății de care au „beneficiat 
cei în cauză (Doboş, 1994). 

"Dacă „purificarea” din 1945 a fost şi o consecinţă a Convenţiei de 
Armistiţiu, iar cea din 1947 (etapa „raţionalizării”) a avut, cel puţin 
formal, o motivaţie economico-administrativă, „epurările” de după 
1950 au avut un caracter pur politic şi au fost dictate de puterea 
comunistă (Doboş, 1994, p. 229). Între 1952, anul răfuielii dintre grupul 
lui Dej şi grupul „moscovit” Pauker — Luca — Georgescu, şi 1960 au 
avut loc noi valuri de epurări; în ciuda aşteptărilor, retragerea trupelor 
sovietice au dus un nou val de teroare şi la arestarea altor universitari. 
Numai faptul de a solicita accesul la Fondul „S” al bibliotecii putea fi 
un motiv suficient pentru a fi pus sub acuzare ca „trădător” şi 
„reacţionar”. Accentuarea terorii putea fi interpretată ca o modalitate de 
a asigura puterea sovietică de fermitatea cu care era condusă țara în 
continuare (Zub, Aldine, 22 aprilie 2000, p. II). 


10. Rolul catedrelor de ştiinţe sociale 


În adresa Ministerului Învățământului Public nr. 30662 din 19 
aprilie 1951 către Universitatea „Al.I. Cuza” se arată că „Sarcina 
pregătirii de cadre tehnice şi ştiinţifice superioare necesare construirii 
socialismului în țara noastră poate fi dusă la îndeplinire numai dacă 
predarea tuturor disciplinelor va fi pătrunsă de spiritul ideologiei 
marxist-leniniste” (Dosar 13R/1950). În aceeaşi adresă este precizat 

rolul pe care urmau sa-l joace catedrele de ştiinţe sociale în 
„reeducarea” studenţilor şi a profesorilor: „Catedrele de ştiinţe sociale 
au un rol deosebit de important în ridicarea nivelului ştiinţific şi 
pedagogic al cursurilor şi seminariilor, în combaterea tuturor 
manifestărilor ideologiei burgheze în predarea ştiinţei. Întrucât predarea 
disciplinelor de specialitate constituie uneori un canal de infiltrare în 
conştiinţa studenţilor a obiectivismului burghez şi a cosmopolitismului, 
catedrele de ştiinţe sociale au sarcina importantă de a ajuta catedrele de 
specialitate în orientarea lor ideologică în predarea ştiinţei, de a ajuta 
cadrele noastre didactice să combată influența ideologiei burgheze în 
ştiinţă. (...) Catedrele de ştiinţe sociale trebuie să lămurească cu răbdare 
şi să convingă cadrele didactice de la catedrele de ştiinţe speciale că nu 
poate exista ştiinţă care să nu se bazeze pe concepția materialist- 
dialectică, că nu poate fi vorba de progresul ştiinţei fără de adoptarea 
unei poziții partinică în ştiinţă, fără de combaterea hotărâtă a 
apolitismului [s.n.]” (Dosar 13R/1950, p. 8). Cât priveşte sarcinile 
instituțiilor de învățământ superior, acestea sunt: „de a contribui la 
îndeplinirea planului de electrificare şi folosire a apelor din RPR, la 
transformarea socială a agriculturii, de a contribui la îmbunătățirea 
predării limbii române în şcoli în lumina învățăturii tovarăşului Stalin 
asupra lingvisticii, de a contribui la studierea Istoriei Patriei noastre şi, 
în sfârşit, de a contribui la aplicarea învățăturilor lui Pavlov în diferite 
domenii ale ştiinţelor noastre” (Dosar 13R/1950, p. 8). Se înţelege că 
toate acestea „nu pot fi duse la capăt fără ridicarea nivelului ideologic 
al cadrelor noastre superioare, fără asigutarea liniei marxist-leniniste în 

predarea ştiinţelor de specialitate” (Dosar 13R/1950, pp. 8-9). 

Documentul precizează şi tipurile de activităţi care să concretizeze 

“ajutorul dat de profesorii de ştiinţe sociale celor de alte specialități: 

* organizarea de către catedrele de ştiinţe sociale a unor cicluri de 
conferințe pentru cadrele didactice de la celelalte catedre, axate 
pe problemele construirii socialismului în țara noastră și 
combaterea influenței ideologiei imperialiste în ştiinţă. Sunt 
oferite, ca exemple, teme de conferinţe ţinute la instituții de 
învățământ superior din Uniunea Sovietică: Legile materialist- 

dialectice în dezvoltarea organismelor vegetale descoperite în 
teoria dezvoltării stadiale a lui Lâsenco; Problema îmbinării 
intereselor personale şi colective în colhoz (ţinute la Academia 
Agricolă „Timiriazov” din Moscova); Teoria leninistă şi arta, 
Părerile estetice ale democraţilor revoluționari ruşi etc. (ţinute 
la Conservatorul de Stat din Moscova). 

* îndrumarea şi ajutorarea cadrelor didactice din învățământul 
superior pentru studierea individuală a operelor clasicilor 
marxism-leninismului. Se recomandă înființarea unor catedre de 
marxism-leninism unde să se acorde consultații pentru studierea 
lucrărilor principale ale lui Marx, Engels, Lenin şi Stalin; 

* îndrumarea profesorilor de alte specialități pentru îmbunătățirea 
programelor de curs, a cursului şi a metodelor de predare. Se 
recomandă metoda şedinţelor comune (participarea catedrei de 
ştiinţe sociale la ședințele celorlalte catedre), la care să se discute 
programul catedrei respective, să se ţină prelegeri şi să se discute 
probleme care apar în contextul redactării cursurilor catedrei 
respective, vizând „orientarea ideologică a ştiinţei”; 

+ îndrumarea profesorilor de la catedrele de ştiinţe speciale în studiul 
istoriei ştiinţei în general şi, în mod special, valorificarea 
„critică” a realizărilor oamenilor de ştiinţă şi de cultură din țara 
noastră. 

Se înţelege că, în acest context, critic înseamnă ideologic, iar studiul 
istoriei ştiinţei exclude ştiinţa așa-zis „burgheză”, „reacționară” şi, de 
cele mai multe ori, exclude chiar ştiinţa, în favoarea așa-numitei științe 
sovietice. Lista traducerilor făcute la Universitatea „Al.I. Cuza” şi 
Biblioteca Universităţii din laşi pentru anul 1950 este relevantă în acest 
sens. Fiecare facultate trebuia să raporteze situaţia traducerilor din 
limba rusă; dacă în cazul ştiinţelor sociale conformitatea cu ideologia 
sovietică era dincolo de discuţie, ştiinţe precum matematica, fizica, 
chimia, geografia etc. erau obligate să devină, de asemenea, ştiinţe 
sovietice. Cărţile și revistele ştiinţifice care mai puteau intra în 
bibliotecile facultăților erau, desigur, doar cele sovietice. 

11. Conţinutul ideologic al cursurilor şi al programelor 


Anii 1950-1951 au fost anii unor temeinice analize de cursuri 
realizate pe criteriul conformităţii cu ideologia comunistă. Nu doar - 
cursurile disciplinelor socio-umane au făcut obiectul unor asemenea 
analize, ci şi cursurile disciplinelor exacte; Analiza fiecărui curs era 
prefațată, în mod necesar, de un raport „critic şi autocritic” al autorului. 
În raportul său, autorul unui curs de aritmetică teoretică preciza că a 
utilizat „metoda sovietică” în predarea aritmeticii „pentru a putea 
transmite studenţilor cât mai clar cunoştinţele prevăzute în programa 
analitică” (Dosar 16R/1950). În Raportul asupra cursului de fiziologie 
animală, predat în anul 1950-1951, profesorul P. Jitariu exprima o 
atitudine prudentă şi, evident, „autocritică” în ceea ce priveşte linia 
ideologică a cursului: | 

„Nu pot afirma că în limitele cadrului propus am izbutit să prezint 
toate lucrurile sau, mai exact, să interpretez corect şi întotdeauna 
procesele în lumina teoriei cunoaşterii materialist dialectice. (...) În 
lume există foarte puţine tratate de fiziologie comparată şi până în 
prezent n-am putut afla dacă în URSS există un astfel de tratat, ca să 
încerc să mi-l procur. (...) O altă deficiență a mea este că nu cunosc încă 
limba rusă şi nu pot utiliza suficient această literatură, adică n-am 
putut-o utiliza în mod absolut. M-am folosit însă de literatura sovietică 
tradusă, fie în română, fie în altă limbă străină în care mă descurc mai 
uşor” (Dosar 16/1950, p. 30). 

Tonul prudent şi atitudinea justificativă nu au fost însă suficiente 
pentru a-l feri pe profesorul Jitariu, un specialist remarcabil în domeniul 
fiziologiei comparate, de critica împotriva nealinierii totale la ideologia 
comunistă; marile deficiențe ale cursului sunt considerate a fi: nu a 
eliminat complet „metoda de predare abstractă, ruptă de realitate, de 
munca şi lupta de construire a socialismului în ţara noastră, predare 
lipsită de combativitate, de spirit critic împotriva curentelor şi teoriilor 
antiştiinţifice şi reacționare din domeniul fiziologiei. Aşa, de exemplu, 
deşi a avut la dispoziţie în tratarea sistemului muscular antagonismul de 
funcţionare a muşchilor, antagonismul între funcția mușchiului şi a 
ligamentului, dar mai ales în tratarea sistemului nervos, antagonismul 

între funcţia inhibiției şi a excitației, aşa de mult prețuită de Pavlov şi 
de şcoala sa, nu a făcut legătura cu principiile dialecticii marxiste a 
unității contrariilor şi a luptei contrariilor” (Dosar 16R/1950, p. 41). 
Cum soluţia pentru aceste deficienţe nu putea fi decât una singură, 
ideologia marxist-leninistă, în finalul raportului se precizează: „Cu 
“siguranţă că folosirea clasicilor marxism-leninismului, care lipsesc din 
bibliografia prezentată de tovarășul profesor, ar fi înlăturat această lipsă 
precum şi multe altele” (Dosar 16R/1950, p. 42). 

Profesorul Ştefan Procopiu era obligat să accepte analiza ideologică 
a cursului de electricitate, un curs ținut de 27 de ani la Facultatea de 
Matematică şi Fizică. Dimensiunea ideologică a acestei situații este 
prezentă în justificarea profesorului Vescan: „aceste analize de cursuri 
reflectă un sistem de lucru curent în Partid şi ele nu au rostul de a lovi 
în profesori ... [s.n.]” (Dosar 16R/1950, p. 45). 

Deosebit de relevantă este situația creată de analiza cursului de 
istorie a limbii române, ţinut de profesorul Gheorghe Ivănescu._ 
Profesorului Ivănescu i se ceruse încă din ianuarie 1950 să prezinte 
Direcţiei de Studii trei exemplare din cursul său; înaintea orelor de curs, 
urma să primească un exemplar avizat, pe baza căruia să-şi țină 
activitatea de curs. Deşi se străduise să realizeze un curs fundamentat, 
pe cât posibil (!), pe principiile lingvisticii materialiste, profesorul 
Ivănescu a avut de înfruntat atitudinea deosebit de nefavorabilă a unora 
dintre colegi, consemnată în procesul-verbal din 27 mai 1950. Unul din 
aceştia s-a arătat intrigat de analiza unei teorii care nu are nici O 
legătură cu lingvistica sovietică: „Ce-i dă drept tovarăşului Ivănescu să 
menţioneze încă în cursul d-sale teoria bazei de articulație? Se vorbeşte 
în lingvistica sovietică despre baza de articulaţie?” (Dosar 16R/1950, p. 
60). Cea mai aspră critică a venit însă din partea profesorului de 
materialism dialectic, Isac Davidsohn, care, deşi a recunoscut că nua 
citit în întregime cursul de istoria limbii române, s-a referit la broşura 
Istoria limbii române în lumina materialismului dialectic despre care 
arăta “că are un „titlu frumos”, dar că „lectura acestei lucrări 
decepționează. E regretabil faptul că autorul lucrării cu acest pretențios 
titlu atrage atenția abia într-o notă situată în josul ultimei pagini a 

broşurii că n-a putut aplica toate principiile materialismului dialectic. 
(...) Pentru a scrie o lucrare care să merite titlul broşurii tov. Ivănescu, 
trebuia ca domnia sa: 

1. să cunoască perfect materialismul dialectic şi istoric; 

2. să adopte o poziţie partinică fermă; 

3. să fie consecvent cu această linie partinică [s.n.]” (Dosar 
16R/1950, p. 65). “Ș 

Precizând că „toată munca noastră ştiinţifică şi didactică” trebuie să 

se bazeze „numai pe concepția materialist-dialectică” [s.n.], acesta i-a 
reproşează profesorului Ivănescu următoarele lucruri (Dosar 16R/1950, 
pp. 66-68): 

* „neglijează în totul influența considerabilă a elementului slav 
asupra limbii române, deşi este ştiut că lexicul limbii române în 
proporţie de 3/5 este de origine slavă”; 

* nu înțelege „caracterul de clasă” al limbii: „ar fi trebuit să 
sublinieze faptul că clasele exploatatoare din trecut au încercat să 
facă din limba cultă un instrument de clasă şi să transforme deci 
limba dintr-un mijloc de înțelegere naţională într-o unealtă de 
dominație. (...) Pentru domnia sa, în epoca de construire a 
socialismului nu mai este posibilă nici o schimbare importantă în 
limbă; pentru tov. Ivănescu, cea mai mare revoluţie ar consta în 
faptul că toți membrii «claselor muncitoare» (expresia tov. 
Ivănescu) îşi însuşesc încet, încet limba claselor exploatatoare 
din trecut”; 

* cursul profesorului Ivănescu este „un model de obiectivism şi de 
ploconire în fața ştiinţei burgheze”. Revoltat de „laudele aduse 
ştiinţei burgheze” şi pentru a fi mai convingător, profesorul de 
materialism îl citează pe Ivănescu: „Nu este o întâmplare că 
tocmai acel lingvist care a făcut cele mai frumoase istorii ale 
unor limbi — cu toată lipsa aplicaţiilor materialist-dialectice — 
anume A. Meillet, a constatat că există epoci de revoluţionare 
lingvistică şi epoci de oarecare stabilitate a limbii” şi 
comentează: „Prin urmare, un lingvist poate să facă cele mai 


Studiu de caz: Universitatea „Alexandru I. Cuza” în anii 1945-1955 197 


frumoase (adică cele mai bune) istorii ale limbilor fără a 
întrebuința metoda materialist-dialectică?!” 

Profesorul de ideologie comunistă are autoritate absolută în 
determinarea valorii ştiinţifice a oricărui tip de demers, indiferent 
de domeniul specializării ştiinţifice; de altfel, aceasta din urmă puţin 
mai contează atunci când toată ştiinţa şi „toată munca noastră 
ştiinţifică şi didactică” trebuie să se fundamenteze „numai pe 
principiile materialismului dialectic”. Cu alte cuvinte, diferenţele ce 
provin din specificul domeniului cercetat sau al metodologiei de 
abordare devin, dintr-o dată, nesemnificative, ceea ce contează cu 
adevărat fiind fundamentul ideologic comun, fie că e vorba de 
matematică, fie că e vorba de istorie sau geografie. În aceste condiţii, 
nu există decât o singură ştiinţă sau, cel puţin, o singură ştiinţă 
„adevărată”, pentru că cealaltă, ştiinţa „burgheză”, „reacționară” este, 
evident, lipsită de credibilitate. 

Lumea valorilor ştiinţei, ca, de altfel, întregul univers axiologic, 
se scindează pe principiul fundamental neştiinţific: „cine nu este cu 
noi este împotriva noastră” sau „cine nu gândeşte ca noi este 
duşmanul nostru”. Ştiinţa este subordonată ideologiei şi este 
tolerată numai în măsura în care devine ideologică. 

Există, e adevărat, un nivel al integrării ideologice, specific oricărei 
comunități științifice, care constă în adeziunea la un model explicativ, 
care permite nuanțări, interpretări, dezvoltări teoretice ulterioare în 
limitele paradigmei conturate. Nu e vorba, însă, în acest caz de o 
utilizare ideologică a ştiinţei şi cu atât mai puţin de o utilizare politică a 
acesteia, ci de procesul firesc al închegării unei comunități în jurul unei 
idei, de apariția și afirmarea paradigmelor, care delimitează etapele 
semnificative în evoluţia unui domeniu teoretic. Orice gen de 
subordonare ideologică a ştiinţei duce, inevitabil, la denaturarea 
fundamentelor şi la pervertirea scopurilor şi a funcţiilor ştiinţei. 
Jumătăţile de măsură sau încercările de a te strecura printre hățişurile 
ideologiei pentru a rămâne, în fapt, devotat ştiinţei sunt sancţionate; 
adevărul „de partid” ia locul adevărurilor ştiinţei, iar cercetătorul este 
sau trebuie să fie substituit de adeptul „total” al ideologiei marxist- 

leniniste care face dovada unei „poziții partinice ferme”, în mod 
„consecvent”, în „toată” activitatea ştiinţifică şi didactică. 

Pedagogia, ca disciplină de studiu universitar, capătă un statut 
special, contradictoriu: în aparență, creşte importanța ei în 
pregătirea universitară, proba de pedagogie devenind eliminatorie 
la examenul de stat. Chiar profesorul S. Găină a intervenit în şedinţa 
Consiliului de Instituţie din 17 iulie 1951, considerând măsura 
excesivă”, şi a propus corigenţa la pedagogie, în cazul în care celelalte 
note sunt de trecere; Consiliul nu şi-a însuşit însă propunerea, întrucât 
aceasta ar fi presupus modificarea instrucțiunilor Ministerului. În 
„realitate, nu e vorba de 'o sporire a rolului pedagogiei, ci de 
transformarea ei într-o disciplină aservită ideologiei marxist- 
leniniste, gata să-şi pună potenţialul său formativ în serviciul 
acestei ideologii, pentru formarea unui „nou tip de student” şi a 
unui „om nou”. În aceste condiţii, elaborarea uni „nou” curs de 
pedagogie a căpătat un interes cu totul special. Pedagogia urma să fie 
„reconstruită” în totalitate şi era deosebit de dificil şi de riscant să-ți 
asumi individual consecinţele; de aceea, membrii catedrei de pedagogie 
au decis să elaboreze împreună un curs, cu atât mai mult cu cât „metoda 
muncii în colectiv” era în spiritul ideologiei vremii. Cursul de 
pedagogie analizat în martie 1953 era primul curs colectiv care apărea 
în Universitatea ieșeană. Comisia de analiză a cursului a fost formată 
din: Vasile Pavelcu, în calitate de şef al catedrei, |. Davidsohn, din 
partea catedrei de ştiinţe sociale, şi O. Schechter, care era, în acelaşi 
timp, coautor al cursului, chiar responsabil al colectivului de autori şi 
membru în comisia de redactare a raportului prezentat din partea 
autorilor. Ne-am aştepta, în această situaţie, la o atitudine favorabilă şi 
la o analiză Oarecum formală a cursului; n-a fost deloc aşa; cuvântul cel 
mai greu l-a avut, şi de data aceasta, profesorul Davidsohn. S-a ajuns 
chiar la o programare pentru semestrul al doilea a unei noi analize a 
cursului şi chiar la ideea analizei întregii activități a catedrei de 
pedagogie. Raportul comisiei de analiză arăta rolul partidului în 
afirmarea „tinerei pedagogii socialiste din țara noastră”, a cărei menire 
era de a „lupta fără cruţare împotriva oricăror rămăşiţe ale educației şi 

culturii burgheze”; una dintre „sarcinile” cele mai importante ale 
pedagogiei ca „ştiinţă a educaţiei comuniste” era de a nimici rămăşiţele 
capitalismului din conştiinţa tinerilor pentru a le oferi, în schimb, o 
justă educaţie comunistă (Dosar 209R/1952, p. 166). Profesorului 
Găină i s-a adus acuzaţia că „în stilul său sunt rămăşiţe ale unei vechi 
formaţii ideologice”, „ale unui anumit spirit în care a fost condusă în 
trecut catedra de pedagogie”, chiar dacă „frazele ce le formulează sunt 
mult transformate față de cum erau acum câţiva ani, aceasta sub 
influenţa colectivului” (Dosar 2098/1952, p. 161, p. 170). 

Istoria ştiinţelor trebuia rescrisă din perspectiva concepției 
materialist-dialectice; la cursul de Istoria pedagogiei, studenţii anului al 
II-lea puteau învăța, în semestrul al II-lea, despre revoluţionarea 
pedagogiei de către Marx şi Engels, despre victoria pedagogiei 
materialiste ca urmare a revoluţiei socialiste din octombrie sau despre 
descompunerea pedagogiei burgheze şi caracterul agresiv al acesteia. 

În toamna anului 1951, în urma transferării la Cluj şi Bucureşti a 
Facultăţii de Filosofie şi Pedagogie-Psihologie în octombrie 1951 (în 
fapt, o desființare a facultăţii din Iaşi!), au trecut la Facultatea de 
Istorie: Catedra de Psihologie, cu 5 cadre didactice, Catedra de 
Pedagogie, cu 9 cadre didactice, şi Catedra de Marxism-Leninism, cu 
24 de cadre didactice. 

Darea de seamă a Universităţii „ALI. Cuza” pe anul 1950-1951 
aprecia o „simţitoare îmbunătăţire a nivelului ideologic al cursurilor” şi 
o utilizare pe scară largă a literaturii sovietice, „unele cursuri fiind 
ținute exclusiv pe baza materialului bibliografic sovietic. Există o 
preocupare vădită de a lega problemele teoretice de sarcinile concrete 
ale construirii socialismului în ţara noastră” (Dosar 235R/1951). 
Potrivit acestui document, numeroase cadre didactice au frecventat 
cursurile Universităţii serale de marxism-leninism şi cursuri de învăţare 
a limbii ruse: „Pentru ridicarea nivelului profesional, ideologic şi politic 
al cadrelor s-au folosit diferite căi. Foarte mulți tovarăşi au fost 
încadraţi în diferite trepte ale învățământului ideologic şi politic, 
inclusiv Universitatea serală de Marxism-Leninism. Cabinetul de 
Ştiinţe Sociale a organizat un ciclu de conferinţe cu caracter ideologic, 

iar în cadrul multor facultăţi au fost organizate discuţii în cercuri de 
studii, colective de catedră, laboratoare. Şedinţele de analiză a 
cursurilor au fost, de asemenea, un prilej de dezbatere şi lămurire a 
multor probleme ştiinţifice şi ideologice. De asemenea, şedinţele de 
comunicări şi discuţii ale filialei Academiei RPR şi conferințele 
organizate de Institutul Româno-Sovietic pentru popularizarea ştiinţei 
sovietice contribuie . la dezvoltarea cadrelorsnoastre (...)” (Dosar 
235/1951, p. 27). 

_Reprezentantul organizaţiei de ASA în Consiliul facultății era în 
mod obligatoriu consultat de către decan în toate problemele importante 
privitoare la procesul de învățământ. 

Într-o şedinţă a Consiliului de Instituţie din aprilie 1953, erau 
prezentate următoarele „sarcini” pentru conducerea Universităţii, pentru 
decani şi toate cadrele didactice (Dosar 236R/1951, pp. 71-72): 

1. îmbunătățirea compoziţiei sociale a „masei studenților”, ca şi a 
personalului didactic, considerată o sarcină permanentă pentru 
conducerea Universităţii şi pentru decanate; 

2. colaborarea strânsă a conducerii Universităţii şi a decanilor cu 
organizaţiile de tineret pentru a organiza sub îndrumarea 
organizației de partid acțiuni comune pentru îmbunătățirea 
muncii de educare comunistă a studenților; 

3. activizarea catedrelor de marxism-leninism şi de pedagogie- 
psihologie pentru a sprijini teoretic, dar mai ales practic acțiunea 
de educare comunistă a studenţilor; 

4. analiza în consiliile facultăţilor a problemelor de educație 
comunistă şi antrenarea tuturor cadrelor didactice în acțiunea de 
educare comunistă a studenților; 

5. participarea „activă” a întregului personal didactic la organizarea 
timpului liber al studenților, prin organizarea de manifestații 
artistice şi cultural-educative de;masă; 

6. în cazul aplicării unor sancţiuni disciplinare, acestea vor fi 
popularizate pentru a fi demascate public „elementele 
duşmănoase” din rândurile studenţilor. __ | 

__Programele sovietice serveau drept model în elaborarea 

programelor cursurilor. Potrivit adresei 661 din 19 martie 1952, 
Facultatea de Ştiinţe Naturale primea programe sovietice pentru 
disciplinele: fiziologia plantelor, histologie, zoologia vertebratelor, 
zoologia nevertebratelor şi embriologie. Comitetul de Învățământ 
Superior dispunea organizarea de şedinţe în care să se discute aplicarea 
acestor programe şi realizarea până la data de 1 aprilie (!) a noilor 
programe, cu justificarea modificărilor (!) aduse programelor sovietice 
(Dosar 194R/1952, p. 168). Ştiinţa este „reinventată” de sovietici. 
Tot ce nu este „ştiinţă sovietică” este „ştiinţă reacționară”, iată doar 
câteva titluri din partea introductivă a programei de Fiziologia plantelor 
de la Facultatea de Stat de Biologie şi Pedagogie, Editura Universităţii 
din Moscova, 1950: „Însemnătatea fiziologiei plantelor în agricultura 
sovietică. Însemnătatea, în fiziologia plantelor, a lucrărilor lui Darwin, 
Timiriazev, L.V. Miciurin, V.P. Wiliams şi T.D. Lâsenco. Rolul lui 
Timiriazev şi al elevilor săi în întemeierea unei şcoli ruse de fiziologia 
plantelor. Orientarea idealistă şi materialistă în fiziologia plantelor. 
Distrugerea  vitalismului de către Timiriazov. Istoria învățăturii 
materialiste a lui Miciurin şi victoria ei asupra veismanismului (a 
mendelismului, a morganismului), însemnătatea acestei victorii în 
dezvoltarea mai departe a fiziologiei plantelor” (Dosar 194R/1952, p. 
185). În 1952, aproape toate programele erau adaptate după 
programe sovietice şi se ţineau la universitate cursuri ca: Istoria 
U.R.S.S. sau Drept de stat sovietic. Studenţii anului 1 ai Facultăţii de 
Ştiinţe Juridice învățau la cursul de Drept-de stat sovietic despre esența 
exploatatoare a constituțiilor burgheze, despre constituția U.R.S.S. din 
1924, despre constituția stalinistă din 1936 etc. 

Misiunea principală a educaţiei universitare devine educația 
comunistă a studenților, iar profesorului universitar i se cere să facă 
dovada „implicării active” în acest proiect educativ. Încercarea de a 
păcăli sistemul este adesea sancționată (cazul profesorului Ivănescu, de 
exemplu). În şedinţa Consiliului de Instituţie din 23 aprilie 1953, care 
are ca obiectiv dezbaterea tematicii activităţii ştiinţifice, prorectorul 
Vescan precizează sensul activităţii ştiinţifice: „sarcina care stă în faţa 

noastră este de a introduce metoda de muncă socialistă în activitatea 
ştiinţifică. (...) Activitatea noastră ştiinţifică trebuie să ducă înainte 
ştiinţa teoretică, dar în acelaşi timp să contribuie în mod direct şi la 
țelul nostru fundamental: clădirea socialismului în țara noastră, prin 
ajutorul substanțial dat industrializării” (Dosar 236R/1951, p.75). 


Documentele studiate nu permit o descriere foarte precisă a evoluției 
conţinuturilor (planuri, programe şi cursuri) pe parcursul acestei 
perioade, dar este evident că pentru profesorii care trecuseră de valurile 
epurărilor pe criterii politice, anii '50-'51 au constituit momentul 
scadenţei, în care trebuiau să facă dovada înregimentării politice. Unul 
dintre criteriile cele mai importante ale înregimentării l-a constituit, 
desigur, „purificarea” ideologică a cursului, transformarea acestuia 
într-un instrument al ideologiei comuniste, astfel încât devenise 
posibil, chiar necesar (!), ca un reprezentant de încredere al Partidului 
să judece deopotrivă cursuri de filosofie, de matematică, de fizică etc. şi 
să dea verdicte asupra valorii profesionale a autorilor lor. Valoarea 
profesională se confundă cu valoarea ideologică. 


12. Selectarea cadrelor didactice universitare 


_Criteriul ideologic trece înaintea celui științific şi atunci când e 
vorba despre selectarea unor noi membri ai comunităţii academice sau 
despre confirmarea celor care fac deja parte din această comunitate. 
Procesul-verbal nr. 8 al şedinţei Consiliului de Instituţie din 10 ianuarie 
1953 prezintă situaţia aspiranţilor la ocuparea unor catedre; pentru a 
înțelege natura criteriilor care au stat la baza deciziilor, voi prezenta 
câteva exemple (Dosar 236R/1951, pp. 13-28): 

e Magda Petrovanu, asistent la Facultatea de Chimie: din 
caracterizarea  prorectorului Vescan rezultă că are multe 
publicaţii, „corespunde” din punct de vedere ştiinţific şi didactic, 
iar „atitudinea actuală este corespunzătoare”, „când este vorba de 
mediul familial nu se mai poate spune același lucru. Părinţii au 
înclinat către regimurile trecute, este căsătorită cu dr. Petrovanu 
(fiul preotului Petrovanu)”. Eugen Papafil, decanul facultăţii, a 

intervenit în favoarea ei, arătând că este „un element excepțional, 
lucrează cu tragere de inimă şi pricepere, este foarte ambițioasă, 
pasionată de activitatea ştiinţifică. Pentru ea, viața de familie 
contează mai puţin decât studiul”; în consecinţă, a fost admisă cu 
două abţineri; : 

e Valerian Popovici, conferenţiar la Facultatea de Istorie: decanul 
facultății precizează că a venit din învățământul mediu în urmă 
cu patru ani şi că în acest interval nu a publicat decât un articol. 
În consecință, „nu corespunde din punct de vedere ştiinţific. (...) 
Profesional s-a străduit, însă n-a reușit; C.I.S. i-a retras cursul de 
bază, Istoria R.P.R. Este şi la vârsta când, dacă n-a publicat până 
acum este mai greu să publice”. Totuşi, „politic corespunde, 
activează”, idee accentuată şi de profesorul Davidsohn, astfel că 
a fost admis cu majoritate de voturi; 

e despre Ernest Stere, asistent la Catedra de Psihologie, profesorul 
Davidsohn spune că ar putea fi admis numai „dacă s-a eliberat de 
influența filosofiei idealiste”; situaţia lui a fost amânată pentru 
următoarea şedinţă; 

* Wanda Emilia Levitschi, lector la Facultatea de Filologie, este 
apreciată de decanul facultății ca fiind „excepțională sub aspect 
profesional, cu simţ deosebit pentru literatură” şi chiar „ataşată 
regimului”; profesorul Davidsohn, care are totdeauna un rol 
hotărâtor în luarea deciziilor, îi recunoaşte meritele didactice şi 
literar-artistice, dar mai are încă îndoieli asupra atitudinii 
politice, astfel că este amânată, ca şi E. Stere. În şedinţa din 17 
ianuarie 1953 este din nou amânată, iar în 4 februarie, susținută 
de prorectorul Vescan, este, în sfârşit, admisă. 


13. Criteriul politic în selectarea şi aprecierea studenţilor 


În urma Hotărârii 65 a Consiliului de Miniştri din 17 ianuarie 1950, 
pe lângă disciplinele de specialitate, este introdusă o nouă probă 
obligatorie la examenul de stat, Bazele marxism-leninismului. Indiferent 
de profil (chimie, matematică etc.), toate planurile de învăţământ conțin 
ca discipline: Bazele marxism-leninismului, Economie politică, 

Materialism dialectic şi istoric. Planul de învățământ al Facultății de 
Pedagogie- Psihologie pentru anul universitar 1951-1952 include 
disciplina UTM şi pionieri, cu un total de 30 de ore (15 lecţii şi 15 
proiecte de an), pentru anul al III-lea, sem. al II-lea. 

În Adresa 67.130 din 1950 a Ministerului Învățământului Public către 
Rectorul Universităţii din Iaşi întâlnim precizări cu privire la „recrutarea” 
de „cadre noi” şi eliminarea „cadrelor vechi” (atragem atenţia asupra 
analogiei cu limbajul militar, pe care o vom regăsi şi la nivelul 
discursului pedagogiei şi al educaţiei!). „„Nou/” şi „vechiul” se definesc 
în funcție de conformitatea cu ideologia comunistă şi capacitatea de a 
perverti fiecare specialitate științifică într-un instrument al acestei 
ideologii; îndoctrinarea studenților, viitori .membri ai corpului 
universitar, şi reeducarea profesorilor sunt recomandate ca strategii 
fundamentale de formare; între acestea, cea mai eficientă rămâne, 
desigur, îndoctrinarea (dosar 2R/1950, pp. 648-649): 

„Se va da o deosebită atenţie recrutării de cadre noi din rândurile 
studenţilor din ultimul an şi ale absolvenţilor care au dovedit o 
deosebită capacitate profesională şi devotament față de regimul de 
democraţie populară. Propunerile de avansări trebuie să oglindească 
grija Partidului şi a Guvernului de a promova elemente care, prin 
activitatea lor ştiinţifică și didactică, se străduiesc să ridice nivelul 
ştiinţific al învățământului, îmbunătățind continuu conținutul cursurilor 
lor, prin însuşirea ştiinţei şi tehnicii sovietice, care caută continuu 
metode de a sprijini pe studenţi în munca lor, care ridică cadre noi etc. 

Îndepărtările din învățământ trebuie să privească elementele care în 
munca lor profesională au dovedit incapacitate, cât şi elementele care, 
prin activitatea lor, s-au dovedit activ duşmănoase (se menţin pe o 
poziţie antiştiinţifică, duşmănoasă în cursurile lor, urmăresc să creeze o 
atmosferă nesănătoasă în instituțiile de învățământ superior, încearcă să 
bagatelizeze examenele şi să saboteze munca de ridicare de cadre). 

Situaţia celor propuşi pentru scoatere va fi analizată ţinând seama de 
valoarea ştiinţifico-profesională, atitudinea politică mai ales de azi, 
originea socială, legăturile celui propus pentru scoatere. Va trebui să 
facem deosebire între elementele care, prin poziția lor de clasă, sunt 

duşmani şi elementele care nu au interes să fie împotriva noastră, dar 
care, insuficient lămuriţi, nu se încadrează în munca pentru îndeplinirea 
sarcinilor trasate de Partid şi Guverii. Aceştia din urmă, printr-o politică 
justă, ar putea fi câştigaţi activ pentru şcoala nouă [s.n.]”. * 

În procesul verbal nr. 9, redactat în şedinţa Consiliului de Instituţie 
din 26 ianuarie 1952, organizaţia UTM şi sindicatul de studenți îşi oferă 
„sprijinul” în întocmirea programelor de examene. Iată câteva întrebări 
sau probleme cu care se puteau confrunta studenții la examenele de 
materialism dialectic sau de istoria filosofiei (Dosar 40R/1949, pp. 1-60): 

De ce apariția materialismului dialectic este o revoluţie în istoria 
filosofiei? € 

Ce se înțelege prin caracterul de partid al filosofiei? 

De ce numai filosofia marxist-leninistă este cu adevărat obiectivă? 

Însemnătatea principiului marxist-leninist al partinității filosofiei în 
lupta împotriva ideologiei imperialiste. 

Critica punctului de vedere metafizic asupra naturii şi societăţii ca 
stare de repaus, stagnare, nemişcare şi formularea celei de-a doua 
trăsături fundamentale a dialecticii marxiste. 

Rădăcinile de clasă ale filosofiei lui Democrit. 

Rădăcinile de clasă ale platonismului în concepția despre lume şi în 
teoria cunoaşterii. 

Caracterul'reacţionar al platonismului în etică şi politică. 

Rădăcinile de clasă ale creşhnismului antic etc. 

' Examenul de stat din vara anului 1951 este relevant din perspectiva 
acestei probleme; Darea de seamă asupra sesiunii din iunie-iulie 1951 
a examenului de stat a fost întocmită şi prezentată în şedinţa Consiliului 
de Instituţie din 17 iulie 1951 de prof. T. Vescan, preşedintele Comisiei 
pentru examenul de stat. Profesorii de specialitate implicaţi în 
desfăşurarea examenului au avut mai degrabă rolul de fi guranţi decât de 
examinatori; prezența lor a avut rolul de a da o notă de seriozitate 
examenului. Atât la lucrările scrise, cât şi la'examenele orale s-a recurs 
adesea la schimbarea notei, motivaţia fiind, desigur, de natură 
ideologică. Decanul Facultăţii de Ştiinţe Juridice, L. Bartfeld, aprecia 
activitatea comisiei ca fiind „formalistă, neştiințifică şi necolegială faţă 

de membrii cooptați şi faţă de comisiile de specialişti de la facultăți. S-a 
plecat de la ideea că profesorii cooptați au un rol minor, rolul major 
fiind al membrilor permanenți. Nota la lucrări a fost schimbată în 
proporție de 16%. (...) La oral, comisia permanentă are dreptul de a 
„Schimba nota, drept de care a abuzat (de fapt, potrivit Regulamentului, 
“comisia «definitivează nota»). (...)- Candidaţi notaţi cu notă de trecere 
de specialişti au fost respinşi de comisie. Regiunea de partid trebuie 
amestecată mai puţin” (Dosar 49R/1950, p; 40). Analiza raportului a 
implicat întrebări de tipul: S-a ținut seama totdeauna la schimbarea 
notelor de originea socială a candidaţilor?;-Știa comisia că studentul X 
are un trecut necorespunzător din punci“de vedere politic? (Dosar 
49R/1950, pp. 39-40). sin. 

Darea de seamă a Universităţii „Al.I. Cuza”"pe anul 1951-1952 
analizează, pe lângă problemele care ţin de organizarea şi desfăşurarea 
procesului de învățământ, problema disciplinei şi a educaţiei comuniste 
a studenților, plecând de la situația exmatriculării unor studenți pentru 
„atitudinea duşmănoasă față de regimul nostru de stat”. Educaţia 
comunistă a studenților, se precizează în acest context, trebuie să 
devină un obiectiv prioritar al pregătirii universitare: „Munca în această 
direcţie trebuie dusă de organele de conducere ale Universităţii şi ale 
Facultăţilor, de întregul personal didactic şi în special de Catedra de 
ştiinţe sociale şi de Organizaţia UTM şi Sindicat” (Dosar 235R/1951, p. 
11). Se deplânge faptul că „nu s-a manifestat destul de hotărât 
combativitatea şi vigilenţa faţă de elementele duşmănoase care se mai 
găsesc în rândurile studenţilor. Conducerea Universităţii nu a primit 
nici un ajutor din partea studenţilor pentru descoperirea acestor 
elemente  necorespunzătoare strecurate în Universitate, elemente 
dușmănoase ca, de pildă, Cocuz şi Cristea nu au fost demascate în 
grupele din care făceau parte, în Organizaţia UTM şi Sindicat [s.n.]” 
(Dosar 235R/1951, p. 11). Raportul constată o creştere a „nivelului 
ideologic” față de anul universitar 1950-1951 (fără a se preciza şi 
mijloacele de măsurare a „nivelului ideologic”, care ar fi permis această 
constatare!), cei care excelează în acest domeniu sunt studenții 
Facultății de ştiinţe sociale, care „au ştiut să aplice genialele învățături 

ale tovarăşului Stalin din lucrarea sa cu privire la marxism în lingvistică 
la problemele istorice, filologice şi juridice”; studenţii „problematici” 
sunt cei ai facultăţilor de ştiinţe ale naturii sau de ştiinţe exacte, care 
„nu acordă încă suficientă atenție studiului marxism-leninismului. 
Aceasta se oglindeşte în numărul mare de corigenţi pe care aceste 
facultăți le-au dat la marxism-leninism” (Dosar 235R/1951, p. 17). 

Nu sunt rare cazurile studenților exmatriculați din cauza trecutului 
politic al părinţilor. În analiza situaţiei studenților şi luarea unei decizii 
sunt menționate (Şi pot conta!) chiar 2-3 ha de pământ. Procesul-verbal 
nr. | din şedinţa Consiliului de Instituţie din 11 septembrie 1952 
conţine descrieri de situaţii ale studenților „problematici” şi deciziile 
luate în privința lor, este de remarcat, în multe cazuri, subiectivitatea 
aprecierilor şi a deciziilor. Prezentăm doar câteva dintre cele mai 
relevante cazuri (Dosar '236R/1951, pp. 242-248): 

e Eugen Onofraş, anul al Il-lea, Facultatea de Matematică şi 

Fizică: „este fiu de plutonier major de jandarmi, tatăl studentului 
a fost arestat în 1950. În 1949-1950, părinţii s-au despărțit. 
Studentul nu are o comportare bună în facultate, atitudinea sa 
nu-i totdeauna justă ; este UTM-ist, profesional este bun. 
Consiliul hotărăşte să fie exmatriculat [s.n.]”; 

e Dorina Muscalu, anul al II-lea, Facultatea de Chimie: „tatăl, 
chestor la Bacău, reținut din 1948. Studenta este foarte bună la 
studii, lucrează pe linie sindicală. Propunerea Comisiei este să fie 
exmatriculată, intră în prevederile C.1.S.-ului. Consiliul hotărăşte 
să fie exmatriculată””; 

e Ecaterina Pătraşcu, Facultatea de Istorie: „tatăl a fost plutonier 
major, are 7 ha de pământ, 2 copii. Studenta este bună, are o 
atitudine corectă. Consiliul este de părere că tatăl este chiabur şi 
se hotărăşte exmatricularea”; 

e loan: Enescu, Facultatea de Filologie: „tatăl, comerciant, 
proprietar a două imobile. Consiliul hotărăşte să fie 
exmatriculat”; | | 

e  Ofelia Budurcă, anul al II-lea, Facultatea de Ştiinţe Juridice: 
„fiică de chiabur, studentă bună, are o atitudine foarte bună în 
facultate. Consiliul hotărăşte exmatricularea”; | 

e Teodor Serpeşanu, anul al II-lea, Facultatea de ştiinţe juridice. 
„Părinţii sunt învățători, au 7,37 ha de pământ în Ardeal. 
Consiliul hotărăşte să fie exmatriculat”; 

e  Vatica Băncilă, anul al III-lea, Facultatea de Ştiinţe Juridice: 
„fiică de chiabur, fost plutonier, are două case la Tecuci şi 4 ha 
de pământ. Consiliul hotărăşte exmatricularea” etc. 

În unele cazuri, s-a revenit asupra deciziei de exmatriculare, dar 
acest lucru n-a oprit valul nedreptăţii cu care s-au confruntat studenții 
pedepsiţi pentru vina de a proveni din familii mai înstărite sau aceea ca 
părinții să fi exprimat vreodată o opţiune politică diferită de cea 
comunistă. 

În argumentarea propunerilor de burse de merit pentru studenți este 
totdeauna precizată originea socială a părinţilor şi locul de muncă; 
proveniența din U.R.S.S. a părinţilor reprezintă un avantaj foarte 
important. 

La începutul anului 1953, profesorul Davidsohn deplângea totuşi 
„lipsa de combativitate şi elan” în activitatea organizației U.T.M. şi 
lipsa de interes față de disciplinele ideologice; el prezenta, în acest sens, 
câteva cazuri relevante: al studenţilor care „dorm la cursul de 
marxism”, cazuri de indisciplină la limba rusă şi, cel mai grav, cazul 
studenților care au refuzat să meargă la studii în Uniunea Sovietică. Din 
cei opt studenți propuşi la Facultatea de istorie, şapte s-au răzgândit, 
“motivând că nu-i lasă părinţii. Davidsohn a considerat această situație 
drept cea mai mare dificultate întâmpinată în recrutarea studenților 
(Dosar 236R/1951, p. 66). Situaţia studenţilor care au avut îndrăzneala 
acestui refuz a fost discutată pe parcursul a numeroase şedinţe, 
insistându-se asupra cauzelor şi consecinţelor unor situaţii de acest tip. 
Explicaţia reuneşte cauze, precum: „lipsa de vigilenţă față de acțiunile 
duşmănoase, care a favorizat acțiuni ale duşmanului de clasă”, lipsa 
unui spirit „sănătos, de critică şi autocritică şi de emulaţie”, dar şi faptul 
că „grupele n-au lucrat pe bază de plan colectiv şi individual” (Dosar 

236R/1951, pp. 90-92). Indiferent de valoarea lor profesională, 
îndrăzneţii studenți au pierdut orice şansă de a primi o bursă de merit. 

Controlul ideologic depăşea sfera activităţilor de curs şi intra în 
sfera vieţii private; lecturile studenților făceau adesea obiectul unui 
asemenea control. „Dacă se va face un control la cămine — se 
precizează în procesul-verbal nr. 16/1953 — se vor găsi cărți interzise. 
S-a constatat că studenții au în faţă o carte ideologică, iar alături citesc 
romane din colecţia 15 lei” (Dosar 236R/1951, p. 68). 

Pentru anii 1954-1955, remarcăm un discurs mult mai calm, 
echilibrat, ceea ce denotă faptul că lucrurile „s-au aşezat”, că situația 
era, cel puţin în anumite privinţe, satisfăcătoare. În sesiunea din august 
1954, la examenul de admitere în Universitate, la proba de limba 
română studenții au avut de tratat, la alegere, unul dintre următoarele 
trei subiecte: 1. Demascarea nedreptăților sociale şi a exploatării din 
regimul burghezo-moşieresc în opera lui Caragiale; 2. Lupta pentru 
transformarea socialistă a agriculturii din patria noastră, reflectată în 
literatură; 3. Dezvoltarea literaturii române în gloriosul deceniu de la 
eliberarea patriei noastre. Primul subiect a fost ales de 15% dintre 
candidaţi, al doilea de 29%, iar ultimul de 56%. Opțiunile candidaţilor 
sunt relevante, într-o anumită măsură, pentru „revoluționarea” 
ideologică a învățământului preuniversitar şi pentru efectele generate de 
aceasta asupra mentalităţii elevilor. Într-o anumită măsură doar, pentru 
că studenții n-au avut de ales decât dintre subiecte impregnate de 
ideologie. 

Un Raport al Rectoratului cu privire la disciplină şi educaţia 
comunistă a studenților, nedatat, redactat după încheierea primului 
semestru al anului universitar 1954-1955, arată că Planul de muncă 
pentru desfăşurarea procesului de învățământ din primul semestru a 
avut ca obiectiv principal educaţia comunistă a studenților: „Anul 
acesta, în problema educaţiei comuniste a studenților s-au înregistrat 
câteva succese. La majoritatea facultăților, studenţii au o atitudine justă 
faţă de muncă, frecventează regulat şi nu se semnalează abateri grave 
de la disciplină” (Dosar 430R/1954, p. 4). 

14. Aprecieri finale 


Autoritatea științifică a unor mari personalități a fost folosită 
adesea pentru afirmarea ideologiei comuniste. Situate în fruntea 
comisiilor care aveau rolul de a realiza „purificarea politică” a 
învățământului superior, acestea trebuiau să confere o anume 
legitimitate abuzurilor săvârşite în numele ideologiei comuniste. În 
ciuda serviciilor aduse în anumite contexte, sistemul permitea şi chiar 
încuraja eliminarea personalităților care au devenit sau păreau a fi 
„incomode” şi „necorespunzătoare” în raport cu pretențiile regimului; 
acestea deveneau, la rândul lor, victime ale abuzurilor politice. Acesta a 
fost un mod de pervertire ideologică a ştiințificului (a autorității 
ştiinţifice). 

În perioada studiată, ştiinţa a fost subordonată total (cel puțin în 
intenție!) ideologiei şi tolerată numai în măsura în care a servit 
ideologiei: „toată ştiinţa şi toată munca noastră ştiinţifică şi didactică 
trebuie fundamentate numai pe principiile materialismului dialectic” 
(Dosar 16R/1950). Acesta a fost un alt mod, cel mai important, de 
pervertire ideologică a ştiinţei. Identificăm o permanentă sforțare de a 
conferi chiar cursurilor de ştiinţe exacte o aparență de fundamentare 
materialist-dialectică, una credibilă în ochii judecătorilor ideologi. A 
existat, în unele situații, o adevărată artă a creării aparențelor, întrucât 
demascarea falsului era totdeauna aspru na 4 Cazul profesorului 
Ivănescu este, poate, cel mai relevant. 

Disciplinele socio-umane au dobândit un statut special şi un rol 
hotărâtor în procesul „reeducării” profesorilor şi studenţilor. Dacă 
în teoria ştiinţei de la sfârşitul secolului al XIX-lea şi din prima 
jumătate a secolului XX ştiinţele exacte sunt considerate modele de 
abordare epistemologică şi metodologică pentru tinerele ştiinţe socio- 
umane, ideologia comunistă a transformat disciplinele socio-umane 
în modele de convertire ideologică, ce trebuiau să inspire ştiinţele 
exacte. Profesorul de ştiinţe socio-umane trebuia să-și asume cu 
conştiinciozitate rolul de îndrumător ideologic; de ştiinţe socio-umane 

sau de ştiinţe exacte, toți profesorii universităţii deveniseră, măcar 
formal, elevi la şcoala ideologiei comuniste, pentru însuşirea 
„adevărului de partid”, pe care urmau să-l transmită mai departe în 
activitatea lor didactică. 

Obiectivul fundamental al educaţiei universitare nu era de 
natură ştiinţifică, ci de natură ideologică: educația comunistă a 
studenților. Profesorul universitar trebuia să facă dovada implicării 
active într-un asemenea proiect educativ, punându-și competența 
pedagogică în serviciul ideologiei comuniste. 

Proiectul în care era implicată universitatea (de fapt, întreaga 
societate) fiind unul de natură educativă, pedagogia dobândea, în 
acest context, un statut cu totul special. Se intenționa chiar sporirea 
rolului pedagogiei ca disciplină de studiu universitar, o pedagogie 
transformată, însă, într-o disciplină aservită ideologiei comuniste, de 
natură să-şi pună potenţialul său formativ în serviciul acestei ideologii, 
pentru a forma un „student nou” şi un „om nou”. Potrivit raportului 
comisiei de analiză a cursului redactat de Catedra de Pedagogie a 
Universităţii ieşene, pedagogia trebuia concepută ca „ştiinţă a educaţiei 
comuniste”, ce trebuia să-şi asume „sarcina de partid” de a „nimici 
rămăşiţele capitaliste din conştiinţa noastră” şi de a forma „tânăra 
generaţie comunistă”. 

Valoarea profesională pare să se confunde cu valoarea ideologică. 
Criteriul ideologic era decisiv atunci când se punea problema 
selectării unor noi membri ai comunității academice sau a 
confirmării în funcţie a celor care făceau deja parte din această 
comunitate. „Recrutarea cadrelor noi” şi „eliminarea cadrelor vechi” se 
realizau în mod necesar pe criteriul adeziunii la ideologia comunistă, 
pentru că „noul” şi „vechiul” se defineau în funcţie de conformitatea cu 
ideologia comunistă. „Recrutarea” şi eliminarea studenților nu făceau 
excepție de la această regulă. Controlul ideologic depăşea sfera 
activităţii didactice şi intra în sfera vieții private; lecturile studenților 
erau controlate nu doar indirect, prin interzicerea lecturii unor lucrări 
„primejdioase”, ci şi direct, prin frecvente verificări în cămine. Pe de 

altă parte, trebuie să admitem că, deşi nu a constituit elementul 
dominant al selecţiilor şi al promovărilor, criteriul profesional nu a fost 
total absent. O evaluare globală, fără discernământ, s-ar înscrie 
întocmai în tiparul mentalităţii totalitare. Existenţa valorii, în diverse 
domenii, într-un regim totalitar este însă numai o coincidență şi nu 
expresia unei relaţii de ordin cauzal. 


n] 


Capitolul V 


În loc de concluzii...; 


| , , 
REZULTATELE UNEI ANCHETE PRIVIND 
ÎNDOCTRINAREA ÎN ÎNVĂȚĂMÂNT 


„Îndoctrinez atunci când copiii sau elevii mei îmi spun 
că îi îndoctrinez („manipulez”, „catehizez” etc.)? 
Aparent, nu. Adevăratul efect al îndoctrinării este 
acela că victimele nu au conştiinţa ei” 

i Fi (REBOUL, 1977, p. 190) 


Cât de actuală este problema îndoctrinării în învățământ într-o 
societate post-totalitară? Care este sensul îndoctrinării în acest 
context? Rămâne dezideologizarea politică a învățământului un simplu 
slogan? 


Plecând de la aceste întrebări, ne-am propus să aflăm opinia 


„studenților cu privire la prezenţa şi formele îndoctrinării în învăţământ, 


în. general, în învățământul superior, în special. Analiza opiniilor cu 
privire la îndoctrinare este una foarte problematică: dacă intenţia de a 
îndoctrina este disimulată, atunci opinia profesorilor cu privire la 
fenomenul îndoctrinării devine nerelevantă; dacă îndoctrinarea există şi 
produce efecte, atunci opinia elevilor ar putea fi, de asemenea, lipsită 
de relevanţă. Aprecierea prezenţei fenomenului îndoctrinării în 
învățământ necesită maturitate şi spirit critic. Acesta a fost criteriul care 
a orientat opțiunea noastră pentru studenții din anii terminali. Problema 
relevanţei opiniilor exprimate de studenți cu privire la practica 
îndoctrinării în învățământ rămâne însă valabilă. A încerca să afli 

părerea „beneficiarilor” cu privire la prezența îndoctrinării în 
învățământ înseamnă a intra într-o capcană de genul celei semnalate de 
Reboul în citatul ce a servit drept morto acestui capitol. Acest tip de 
investigare întreține o situație oarecum paradoxală: dacă studenții 
afirmă că profesorii îi îndoctrinează, înseamnă că nu există îndoctrinare 
deoarece ei se raportează critic la acest fenomen, iar îndoctrinarea 
presupune anularea spiritului critic; dacă studenții afirmă că profesorii 
lor nu îi îndoctrinează, atunci am putea fi chiar în prezența fenomenului 
îndoctrinării, în sensul că afirmaţia lor ar putea fi expresia unei atitudini 
necritice. 

Cu precauţiile pe care le presupune cu necesitate o cercetare de acest 
tip, trebuie să admitem că situația de mai sus este doar în aparență 
paradoxală, rămânând valabilă doar în cazul în care definim 
îndoctrinarea numai prin efectele ei. Lipsa efectelor nu înseamnă însă, 
în mod necesar, absenţa fenomenului; rămânând în contextul tematic al 
lucrării, faptul că „pedagogia reeducării” a eşuat nu înseamnă că 
fenomenul reeducării nu a existat. Un grăd de incertitudine rămâne un 
risc asumat în cazul oricărui studiu care pleacă de la concepte ce dau 
expresie unei realități subtile şi polimorfe, marcate ea însăşi de 
relativitate şi de o oarecare doză de ambiguitate. Operaţionalizarea unui 
asemenea concept devine un lucru dificil, dar de maximă importanță 
pentru a construi un cod comun şi a crea premisele unei comunicări 
eficiente. x 

În studiul de faţă, am utilizat termenul îndoctrinare în accepţia sa 
negativă şi am vizat ambele dimensiuni ale semanticii sale: pedagogică 
Şi politică. 

În sens pedagogic, am definit îndoctrinarea ca încurajare a atitudinii 
dogmatice, necritice față de cunoaştere (favorizarea învățării mecanice, 
reproductive, o predare în care profesorul abuzează de argumentul 
autorității etc.). 1 

În sens politic, prin îndoctrinare în învățământ înțelegem utilizarea 
învățământului pentru propagarea unor idei politice, care servesc 
interesele unei clase sau ale unui grup politic. 

Pentru primul sens, am identificat trei dimensiuni: limitarea 
spiritului critic, impunerea ideilor şi autoritate formală/deontică. 
Precizarea primei dimensiuni a fost sugerată de concepția lui Bachelard 
cu privire la rolul atitudinii critice în cunoaştere (1938) şi analiza 
fenomenului îndoctrinării în scrierile lui Reboul (1977, 1984). Spiritul 
critic este opusul gândirii reproductive, mecanice; vizează, în principal, 
atitudinea elevului/studentului faţă de conținuturile învăţării şi față de 
strategiile de predare şi este în legătură directă cu atitudinea 
profesorului (de impunere sau democratică, de „negociere”) şi maniera 
în care se defineşte relația profesor — elev/student (ca relaţie 
autoritaristă, constrângătoare sau de reciprocitate, de participare activă 
a ambilor „poli” la definirea şi afirmarea ei). Gândirea critică împiedică 
manipularea şi îndoctrinarea; în consecință, fenomenul îndoctrinării 
corelează cu absența sau limitarea spiritului critic. Aceasta este 
dimensiunea cea mai importantă a îndoctrinării în sens pedagogic. Cea 
de-a doua dimensiune, impunerea ideilor, se referă la atitudinea 
constrângătoare a profesorului în raport cu conținuturile predării şi 
însuşirea acestora de către studenți. Autoritatea formală vizează 
atitudinea constrângătoare a profesorului în raport cu strategiile de 
comunicare a cunoştinţelor. În delimitarea şi definirea acestei 
dimensiuni a îndoctrinării pedagogice am plecat de la distincţia dintre 
autoritatea epistemică şi autoritatea deontică, propusă de Bochenski 
(1992) pentru a delimita autoritatea „celui care ştie” de autoritatea 
„superiorului”, a „şefului”, impusă de cel mai puternic celui mai slab. 
Autoritatea deontică transformă relația didactică într-un raport de 
putere. 

Pentru sensul politic al îndoctrinării, am identificat două dimensiuni: 
control politic sau interesul profesorului pentru opțiunile politice ale 
studentului şi influenţă politică sau încercarea de schimbare a acestor 
opțiuni în funcţie de convingerile sau interesele profesorului. 

Am urmărit să aflăm în ce măsură studenţii consideră, potrivit 
propriilor lor experiențe, că există anumite forme de îndoctrinare în 
învățământ, îndeosebi în cel universitar. Ipotezele urmărite în acest 
demers metodologic au fost: 

]. prezenţa unor dimensiuni ale îndoctrinării care conturează 
fenomenul din perspectivă pedagogică şi absenţa îndoctrinării politice; 

2. existența unor diferențe în ceea ce priveşte fenomenul 
îndoctrinării în spațiul universitar în funcție de apartenența la câmpuri 
disciplinare mari: ştiinţe socio-umane şi Ştiinţe reale; 

3. existența unor diferențe în ceea ce priveşte fenomenul 
îndoctrinării în spaţiul universitar în funcție de apartenenţa la sex. 

d 

Desfăşurarea cercetării” 

Studiul s-a desfăşurat în aprilie - iunie 2002, pe un total de 248 de 
studenți ai Universităţii „Al.I. Cuza” Iaşi, dintre care 153 de sex 
feminin şi 95 de sex masculin. Subiecţii au fost selectaţi din cadrul 
următoarelor facultăți: Psihologie (61), Filozofie (46), Litere (19), 
Teologie (31), Matematică (58) şi Informatică (33). Astfel, după tipul 
de facultăţi socio-umane/reale, lotul conţine 157„de subiecţi de la 
facultăți de profil socio-uman și 91 de la facultăți de profil real. 
Deoarece studiul a vizat mai ales fenomenul îndoctrinării în 
învățământul superior, am urmărit ca subiecţii să posede suficientă 
experiență în învățământul universitar; în consecință, am selectat 
studenți din anii terminali: 182 din anul al treilea şi 66 din anul al 
patrulea de studii. 

Cercetarea are la bază metoda anchetei sociale pe bază de 
chestionar, subiecții au fost solicitați să răspundă la un set de 16 itemi 
care încearcă să surprindă fenomenul îndoctrinării în învățământ din 
perspectiva celor cinci dimensiuni identificate şi explicate mai sus: 
spirit critic (itemii 1, 2 şi 3), impunerea ideilor (4, SA şi 5B), aytoritate 
formală/deontică (SC, 5D, SE), control politic (SF şi 5G) Şi ihfluență 
politică (6, 7, 8 şi 9). Ultimul item, care solicită opinia studenților cu 
privire la posibilitatea neutralității sistemului educațional în Spore cu 
ideologiile politice, a fost considerat separat. 

a 


«) 


3 Informaţii detaliate referitoare la desfăşurarea şi rezultatele cercetării pot fi găsite 
în Momanu, M., Epistemologie pedagogică. O analiză epistemologică a paradigmei 
educaționale a societăţii totalitare de tip comunist, 2002, teză de doctorat. 

Prima parte a chestionarului precizează scopul cercetării şi propune 
o operaţionalizare a termenului îndoctrinare; urmează un număr de 16 
itemi şi, în final, o rubrică în care sunt solicitate informaţii demografice 
despre subiecți: vârsta, genul, anul de studii şi facultatea urmată. Pentru 
a înregistra răspunsurile la întrebări, am utilizat o scală de tip Likert în 
7 trepte, de la 1 — „în foarte mică măsură” la 7 — „în foarte mare 
măsură”, excepție face ultimul item, care solicită un răspuns de tipul 
„da — nu — nu ştiu”. 
Coeficientul de consistenţă internă este de 0, 6711; pentu 
verificarea validității de conţinut, am recurs la metoda experților. 
Pentru aprecierea validității de construct a chestionarului, am aplicat 
metoda analizei factoriale. Am urmărit o reducere în factori a celor 15 
itemi ai chestionarului pentru a identifica dimensiunile pe care le 
conturează; metoda utilizată a fost analiza în componente principale 
prin rotație Varimax. Prezentăm mai jos tabelul care conține saturaţiile 
- factoriale ale itemilor, valorile de bază şi varianța explicată pentru 
fiecare dintre cei cinci factori. 


PN N 
Nr. Factorul 1  Factorul2  Factorul3 Factorul 4 Factorul $ 


item Impunerea Influență Spirit Control Autoritate 

| ideilor politică critic politic formală/ 
deontică 

4 „517 

SA „812 

SB „835 

O 

6 166 

zu .795 

8 „585 

Rr 0 Apt ANINA car SE pt pi RN ac 
ap „836 

3 „828 

PRE TIET PUD 90 POI ri 
5G „891 

“ ORI rca m A aaa Aa it 
sD „193 

SE | | „142 

% Varianţă 18.968 15.461 11.677 9.080 6.687 
Eigenvalue 2.845 2.319 1.752 1.362 1003 


a a a NI 
% 


o Varianţă totală explicată = 61,873 
n i N NN N N 
Tabelul 1. Saturaţiile factoriale ale itemilor, valorile de bază Şi procentele de 
varianță pentru fiecare dintre cei cinci factori 


Notă: saturaţiile factoriale mai mici decât 0.40 au fost omise. 


Rezultatele cercetării 


Evaluări ale studenţilor în ceea ce priveşte îndoctrinarea în 
învățământul Superior 

Am verificat mai întâi atitudinea generală a studenţilor cu privire la 
prezenţa şi dimensiunile îndoctrinării în învățământul superior. Am 
utilizat, în acest sens, testul t de comparare a răspunsurilor cu valoarea 
neutră 4. Am considerat că răspunsurile subiecților sunt orientate în 
direcție pozitivă atunci când diferenţa dintre media răspunsurilor la un 
item şi valoarea neutră este pozitivă şi semnificativă statistic la pragul p 

< 0.05. De asemenea, răspunsurile subiecților sunt orientate negativ 
atunci când diferenţa dintre media răspunsurilor la un item şi valoarea 
neutră este negativă şi semnificativă statistic: 


ME | Dea ta audi] 
a E ae i fe 
ară ei be] 


4.2702 | 0.2702 E al 


4.7621 | 0.7621 | 7.557 =: 


4.3589 | 0.3598 2.939 


5.6048 _| 1.6048 _| 15.085 [.000' | 


|e. Dictarea cursului; |] 

d. Impunerea obligativității frecventării e e Pa | 
cursului; 

e. Impunerea obligativității frecventării | 5.6935 1.6935 15.422 

activităților de seminar şi a activităților 

ractice; 

f. Controlul opțiunii politice (dacă aţi fost | 1.6855 - 2.3145 | - 24.709 | .000" 

întrebat ce partid simpatizaţi, de ce, cu cine 

ați votat etc.); 

E E | PI PEȚE 
olitice. 


1. În ce măsură consideraţi că sistemul de 
învățământ românesc încurajează spiritul 
critic? 
2. În ce măsură sunteți încurajat să 
exprimaţi o atitudine critică față de 
roblemele discutate la curs? 
3. În ce măsură sunteţi încurajat să 
exprimaţi o atitudine critică față de 
problemele discutate în activităţile de 
seminar? 
4. În ce măsură considerați că atitudinea 
autoritaristă, de impunere a ideilor, este 
prezentă în comportamentul profesorilor 
dvs.? 
5. În ce măsură ați întâlnit situaţiile 
prezentate mai jos în învățământul 
'superior practicat? 

b. Refuzul exprimării în alţi termeni decât 
cei ai cursului; 

1.6935 | -2.3065 | - 30.057 
1.9476 | -2.0524 | -24.208 |. 


6. În ce măsură profesorii dvs. se folosesc 
de autoritatea poziţiei pe care o au pentru a 
vă convinge de ideile lor politice? 

7. În ce măsură cunoașterea opțiunii 
politice a unui student poate influența 
rezultatul evaluării acestuia? | 

8. În ce măsură considerați că învățământul 
românesc este influențat de ideologiile 
politice? | 
9. În ce măsură consideraţi că influența 
politicului în sfera sistemului de 
învățământ românesc constituie un lucru 
firesc (ţine de normalitatea relaţiilor dintre 


4.3105 | 0.3105 
sistemul de învățământ și celelalte sisteme 


2.5323 
| ale societății)? 


Tabelul 2. Media scorurilor subiecților înregistrate pentru fiecare item, 
diferența dintre medie şi valoarea neutră 4 (M — 4), valoarea t obţinută în urma 
comparării mediei cu valoarea neutră şi pragul de semnificaţie asociat valorii t 


Notă: Itemii sunt numerotaţi la fel la în chestionarul original. 
Variantele de răspuns sunt de la 1 — „în foarte mică măsură” la 7 — „în foarte mare 


2? 


măsură”. 
* Pragurile semnificative statistic la p < 0.05 


Pentru o prezentare mai detaliată, am apelat şi la un tabel de 
frecvenţe aplicat variantelor de răspuns, pentru fiecare item individual: 


5 ES e A E SS ET CI II ia 
1. În ce măsură 21 74 78 49 20 3 ] 
considerați că sis- | (8.5%) | (29.38%) | (Q31.5%) | u93%) | (81%) (20%) | (04%) 


temul de învăţă- 
mânt românesc 
încurajează 
spiritul critic? 
2. În ce măsură 
sunteţi Încurajat 
să exprimați o 
atitudine critică 
faţă de proble- 
mele discutate la 
curs? 


33 69 56 50 
(13.3%) | (27.8%) 822.6%) (20.2%) 

24 4? 57 SI 42 18 
G. i (9.7%) 9. 0%) (23%) (20.6%) (16.9%) (7.3%) 


3. În ce măsură 
sunteți încurajat 
să exprimaţi o 
atitudine critică 
faţă de proble- 
mele discutate în 
activităţile de 
seminar? 
4. În ce măsură 
consideraţi că 
atitudinea auto- 
ritaristă, de impu- 
nere a ideilor, 
este prezentă în 
comportamentul 
rofesorilor dvs.? 
5. În ce măsură aţi 
întâlnit situaţiile 
prezentate mai jos 
în învățământul 


actice; 
f. Controlul opți- 
unii politice (dacă 
aţi fost întrebat ce 
partid simpatizaţi, 


23 32 53 62 34 
(. îi) (9.3%) (12.9%) cu 1%) (21.4%) (25.0%) (13,7%) 
superior 
practicat? 
b. Refuzul expri- 26 30 38 46 er 37 
mării în alți ter- 10.5% 12.1% 279 15.3% 18.5% 19.0% 14,9% 
cursului; 
lui; iei 0% 5.2% 3, 2 7.7% 9, i ră = E — 
gativității frecven- 
tării cursului; 
pe ae 10 27 6l 113 
gativității frecven- 4,8% 4.0% 10.9% 24.60% 45.6% 
tării activităţilor 
activităților 
182 
73,4% st A 2 A 8, -ă l. în 3; ră 
de ce, cu cine aţi 
votat etc.); 


a. Refuzul expri- 36 41 
mării ideilor per- EI ei 14,5% 16.5% um | se 16. e | a | A 
sonale; 
meni decât cei ai 
d. Impunerea obli- 39 32 35 31 
15.7% 12.9% 14.1% 12.5% m | mis | Ă 
e. Impunerea obli- 
de seminar și a 
£. Încercarea de 181 33 
influențare a opți- | (73.0%) | (13.3%) G. îi Q. 20) dr (. N e PĂR 
unilor politice. 

157 s2 15 16 
(63.3%) | (21.0%) (6.09%) (6.5%) (0.4%) 
129 59 32 IN! 9 | 5 
(52.0%) | (23.8%) (12.99%) (4.49%) (3,6%) (2.090) (1.2%) 
influența rezultatul 
evaluării acestuia? 


8. În ce măsură 13 34 45 45 42 31 
consideraţi că (5.2%) (13.7%) (18,1%) (18.19%) (16.9%) (12.5%) 
învățământul 
românesc este in- 
fluenţat de 
ideologiile 
politice? 
6 


9. În ce măsură 72 63 52 41 12 2 
considerați că . (29.0%) | (25.4%) | (21.04%) (16.5%) ş 
influenţa poli- 

ticului în sfera sis- 

temului de 

învățământ ro- 

mânesc constituie 

un lucru firesc . 

(ține de norma- 

litatea relaţiilor 

dintre sistemul de - 
învățământ şi 

celelalte sisteme 

ale societății)? 


(2.4%) (0.8%) 
| 52 167 : 


'10. Consideraţi că este posibilă o neutralitate totală a sistemului 
(21.0%) | (67.3%) | (11.7%) 


6. În ce măsură 
profesorii dvs, se 
folosesc de auto- 
ritatea poziţiei pe 
care o au pentru a 
vă convinge de 
ideile lor politice? 
7. În ce măsură 
cunoaşterea 
opțiunii politice a 
unui student poate 


educaţional în raport cu ideologiile politice? 


Tabelul 3. Distribuţia de frecvenţe absolute şi relative (în paranteză) a 
răspunsurilor la itemii chestionarului, diferențiat pe treptele scalei de răspuns, 
de la 1 — „în foarte mică măsură” la 7 — „în foarte mare măsură”. În cazul 

itemului 10, variantele de răspuns sunt 1- Da, 2 — Nu, 3 — Nu ştiu. 


Notă: Itemii sunt numerotați la fel ca în chestionarul original. 

10. Consideraţi că este posibilă o neutralitate totală a sistemului 


educaţional în raport cu ideologiile politice? (21.09%) | (67.3%) | (11.7%) 


Tabelul 3. Distribuţia de frecvenţe absolute şi relative (în paranteză) a 
răspunsurilor la itemii chestionarului, diferențiat pe treptele scalei de răspuns, 
de la 1 — „în foarte mică măsură” la 7 — „în foarte mare măsură”. În cazul 
itemului 10, variantele de răspuns sunt 1- Da, 2 — Nu, 3 — Nu ştiu. 


Notă: Itemii sunt numerotaţi la fel ca în chestionarul original. 


Spirit critic 

În ceea ce priveşte încurajarea spiritului critic în sistemul de 
învățământ românesc, opinia studenţilor este orientată negativ; 69,8 % 
dintre studenţi apreciază încurajarea spiritului critic cu valori între | și 
3, ceea ce înseamnă că, potrivit opiniei lor, sistemul de învățământ 
românesc mai degrabă nu încurajează spiritul critic. Opinia studenţilor 
este orientată negativ şi în ceea ce priveşte încurajarea unei atitudini 
critice față de problemele discutate la curs; 63,7% dintre subiecţi 
apreciază încurajarea atitudinii critice față de problemele discutate la 
curs cu valori mai mici decât 4. Studenţii consideră deci că nu sunt 
încurajați să-şi exprime o atitudine critică față de problemele dezbătute 
la curs. Situaţia este diferită în cazul activităților de seminar; 44,8% 
dintre răspunsuri sunt peste valoarea neutră 4, iar 23% sunt neutre. Prin 
urmare, studenţii apreciază că sunt încurajați, într-o oarecare măsură, să 
exprime o atitudine critică față de problemele dezbătute la seminar. 
Diferenţa de opinie în ceea ce priveşte încurajarea spiritului critic în 
cele două situații — curs şi seminar — se explică în principal prin natura 
diferită a celor două tipuri de activități, dar poate fi, într-o anumită 
măsură, şi expresia unei diferenţe de mentalitate între două generații de 
profesori. Răspunsurile. studenților atrag atenția asupra consecinţelor 
negative care decurg din utilizarea strategiilor expozitive, care 
predomină în activităţile de curs, în principal, asupra limitării spiritului 
critic. 

Impunerea ideilor 


Opinia studenţilor este orientată pozitiv cu privire la atitudinea de 
impunere autoritară a ideilor de către profesori. 60,1 % dintre studenți 
acordă valori mai mari decât 4; ei punctează astfel prezența, la 
profesorii lor, a unei atitudini autoritariste, de impunere a ideilor. Cât 
priveşte refuzul exprimării ideilor personale, ca situaţie întâlnită în 
învățământul superior, opinia acestora este meconturată, fiind mai 
degrabă neutră Analizând distribuția de frecvențe a răspunsurilor 
observăm că această neutralitate este dată o. posibilă neînțelegere a 
întrebării, deoarece răspunsurile subiecţilor se întind pe toate cele 7 
trepte între 12-16%. Opinia studenţilor este însă conturată pozitiv în 
ceea ce priveşte refuzul exprimării în alți termeni decât cei ai cursului. 
Subiecţii indică deci o oarecare prezență a acestui fenomen în spaţiul 
universitar. Mai mult de jumătate dintre răspunsuri se situează pe 
treptele 5; 6, 7 (52,4%), ceea ce înseamnă că studenţii se consideră 
constrânşi, în situații de evaluare, să reproducă întocmai cursurile 
predate. 


Autoritate formală/deontică 

Majoritatea studenţilor consideră -că Strategia utilizată la curs este 
strict expozitivă, bazată pe dictarea/tursului, ca formă de impunere a 
ideilor şi de exprimare a autorității formale. Analizând distribuția de 
frecvențe a răspunsurilor, observăm că acestea sunt dominante pe 
treptele 7 şi 6; 69,8% dintre studenți apreciază că dictarea curstilui este 
întâlnită în mare şi foarte mare măsură. În ceea ce priveşte impunerea 
obligativităţii frecventării cursului, studenții constată prezența acestui 
aspect în spațiul universitar. Analizând distribuţia de ' frecvențe a 
răspunsurilor observăm că treptele 5, 6 şi 7 adună 52,4% dintre acestea, 
dar găsim procente destul de mari şi pe treptele 2, 3 şi 4, ceea ce 
înseamnă că, deşi opinia studenților este conturată în sensul semnalării 
acestui aspect, nu suntem în prezenţa unui fenomen generalizat. Am 
solicitat opinia studenților şi cu privire la impunerea frecventării 
activităților de seminar şi a activităţilor practice nu atât ca situație 
„relevantă pentru fenomenul îndoctrinării, cât mai ales pentru a. 

introduce o distincţie şi a nuanţa ideea de impunere a frecventării 
activităților didactice. Cum era de aşteptat, opinia studenţilor este 
conturată în direcție pozitivă, majoritatea răspunsurilor studenţilor 
concentrându-se pe treptele 6 şi 7 (70,2%). 


Control politic 

Nu se poate vorbi de un control al opțiunii politice, ca situaţie 
întâlnită în învățământul superior; opinia studenţilor în această 
problemă este conturată în direcție negativă. 73,4% dintre ei apreciază 
acest fenomen ca fiind aproape inexistent, față de 4,9% care percep 
prezența acestui aspect într-o măsură mare și foarte mare. Întâlnim o 
situație asemănătoare şi cu privire la încercarea de influențare a 
opțiunilor politice; 13% dintre studenţi consideră că nu se poate vorbi 
despre acest fenomen în învățământul superior, în timp ce numai 2,8% 
“percep prezenţa acestui aspect într-o măsură mare şi foarte mare. 


Influenţa politică 

Profesorii nu se folosesc de autoritatea poziţiei pe care o au pentru 
a convinge studenţii de ideile lor politice; 63,3% dintre studenţi 
consideră fenomenul aproape inexistent. Cunoașterea opțiunii politice 
a unui Student nu influențează semnificativ rezultatul evaluării 
acestuia; răspunsurile studenților indică absenţa acestei forme de 
influențare politică în mediul universitar. 52% dintre studenţi consideră 
că acest aspect este aproape inexistent, iar 23,8% constată prezența 
acestuia în mică măsură. Studenţii constată, în schimb, influența 
ideologiilor politice asupra sistemului de învățământ românesc; 47,5% 
dintre subiecți atribuie, în aprecierea acestei probleme, valori peste 4, 
dar descoperim, pe de altă parte, procente aproximativ egale pe 6 dintre 
cele 7 trepte, între 2 şi 7. Distribuţia răspunsurilor pe cele 7 trepte 
exprimă şi autonomia relativă a sistemului de învățământ în raport cu 
sistemul politic; sensul în care pot fi interpretate aceste rezultate se 
precizează mai clar dacă ţinem seama de răspunsurile oferite de subiecți 
pentru următorul item. Influența politicului asupra sistemului de 
învățământ nu constituie un lucru normal decât în mică măsură; 75,4% 

dintre studenţi apreciază că acest fapt ţine doar într-o mică şi foarte 
mică măsură de normalitatea relațiilor dintre sistemul de învățământ şi 
celelalte sisteme ale societății. 


În concluzie, potrivit răspunsurilor studenților, nu putem vorbi 
despre o îndoctrinare în sens politic în învățământul românesc; cele 
două dimensiuni ale îndoctrinării politice identificate şi descrise la 
începutul acestui studiu — control politic şi influență politică — nu sunt 
specifice sistemului de învățământ românesc actual, deşi studenții 
constată o influenţă a ideologiilor politice asupra acestuia mai mare 
decât cea firească sau dezirabilă (itemii 8 şi 9). De altfel, o neutralitate 
totală a sistemului educaţional în raport cu ideologiile politice este 

imposibilă; 67,3% dintre studenți se exprimă în această direcţie (itemul 
10). Studenţii identifică însă în sistemul de învățământ actual o serie de 
aspecte ce indică prezența, într-o oarecare măsură, a îndoctrinării în 
sens pedagogic. Toate cele trei dimensiuni ale îndoctrinării pedagogice 
precizate mai sus — limitarea spiritului critic, impunerea ideilor şi 
autoritate formală/deontică — pot fi întâlnite, într-o oarecare măsură, în 
sistemul de învățământ românesc actual. Cea mai conturată dintre ele 
este cea referitoare la dezvoltarea spiritului critic; după opinia 
studenţilor chestionaţi, sistemul de învățământ românesc actual nu 
încurajează în măsură suficientă dezvoltarea spiritului critic. 

Prezentăm în continuare diferenţele de opinie cu privire la prezenţa 
celor cinci dimensiuni ale îndoctrinării în funcţie de două variabile: 
profil şi apartenenţa la sex. | 


Diferențe în funcţie de profil: socio-uman şi real 

Pentru a compara opiniile studenților de profil real şi socio-uman cu 
privire la prezenţa celor cinci dimensiuni ale îndoctrinării am aplicat 
testul t pentru eşantioane independente. Cea de-a doua ipoteză este 
parțial confirmată: diferențele sunt semnificative statistic doar în cazul 
dimensiunilor impunerea ideilor, influenţă politică şi control politic, în 
sensul că studenții de la profilul socio-uman percep prezenţa acestor 
aspecte într-o măsură mai mare decât cei de la profilul real. Cu alte 
cuvinte, studenții de la profilul socio-uman percep prezența 

îndoctrinării într-o măsură mai mare decât cei de la profilul real. În ceea 
ce priveşte impunerea ideilor, faptul este explicabil prin chiar natura 
activităţilor specifice acestui profil; un student mai puțin conformist 
poate eticheta cu mai multă uşurinţă orice încercare de a-l convinge 
drept un act de impunere. Celelalte diferențe semnificative vizează însă 
fenomenul îndoctrinării politice; este interesant faptul că, deşi la analiza 
globală cele două dimensiuni ale îndoctrinării politice sunt conturate 
negativ, indicând, pe ansamblu, absenţa lor, în urma analizei 
comparative rezultă diferențe semnificative pe profile în perceperea 
acestora. Studenţii de la facultățile de ştiinţe socio-umane percep 
prezența îndoctrinării politice într-o măsură mai mare de cât cei de la 
ştiinţe reale; situația se explică printr-o receptivitate mai mare a celor 
dintâi față de problematica îndoctrinării, dar şi printr-o „vulnerabilitate” 
mai mare a disciplinelor socio-umane în raport cu fenomenul 

îndoctrinării. Deşi diferenţele sunt semnificative statistic, mediile sunt 
- totuşi prea mici pentru a ne permite să vorbim despre un fenomen al 
îndoctrinării politice. 


Diferențe în funcţie de apartenența la sex 
În urma aplicării testului t pentru eşantioane independente, 
descoperim diferențe semnificative şi în funcţie de apartenența la sex 
pentru trei dintre cele cinci dimensiuni: influență politică, spirit critic şi 
autoritate formală/deontică. Studenţii de sex feminin apreciază 
prezența influenței politice şi a autorităţii formale într-o măsură mai 
mare decât studenţii de sex masculin, în schimb aceştia din urmă percep 
într-o mai mare măsură fenomenul de limitare a spiritului critic la 
nivelul sistemului de învățământ. În consecință, cea de-a treia ipoteză 
este parțial confirmată: există diferențe în perceperea fenomenului 
îndoctrinării în funcţie de apartenența la sex doar pentru trei dintre cele 
„cinci dimensiuni studiate. Fetele par mai „sensibile” în raport cu 
influenţele exercitate în chip constrângător, fie în sens politic (influență 
politică), fie în sens pedagogic (autoritate formală/deontică), dar mai 
tolerante în aprecierea gradului de încurajare a spiritului critic. 

În măsura în care este determinată de realitatea socială, educaţia are 
o dimensiune politică evidentă; pe de altă parte, educaţia determină 
realitatea socio-politică şi situaţia socială a celor implicaţi. (Charlot, 
1977, p. 22). Educaţia nu este subordonată politicului, dar nici nu poate 
ieşi din sfera de influenţă a acestuia. Aceasta este o premisă esenţială 
pentru înțelegerea sensului îndoctrinării politice, în învățământ şi a 
limitelor în care se înscrie starea de normalitate. 

“În ceea ce priveşte sensul pedagogic al îndoctrinării, revenind la 
etimologie, relaţia de intercondiţionare dintre cultură/cultivare şi 
îndoctrinare pare inevitabilă. Definirea educaţiei (cultivării) ca act de 

“transmitere a culturii pune în cauză acelaşi raport, condiționând 
educaţia de un grad, mai mic sau mai mare, de îndoctrinare. Sintagma 
„transmitere a culturii” pare însă filosofilor educaţiei defectuoasă şi de 
natură să favorizeze interpretarea educaţiei ca proces de dogmatizare şi 

„de. îndoctrinare excesivă (Reboul, 1992). Învățământul, spune M. 

| Ionescu, referindu-se îndeosebi la cel universitar, nu mai poate fi doar 

„un proces de transmitere şi de receptare a informaţiei (1997, p. 138). 

" Universitatea nu e numai „un loc de achiziţionare a unei discipline”, 
apreciază J. Berleur (1994, p. 25); ea poate fi şi „un loc de experienţă şi 
de viaţă”, spațiul în care studentul îşi construieşte autonomia şi 
identitatea. În situaţii de criză sau de tranziție, misiunea universităţii nu 
este una printre altele, ci se înscrie în sfera educaţiei şi a culturii, în 
sensul cel mai larg al termenilor, şi are o miză esențială: viitorul 
societăţii. Criza însăşi este ocazia unui proiect, cu alegerile şi cu 
referințele sale la noi sisteme de valori, iar universitatea propune şi 
pune în practică astfel de proiecte. O misiune atât de nobilă şi atât de 
dificilă nu rezolvă însă de la sine problema tributului pe care şi 
universitatea îl plăteşte regimului care a generat starea de criză, ca orice 
instituție, dar mai ales ca una în care autoritatea și puterea au sensuri cu 
totul specifice. | 

O excelentă analiză a relației de autoritate şi putere în câmpul 
universitar, în condiții de „normalitate” politică, aflăm la Bourdieu. 

Dacă există un univers în care puterea vine de jos, spune sociologul 
francez, acesta este, cu siguranţă, cel universitar: puterea universitară 
este una de dominație specială, în care „dominanţii” nu-şi pot exercita 
autoritatea decât având complicitatea, adesea inconștientă, a celor 
„dominați” (1984, p. 1). El legitimează, în acest context, un concept 
aparte al autorității universitare, o autoritate de tip epistemic, cum ar 
numi-o Bochenski: „spaţiul universitar se distinge de celelalte prin 
aceea că universitarii au puterea de a «spune» lumea şi de a o «spune» 
cu autoritate [s.n.] ”, iar discursul universitar se doreşte „universal, 
relativ. autonom în raport cu determinismele şi constrângerile sociale: 
un discurs care are o pretenție recunoscută de legitimitate şi 
obiectivitate” (1984, p. 2). Aflăm la Bourdieu sugestia unei necesare şi 
fecunde rupturi pe care trebuie s-o producă savoir-ul universitar. Acesta 
n-ar trebui să mai suporte totdeauna operaţiile reductive şi 
schematizante ale transpunerii didactice. Savoir-ul universitar se 
“ autopropune în însăşi geneza sa, pentru că universitarul nu e numai un 
transmițător al culturii pedagogizate a unui domeniu, ci şi un creator şi 
propunător al culturii şi pedagogiei acestuia. Accentul trece dinspre 
conservâre/difuzare către cercetare. 

Într-o societate care încă se mai defineşte prin aspiraţia către starea 
de normalitate, îndoctrinarea în învățământ rămâne o problemă, dacă nu 
de conţinut, cel puţin de stil, de mod de autoafirmare în contextul 
relației educative. Dacă în primii ani de şcoală educatorul se străduieşte 
să cultive mai ales încrederea elevilor în cuvântul său şi al manualului, 
e necesară, poate, pe măsura maturizării elevilor, o schimbare de 
strategie; învățământul trebuie să cultive şi o doză de neîncredere şi 
capacitatea de a te îndoi şi nevoia de a selecta, să trezească spiritul 
critic şi contestaţia constructivă. 

Excesul de îndoctrinare în învățământ „amputează” personalitatea 
celui „educat”; termenul însuşi, prin forma sa pasivă, sugerează o 
manieră dogmatică și autoritară de realizare a educaţiei. Într-o listă a 
efectelor îndoctrinării în învățământ putem include: diminuarea sau 
distrugerea curiozității şi spiritului critic; învățarea mecanică, în 
defavoarea îndoielii inteligente şi creative; încetinirea maturizării şi 

autonomizării personalităţii, prin dependenţa creată faţă de autoritatea 
profesorului şi a manualului; accentuarea dimensiunii strict receptive a 
învățării, în detrimentul dimensiunii comprehensive şi creative; 
transformarea liberei exprimări într-un drept nepracticat; uniformizarea, 
tipizarea manierei de a gândi şi a limbajului etc. Într-un cuvânt, creează 
un fel de „om nou”, concretizează un concept de om impus de o 
autoritate, politică sau nu, şi opus naturii critice a individului. Omul 
nou al marxismului şi al societății comuniste este doar o variantă a unui 
concept mai general. Pericolul de a crea „oameni noi”, care nu mai 
seamănă cu ei înşişi, nu dispare printr-un decret şi nici printr-o 
revoluție politică, ci „pândeşte” sensul revoluţiei culturale şi al reformei 
învăţământului şi acţionează destul de liber într-o societate obosită de 
tranziție. Într-o anumită măsură, nu dispare niciodată, fiind coextensiv 
cu dimensiunea exclusivist socială a idealului educației. 

